Hlegendary 


Nova, 


revolucionarna tehnologija 
vodnega hlajenja. 


Čezlesno pisanje, jezik poseben, 
pestra vsebina, odnos res oseben, 
tlačenke, vedeži, šerifov leder, 
napis legendarni "Febo je peder", 
Kobra, Paberkuum, prispevki analni, 
crtič, Vrdlovci in štosi rektalni, 
PuBiX, mn3njalnik, devede, stranka, 
joški, uvodnjak, Guattro nam zmanjka, 
syrotke, Burkež, neznanec, pingvin, 
Dodo z udavom in Lundgrenov sin, 
štorije, Sandokan, APZ-tožbe 
(v resnici bile so od druge založbe), 
dnevokazi, gnojišče, Adijo, bedaki, 
naš'ga izdelka vse to so zidaki. 
Joker kot cajteng je res fenomen, 
edini je s članki iz rim in ujem. 


Igre, ne igrice, so umetnost, kultura, 
to razsvetljenje le en medij fura. 
Ves čas smo trudili se širit' obzorja, 
od družbe, narave do besed tvorja. 
Batman, japanka, samodej-avti, 
vojne, atomi, Mars, astronavti, 
pa železnina z elektroni in herci, 
še jambi, daktili, laški 'najsterci - 

barvite in pestre bile so vsebine, 

z Poker JONES V katerih smo vežbali pisne veščine. 
nl Zato mi v ponos je, ko bravec pove, 
da smo zaslužni, da mnogo več ve. 

Recimo, da 'davi' določilo je časa, 
jutro današnje, ko je stala klobasa. 
'Zategadelj' pa je one prislovično, 
pomeni zato, zatorej in slično. 
S Fužin čefurizem je 'karafeka', 
ki ga drugod le malokdo šteka. 
Brezkrajni je niz izrazov opasnih, 
staroslovenskih, klozetnih, podpasnih. 
Sicer spregledal nas vsak je razpis, 
toda rodovom pustil' smo odtis. 
Slehernik ve, da je Joker le en, 
in za ta prostor ima znaten pomen. 
A moštnik toletni bo kraj en'ga veka, 
zakajti se žal naša zgodba izteka. 


z JOKA 
h . 


nji uvodnjak? 


»Odloži igralnik, ugasni teve, 
Joker ukinjamo, naprej več ne gre. 
Evrov ni več, sem prijavil stečaj, 
zapustil dolgove, je tak običaj. 
Pod nosom se obriši za izplačila 
in bralci takisto za prednaročila, 
terjatve so del stečajniške mase, 
a votla je ta, je požrlo vse prase.« 


Takle masaž je glavar mi poslal, 
preden septembra v tisk sem oddal, 
četudi smo imeli revijo nared 
in smo zgolj loščili zadnjo poved. 
Kljub naročnini avgusta pobrani 
nategnimo vse, nihče nam ne brani! 
Srce se mi trga in solzo si brišem, 
ko tele vrstice v stopicah pišem, 
pri tem od sramote gledam v tla, 
saj kraja denarja smrdi do neba. 
Pozabivši do bralca vso pieteto, 
zatajil je Feba in S'kiro sneto, 
ko nas čez noč na križ je pribil, 
kot ničkrivi Pilat si roke umil. 
Falus naj gleda higieno in vest, 
on se odpelje z bavarcem iks šest. 


Lahko bi pri priči zapustil pisarno, 
itak sem delal ves čas honorarno, 

četrtina stoletja se je vmes obrnila, 
nikdar me firma ni res zaposlila. 

A Joker in jazst (in Sergej) smo združba, 
je moje življenje, ne samo služba. 
Od vselej za čitavca bilo mi je mar, 
projekt kar takole ne more vnemar. 
Poslanstvo do tebe mi je dolžnost 
in požvižg na vse skupaj, to je norost. 


Izdajatelj nazivu veleprimerno 
bralce izdal je res neizmerno. 
Napravil je več kot nam le težavo, 
tisk ves odel v goljufivo opravo. 
Le kdo bo zaupal še kakšni založbi? 
Naročnik je enako slabi naložbi. 
Še dvoje številk zato smo vam dali, 
dasi zastonj smo vsebino pisali, 
božanstvom poslali sto eno molitev, 
pogumno iskali dobro rešitev, 
kako bi prišli do založnika, dnarja, 
obenem dobili še kacga pisarja. 

Toda kljub trudu in delu na polno 
vse skupaj postalo je prav umobolno: 
se ni od septembra prav nič razrešilo, 

se kvečjemu je še bolj zagnojilo. 

Stečajni postopek počasna je stvar, 
upravitelj ni šef, temveč grobar. 

Dodatno nagajajo še strici 'z ozadja, 

očitno želijo, da v razrez gre ta ladja. 

Dejansko se noče, da Joker živi, 

nekdo mi podpasno s sodnijo grozi. 

Da nas več ne bo, je kazalo tako, 

oteti vseh prilik za lepo slovo. 
Ampak smo drzno storili, kar znamo: 
revijo med nami zelo rado brano. 

Zanjo kot vselej smo se potrudili, 

kaj mezde, še riža ne bomo dobili. 
Žal pa temina nam brani tiskarno, 
zato nas boš čital le digitalno. 
"Spev od pingvina!", rekši upravnik! 
Naj v lepem spominu ostane zabavnik. 


David Tomšič 


Hotel za najbolj usekane gamerje 

Na Tajvanu so pred kratkim odprli iHotel, pisan na 
kožo obsedenim in profesionalnim igričarjem. Ne le, 
da je že v veži ducat računalnikov z izrazito igrarskim 
nameom, marveč sta po dva nindža PCja z geforcem 
1080 in 32-palčnim zaslonom še v vsaki sobi. En bi 
bil premalo, kajti potem bi moral partner brati strip 
ali drkati mobilniške igrice. Izven teh jadrno presera- 
torskih mašin, opremljenih s špilerskimi stoli znam- 
ke DXRacer, hotel začuda ne deluje prav nič geekov- 
sko. Sobe so čisto normalne, celo preveč, brez ene- 
ga samega detajla v slogu fototapet ali akcijskih figu- 
ric. Zanimivo je takisto, da je cena na sobo prek Boo- 
kinga zgolj 99 evrov. Kdo ve, če bo ustanova zdržala. 


Dve japanski hadejki bodeta bili 

Prva bo razveselila ljubitelje starejših erpegejev iz do- 
be, ko SNES še ni bil mini, ampak normalne velikosti 
in je jemal module namesto romov. Petnajstega feb- 
ruarja na PC, playstation 4 in vito dospe Secret of 
Mana HD, ki je v pogled od zgoraj vtaknila predvsem 
troje: barvito grafiko, realnočasoven arkaden boj in 
sodelovalno večigralstvo. Nadgrajena bosta zlasti 
glasba in podoba, ki ne bo več pikslasta, marveč tri- 
razsežna (kamera bo še vedno ptičjeogledna). Co-op 
žal ne bo spleten, bodo pa vnovič podprti trije liki. 
Nekateri stari ljubitelji jadikujejo nad grafičnim slo- 
gom, a večji kamen spotike je Sguarovo trženje DLC- 
ja, kot so oblekce. Je res treba monetizirati prav vse, 
celo ancientne frpje?! 


Česa takega na srečo ni videti v Okamiju HD, ki je na- 
povedan za 12. december. Ta zeldasta akcijska avan- 
tura z raziskovanjem odprtega sveta, bojevanjem in 
reševanjem ugank je bila zadnji izdelek zvezdniškega 
studia Clover in uživa kulten status tako zaradi kako- 
vosti vsebine kot vizualij. Slednje bodo še posebej 
žive v širokozaslonskem formatu in 4K-ločljivosti. Pa, 
seveda, zaradi tega, ker v glavni vlogi pravljično me- 
taforične zgodbe nastopa božanska volkulja Amate- 
rasu, ki zna coprati z risanjem pismenk. To smo v iz- 
virniku počeli s čopičem in različni ideogrami so dali 
samosvoje uroke ter učinke. Hud, magičen špil, ki bo 
vnovič zaživel tako na PS4 in XBO kot PCju. 


Konec z Lego Dimensions 


Visokozveneči koncept toys-to-life, pod katerim tržijo 
plastiko, ki aktivira elemente v igri, se je očitno izpel. 
Disney je svoj neposrečeni Infinity pokopal lani, sprva 
uspešni Skylanderji so po vse slabši prodaji na dopus- 
tu, zdaj pa so v prezgodnjem ukinjanju še Legove Di- 
menzije. Dotična 'videoigrača', ki je pri nas uradno ni 
bilo nikoli na voljo (opisali smo jo v Jokerju 272), je 
prav taka kot vse lego igre. Tvorijo jo skakljanje na- 
okrog, hecno mikastenje po sovražničkih in okolici 
ter koriščenje edinstvenih sposobnosti posamičnih li- 
kov. Razlika je edinole v tem, da se le-ti izmenjujejo s 
polaganjem otipljivih figuric na portal. Teh se je zvrsti- 
la dolga vrsta iz kar tridesetih različnih licenc, od DCja 
in Gospodarja prstanov prek Sonica in Midwayjevih 
arkad do starodobnega slikosuka, kot so Knight Ri- 
der, Goonies in Gremlini. Legovi strički in tetke so 
kajpakda že privzeto privlačni, zato je bil potencial 
ekosistema precejšen. Dodaten plus Dimensions je v 
tem, da so za razliko od razdrobljene konkurence po- 
jave z vseh vetrov sobivale v enem velikem svetu. 


Licenc, kot so E.T., A-Team, Sonic in Portal, Lego 
izven Dimenzij ne pozna, zato so te figurice iskana 
roba med kolektorji. V samo igro pa ti 'fun packi"' in 
"team packi' niso prinesli nobene ekskluzivnosti, 
kajti sleherno sposobnost si deli mnogo likov. 


A prav vsa ta bogatija se je izkazala za pogibel. Večina 
dokupljivih kockic namreč ni prinesla dodatne igralne 
vsebine, zgolj drugačnega možička na zaslonu. Ostali 
lego špili so imeli brez dodatnega vložka sto in več 
obrazov, zato so ekstra človečke čislali zgolj največji 
navdušenci oziroma zbiralci figur. Tudi tistih nekaj pa- 
ketov z zgodbenim lokom oziroma dodatnimi stop- 
njami, recimo Ghostbusters, Fantastic Beasts in Ad- 
venture Time, niso bili množično razgrabljeni. Čeprav 
številk založnik Warner ne izda, naj bi bila prodaja 


Stvarne legice seveda privlačijo, a obenem se z 
"dimenzijskimi' kockicami nihče ne igra na klasi- 
čen način, marveč rabijo izključno videoigri. Bog- 
nedaj, da bi se izgubili figurični NFC-podstavki, 
prek katerih se odčitajo v digitalni svet. 

Teen Titans, Powerpuff Girls in Beetlejuice so zad- 
nji dodatki za Lego Dimensions. Ti paketki koštajo 
13 oziroma 20 evrov, toda starejšim so cene spus- 
tili celo na 7 enot. Pri nas linijo trži štacuna Miiller. 


močno pod pričakovanji, medtem ko so bili stroški 
visoki tako zavoljo tradicionalne Legove draginje kot 
maloserijske edinstvenosti. Vseh škatel se je nabralo 
več kot šestdeset, kar je pomenilo tudi obremenitev 
za trgovine. Neskončni projekt je namečkoma pričel 
težiti razvijalca TT Games, ki je v vsakem danem tre- 
nutku delal še na dveh ali treh drugih lego naslovih. 
Založba je Dimenzijam sprva predvidela triletno živ- 
ljenjsko dobo in za tretjo sezono sta bila že v delu Mi- 
necraftov ter Flashev scenarij. Kot zadnji dodatek naj 
bi bil ves čas v načrtu vsemogočna figurica Lorda Vor- 
techa, osrednjega negativca, ki bi odklenil večino ma- 
teriala. Razvijalci so se celo poigravali z zamislijo, da 
bi špilavec prek kamere v igrin svet poskeniral pre- 
proste konstrukcije velikosti 5 x 5. A vse to je zdaj 
odpisano, saj je WB zgodbo zaključil z drugim letni- 
kom. Pravkar izdani Betelgeuse je poslednji Dimen- 
zionalni striček ... Ostale ideje pa bodo nedvomno 
uporabili v prihodnjih projektih. Ker je špil sam po se- 
bi vrhunski in nudi res veliko udejstvovanja, je zdaj, 
ko bodo cene padle in paketi na razprodaji, pravi čas 
za nabavo. (lf) 


GT-R na daljinsko 


Vršac videodirkaškega realizma sta vsekakor povrat- 
noodzivni volan s pripadajočimi vnašali ter hidravlič- 
na konstrukcija s tremi zasloni za verno nagibanje in 
tresenje. Tako se počutiš, da si dejansko na pisti. Na- 
veza Sonyja, Nissana in JLB Designa pa je šla v obrat- 
no smer in vožnjo pravega dirkalnika poarkadila na 
nivo joypadastega tiščanja. Slednje podjetje, ki se ba- 
vi z roboti in mehanizmi za daljinsko upravljanje, je 
namreč oktobra predelalo 540-konjski gundamovski 
dirkalnik GT-R, da je vozen od zunaj z dual shockom. 
Gumb PS vžge motor, križec gor da v prestavo, nato 
pa rabiš le še R2 za gas in L2 za zavoro. Posebnega 
razloga za tak projekt ni bilo, šlo je bolj za inženirski 
izziv in seveda reklamo za novi Gran Turismo. 


november 2017 


Takole iz helikopterja je najboljši član GT Akade- 
mije gonil nissana po Silverstonu. Na ravnini je do- 
segel hitrost 210 km/h, kar je za daljinsko, joypad- 
no voden, tono in pol težek avto orenk drzno. 


Prvi je prazen avto po Silverstonu zapeljal Jann Mar- 
denborough, zmagovalec GT Akademije, s katero So- 
ny najboljšim virtualnim dirkačem daje možnost zare- 
sne volanizatorske kariere. Fanta so posedli v heli- 
kopter, ki je tik nad progo sledil GT-Ru, in s povpreč- 
no hitrostjo 122 na uro je dosegel čas 1:17,47. Kljub 
desetim sekundam več od normalno volaniziranega 
kroga je rezultat dober. Nadzor iz zraka skozi ovinke 
se namreč zdi precej približen in vožnja na polno kot 
v špilu pač ni mogoča. Avto ima resda dodaten kom- 
presor za maksimalno zavoro in daljinski izklop ben- 
cinske črpalke, toda vseeno so ograje precej blizu. 
Vsi vemo, da se nam v špilih neredko uspe trkati tudi 
na ravnici. lgričarski občutek gor ali dol, prevrtavanje 
časa oziroma resetiranje nista na voljo. 

Projekt so dali na preizkus nekaterim novinarjem, a ti 
so z nissanom upravljali iz zasedovalnega avtomobi- 
la, kar je poslabšalo preglednost in občutek. Četudi 
so jim hitrost omejili na 50 kilometrov na uro, so vsi 
poročali o odlični odzivnosti in neverjetno dobrem 
občutku teže, ki ga v igrah često pogrešamo. Volan 
se vrti hitreje, kot bi ga človeške roke, medtem ko si- 
stem omogoča sto popravkov na sekundo in na- 
tančnost na kotno minuto. Super novoletno darilo za 
kakšnega dubajskega sinčka. 


Tisti, ki so imeli možnost probati joypadasto vode- 
nega GT-Ra, pričajo o izredni odzivnosti. Mehani- 
ka je res urna, dirkalo pa pride do sto na uro v manj 
kot treh sekundah in se od sto ustavi v sekundi. 


moštnik 2017 


Tamagočiji se vračajo 


Pred natanko dvajsetimi leti, ko so še proizvajali pe- 
nene banane in ni vsak drugi otročaj zdravil hiper- 
aktivne motnje s fidget spinnerjem, smo masovno te- 
žili mamam, naj nam kupijo jojoje, fingerskejte, znač- 
ke Pog in seveda tamagočije! Beseda je postala sopo- 
menka za virtualne domače ljubljenčke. Norija se je 
namreč vrtela okoli malih napravic velikosti zajet- 
nejšega obeska za ključe, na katerih so bili enobarven 
zaslonček in troje tipk. V njih so bivale žverce, ki so 
bile morda psički, papagaji ali krokodili. Zaradi ubor- 
no animiranih sličic so bile namreč nedoločljive. A te- 
di smo si še znali pomagati z domišljijo in marsikdo se 
je nanje navezal. Zanje je bilo namreč treba skrbeti s 
digitalnim hranjenjem, igranjem, kopanjem in zbada- 
njem z injekcijami. Ako si jih predolgo pozabil v pre- 
dalu, si našel v fekalijah utopljeno in shirano truplo. 


Od prvega tamagočija je minilo dvajset let in tisti 
originalni Bandaijev je videl že kakšnih petdeset 
različic ter pomladitev. Skupno so jih širom sveta 
prodali več kot osemdeset milijonov! 


Japonska firma Bandai je tamagočije sicer že večkrat 
obudila in nadgradila, pa tudi posnemovalcev je bilo 
nešteto. A tokratna jubilejna izdaja je prav takšna, kot 
so bili tisti prvi, le malo vitkejša. Oblika je jajčasta 
(tamagoči je skovanka besed 'jajce' in 'gledati') kot 
njega dni in mali zaslon enako beden. Vprašanje je, 
koliko časa zna takšna primitivna napravica še za- 
držati pozornost. Danes ima vsak osnovnošolec mo- 
bilnik in tablico, kamor si poleg neskončno napred- 
nejših sličnic z virtualnimi beštijicami namesti marsi- 
kaj drugega, tako da se gotovo ne obeta nikakršen 
preporod. Tega se zaveda tudi Bandai, ki onegajčke 
izdeluje v omejeni količini. Nadeja se, da jih bomo 
razgrabili predvsem tisti, ki smo bitjeca pred dvajseti- 
mi leti skrivaj futrali pod šolskimi klopmi. Takšnole 
zganjanje nostalgije čez lužo stane 15 dolarjev in ni 
vrag, da jih ne bo moč izbrskati tudi v naših koncih. 


METRI 


Frišni tamagočiji so sila podobni izvirnim, s čimer 
cikajo na nostalgijo. Pri tem je čudno, da je že ta- 
ko primitiven zaslonček še manjši. Vseeno smo se 
odtlej razvadili z ultravisokoločljivostnimi mobiči. 

Tudi Papers, Please bo dobil film 

Čislana neodvisnica Papers, Please, ki smo jo jadrno 
pohvalili pred štirimi leti, se bo kmalu prelevila v sne- 
mano obliko. Sicer ne bo šlo za visokoproračunsko 
zadevo, kot je Assassin, marveč za kratek film dveh 
bolj kot ne navdušenskih ruskih avtorjev. Toda z YT- 
dražilnikom in prvimi slikami sta slednja krepko vzbu- 
dila apetit, saj sta po vsem sodeč fantastično povzela 
vzdušje. V igri namreč nisi kak blazen junak, temveč 
obmejni kontrolor izmišljene vzhodnoevropske drža- 
ve na višku hladne vojne. Tvoja naloga je pregledo- 
vati dokumente vstopajočih in se nikdar ne zmotiti, 
da v deželo ne vstopi subverzivni antikomunistični 
element in ogrozi tekovine revolucije. A plača je bor- 
na in življenje težko, zato podkupnine dišijo. V kina 
reč gotovo ne bo prišla, se je pa vseeno veselimo. 


Gospodar prstanov nekoč na malih zaslonih? 

Dasi bo minil še kakšen vek, preden bomo videli novo 
ekranizacijo Srednjega sveta, se kolesje že vrti v to 
smer. Tolkien Estates, lastniki literarne zapuščine ve- 
likega J. R. R. Tolkiena, so namreč navdušeni nad te- 
levizijsko Igro prestolov, zlasti nad njeno uspešnostjo, 
zato bi radi videli nekaj sličnega z Gospodarjem prsta- 
nov. Pogovori so v teku z Netflixom, HBOjem in Ama- 
zonom, pri čemer je slednji najbolj zainteresiran. V 
stomilijonska pogajanja se je vključil celo šefe Jeff Be- 
zos osebno, kajti Amazon potrebuje širše prepozna- 
vne vsebine, ako želi parirati drugim ponudnikom vi- 
dea na zahtevo. Frodovo potovanje v Mordor to vse- 
kakor je. Je pa na mestu vprašanje, kako uspešna bi 
bila taka adaptacija. Game of Thrones je svojevrsten 
fenomen, ki so ga nekateri začeli gledati zaradi vizua- 
lizacije poznane rdeče niti in drugi zato, ker se jim ni 
dalo brati zajetnih bukel, danes pa smo vsi izenačeno 
na trnih, kako se bo zgodba sklenila. Pri Tolkienu pa 
gre za vsakomur poznano in obenem preprosto prav- 
ljico. Poleg tega je filmska podoba še vedno živa. No, 
vsekakor bomo TV-serijo, ko bo, z veseljem pogledali. 


Logitechova VR-tipkovnica 

V navidezni resničnosti je najbolje rokovati z gibalni- 
mi kontrolerji. Toda VR-izkušnje so različne in lahko 
tudi zgolj sediš za računalniško mizo s šlemom na 
glavi, recimo če igraš špil s tastaturo ali uporabljaš 
VR-namizje. Tedaj tipkaš na slepo in Logitech je nas- 
lovil ta problem. Vzeli so svoj priljubljeni model G, ga 
oplemenitili z vivovim trackerjem (svetilniškim do- 
datkom, ki deluje kot referenčna točka), zmodelirali 
tipkovnico v 3D in jo natančno umestili v navidezni 
svet. Ko mora čeladar denimo v VR-YouTubu vtipka- 
ti iskalni niz ali želi urejati programsko kodo brez sne- 
manja naglavne inštalacije, se pred njim pojavi navi- 
dezna tipkovnica z njegovimi lastnimi rokami, ki jih 
motri kamera na čeladi. Koliko bo to uporabno, ne ve 
nihče, ampak Logitech kot največji izdelovalec tip- 
kovnic noče zaostati. Zaenkrat je razvojni komplet, ki 
deluje le s HTC vivom, poslal petdesetim razvijalcem. 

WHERE THE WATER TASTES LIKE WINE 
Prvenec studia, ki ga je osnoval avtor sprehajalne- 
ga simulatorja Gone Home, obljublja neobičajno 


e izkušnjo. Kot klatež se bo moč sprehajati tako po 

gniti ljudi, ki imajo raje kot silne eksplozije počas- 
nejši tempo in globoko fabulo z družbeno-zgodo- 
vinskim vpogledom. Je pa res, da bo vsebina 
ameriška. (gz) 

PRAEY FOR THE GODS Božji plaen, tako črkovan zavo- 
ljo avtorskega pričkanja, bo tretjeosebna akcijska dogo- 
divščina. Na veliko salutira kultnemu Shadow of the Colos- 
sossu, vendar recept bogati s sodobnim pristopom. Osred- 
nja naloga bo lovljenje velikanov, po katerih bo inuitska pro- 
tagonistka plezala, tekala, skakala in iskala šibke točke. Ta- 
ko njeno zgodbo kot poledeneli otok, na katerem se je 
znašla brez imetja in pojasnila, bomo po journeysko spozna- 
vali brez besed, zlasti z opazovanjem. Prelestna pokrajina bo 
v celoti plezljiva ter prehodna s kljuko in jadralno ruto, ženš- 
četu pa bosta med samotnimi prigodami nagajala sneg in 
dinamično vreme. Če ne bo hotela zmrzniti, bo morala ob | 
nenadnem snežnem viharju odgaziti do zavetja in iz nabra- 
nih rogovil zakuriti ogenj. Na njem bo cmarila zrezke in zra- 
ven rezbarila puščice za lok, s katerimi bo luknjala kolose in 
krvoločne duhove. Troglava razvijalska grupica izpostavlja 
globoko zgodbo, zato se nadejamo fajn dogodivščine. (bp) 


SHADOWS: AWAKENING Diablovščina Here- 

| tic Kingdoms iz leta 2014 je kazala obilo potencia- 
la, vendar jo je mučila nedodelanost. Shadows: | 
Awakening bo drugo poglavje sage, ki bo zaokroži- (M4 
lo grobo prekinjeno zgodbo iz enice, zato bo igra za 
imetnike izvirnega naslova zastonj. V njej demon 
Goltač, ki obstaja le v onostranstvu, prevzema tru- 
pla rajnkih herojev, s katerimi se giblje v tuzem- 
stvu. Igra je zgrajena okoli prehajanja med sveto- 
voma in bistre rabe petnajstih pokojnikov, s kate- 
rimi hudik ves čas gradi odnos. V enem trenutku 
bo v Awakening postal skeletni orjak, ki bo rušil 
dveri, v naslednjem poskočna coprnica, ki bo ca- 
pine upepeljevala s štromom, ali razbojniški kralj. 
Zaradi zgodbe in odnosov med liki, ki bodo dopol- 
njevali boj in reševanje ugank, naj bi Awakening 
ne bil le hack'n'slash uživancija, marveč celovita 


e vljenem svetu. (gz) 


we. $$- ; ; ib ' 
VERMINTIDE 2 Na zaslone se vrača Vetmintide, prvoosebna sodelovalna deratizacija Skavenov v Warhammerjevem svetu. Podganja zalega iz enice je sklenila pe- / 
klenski pakt s silami kaosa in peterica junakov se jim bo po vzoru Left 4 Dead zoperstavila s kladivi, strelicami in ognjenimi kroglami. Drugi del ne bo prinesel le no- 
vih sovragov, marveč tudi tri nove specializacije za vsakega od likov. Škrat bo lahko tako še izboljšal svoje rangerske sposobnosti, se odel v težki oklep železolomca 
ali pa ga v celoti zavrgel in postal samomorilski slayer. Igra obljublja še izboljšave pri sistemu nagrad, saj bo ta vezan na izbrani lik, bolj pestro orožarno in izboljšano 
iskanje večigralskega moštva. Trde lupine kaotičnih vojščakov bodo pod udarci štirih kompanjonov pokale jako kmalu! (gz) 

iš, XENOBLADE CHRONICLES 2 Switchu manjka zajetno japonsko igranje vlog! Toč HP Potic 


| vsakič postreže s frišnim svetom. To pot se bomo pridružili fantiču in dečvi pri iskanju paradiža. Pri tem bosta prosto raziskovala tematske pokrajine na hrbtih titanov, "%T2%A 
attack ? 


x poor v me 


ži Pe ki plujejo med oblaki. Okolja bodo kajpak polna mest, temnic in sovragov vseh vrst. Tepež bo modernejši, kar pomeni več akcije od poteznih klasik. Liki se bodo lah- 
4% ko sparili z enim od mnogih bitij, ki jim bodo omogočila vihtenje magičnih orožij in posebne udarce. Pričakujemo globok sistem, ki sloni na standardnih treh vlogah - š SphnhcEdi 
napadalcu, tanku in zdravilcu. Ako težko čakaš, lahko v Zeldi opraviš frišen kvest, ki da Linku opravo junaka iz XC2. (kv) mi 


HELLO NEIGHBOR Pred ducatom let smo se v 
Neighbours from Hell potikali po sosedovi hiši, na- 
stavljali zafrkantske pasti in se hudomušno muzali. 
Zdravo sosed pa bo bolj kot na smeh stavil na strah, 
saj bomo kot svež priseljenec zakorakali v sumljivo 
bajturino s skrivnostno kletjo. Ogleduški protagonist 
bo tiholazil po lesenih hodnikih, čepel za pohištvom, 
odpiral škripajoče duri in jih podlagal s stoli, kukal 
skozi ključavnice, v abstraktnih sobanah nabiral 
predmete in z njimi reševal uganke ter uporabljal ar- 
kadne vrline, recimo dvoskok in jadranje z marelo. 
Nad vsiljivcem sosed ne bo navdušen, zato ga bo lo- 
vil in metal skozi vrata, igralčevemu pristopu pa se 
bo prilagajal, recimo z nastavljanjem pasti. Kljub ri- 
sankasti podobi, ki sliči na Team Fortress, in odbito- 
stim ustvarjalci obljubljajo stalno pogledovanje čez 
ramo in srhljivo atmosfero, ki bo ježila kocine. (bp) 


BLOOD 8. TRUTH Sonyjev londonski studio je 
prestop v navidezno resničnost pospremil z prvo- 
osebno strelsko demonstracijo London Heist, ki j 
bil poklon starim gangsterskim filmom. Zdaj delajo 
na večjem VR-projektu, ki se bo ravno tako odvijal v 
Londonu, vendar bo mnogo bolj eksploziven in ak- 
cijski. Kot punisherski specialec se bomo namreč 
spravili nad mestno podzemlje, ki nam je ugrabilo 
bližnje. Zato bo treba vse brezmilostno postreliti in 
razstreliti. Orodji bosta liziki move, s katerima bomo 
sejali svinec, nastavljali razstrelivo, vlamljali, pregle- 
dovali računalnike in slično. Medtem pa bomo imeli 
pred očmi filmski spektakel z mnogimi kinemato- 
grafsko kadriranimi sekvencami in pripovedjo. Tudi 
muzika bo plat izkušnje in dialoge bo moč izbirati ter 
z odločitvami krojiti potek po svoje. Kako dolg bo ta 
strelsko-morilski pohod in koliko bo stal, pa ne po- 
vedo. Polne cene ne. (lf) 


FROSTPUNK Koncem devetnajstega stoletja je 
zemljo zajel mraz, ki je pomoril večino človeštva. 
Redki srečneži so se zatekli v velika mesta pre- 
možnih dežel, ki so edina lahko ponudila zatočiš- 
če - orjaške generatorje toplote. Tako veli idejna 
podlaga Frostpunka, mestogradnice za črnogle- 
de. Igro namreč pripravljajo poljski razvijalci, ki 
so nam pred leti dali vrhunski in takisto mračni p 
This War of Mine. V Frostpunku bo človeška dra- 
ma bolj oddaljena, a hkrati večja. Kot župan bo- 
va IMAM no iskali preživele, razporejali hrano in premog fi 
9 KA 4 ter sprejemali odločitve, ki bodo vplivale na življe- 
' ) nje vseh meščanov. Cilj bo preživetje in pogosto 
H MM bodo obeti slabi, morala pa ves čas na preizkušnji. 
: Kaj bo za kosilo, ko narod strada in se trupla ko- 
pičijo? V ledenem peklu ne bo treba najti le sred- 


Beacon 


stev za preživetje, marveč tudi razloge zanj. (gz) 


Blizzard je prodrl med največje in najvažnejše založnike zabavnega softvera, 
že lep čas pa se lahko oboževalci njihovih adiktivnih špilov podružijo na zletu Blizzcon. 
Enajstemu zapored 3. in 4. novembra prisostvuje Sneti. 


karieri sem srečal že marsikakšnega av- 
V torja videoiger in četudi se je malokateri 

izkazal za manekena, so Blizzardovci v de- 
vetdesetih prekašali vse. Bila je to tedi druščina 
bradatežev v opankah, od katere se četverica ni 
smela zbasati v dvigalo s tonsko nosilnostjo - in 
se zaradi wamp holding systemov deluxe dimenzij 
tudi ni mogla! Ampak, kot bi rekel Pahor, "So 
what?" To je bila ultimativna združba obsedencev 
s špili in fantastiko, namiznicami in zmaji, angeli 
in demoni, za katero je bilo fanom vseeno, kako iz- 
gleda. Važne so bile njihove igre, in te so redno 
nadmočne. 


MAlO BLZZ-ŠtORIJE 


Februarja 1991 so trije sveže diplomirani prijatelji z 
znanjem programiranja in gorečo željo po uveljavit- 
vi v naglo razvijajočem se svetu videoiger ustanovili 
tvrdko pod imenom Silicon 6 Synapse. Najprej so 
delali na predelavah, kot je Battle Chess za C64, 
sledila sta izvirna konzolna projekta Lost Vikings in 
Rock'n'Roll Racing, nakar so se leta 1994 preime- 
novali v Blizzard in še pred Božičem dali na plano 
računalniško igro, ki jih je za večno zaznamovala: 
Warcraft. Oprli so se na kultno realnočasovno stra- 
tegijo Dune 2, a trdo znanstveno fantastiko zame- 
njali s humorno tolkiensko fantazijo ter poudarili 
večigralstvo po lokalni mreži in modemu. To je bil 
RTS, ki ga je lahko igral vsakdo: hardcoraše sta 
privlekla brzina in taktika, splošno publiko, kolikor 
je je tedaj bilo, pa farbovitost in smešne izjave tipa 
"Stop poking meee!" vznemirjenega orka, v katere- 
ga si neusmiljeno drezal z miškinim kurzorjem. 


Čarni spomini me vežejo na Warcraft, ki mi je sku- 

paj z Duketino obelodanil lepoto mrežnega pobija- 

nja. Ko smo ob štirih zjutraj preveč galamili, je so- 
seda klicala policaja, ta pa je bil gamer! 


Odilej se Blizzard le krepi. Njihovi so Diablo, Star- 
craft, Hearthstone, Overwatch, Heroes of the Storm 
in kakopak World of Warcraft. Celo igričarski anal- 
fabeti poznajo to definirajočo internetno masovni- 
co, ki je v trinajstih letih obstoja zabeležila sto mili- 
jonov ustvarjenih računov in dolgometražni film ter 
zvečine ostaja pri plačljivem modelu, ko so domala 
vsi ostali presedlali na zastonjkarskega. Ustrezno 
obsežne so njihove legije privržencev, ki si za no- 
vember goreče cahnajo datum konference BlizzCon. 
Če jim v kalifornijski Anaheim, ki ima veliko sej- 
mišče in je blizu štaba firme v Irvinu, ne uspe priti 
fizično, pa kupijo navidezno vstopnico in se zabubi- 
jo pred ekrane. 

Dobrih trideset tisoč obiskovalcev se morda ne sliši 
veliko in razprodanost je kao samoumevna. A ve- 
deti je treba, da karta stane 200 dolarjev plus dajat- 
ve in spletna prepustnica 40. Poleg tega je to edina 
tako popularna konvencija, ki jo prireja singularna 
firma tega velikostnega ranga. OuakeCon ima četr- 
tinsko izmero, ostali 'coni', 'comi', 'showi', PAX in 
slično so stkani iz več virov, dočim je prav tako ana- 
heimski Playstation Experience utemeljen na hard- 
verski platformi enega večjih podjetij na obli. 


"READY TO GEt BIZZY?" 


Tekmovati s takimi behemoti je vse prej kot lahko, 
toda ustvarjalce napaja že sama energija ljubiteljev, 
ki sodijo med najbolj požrtvovalne sploh. Približno 
vsak tretji pride našemljen v lik ali nakazo, tako da 
se iz Tracerk, Butcherjev, Kerriganc in orkov dela 


stelja. Cosplayersko tekmovanje je samoumevno in 
na njem je videti sapojemajoče garažne kreacije, ki 
se merijo s profesonalnimi, od Arthasa in Velena do 
kosmatega in uhatega Hoggerja, ki si ga je za zma- 
go oblekla iznajdljiva Laura Mercer. Kostumski na- 
tečaj je potekal na enem od kar štirih odrov, nerda- 
sto klicanih 'mythic', 'legendary', 'epic' in 'heroic'; 
med njimi je bilo moč v daljinskem ogledu po mili 
volji preskakovati, Na taistih so uredili številne po- 
govore z ustvarjalci in sprostitvene aktivnosti tipa 
karaoke. 

Spet drugod si je bilo moč ogledati izvirne ljubitelj- 
ske slikarije, ki so slogovno na navdušujoč način 
priredile vse mogoče iz Blizzardovih svetov, od oko- 
lice do likov. Reaper je bil nekod še bolj smrtnjaški 
in drugje cortkan za popapat, Jaina je v ljudski do- 
isto so fani pokazali triminutne filme z diablovsko in 
ostalimi tematikami, ter odvila se je dobrodelna 
dražba. Nasploh Blizzardovci na to plat dajo veliko, 
saj so tržili 750-dolarske vstopnice, od katerih je šel 
izkupiček za eno od kalifornijskih otroških bolnišnic, 
in so skozi leta karitasno darovali petnajst milijonov 
dolarjev. Na glavnega med četverico odrov so pak 
postavili otvoritveno ceremonijo z govorcem Mikom 
Morhaimom, predsednikom in direktorjem Blizzar- 
da, ki je hkrati eden od ustanoviteljev podjetja. 
(Kljub navezi z Activisionom je ne vodijo najeti ra- 
čunovodje ali od delničarjev nastavljeni ekonomisti.) 
Ostale so v teku dogodka posvetili svojim posa- 
mičnim igram, ki so bile skorajda vse deležne od- 
mevnih napovedi. 


november 2017 


Pod impresivno Vol'jinovo opravo se skriva tride- 
setletnica Avery Faeth iz LAja, ki cosplay jemlje 
nadvse resno. Ima celo lastno firmo za kostume in 
Blizzcon ji je Šansa, da se vnovič razkaže. 


"FOR the€ hOROE/" 


Luči so bile najbolj uperjene v najstarejšo izmed Bliz- 
zyjevih aktualnih iger, World of Warcraft. Popularni 
MMO bo sledeče leto prejel veliko razširitev Battle 
for Azeroth, ki jo je pospremila udarna otvoritvena 
animacija. Kakor so ljubitelji špekulirali že lep čas, 
se bo ekspanzija po porazu Legije osredotočila na 
spopad med človeško Alianso in orčjo Hordo. Pri- 
padniki prve bodo odpluli na novo celino Kul Tiras, 
ki slovi po mogočni mornarici, gusarjih, velikem 
gozdu in tajinstveni dolini. Orki pa bodo navalili na 
kontinent Zandalar, kjer mrgoli trolov in se bo treba 
prebiti skozi prostrano močvaro in neprijazno puš- 
čo. Veliko bo morskega dogajanja, zlasti v novih 
'otoških ekspedicijah', kjer bomo s kameradoma 
raziskovali neznane otoke, pri čemer se nam bodo 
po robu postavljale tako pošasti kot živi igralci. 

Na drugi strani bo Bitka za Azeroth omogočila tak- 
tično-bojno aktivnost warfront, rezervirano za like 
sto dvajsetega nivoja. Taki se bodo povezali v dvaj- 
setčlansko ekipo, nakar bodo v slogu realnočasov- 
ne strategije zgradili bazo, poskrbeli za pritok suro- 
vin, raziskali nadgradnje in najeli enote ter slednje 
popeljali v napad na sovražno utrdbo. Srečali bode- 
mo takisto šestero novih ras, kot so temnoželezni 
škratje in nočni vilini, s katerimi se bomo povezali 
in z njimi ustvarili nov lik. Ključno za moč katerega- 
koli heroja bo nabiranje nove snovi azerita. Ta bo 
napajal amulet in s tem oklep, kar bo omogočilo ra- 
bo posebnih moči. Igranje bo uokvirjala močna 
zgodba, ki se bo osredotočala na znane like iz War- 


craftove zapuščine, od Jaine in Thralla do Vol'jina 
ter Anduina. Moč se bo spuščati v temnice, sodelo- 
vati v raidih in glasovno čvekati brez pomoči zuna- 
njih programov. Takisto pričakujemo nova pravila 
spopadanja med igralci. Nekoč pa kani Blizzard po- 
staviti strežnike, ki bodo omogočili igranje WoWa v 
prvinski obliki izpred Kataklizme, pand in Legije. 
Temu pravijo World of Wacraft Classic, in kdaj ga 
nameravajo udejanjiti? Saj veš. "When it's done." 


heARthy IM OWy 


Po udarnosti sta sledila Hearthstone in Overwatch. 
Kvartopirščina, ki je pri 70 milijonih računov in z na- 
skokom vodi pred vsemi tekmeci, bo decembra pre- 
jela tretji veliki letošnji dodatek. Reklo se mu bo Ko- 
bolds 6 Catacombs in bo skušal povzeti DGDjevsko 
temničarski občutek namiznic ter starih frpjev. Notri 
bo 135 novih kart, nova mehanika recruit, ki prikliče 
bitja iz kupčka in jih da v igro, ter legendarno orožje 
za vsak poklic, tudi tiste, ki krepelc doslej niso imeli. 
Najbolj prelomni pa delujejo čarni kamni, spellstoni. 
To bodo posebne karte za sleherno klaso, ki jih bo 
moč z določenimi dejanji nadgraditi. Druidov Jasper 
Spellstone bo denimo v osnovni verziji podaniku za- 
dal 2 poškodbi, v srednji 4 in v močni 6, šamanov 
Sapphire Spellstone pa bo priklical eno, dve ali tri 
kopije bitja. Zanimivo kani biti enoigralsko stikanje 
po ječah, kjer bo treba z začetnim deckom iz vna- 
prej danih kart (nobene si ne bo treba lastiti) porazi- 
ti osem šefov zapored. Sliši se super, le nagrade so 
bolj apn, v slogu odzadnjih strani kart. Razširitev bo 
brezplačna, seveda pa večigralskih podobic brez de- 
narnega vložka ne boš nabral tako hitro. 

Rdečeučna vilinka Sylvanas Windrunner je od Legije dalje "vojna šefica' Horde in v fantastični uvodni ani- 
maciji Bitke za Azeroth vodi obrambo mesta Undercity pred Alianso, ki jim pride trkat na vrata. S katapulti. 

Posnetek škratje krčme z umetnim ognjem, lesenimi klopmi in sodi brez pivca (buuu!) smo videli že na Ga- 
mescomu. Namenjena je kakopak kvartopirščini Hearthstonu, ki je domovala v dodatnem krilu. 


Mora vracav 


Wirhin the twisting tunnels of the kobold 

x npire awalt treasures beyond imaginiog 

Choose your class and delve into the ever- 
— shiftimg dunecon! 


Odkar ni več plačljivih avantur, enoigralska plat Vi- 
genjštajna nekoliko šepa. Končnoletna razširitev 
bo to popravila z oponašanjem lazenja po temni- 

cah v slogu starih erpegejev. 


Tudi Overwatchu gre dobro, saj je presegel trideset 
milijonov prodanih izvodov. Avtorji v želji po ulti- 
mativni e-športni streljanki nenehno stikajo po njem 
in se ne bojijo udejanjati velikih sprememb, kot ko 
so totalno spremenili zdravilko Mercy. Zgodaj na- 
slednje leto bo ta ekipna prvoosebna streljanka s 
humorno-pisano štimungo dobila nov zemljevid Bliz- 
zard World, ki bo pol jurišen in pol spremljevalen 
(assault in payload). Pride pa tudi nov lik, suppor- 
terka Moira, ki bo zdravila brez merjenja, se telepor- 
tirala in imela megažarkovni ultimate, ki bo zacelil 
sotrpine in poškodoval sovrage. Za dodatno vzdušje 
je poskrbela vnovič mojstrska animacija, ki je vpo- 
gledala preteklost ščitonosnega viteza Reinhardta 
in še presegla tisto zimsko o Mei. 


s 


Overwatcheva nova junakinja Moira je že igralna 
na testnih strežnikih (PTR, Public Test Realm). 
Čeprav so ljudje terjali nov napadalni lik, se je Blizz 
pametno odločil za še enega podpornega. 


"TO th€ VOlOf" 


Še dvoje iger je bilo deležnih nekoliko manjših ob- 
jav. Publiko so precej šokirali z najavo, da gre Star- 
craft Il s 14. novembrom v obliko free to play! V Bliz- 
zardovem primeru to pomeni brezplačno kampanjo 
Wings of Liberty (ali Heart of the Swarm, če si sled- 
njo že lastiš), povsem odprt tekmovalni multiplayer 
in odklenjene vse co-op poveljnike do petega nivo- 
ja, dočim bo moč Kerriganovo, Artanisa in Raynor- 
ja krepiti po mili volji. Ostale kampanje, komandan- 
ti in kožice bodo plačljivi, ne bo pa nobenih drugo- 
tnih valut in podobnih fint. Škoda, da obstoječi igral- 
ci ne bodo deležni nobene blazne nagrade, razen 
kajpak množice frišnega kanonskega futra na le- 
stvicah. Temu je poteza namenjena: po kasiranju 
na rovaš zgodbe osvežiti Starcraftovo popularnost 
na e-športni fronti, kar je najlaže doseči tako, da po- 
nudiš brezplačen izdelek z možnostjo dokupa. Če je 
trenutek pravi, bo pokazal čas. 

Heroes of the Storm je bržda najmanj priljubljena 
Blizzardova igra in tako po številu igralcev kot glo- 
bini zaostaja za League of Legends in Doto 2. Je pa 
to simpatična zastonjska vstopna točka v vroči stra- 
teški žanr MOBA, ki je povečini nadomestil real- 
nočasovke včerajšnjika. Za naslednje leto planirajo 
izboljšave igranja, kot sta prenovljena kamera in pri- 
kritost, med liki pa se moremo po sistemu dvojnih 
zmajev nadejati Hanza in Alexstrasze. Overwatchev 
lokostrelec bo izvidnik in ašašin od daleč, Saška pa 
bo z razdalje podpirala ekipo in se transformirala v 
zmaja, kot veli njena lora. 


In Diablo? Ubogi Zlodjevec ni bil deležen niti ene 
novice, kar akcijski frpjaši nadvse objokujejo. Am- 
pak kaj se hoče. 


BLIZZVEMBER 


Forma je zanimiva tudi s poslovnega in vizionarske- 
ga gledišča. To je podjetje včerajšnjika, kjer geeka- 
sto-nerdasti kreativci delajo na takih igrah, kot jim 
veli obsedenska domišljija, in se jim povečini ni tre- 
ba podrejati pohlepnim kravatarjem. Obenem pa je 
zazrta v prihodnost: igre kot storitev, e-šport, pod- 
pora fanovskim skupnostim, dvosmerna komunika- 
cija z odjemalci. Njihovi razvijalci so istočasno obra- 
zi svojih iger in zvezdniki, na primer Hearthstonov 
gromoviti bradač Ben Brode, ki rapa na webcamu in 
kot kadrovik na sestanek povabi Lich Kinga, ter 
Overwatchev Jeff Kaplan, 'največji prijaznež v video- 
igrah'. Po eni strani je vse skupaj ena velika geeka- 
sta fantazija, po drugi pa spoliran posel s PR-profe- 
sionalci. Le-ti so bili na Blizzconu odgovorni za priv- 
lačne TV-voditelje, skupino Muse na sklepni sloves- 
nosti in videouvod, kjer igralci hvalijo nevihtarske 
igre in se pridušajo, da niso skupnost, temveč dru- 
žina. Sem prepričan, da je tole gledala marsikatera 
velika firma in si zapisovala, kako se stvari streže. 


Glasni in dobrovoljni Ben Brode postaja eden Bliz- 
zardovih zaščitnih znakov. Njegovi heci opominja- 
jo, da gre pri videoigrah predvsem za zabavo. 

Z legicami 


fura Ee 


zgradi neskončno reči, prav tako pa lahko o njih piše brez 


IZ. 


prestanka. Tokrat poleg Dancev vključi še Kitajčke, ki burkajo iskreno skupnost. 


ljiva hotnost. Značilen zvok. Vse to so lego 

kocke, k čemur bi cinik dodal še polomljene 
nohte in boleče podplate. Osnova je enaka že več 
kot pol stoletja, toda domišljija kombiniranja ele- 
mentov nima meja, niti ne jenja njihova privlačnost. 
Vedra plastičnih elementov zato ostanejo pri hiši, 
tudi ko otročad odraste. Kot vlakci in joški, oboji 
menda v prvi vrsti namenjeni otrokom, so legice 
prav tako igralna draž za fotra. Geekanje, naj bo 
stripovstvo, gejming ali igračarstvo, itak z vsakim 
rodom pridobiva na starosti. Pri Legu se temu fe- 
nomenu reče AFOL - adult fan of Lego. Za člana 
gibanja se ima lahko vsak navdušenec nad dansko 
blagovno znamko, ki ima tri križe na grbi, čistokr- 
vni pa so tisti, ki se s kockami vseskozi ustvarjal- 
no ukvarjajo. Oziroma, kot se temu strokovnjaško 
reče, so master builderji. Slovenska skupnost ta- 
kih majstrov živi na strani Kocke.si in med drugim 
organizira pozdrava vreden dogodek Kockefest. 


li grača za vsakogar. Neomejene možnosti. Otip- 


La .—- 

Will Ferrell v Lego Movieju je AFOL in tista klet je ti- 
pičen prostor legovskega geeka. Vseeno pa njego- 
va politika, da se tematik ne sme mešati in da je 
modelčke najbolje superlepiti, ne gre vkup z bist- 
vom kock. Kar mu pokažeta sin in Emmet. 


ZGODBA 1: NE 
MAKETE IZ KOCK 


Bistvo legic, dasi vse bolj postransko, je v pesko- 
vniški gradnji, ne v sestavljanju modelčkov po na- 
vodilih, ki nato za vekomaj ostanejo nespremenje- 
ni. Kajpakda lahko določene sete vzameš za do- 
končne makete, na katerih se nato tri eone nabira 
prah. Toda vsak, ki da kaj na svojo legavost, se mo- 
ra redno vreči v lamber bazičnih zidakov in zgraditi 
lastne skulpture. Afolovci zato nabavljajo kocke na 
kilo in redkejše elemente na prostem trgu, nekateri 
pa največje komplete kupijo samo zavoljo količine 
kock. Ena struja zidaških meistrov nato počne 
čudesa z robotsko garnituro mindstorms, recimo ti- 
skalnik, šahovski avtomat in sestavljalnik Rubikove 


kocke. Drugi delajo kakovostne in občasno za crknit 
smešne koračne filme, ki jih je YouTube poln. Izred- 
no zanimiva disciplina so tudi tako imenovane vi- 
njete, prizori na plošči 8 x 8. Te dioramice so zaradi 
vključenosti figuric in življenjskih situacij res po- 
srečene. Največ vredna oblika master builderstva 
pa je razred MOC, my own creation. 


Poleg prostogradnje je priljubljeno tudi izboljše- 
vanje Legovih setov. Ljudje dodajajo motorčke in 
senzorje v tehnične modele, recimo v znamenitega 
porscheja GT3. Tale stric pa je predelal Apollovo 
raketo, da sveti, grmi in predvaja odštevanje. 


Besedoslovno je MOC seveda vsakršna lastnoumna 
skockavost. Toda v kategorijo praviloma sodijo le 
vrhunske kreacije, primerljive in celo presegajoče 
uradne izdelke. Galerija remekdel, ki jih ustvarijo 
nadobudneži, pogosto poklicni inženirji, arhitekti in 
umetniki, je neskončna. Med njimi je sicer daleč naj- 
več avtomobilov, vendar ne manjka niti živali, kra- 
jinskih maket, hišk, drugih vozil, popkulturnih pri- 
zorov in strojev. Tisti manj tehničen in bolj kreativni 
del tega početja je nič manj kot kategorija moderne 
umetnosti. Nekateri svoje zamisli prijavijo na Legov 
portal Ideas, kjer nato občina glasuje. Projekt, ki do- 
bi deset tisoč glasov, Danci vzamejo pod drobno- 
gled za morebitno maloserijsko proizvodnjo. Na tak 
način se je udejanjilo dvajset setov od uporabnikov, 

iz Sonyjevega špila The Last Guardian, 10-ti- 
sočkoščkovni Tisočletni sokol v pravem razmerju 
do minifiguric ali detajlno zmodeliran citroen DS — 
afolovci z mnogo časa in kock se lotijo marsičesa. 
Celo gromozanskih, stotisočkockovnih dioram. 

ki segajo od sonde Hayabua prek prizora iz TV-nizik 
Dr Who in Big Bang Theory do Wall-Eja. Naprodaj 
so ekskluzivno v Legovih butikih, tudi v ljubljans- 
kem, avtor pa dobi simboličen delež od dobička. 
Oblikovalci svoje MOCe vselej dokumentirajo v 
vseh fazah in z vseh kotov ter ponavadi dajo v jav- 
nost navodila. Eni zastonj, drugi za cekin. Za izris 
načrtov uporabljajo zastonjski program Lego Digital 
Designer. Ta je svojčas celo omogočal, da si raču- 
nalniško zmodeliran umotvor uradno naročil v to- 
varni, a so pred petimi leti to storitev na žalost ko- 
mune ukinili. Če ti pade v oči kakšna specialna do- 
mačinska stvaritev, denimo Citroenova žaba, bu- 
gatti chiron, kladivo Doomhammer ali jadrnica v 
steklenici, najdi na netu knjižico z načrti, nakar nu- 
caš le dovolj plastičnega materiala. Ker večina ni- 
ma neskončne zaloge kock, je moč nekatere MOCe 
kupiti, saj obstajajo strani, ki se ukvarjajo z zbira- 
njem dobrih projektov in prodajo ljubiteljskih setov. 
Cene so kar visoke, nekajkrat višje po posamezni 
kocki od uradnih. (Legovi kompleti imajo razmerje 
od oka deset centov na košček.) 


MAR2E8 


Lego ne izdeluje sodobnih vojaških strojev, zato so 
tanki in vojaške diorame razširjeni MOCi. Tale sher- 
man ima vdelane motorje na daljinsko vodenje. Če 
imaš 2500 specifičnih gradnikov, so navodila na netu. 


Glede na priljubljenost znamke Lego, ki se povečuje 
iz leta v leto, je možnosti za tovrstno poprodajo če- 
dalje več. Zato se je našla nadobudna kitajska firma 
Xingbao, ki je pričela z novačenjem najboljših dizaj- 
nerjev iz MOC-skupnosti, kot so Firas Abu-Jaber in 
brata Arvo. Skupaj so pripravili linijo lastnih mode- 
lov, takih, ki jih Lego nima v programu, a se zdijo 
zanimivi za širšo javnost. Izdelke so že predstavili 
na tamkajšnjem spomladanskem sejmu igrač in med 
njimi so nekateri že od prej poznani MOC-projekti, 

KOGKOMEHTAREČ 


ME lego kocka, taka z notranjim valjčkom 
za boljšo stabilnost, je nastala leta 1958. Odtlej 
jih je danska tovarna s štabom v Billundu menda 
izdelala prek 400 milijard! Tekoča proizvodnja zna- 
ša dvajset milijard letno, dva milijona vsako uro. Z 
njimi se igrajo otroci, vendar je dobršen del kock v 
domeni odraslih navdušencev — amaterjev in profe- 
sionalcev. O igrači, ki je postala več od zabave mla- 
dičev, pripoveduje uro in pol dolg doku Beyond the 
Brick: A Lego Brickumentary. Film je sicer iz leta 
2014, toda docela aktualen. Skozi zanimive zgodbe 
in pogovore osvetli vse koščke gibanja AFOL — 
adult fan of Lego, v rdečo nit pa vplete še zgodovi- 
no blagovne znamke. Pri tem je predstavitev izred- 
no všečna, saj je pripovedovalec koračno posnet 
lego striček in mnogo prizorov je kockastih. 
Kockomentarec pokaže lego občine, sejme in tek- 
movanja ter številne neverjetne strukture, makete 
in naprave, ki jih zgradi domišljija posameznikov. 
Recimo Rivendell iz dvesto tisoč elementov! Nada- 
lje predstavi arhitekte in umetnike, celo ulične, ki 
svojo kreativnost izražajo skozi kockave skulpture. 
Eden takih nadobudnežev je izdeloval znamenite 
stavbe, s čimer je pritegnil pozornost Dancev in 
skupaj so uvedli serijo Lego Architecture. Slična 
španovija z uporabniki, ki jo vidimo v filmu, je prav 
tako japonski portal Cuusoo. Oziroma je bil, saj dan- 
danes glasovanje za modelčke 'amaterjev' poteka 
skozi Legovo domeno Ideas. Nadalje izvemo o pod- 
skupnosti, ki se je specializirala za sestavljanje tan- 
kov in druge vojaške mašinerije, ki je Lego sicer ne 
izdeluje. Zanimanje je tolikšno, da delavnice vlivajo 
raznorazne puške, združljive s figuricami. Omenjeni 
so tudi brezštevni lego filmčki in priljubljeno pre- 
našanje znamenitih prizorov ter napovednikov v le- 
go okolje. Kajpakda je v dokumentarec takisto vklju- 
čena fabrika Lego. Na eni strani so pokazani dizaj- 
nerji, ki ustvarjajo nove sete in izdelujejo velike pro- 
mocijske makete, med katerimi izstopa X-wing v 
naravni velikosti. Na drugi pa slišimo izjave vodst- 
va, ki se čudi fenomenu AFOL (in se zanj klanjajo 
Asgardu, saj jim prinaša več dobička kot otroci). Je 
pa lepo slišati šefe, ki priznavajo moč skupnosti. 
Brickumentary seveda ni vsepovedna povest o Le- 
gu in celo področje AFOL je tako široko, da bi si 
želel več o vsakem od nanizanih drobcev. Toda ozi- 
raje na zastonjski dostop na YouTubu je ta profe- 
sionalno sproducirana zabavna pisanost obvezno 
gledanje za vsakogar. Dobesedno za vsakogar, kajti 
najbrž ni sirote brez lepih spominov na sklapljanje 
gradnikov z okroglimi čepki. Če se ti po ogledu ne 
zahoče vnovičnega poigranja, si res za na odpad. 


Xingbaova vespa je 35 evrov, motor iz Akire prav 
tako in alien slabih 80. V njihovi ponudbi je kakšnih 
ducat artiklov, med drugim še rolls royce silver 
ghost in lamborghini aventador. Aliexpress.com. 


na primer ford GT40, novi VW hrošč, vespa in alien. 
Cenovne postavke so približno pol nižje, kot bi bile 
Legove: 2000-delni ksenomorf pride 80 evrov plus 
stroški za pot iz Azije in uvozne dajatve. Zaenkrat 
so dotične škatle namreč naprodaj le na Aliexpres- 
su. Je pa treba vedeti, da kljub identičnosti to niso 
originalne lego kocke in da je embalaža bistveno 
manj atraktivna. 


ZGODBA 2: VE 
MAKETE IZ NE KOCK 


Kdor je kdajkoli obiskal priljubljeno kitajsko Ališta- 
cuno, je nedvomno zapazil ponudbo znanih Legovih 
kockovnih setov z drugačnim logotipom. Gre za pi- 
ratsko firmo Lepin, ki je največja mora kravatarjev 
iz Billunda. Da Kitajčki, Turki in celo Kanadčani iz- 
delujejo igrače iz docela enakih kock, Lego ne mo- 
re nič. Sodišče je že pred leti odločilo, da gradnik in 
princip sklapljanja ne moreta biti blagovna znamka, 
zgolj patent, ta pa je že potekel. Toda večina proiz- 
vajalcev, kot sta Mega Bloks in BanBao, ponuja la- 
stne igrače, dočim Lepin brezsramno kopira obsto- 
ječe Legove. To niso približni posnetki, marveč do- 
besedni ponaredki 1 : 1. Imajo jih stotine iz vseh te- 
matik: mesto, technic, Vojna zvezd, arhitektura, su- 
perjunaki ... Dobi se celo kopije starejših, eksklu- 
zivnih kompletov, ki jih Danci ne delajo več. Cene 
znašajo od tretjine do polovice originala, zavoljo 
česar draž seveda obstaja. Hoten oranžni porsche 
GT3 recimo košta 90 evrov proti 300 uradnim. Za 
nameček prodajajo še mali milijon figuric po dolar, 
kar je res poceni. 


Vsakogar zanima, kakšni so ti izdelki v roki. Gre za 
odurno cenenost ali ni odstopanja? Naročil sem par 
raznolikih setov in resnici na ljubo lahko rečem, da 
bolj slednje. No, razlika v samem elementu obstaja, 
saj na čepkih ni vgraviran Lego. Če jih finomeha- 
nično primerjaš, zapaziš rahlo slabše barve, večjo 
upogljivost daljših elementov in nižjo kakovost gum. 
Največji razkorak je pak v prvem vtisu, saj so Lepi- 
novi izdelki namesto v poželjive škatle dani v jeftine 
vrečice. Tudi navodila, dasi oblikovana enako, so 
slabše stiskana in tanjša. Nekateri se pritožujejo še 
nad manjkajočimi kockami in kakšen zglob zna biti 
pretrd ali premehak. Ampak ko zadevo sestaviš, so 
odkloni dlakocepski. BBC je testiral Legovega šefa 
z dvema stričkoma in možak ni uganil, kateri je ki- 
tajski. Pri tistem, ki nabavlja nekaj za v vitrino, raz- 
lika dejansko ostane le v podzavesti. 


ki 

Kitajci brez slabe vesti do zadnjega detajla skopirajo izdelek, ne upajo pa na knjigo napisati pravih besed. Na- 
mesto Batman je Bathero in Star Wars postanejo Space Wars, Star Wrns ali Star Plan. Možnost škatle sicer 
obstaja, a za doplačilo. Pri naročanju je treba upoštevati še dajatve pri paketih, ki presežejo 30 evričev. 


Kajpakda to ni spodbuda za podporo Lepinu, kajti 
njihovi izdelki so nezaslišani ponaredki. Sicer jih ku- 
piš za izkušnjo ali spričo ohrnosti, ne gre pa tega 
baš všečkati. Kitajci so celo tako predrzni, da so su- 
nili in skomercializirali celo projekte s portala Ideas, 
torej načrte navadnežev. Gmajna je seveda ponore- 
la. Sem radoveden, koliko časa bodo še v igri, kajti 
Lego jih je lani prek svoje kitajske veje tožil. Jasno 
je, da se v tisti rižegojni deželi kopira čisto vse, ven- 
dar je razlika, ali se taka roba prodaja na krošnjarski 
šenzenski tržnici ali pa nesramno ponuja in razpo- 
šilja celemu svetu. Se čudim, da zahodne carinske 
službe, ki tako rade plenijo modni kontrabant v slo- 
gu torbic Lojza Vuittona, kitajske kocke spuščajo 
naprej. Zadeva je očiten fejk na prvi pogled, saj v 
prepoznavnem rdečem znakcu na priročniku zelo 
jasno piše Lepin v pismenkah namesto Lego. 


IM V zaš 
Tole pade iz kuverte ob naročilu Lepinove 23-evrske 
Rumene podmornice (izvirnik je 60). Prvi vtis je ne- 
primerljiv z žlahtnimi Legovimi škatlami in taka ci- 
ganarija ne more rabiti kot darilo. Ampak sestavlje- 
na maketa je prilično enaka. Odločitve, odločitve. 

EPILOG 


Prva in druga zgodba imata skupno točko. Pred ne- 
kaj meseci se je izkazalo, da sta Xingbao, ki izdeluje 
in prodaja MOC-sete, in Lepin v resnici bratski firmi. 
Oziroma verjetno kar eno in isto. Prav tako se je raz- 
vedelo, da Citroen, Ford, Piaggio, Fox in drugi last- 
niki znamk, katerih originalne modelčke trži Xing- 
bao, ne vedo ničesar o projektu. Z dotičnimi izdelo- 
valci je povezana še ena nedavna vest: po azijskih 
in bližnjevzhodnih deželah prodajajo teroristično te- 
matiko z bombaši in mohamedanskimi zastavami. 
Serija je tako sporna, da so se oglasile muslimanske 
skupnosti in Lego je prav tako podal uradno izjavo, 
da nima nič s samomorilskimi figuricami. Igrače se- 
veda niso namenjene podpori ISISu, marveč so Ki- 
tajci videli zaslužkarski potencial. Neverjetno, kako 
njihova država kljub dozdevnemu napredku in odpr- 
tosti leta 2017 še vedno deluje kot divji zahod. 


"To je vojskovalna igrača, a ne bedna bedna frača, 
marveč bombaš in njega brača!" Take kocke so na- 
prodaj v muslimanskem svetu, dela pa jih Lepin. 
Seti so postali pri zahodnih zbiralcih izredno iskani. 

Slovenski inženirji so za časa SFRJ vzpostavili informacijsko mrežo med 
kitajskimi mesti. To se sliši kot tista raca o jugoslovanski prodaji raketnega 
programa Ameriki, vendar je zgodba resnična. Kvarkadabra jo pove. 


Kako je sredi Ljubljane nastal 
zametek kitajskega interneta 


karjevega doma v centru Ljubljane zaprli za 

več kot dva meseca. Javnost so obvestili, da 
bodo izvajali redna vzdrževalna dela, v resnici pa se 
je kulturni hram, ki je bil takrat edina klimatizirana 
stavba v prestolnici, v popolni tajnosti začasno sp- 
remenil v visokotehnološko tovarno. Inženirji pod- 
jetja Iskra Delta so pod nadzorom tajnih služb noč 
in dan izdelovali ter preizkušali sestavne dele raču- 
nalniškega omrežja, s katerim so nameravali pove- 
zati policijske postaje v desetih največjih kitajskih 
mestih. V Cankarjevem domu so sestavljali gradni- 
ke za postavitev enega najobsežnejših računalniš- 
kih omrežij na svetu, ki bi ga lahko poenostavljeno 
opisali kot zametek kitajskega interneta. Kot po- 
roča tistikratni direktor Iskre Delte Janez Škrubej 
v knjigi The Cold War for Information Technology: 
The Inside Story, je bila Slovenija v osemdesetih 
letih dvajsetega stoletja v sami svetovni špici raz- 
voja informacijske tehnologije. Podobno zahtevne 
projekte kot slovenski inženirji so takrat lahko iz- 
vajali le Američani s svojimi najtesnejšimi zavezni- 
ki. Toda zanje je veljala prepoved izvoza računal- 
niške tehnologije v komunistične države. 


Kitajci bi radi 
računalniško omrežje 


Kitajci so Iskro Delto opazili na zagrebškem sejmu 
v začetku osemdesetih. Tam so predstavljali lastne 
računalnike, ki so jih izdelali z uporabo ameriških 
procesorjev DEC. Kitajci so zaslutili, da bi lahko z 
jugoslovanskim visokotehnološkim podjetjem prišli 
do sodobne informacijske tehnologije, kakršne ne- 
posredno v ZDA niso mogli kupiti zaradi embarga. 
Zato so na obisk povabili takratnega notranjega mi- 
nistra Jugoslavije Staneta Dolanca in z njim sklenili 
pogodbo o sodelovanju policij obeh držav. V njej je 
bilo med drugim navedeno, da jim bo podjetje Iskra 
Delta postavilo računalniško omrežje. 
Jugoslovanski policijski minister kot kaže ni prav 
dobro vedel, kaj podpisuje. Čeprav so mu Kitajci 
ponudili obilo denarja, se je zdelo, da gre le za obi- 
čajno izmenjavo izkušenj vljudnostne narave. Ob 
vrnitvi v Beograd in po obravnavi pogodbe na vladi 
pa je postalo jasno, da se je Jugoslavija zavezala 
Kitajcem zgraditi nekaj, kar je takrat veljalo za vrhu- 
nec tehnološkega razvoja. "Šlo je za neke vrste elek- 
tronsko pošto, za prenos datotek z enega konca Ki- 
tajske na drugega, seveda prek telefonskih linij in 
brezžičnih visokofrekvenčnih povezav," se spomi- 
nja direktor Škrubej. 


L: 1985 so takrat povsem novo stavbo Can- 


Notranjega ministra Jugoslavije je ob tem upravi- 
čeno zaskrbelo, da ne bo mogel izpolniti pogod- 
benih zavez. Zato se je tajno srečal s predstavniki 
Iskre Delte in jim zagrozil, da bodo osebno odgo- 
vorni, če projekta ne bo mogoče izvesti. Žal le-ti 
uradno sploh še niso vedeli, kakšen dogovor je 
Jugoslavija sklenila s Kitajsko. Zato so kmalu za- 
tem v Beograd poklicali direktorja, da bi ga se- 
znanili s projektom. 


Američani osupli nad 
slovenskimi inženirji 
Srečanju je sledil šok, saj je oblast šele takrat 
spoznala, da Iskra Delta računalniške procesorje, 
ki so osrednji element vsakega informacijskega 
sistema, uvaža iz Združenih držav. Od Škrubeja 
so zahtevali, da se Američanom zlaže, za kakšne 
namene bo uporabljal njihove čipe, a direktor je 
vztrajal, da to ni mogoče. Bilo mu je namreč ja- 
sno, da tako zapletenega in zahtevnega projekta 
pred Američani ne bo mogoče skriti. Toda v Beo- 
gradu so mu zagrozili, da ga bodo obravnavali kot 
agenta Cie, če ne bo pripravljen sodelovati. 

Nč ne štekam, 
dmpak zihl je 
kul. 


Kljub tajnosti srečanja in napetem ozračju mu je uspe- 
lo po telefonu poklicati šefa kabineta ministra za fi- 
nance, ki ga je osebno poznal. Prosil ga je, naj nujno 
poišče ministra, saj mu mora povedati nekaj izjemno 
pomembnega. Ta je že po kratkem pogovoru razumel 
razsežnost problema, saj se je z Američani pravkar do- 
govoril za novo posojilo. Razumel je, da lahko Jugo- 
slavija izvede računalniški projekt za Kitajce le z od- 
obritvijo ZDA. Uvrstitev države na črno listo držav, ki 
nedovoljeno izvažajo ameriško tehnologijo, bi namreč 
naredila bistveno več škode od zaslužka s projektom. 
Vlada je zato v ZDA poslala delegacijo, ki naj bi Ame- 
ričane prepričala, da lahko njihovo železnino uporabi- 
jo za izdelavo računalniške mreže na Kitajskem. 

Ko so predstavniki Iskre Delte kmalu zatem v Was- 
hingtonu predstavili projekt, so Američani spoznali, 
da so močno podcenjevali zmožnosti inženirjev iz te 
neuvrščene države. Presenečeni nad zahtevnostjo pro- 
jekta so se odločili, da bodo pod posebnimi pogoji vse- 
eno dovolili izvoz procesorjev na Kitajsko. Tako se je 
operacija Milijarda, kot so jo poimenovali, lahko začela 
udejanjati. Kmalu je bila v veliko zadovoljstvo Pekinga 
uspešno izvedena, veliko Kitajcev pa je naslednja leta 
prihajalo v Slovenijo na šolanje, da so se naučili si- 
stem uporabljati in vzdrževati. 

Smo zapravili 
zgodovinsko priložnost? 


Seveda pa projekta izgradnje računalniškega om- 
režja za kitajsko policijo ni bilo mogoče skriti pred 
drugimi državami komunističnega bloka, ki so prav 
tako hotele pridobiti ameriško informacijsko tehno- 
logijo. Leta 1988 je Slovenijo zato obiskala močna 
sovjetska delegacija, ki jo je vodil sam Mihail Gor- 
bačov. Ne glede na uradni program obiska je Mo- 
skvo takrat dejansko zanimalo samo eno: ali bi lah- 


EN m PRENOSNIK, KI IZBRIŠE 
jali za Zahodom. 
MEJE. 
vy vy 
ZACENSI Z ZASLONOM. 


Tole je partner iz leta 1983, najbolj znan terminal 
Iskre Delte. Uporabljal je sistem CP/M in kalifornij- 
ski čip zilog Z80 s štirimi megaherci, sličnega spec- 
trumu. Računalnik je šel v nos celo IBMu. 


Kot kaže, so se takrat vodilni v Jugoslaviji ustrašili, 
saj so srečanje Gorbačova z inženirji Iskre Delte pre- 
prečili tako, da so direktorju z injekcijo v telo vbriz- 
gali snov, zaradi katere je naenkrat dobil visoko 
vročino. Kot pravi v knjigi Škrubej, je šlo za načrto- 
vano diverzijo, saj se je oblast zbala, da bi visoko- 
tehnološko podjetje, ki ga ni nihče dobro nadzoro- 
val, zaradi proizvodnje strateških računalniških sis- 
temov postalo premočno. V trenutku, ko bi Iskra 
Delta lahko postala pomemben igralec na medna- 
rodnem tehnološkem prizorišču, saj so imeli veliko 


naročil in razvojnih načrtov, žal ni imela podpore v 

stari jugoslovanski oblasti, še manj pa v novi slo- | N Ni E le. GC O R E bi P R O S E 9 O R 4 | 
enski. Ceprav smo njihov PC 'triglav' videli kot Ve- 

dia v Poletju v školjki, so firmo kmalu ka mrd 8 . G E N z R A G | J E 

sali, močni razvojni oddelek pa razpustili. 


Ali se je vse dogodilo natanko tako, kot je opisano 


v knjigi, in ali bi iz Iskre Delte lahko nastalo visoko- pač NE —— <<: 
tehnološko podjetje z mednarodno veljavo, sta vp- int el) 
rašanji, na katera bi kompetentno odgovorila šele ( s 
resna zgodovinska analiza na osnovi arhivskih vi- e 
rov. Takrat najvišji slovenski partijski politik Milan CORE i7 
Kučan, ki je sprejel Gorbačova in mu razkazal Ljub- 8th Gen 


ljano z Iskrine stolpnice, navedb ne želi komentirati. m 
Prav tako se na poizvedovanje slovenskih novinar- 
jev ni odzval Gorbačov, ki je še vedno politično in 
medijsko aktiven. Za nameček ni nikakršne potrdit- 
ve s strani drugih zaposlenih. A kljub temu nespor- 
no drži, da smo Kitajce pred več kot tridesetimi leti Celeron, Celeron Inside, Core Inside. intel. intel Log e. intel Core. intel Inside. intel Inside Logo 
- takrat, ko smo se za domačimi televizorji pričkali, vaso iandseh ihčpziel bo! E li ea noj dana ae on 
ali je boljša mavrica ali slonokoščenec - omrežili 
prav na sončni strani Alp. 

— MADE IN CHINA 


Naslovna označba ima slabšalen prizvok, toda levji 
delež robe, ki jo dnevno pokupimo, izvira s Kitajske. 
Država je pač proizvodna in kopirniška velesila. Mrož 
prouči fenomen kapitalistično naravnanih komunistov. 


ji. Prva se je dogajala na prelomu med 18. in 

19. stoletjem, ko so parni stroji izpodrinili 
manufakture. Ročno delo je postalo prepočasno in 
se je moralo - ne brez upiranja - umakniti masovni 
proizvodnji. Čez stoletje je sledil drugi preobrat, ko 
sta para in nafta robo pričela razvažati na vse kon- 
ce celine, kar je bilo prej s konji manj realno. In ta- 
ko se je šivanje pretežno preselilo na en konec, 
železarstvo na drugega in tako naprej. Prav lahko 
pa bi obdobje po drugi svetovni vojni označili za 
tretjo industrijsko revolucijo. Svetovni ustroj se je 
s tehnološkim napredkom začel radikalno spremi- 
njati. Proizvodnja je zapustila bogate predele in se 
zgostila v dotlej manj razvitih državah. Največ pre- 
bivalcev, ki jim je treba dati službo, pomeni največ 
potencialnih delavcev. Tako je Kitajska, v času ce- 
sarstva že pomembna trgovinska partnerica evrop- 
skih (mestnih) republik, v rdečezvezdni preobleki 
posrkala največji delež nove industrializacije. 


KONEC VOJN POMENI 
ZAGETEK TRGOVINE 


Oznaka 'izdelano na Kitajskem ' obstaja že več kot 
pol stoletja, a razmah je začela doživljati v sedem- 
desetih letih prejšnjega stoletja, ko so se otoplili od- 
nosi med Kitajsko in ZDA. Prej sta korejska in hlad- 
na vojna hromili izmenjavo blaga med vzhodom in 
zahodom. Po nekaj političnih intervencijah na naj- 
višjem, predsedniškem nivoju so ameriške multina- 
cionalke začele vzpostavljati proizvodnjo zraven 
riževih polj. Zgodovinsko gledano še najbolj pogos- 
to zaradi nižjih stroškov, kot se politično korektno 
reče. Manj korektno to lahko označimo za brezsram- 
no izkoriščanje delavcev za trakom. Slovenske šivi- 
lje v Topru so postale predrage kmalu po osamos- 
vojitvi, sestavljavci računalnikov v italijanskem Oli- 
vettiju že mnogo prej. Namesto Lojzke in Luigija, ki 
sta si lahko kupila vsaj pralni stroj, so službo za vsak- 


(ira seje pozna dve industrijski revoluci- 


danjo skodelico riža dobili milijoni Mingov in Lijev. 
V osemdesetih, ob zori hišnega in osebnega raču- 
nalništva, so tudi Kitajci sami ali s pomočjo tujcev 
začeli ustanavljati podjetja, ki so se specializirala za 
izdelovanje tega, kar so zahodnjaki potrebovali in 
hoteli. Takrat je pod taktirko Tajvanca Terryja Gou- 
ja s 7500 dolarji maminega posojila nastal Hon Hai 
Precision Industry, danes bolj znan pod borznim po- 
imenovanjem Foxconn. To je največji industrijski 
konglomerat z 1,3 milijona zaposlenih, kar presega 
število vseh službujočih Slovencev. Prva resna na- 
ročila so bila za tipke za daljinske upravljalnike in 
nato priključke za igralne palice Atarijevih konzol. 
Za naročnike so se začeli boriti še drugi podobni 
povzpetniki, denimo Pegatron in Flextronics. Borba 
med njimi je po pripovedovanju nekdanjih vodilnih 
neizprosna. Sploh Foxconn se pogosto požvižga na 
spoštovanje delavcev in pravil in vedno poskrbi, da 
je najcenejši. Na čigav račun, ni treba ugibati. 


% 
Ml, v 
k. na 
Možakar na vseh kitajskih bankovcih, 
stetih juanov, je Mao Cetung..Rev 
(novitelj Ljudske republike Kitajske, politični teoreti 
(in pesnik. Združil je Kitajsko, jo povzdignil in se pri 


tem neusmiljeno znebil mnogih nasprotnikov. 


18 


Konglomerat Foxconn je bržda najbolj znana kitajska firma, čeprav pod svojim imenom 
ne prodaja ničesar. Izdeluje pa njegovih 1,3 milijona delavcev vse mogoče, od iphona do 
xboxov in HPjevih prenosnikov. A začeli so s tipkami za daljinske upravljalnike. 


Kakšnih deset let kasneje so začela s pomočjo dr- 
žavnih finančnih spodbud vznikati podjetja, ki se ni- 
so specializirala na izdelavo po naročilu, ampak so 
hotela uspeti z lastnimi proizvodi. Uspeh ni prišel 
takoj, vsaj ne v tujini, a na srečo je domači trg tako 
gromozanski, da težav s preživetjem ni bilo. Huawei 
je denimo ukradeno ameriško telekomunikacijsko 
infrastrukturo ponudil kot domačo, kajti pri tako po- 
membnih zadevah, kot je vojaško sporazumevanje, 
se ne gre zanašati na tujo robo. Velja pa tudi obrat- 
no: ZDA vsake toliko časa zaradi domnevnega špi- 
jonstva izdajo kakšno prepoved in kazen za Kitajce, 
nazadnje ZTE. Lenovo je takenako najprej tržil HPje, 
nakar je z nabranimi izkušnjami in prodajno mrežo 
med rajo spustil cenejše klone. Šele nato je prevzel 
IBMov oddelek za PCje in začel štancati thinkpade. 


HITRO Z IMITIRANJEM 


V Foxconnu so po gumijastih tipkah začeli nastajati 
prenosniki Acer, HP in drugi, xboxi in playstationi, 
blackberryji in motorole, Ciscovi usmerjevalniki ter 
kopica drugih naprav. A pravo terno so gospod Gou 
in druščina zadeli z iphonom. Apple je potreboval 
partnerja za zanesljivo in skrivnostno proizvodnjo, 
imel je denar, da je plačal nove linije, zakup kapa- 
citet in komponent, hotel pa je kvaliteto. V Foxcon- 
nu so mu to priskrbeli, kajpak na rovaš človeških in 
okoljskih žrtev. Zaradi večjih zahtev je postalo delo 
v sestavljalnicah še bolj depresivno. Po samomorih 
in obtožbah o nevzdržnih razmerah se je moral App- 
le oglasiti in od partnerja zahtevati, naj reči uredi. 
Koliko jih je, razen tega, da je okrog zgradb napel 
mreže, verjetno ve le peščica posvečenih. Je pa del 
proizvodnje jabolčnega telefona medtem že prešel v 
Pegatron in letos še k indijskim podizvajalcem. 

S tem, ko je ifon prihajal s tekočih trakov na Kitajs- 
kem, se je vsemu skrivanju navkljub odprla Pando- 
rina skrinjica kloniranja in povzemanja. Zaradi do- 
baviteljske mreže je bilo vse pripravljeno in pri roki, 
samo skupaj je bilo treba dati. Dodatna sreča je bi- 
la v tem, da se je enakega načina tekmovanja z Ja- 
bolkom poslužil tudi korejski Samsung in se je večji 
del srda Steva Jobsa zgrnil v Seul. Kitajske znamke 
so medtem mirno prevzemale domači trg in se zla- 
goma pripravljale na prodor v tujino. Na domačih 
tleh so že precej uspešno izrinile Korejce, Američani 
so nekaj časa prosperirali, zdaj pa imajo prav tako 
težave. 

Foxcomn | je asi pred č časom v medije, ker so obupani delavci, med osti 
lim celo sestavljalci iphonov, delali samomore s skoki z blokov: Firma je 
nato zadevo sanirala z - namestitvijo mrež, ki naj bi lovile nesrečnike. 


Domača Oppo in Vivo (skupaj z Oneplusom sta del 
konglomerata BBK Electronics) sta zrasla prav na 
tem, da nudita iphonu zelo podobne modele. Kajti 
jabolčnež je na Kitajskem še toliko bolj poželenja 
vreden objekt kot pri nas. Domači telefoni res niso 
tisto, po čemer raja hlepi, a če se na pogled ne raz- 
likujejo, so ustrezno cenejši in zraven prinašajo še 
kak hardverski bonbonček, so mamljiv substitut. 
Dodana vrednost je lahko večja baterija za daljše 
gledanje mobilne televizije ali čvekanje, z obojim je 
kitajska mladina obsedena. V tem krogu imitatorjev 
težko spregledamo na videz resni Huawei, ki je s 
svojo blagovno znamko že prodrl med petdeset naj- 
bolj prepoznanih na svetu. Podobnost njegovih tele- 
fonov honor z ameriškim s predpono i ni le naključ- 
na. Na domačem trgu ponuja izdelek, ki iphona do 
potankosti ne posnema le na zunaj, ampak tudi z 
androidno preobleko. 

Izjemne kitajske zmožnosti hitrega prilagajanja, po- 
skušanja s prototipi, pridobivanja pravih sestavnih 
delov in vzpostavljanja proizvodnje uničijo marsika- 
tero dobro idejo zagonskih portalov. Znani so števil- 
ni primeri, ko so se komaj teden dni po štartu mno- 
žicarske kampanje identični izdelki pojavili na kroš- 
njarskem Aliexpressu. Recimo inovativni transfor- 
merski ovitki za telefone, samovozeče rolke in slo- 
venski pivski rogovi. Čeprav so domači inovatorji 
šli na Kickstarter ali Indiegogo prav zato, ker nima- 
jo denarja za zagon proizvodnje, nihče nič ne more. 


a Kitajsi € ra iphone še večji prestiž 
kot na našem koncu. Domači proizvajalci se vs 
tega trudijo imitirati vsako najmanjšo podrobnost, 
kot s skoraj popolnimiOSovskim izgledom demon- 
strira Huaweijev androidni honor magic. 

Le kateri navaden človeček se bo podal v pregon 
izmuzljivih kitajskih posnemovalcev, če se slednji 
rogajo v brk največjim emblemom, kot sta Apple in 
Lego? Tudi oblasti potihem ščitijo svoje firme. V no- 
vem načrtu za gospodarsko rast pa omenjajo gla- 
sen protekcionizem in omejevanje uvoza zahodnjaš- 
ke robe. 


PREVLADA NA VZHODU 


Lakota Zemljanov po vedno novi krami je za vzhod- 
njaške tajkune izvrstna popotnica. Skoraj polovica 
vseh svetovnih dobrin pride iz Azije, s Kitajske že 
skoraj četrtina. Še leta 1990 je bil njen delež pod 
tremi odstotki. Odgovorna je za tri četrtine klimat- 
skih naprav, 70 odstotkov telefonov in dve tretjini 
svetovne proizvodnje čevljev. Se pa konkurenčnost 
zaradi višanja plač malce znižuje, kar predstavlja 
nevarnost za beg korporacij drugam. Mezdniki v 
Bangladešu dobijo manj kot sto dolarjev mesečne 
plače, v Vietnamu, Kambodži ali na Filipinih kakšnih 
150 (po konkretnih povišicah v zadnjih letih), na Ki- 
tajskem pa v povprečju dobrih 250, marsikje od ce- 
lo 400 do 500 dolarjev. Nemara se je zviševanje 
plač v zadnjem času prav zato upočasnilo, ponekod 
so jih za ohranjanje tovarn celo zamrznili. Resna 
grožnja so postale celo evropske robotske fabrike. 
V Adidasu so pred nekaj meseci objavili, da predvi- 
devajo premik dela šivanja nazaj v Evropo, od ko- 
der so ga pred desetletji izvozili. Toda šivank v su- 
perge in majice ne bodo vbadale človeške, temveč 
sprogramirane kovinske roke. 


Mliexpress, sO pa večinoma Spe- 
Gializirani. Eni zaavtomobilške Sistemeydrugi-za'telefonske dodatke, tretji za'polnil 
nike£Ceno je treba zbiti na pol, pa še potem ne'veš, če pofla nisi preplačal. 


Neizmeren dotok poceni in zdaj že kar dobro izšola- 
nih delavcev je kljub vsemu neizpodbitna prednost 
najmnožičnejše države na svetu. V Indiji in v Vietna- 
mu so resda cenejši, a je njihova produktivnost 
občutno nižja. Še bolj pomembne so druge pred- 
nosti Kitajske. Pred časom sem obiskal slični tovar- 
ni, televizorsko na Slovaškem in obrat na Kitajskem, 
kjer so v tistem trenutku izdelovali brezzrcalne foto- 
aparate. V obojih halah so v osnovi počeli enako - 
sestavljali končni proizvod -, a se je celotna logisti- 
ka popolnoma razlikovala. Slovaška je stala sredi 
podeželja in šefi so se hvalili s tem, kako je čim- 
manj moteče umeščena v okolje. A bila je osamlje- 
na, daleč okrog ni bilo nobene druge, samo kolone 
tovornjakov so dovažale komponente in odvažale 
škatle za trgovine. Urejenosti ni bilo česa očitati, or- 
ganiziranosti tudi ne, nima pa zadeva nobenega za- 
ledja. Njen smisel ob travnikih je samo v tem, da je 
blizu avtocesta in so razdalje do Mediamarktov po 
različnih državah znosne. 

Kitajska sestra stoji na povsem drugačni lokaciji. 
Do mesta Wuxi ('Vuši') je iz Šanghaja dve uri vožnje. 
Že na tej poti je ob avtocesti vse pozidano oziroma 
bo v kratkem, saj še zadnje prazne kotičke izsušu- 
jejo, prekopavajo in buldožirajo. Mesto pa je tipična 
zmes socialističnih blokovskih kompleksov, gene- 
ričnih stolpnic, kičastih domačih lokalov, industrij- 
skih con in neizbežne sivine. Ampak umetniški vtis 
pri tem, kje imeti proizvodnjo, ne igra vloge. Na ro- 
vaš priročnosti zlahka požreš puščobo. V zakotnem 
Wuxiju je za vsako potrebo blizu nekaj obratov ali 
kdo pozna koga, ki lahko preskrbi manjkajoče čipe, 


Šenzen so do 15-milijonskega mesta s četrto najvišjo stolpnico na svetu (Ping An Finance Centre) pozidali v 
štiridesetih etil saj je-bil prejatam le skupek ribiških vasi. Svoje jesnaredila odločitev o coni brez davkov. 
Zdaj se mesta že drži vzdevek kitajska-silicijeva dolina, ker-je tam središče izdelave elektronske-robe: 

Sodobne azijske tovarnesse.ne razlikujejo"dosti od evropskih, velik razkorak 
pa je v obravnavanju-delavcevzliskoraj-nimajo življenja in spijo na skupnih 


tipala in druge komponente. Drugod bi bilo treba 
sestavne dele naročati z drugega konca sveta, iska- 
ti mojstre za določene dele, delati kompromise in 
se pogajati z vsakim dobaviteljem posebej. Na Ki- 
tajskem se z nekom zmeniš in dobiš vse, od kom- 
pletnega izdelka po še tako edinstvenih specifikaci- 
jah do kakršnekoli embalaže. Iti se proizvodnjo kjer- 
koli drugje bi bilo res potratno. 


TOVARNA AZIJA 


Šef Oneplusa Pete Lau je v nedavnem intervjuju kot 
eno njihovih prednosti izpostavil prav zasidranost v 
Šenzenu. "Za izdelovalca hardvera je to mesto ver- 
jetno najbolj primerno med vsemi. Ne samo, da smo 
blizu tovarn, na dosegu so dobavitelji." Umeščenost 
v ekosistem jim pomaga obiti pomanjkanje orodja 
za izdelavo prototipov. Nekaj klicev in model je na- 
slednji dan pri njih. Tako je mogoče zelo hitro spre- 
minjati in izboljševati izdelek 'v razvoju". V industriji 
mobilne telefonije velja, da snovanje novega mobil- 
nika, če se ga lotiš sam, traja od leta in pol do dveh 
let. V Šenzenu se ta čas skrajša za nekaj mesecev. 
Z uporabo referenčnih dizajnov, ki jih je vedno na 
voljo kopica, pa je moč še hitreje začeti s prodajo 
izdelkov pod svojo znamko. Skupaj s fensi predsta- 
vitvami, kot se zadeve loteva hrvaška Noa. Dasi se 
hvalijo z unikatnostjo, se kroatski telefoni ne razli- 
kujejo od tistih, ki nosijo oznako Umidigi in najbrž 
še kakšno. 

Noa in kar je takih nadebudnih garažnih firmic izko- 
riščajo fenomen, imenovan 'tovarna Azija'. Skon- 
centriranost dobaviteljske verige v radiju tisoč kilo- 
metrov omogoča prevlado. Iz Šenzena, Guangzhoua 
(Gavnžoua) in drugih industrijskih središč v jugovz- 
hodnem delu celine s tekočih trakov prihaja prav 
vse, nakar polizdelki in sestavni kosi le krožijo od 
enega kompleksa do drugega. Logistične poti so 
utečene in izpopolnjene. Ponudba se hitro prilagaja 
povpraševanju in obratno, razvoj sledi obojemu, 
kupci pa dobivamo to, kar se jim najbolj izplača iz- 
delovati in prodajati. Kitajska ima skupke učinkovi- 
tih dobaviteljev, ki jih drugje skoraj ne morejo repli- 
cirati. Ako jih lastniki preselijo, še vedno ostanejo 
znotraj meja tovarne Azije. Kinezi premorejo tudi vse 
boljšo infrastrukturo. Do leta 2020 nameravajo zgra- 
diti deset novih letališč. V zadnjem desetletju so ce- 
lotno državo prepredli s hitrim vlakom in cestno om- 
režje prilagodili ekspresni rasti prometa. Z državnim 
načrtom Made in China 2025 kani Peking svoj delež 
svetovne proizvodnje najmanj obdržati. Moderniza- 


Resnično n 


ciji bodo v naslednjih letih namenili sto petdeset mi- 
lijard dolarjev, kar pomeni predvsem digitalizacijo, 
avtomatizacijo in robotizacijo. V Foxconnu napove- 
dujejo, da bodo v sklopu omenjenega načrta naj- 
manj tretjino delavcev z najbolj dolgočasnimi in ut- 
rudljivimi nalogami nadomestili z roboti. 


DOGAJA NA KITAJSKEM, 
NE V EVROPI 


Nekajdnevni obisk sodobnega kitajskega mesta Ev- 
ropejcu hitro podre iluzije, da je 'stara celina' še ved- 
no središče sveta. Zraven petstometrske stolpnice, 
ki je komaj nekaj let prej presegla bližnji televizijski 
stolp, že gradijo novo, še višjo. Tipična nastanitev 
je v hotelu s sedemdesetimi nadstropji. Kakšnega 
sijajnega razgleda iz njega ni, ker so povsod naok- 


— Je š 


MPP Sa poka. 


(NXxKNI ' um nes 


ODL z elektronsko! o v Šenzenu nuj 
doživetje, Četudi je končni izplen le'nekaj USB-ven 
tilatorjev, leteči minion in mogoče radioaktiven pol- 
nilnik. Brskanje po vsej tej šari-človeka potegne, 
iskanje še za juan cenejše kartice prav tako. 

je ali prizor iz SimCityja? Prav veliko domišljije v gradnji delavskih 
stanovanjskih kompleksov-na Kitajskem nimajo, naj gre za nizke ali 60-nadstropne 
bloke. Zmerom je vse videti identično in edini namen je noter spraviti čimveč raje. 


rog enako visoke stavbe, a vseeno. Do parka se je 
njem je postavljena gusarska ladja. Kar tako, ker je 
prostor zanjo. Z letališča v mesto pa ti pri 350 na 
uro želodec dviguje vlak na magnetni blazini. 
Dober primer neslutene širitve je danes približno 
petnajstmilijonsko velemesto Šenzen na jugu celi- 
ne, uro vožnje oddaljeno od otoškega Hong Konga. 
Še pred štirimi desetletji je bila to vas. Nato so to 
območje izbrali za nekakšno davkov oproščeno pre- 
fekturo in domača in tuja podjetja so videla svojo 
priložnost. Podobno je s Šanghajem. Po spletu kroži 
primerjava tega velemesta zdaj in pred tremi deset- 
letji. Samo po toku reke in peščici zgradb je mogo- 
če ugotoviti, da je to isto mesto. Predela The Bund 
stolpnic na svetu, sta bila takrat pozidana z nekaj- 
nadstropnimi stavbami. In v mestu se še marsikje 
opazi kakšno tradicionalno kitajsko hišico, ki tiho 
čepi pod mogočnim hotelom. Zato je mogoče dobi- 
ti vtis, da dežela prosperira in se razvija z veliko hit- 
rejšim tempom kot evropske ali druge azijske drža- 
ve. Res pa je, da je bil zaostanek precejšen. 
Mogoče se slabih šest tisoč evrov bruto proizvoda 
na prebivalca ne sliši veliko. Sploh v primerjavi z 
ameriškimi 49 tisoči ali slovenskimi 18.700. Ampak 
če vemo, da se je v zadnjih desetih letih potrojil, da 
je bil še na začetku tisočletja pod tisoč evri in da je 
Indija, ki je v sedemdesetih letih prejšnjega stoletja 
štartala z enake pozicije, prilezla komaj do 1400 
evrov na prebivalca, je slika drugačna. Takenako 
ob upoštevanju dejstva, da govorimo o državi z mili- 
jardo in tristo milijoni prebivalcev, kjer desetine mi- 
lijonov revežev neizbežno tlačijo statistiko navzdol. 
Indija ima tudi dobro milijardo prebivalcev in tuje 
korporacije že dolgo najemajo njene kadre, ogrom- 
no programerjev in telefonistov v klicnih centrih se- 
di v tej državi, proizvodnja za njen domači trg se se- 
li tja, a se vseeno ne more kosati s Kitajsko. Po vizi- 
ji njenega predsednika Šija Džinpinga bo država do- 
segla 'zmerno blaginjo' do leta 2020, do sredine sto- 
letja pa bo postala 'sodobna, cvetoča socialistična 
družba.' A številke razkrivajo še drugo plat. Kitajski 
dolg je najmanj takšen kot celoten BDP države, kar 
pomeni približno deset bilijonov evrov. Nekatere 
ocene navajajo celo 170 odstotkov BDPja! In že ne- 
kaj časa je slišati opozorila o pešanju tamkajšnjega 
gospodarstva. V vsakem primeru si vlada v Pekingu 
na veliko izposoja, da lahko financira ekspanzijo do- 
ma in osvajanje ozemelj - večinoma rudnikov po- 
membnih surovin - po Afriki in Južni Ameriki. 

pice, ria pril na Kitajsko. v reciklažo, Ata dead ni orgagiilan 
rana terje-brez primernihvorodij.. Deset tisoči razstavljajo.navrokerin fnogE nevarne 
snovi odtekajo v zemljo in vodo, zdravje loKalnežev; spleh'otrok, je ogroženo. 


OBRNI TUJE IZKORIŠ- 
CANJE V SVOJ VZPON 


Vse to kreditiranje je možno, ker je država postala 
prepomembna dobaviteljica, lastnica in vlagatelji- 
ca, da bi se ji spodobilo preveč težiti. Prav ona ob- 
časno s kakšno premostitveno milijardico ali tono 
zlata koga potegne iz dreka, če se pojavi kriza. Zato 
odobravanje kreditov ni prevelika težava. Komunis- 
tična utrdba je tako ena redkih držav, ki je uspela 
zgraditi svojo identiteto in profitirati s prihodom mul- 
tinacionalk. Drugam korporacije pridejo in gredo, 
če se pogoji zanje preveč poslabšajo. Države pasiv- 
no čakajo na tuja vlaganja, podobno kot Slovenija, 
in le počasi napredujejo. Kitajska pa vzporedno in- 
vestira v svojo proizvodnjo in infrastrukturo ter ohra- 
nja ali krepi svoj vpliv po svetu. 

Vlada ves čas z državnimi spodbudami pomaga pri 
ustanavljanju in rasti tehnoloških podjetij. V Evropi 
je državna pomoč podjetjem prepovedana, marsi- 
kod drugje v tem ne vidijo problema. Če je strateško 
pomembno, da se Huawei, Oppo ali katera druga 
znamka prelevi v globalnega velikana, se za to na- 
meni dovolj juanov. Če Apple rabi novo lokacijo za 
dodatne milijone iphonov, ni nič neobičajnega iz- 
brati s pšenico in koruzo posejane njive nekje sredi 
ravnine in postaviti povsem novo mesto. To je Fox- 
conn storil leta 2010, ko je brez opozorila začel gra- 
diti, nakar je na območje v enem letu pripeljal sto 
tisoč delavcev. Danes jih je že 250 tisoč. V Sloveni- 
ji ali kakšni bližnji 'urejeni' državi je treba leta čaka- 
ti na papirje. Na Kitajskem samo pade komanda in 
že so na prizorišču buldožerji, bagri in žerjavi. 


STI Be" 
Steva Jobsa, je 


Še preden je na-čelu Applarnasledi 
Tim Cook slovel kot odličen operativec v kitajski do- 
baviteljski verigi. Zdaj se mora občasno prikazati 
zaradi aferic z izkoriščanjem delavcev. 

Enako ni problem spregledati 'kršitev' avtorskega 
prava in patentnega sistema. Na domačem trgu lah- 
ko vsi prodajajo klonirane, kopirane, ukradene iz- 
delke. Z njimi gredo tudi v tujino, dokler jih proizva- 
jalec izvirnikov ne začne resno preganjati na sodiš- 
čih. Neupoštevanje patentov in premalo svojih za 
navzkrižno licenciranje, kar je najpogostejši model 
med multinacionalkami, je verjetno glavni razlog, 
da se nekatere znamke, kot je Xiaomi, ne podajo 
resno v Evropo in Ameriko. Seveda pa so tako uvi- 
devna samo podjetja z večjimi mednarodnimi aspi- 
racijami, ki vedo, da jim na dolgo rok to škodi in se 
morajo širiti postopno. Prodajalcem lažnih lego kock 
ali jabolčnih pametnih ur na Aliju je vseeno. Oni ve- 
do, da nikoli ne bodo prišli na police Carrefourjev in 
Wal-martov, zato pač poskušajo po manj opaznih 
kanalih spraviti v promet, kolikor se da. 


SMOG IN ZELENA 
ENERGIJA OBNEM 


Dolgo se v tistih krajih niso obremenjevali niti z one- 
snaženjem. To je večplastno, obiskovalec ga naj- 
bolj občuti v vsakdanji neprestani sivini. Kar sem 
postopal po urbani Kitajski, sem videl kaj malo jas- 
nega neba. Partija ga je zaukazala edinole med 
olimpijskimi igrami v Pekingu, ko so ustavili pro- 
met in tisoče tovarn, zraven pa uporabili še kemijo, 
da so pričarali modrino. Domačini zato redno nosijo 
maske. Glavni vir smoga in toplogrednih plinov, v 
katerih je Kitajska prvakinja, so termoelektrarne. 
Zaradi kurjenja premoga po ocenah umre 1,1 mili- 
jona ljudi na leto. In skoraj bolj kot naraščajoče pla- 
če proizvodnjo ogrožajo zasvinjane reke in zemlja. 
Kemikalije povzročajo tako degradacijo, da zadrže- 
vanje na nekaterih območjih postaja nevarno. Otro- 
ci imajo v krajih, kjer 'reciklirajo' elektronske smeti 
(to pomeni, da na roke iz elektronike strgajo poupo- 
rabljive kovine), povišane vrednosti svinca v krvi. 

Vseeno se Kitajska nepričakovano hitro obrača k 
obnovljivim virom energije. Petletka do leta 2020 
zapoveduje namestitev za 340 GW hidroelektrarn, 
200 gigavatov vetrnic in 120 gigavatov sončnih ce- 
lic. Zraven pa še kakšno jedrsko elektrarno in nekaj 
kurjenja biomase. Zavoljo tega so črtali cel spisek 
novih termoelektrarn. Na svetu so lani inštalirali za 
161 GW solarnih panelov, kar je skupno količino 
sončne energije povzdignilo nad dva tisoč gigava- 
tov. Kitajska je k temu zvečanju prispevala petino. 
"Hitrost dodajanja novih celic je nora. V enem sa- 
mem letu so jih dodali skoraj toliko, kot jih ima 

Tovarne, termoelektrarne in naraščajoč promet ustvarjajo smog, za katerega 
skorajda ni rešitve. Dovoljene vrednosti delcev v zraku so v določenih mes- 
tih celo dvajsetkratno presežene. Če potuješ na Kitajsko, se pripravi na sivino. 


Nemčija vsega skupaj," so dogajanje komentirali 
pri pekinškem Greenpeacu. Državni načrt zapove- 
duje konkretno zmanjšanje onesnaženja do leta 
2035. Takrat naj bi pekinški delež nevarnih delcev 
v zraku 'samo' še tri- do štirikrat presegal priporo- 
čeno koncentracijo. Zazdaj so jo zmanjšali na šest- 
kratni višek. 


NI RESNIH MOŽNOSTI 
ZA KORAK NAZAJ 


Naivno bi bilo misliti, da je mogoče razbiti azijsko 
navezo ali Šenzen replicirati na zahodu. Stvar so na 
drugem koncu sveta prignali do takih skrajnosti, da 
bi bila verjetno edina možnost za resno spremembo 
celotnega ustroja politični befel. Donald Trump je 
že med kampanjo grmel, da je treba proizvodnjo ip- 
hona spraviti 'nazaj' v ZDA (kjer je v resnici nikoli 
ni bilo) in dati službe Američanom. Na prvi pogled 
plemenita zamisel, v resnici pa bolj pobožna želja. 
Foxconn kani postaviti tovarno zaslonov v zvezni 
državi Wisconsin, ki pa jo bo s tremi milijardami do- 
larjev sofinancirala Amerika. Nekaj podobnega so 
pred nekaj leti zapovedali v Braziliji in Argentini. 
Bolj natančno, uvedli so tako visoke uvozne daja- 
tve, da so na Kitajskem izdelani gadgeti postali ne- 
konkurenčni. Na kakršenkoli način bi skušali zade- 
ve spraviti na zahod, bi to podražilo končne izdelke. 
Težko si je predstavljati prostovoljno nižanje marž 
in dobičkov, višje stroške se vedno prevali na kup- 
ce. Ti pa se že zdaj pritožujejo, kaj vse je predrago. 
Za proizvajalce, posrednike in potrošnike je zato 
najbolj ugodno, da vse nastaja in prihaja iz tovarne 
Azija s sedežem na Kitajskem. 


tijski centralni komite. A v resnici se Č obnaša iz- 
jemno kapitalistično. Venomer zasleduje profit, ko- 
munizem pa se gre predvsem v zatiranju folka. 


MLIVE. 
IGRICE 


orebiti se sliši čudno, ampak nekateri ret- 
H rofriki sistemov po izidu zadnjih velikih 
iger niso prodali, niti jih niso pospravili v 
predale, v škatle, na podstrešja. Z njimi se še ved- 
no aktivno ukvarjajo: v svojih špil-jah jih dajejo na 
oltarje in jih vztrajno krmijo z magnetnimi trakovi 
in čipi v škatlicah. Kaj imajo od tega? Podoživljanje 
mladosti? Vrnitev v nedolžni čas brez dušečih kre- 
ditov in otroške sitnobe? Krepitev mržnje do komp- 
leksnih videoiger sedanjika? Sodelovanje v veliki 
skupnosti? Nemara je posredi celo poslovna žilica, 
kajti mašince in igrice, ki so jih ljudje svojčas me- 
tali v smeti ali jih šenkali, so zdaj vredne relativno 
dosti. Za lepo ohranjeno mavrico ali slonoščenca 
se terja po petdeset evrov, medtem ko nekateri 
brezhibno ohranjeni špili prinesejo stotake. 
Naj bo vzrok kakršenkoli, retroscena je v razmahu, 
pa ne samo njen najbolj očitni del. Pod nabavlja- 
njem in prodajanjem ancientnih naprav ter softvera, 
pod HD-rimejki in gnanjem emulatorjev se godi ne- 

kaj posebnega. Nekaj odmaknjenega od oči splošne 
publike, a zato nič manj razgibanega in zanimivega. 
Stalno namreč izhajajo povsem sveži špili za for- 
malno pozabljeni hardver in njegove programske 
oponašalnike. Zbiralniška pagina World of Spect- 
rum pravi, da se je od leta 2010 samo za ZX spec- 
trum pojavilo okrog štiristo špilov in špilčičev. Še 
zdaleč niso pribeležili vseh! Nakar so tu ostala očaš- 
ka računala, sobne konzole, ročne naprave ... Zve- 
čine gre za ljubiteljski softver, ki ga dobiš z navdu- 
šenskih spletnih strani, tako kot si ga včasih z dis- 
ket in bulletin boardov. Le da se temu zdaj reče ho- 
mebrew namesto public domain, freeware ali sha- 
reware. Živa so debaterska zbirališča, kot je nemški 
hotijo se skupine na Facebooku, obiskane son novi- 
čarske strani z ažurnimi podatki o novih releasih, 
doma skuhano opisujejo v revijah, kot sta angleški 
Retro Gamer in nemški Return. Zaloga seže tja do 
dreamcasta in DSa, torej sistemov minulega deset- 


Izrazit del retroscene. je ustrezen tisk. mobi strani s to tematiko je za odmet, a se snovi običajno ne lote- 
vajo profesionalno. Skoraj vedno gre za osebno doživljanje in spomine. Revije pa poleg tega priobčujejo in- 
tervjuje s sivolasimi avtorji, ki obelodanjajo tajne iz preteklosti. Nazajpogledni smo dostikrat tudi mi :)! 

V dinozavrske 
računalnike in 
konzole ni moč 
naložiti samo soft- 
vera izpred mno- 
go let, marveč so 
spectrum, NES 
in druge tovrstne 
naprave deležne 
čisto novih iger. 
Tako ljubiteljsko 
brezplačnih kot 
komercialnih! 

si ogleda 

to živahno pod- 
talno področje. 


ZLS INSHNJNE NJE ŽE? 


UDRISLNJ SALSE SIRA RA RIMI 


i: SLIGHTLY. 
. MIC $SNORT bND FREA2ZLE 


Slightiy Magic je zanimiv primer spectrumove sta- 
rine, ki je niso v neokrnjeni obliki poizdali za star 
sistem, marveč so jo dali kar na Steam. Tam pod 
nazivom '8bit Legacy Edition' velja 6 evrov. 


<(f 
KV 


letja. Ali nikarte misliti, da so na seznamu samo naj- 
bolje prodajane mašine! Sveže rose so deležni tudi 
manj priljubljeni in znani oric, commodore plus/4, 
MSX, Atarijev jaguar ... Če jih veš, si le preveri cukr 
in pulz, ker si že orenk star. 


JE BILO 
PREJ JAJCE 
ALI HORALIJ? 


Najenostavneje je tovrstne datoteke brezplačno po- 
tegniti z interneta in jih zagnati v emulatorju. Toda 
manogi ne pristajajo na tako brezbožnost, marveč jih 
zanima nakup na konkretnem mediju za v konkret- 
no mašino. Naj bo to kaseta za spectrum, disketa 
za sehneider CPC ali modul za C64 oziroma konzo- 
lo. Te nemalokrat pridejo v ličnem pakiranju z barv- 
nim ovitkom in dodatki, kot sta priročnik ter zem- 
ljevid. Primer je akcijska avantura Soulless za ko- 
modorca, katere 'deluxe packaging' vsebuje blešče- 
če nalepke in spremljevalno zgoščenko. Še korak 

Ahh, dobri stari kasetnik za C64. Tisti, ki je za uspe- 
šen turboloading zahteval štelanje bralne glave z ma- 
lim šraufcigrom. Na njem sta magnetni trak in škat- 
lica z eno novih iger za slonokoščenca, Hyper Viper- 
jem, ki je varianta klasične Kače. 


naprej so čisto komercialne nove igre, za katere 
plačaš tudi, če hočeš samo filete. Take včasih izda- 
jo v normalni CD- ali kartonski škatli po zgledu nje- 
ga dni. Cene segajo od nekaj beličev do polne, 60- 
evrske postavke. Proračuni slednjih artiklov so te- 
mu ustrezni in ni tako malo avtorjev, ki gotovino za 
udejanjenje oziroma dokončanje svojega prašpila 
nafehtajo na Kickstarterju. Nova luštkana ploščad- 
nica Twin Dragons za NES recimo nastaja s tam pri- 
dobljenimi 26.000 evri, kar je osemnajst jurjev več, 
kot so francoski izdelovalci hoteli. 

Ob takih cifrah so nekateri izvirni avtorji stresli naf- 
talin s sebe in svojih izdelkov. Pač po zgledu starih 
prdcev, ki delajo špile za nove sisteme, na primer 
Juliana Gollopa - tip je kariero začel na osembitni- 
kih s Chaosom, nato je naredil Laser Sguad in X- 
COM, zdaj gara na slednjega spiritualnem nasledni- 
ku Phoenix Point. Taka sta Harris Kladis in Paul Ko- 
oistra, ki packata moderno inačico bombermanastih 
Megablasters, tako takrat kot zdaj za sehneider CPC. 
Dokončuje se stare igre, ki so pozabljene ležale v 
kleteh, na primer podvodno zmajsko ogibovalščino 
Fire Breath, ki je izšla po šestindvajsetih letih. Dosti 
je prenašanja med sistemi, denimo Knight Lore s 
spectruma za C64 in Manic Miner z mavrice na 
osembitne atarije. In z novimi titulami se vračajo sta- 
ri liki, naj bo to jajček Dizzy ali spak Horacij. 

ATARI ST COMPUTE 


HOURS OF PUZZUNG zrni 
INCLUDED LEVEL EDITO! 

RELA 


ISTIAN CLARKE 


Tako obljudeno je domačekuhno področje za kvazi 
preminule računalnike, da so amigaški zaljubljenci 
pred leti v elektronski obliki za kindle izdali tole sim- 
patično knjižico. Za prgišče evrov dobiš opise ja- 

aa mim: VŽaa Mo 
Glavonožec Horace ni umrl skupaj z mavrico, tem- 
več živi dalje v navdušenskih kreacijah. Cousin Ho- 
race je presenetljivo kompletna in raznolika igra, v 
kateri se ogibaš strašnolinčkom v pogledu od zgo- 
raj, skačeš v stranskem risu, streljaš ... 


DIGITALNI 
ZEBLJI IM 
KLADIUR 


Ob tem bi bilo napak meniti, da je scena omejena 
na domovine strojčkov, kot sta Anglija in Amerika. 
Britanski spectrum denimo obožujejo Španci in Ru- 
si, kjer slovanski programerski magi iz tega starega 
strojčka vlečejo spektakularne prizore glede na ni- 
kakršni hardver. Govorimo o procesorju pri nekaj 
megahercih in 48 do 128 kilobajtov pomnilnika! Ti- 
sti, ki smo za časa Milke Planinc vpisovali basicove 
listinge iz knjige Moj Mirko tipka na radirko in se 
čudili bednim rezultatom, si ne moremo niti pred- 
stavljati znanja, potrebnega za kakšno Castlevanio: 
Spectral Interlude. Po vsej verjetnosti je stari hard- 
ver izkoriščen do kraja, znanje pa pripadniki scene 
izpopolnjujejo po koderskih tekmovanjih, ki jih ne 
manjka. Atariji imajo Abbuc Software Competition, 
japanski sistem MSX obhajajo na dogodku Play that 
Funky MSX, GB Jam je pravšnji za game boya, za 
spectruma je tu ZX Dev in za komodorja RGCD Ga- 
me Development Competition. 


(GILSOH T) Adventure Writing System 
omeni — for The BBC B/Electron 


Takole so v triasu, juri in kredi oglaševali orodje za 
pisanje tekstovnih avantur The Ouill. Ta inačica je 
bila namenjena BBCjevemu electronu, a svojo so 
dobili tudi spectrum, C64, amstrad ... S taistim Pe- 
resom ljudje še danes klamfajo sveže pustolovščine. 


ž 
0 
z 
HI 
Š 


Za demakom Halo 2600, namenjenim prastari Atarijevi konzoli VCS, stoji zanimiv človek. Njegov avtor je Ed 
Fries, eden od prvih velmož Microsoftovega xboxa in človek, ki je to konzolo povezal s firmo Bungie. Temat- 
ske drkalice si sicer ne moreš omisliti, je pa od strani gledana streljanka naprodaj na 30-dolarskem modulu. 


Če bi rad videl zelo zgodnjega predhodnika Dark 
Souls, najdi grozoviti Forbidden Forest za C64 iz 
1983. Kot lokostrelec si lazil po megleni hosti ter 
se med SIDovim hreščanjem tresel pred orjaškimi 
črnimi pajki, duhovi in kobrami. Brrr! 


lilijem CLTLI 


Najlegendarnejši Bruslijev špil je bil tisti od strani 
gledani za osembitnike, kjer si z miniaturnim, skoč- 
nim kungfujarjem mlatil uletavajoče težake. Tiger 
Claw je dušni naslednik legende in se trudi zlasti s 


poustvarjanjem takratnega vzdušja. 


w 4 2 ji 
Paprium je prihajajoča garbačina za mega drive v 
slogu klasik tipa Streets of Rage in Final Fight. Ka- 
ko jih kani preseči? |, z več vsega: več barv, več raz- 
fuka, več sovragov, večjimi sličicami. Bojda bo za 
vedno ostala na tej konzoli. 


Natečaji niso sami sebi namen, saj se tu poznava- 
nje fizično oplaja, najboljši izdelki pa pot do strank 
najdejo celo v plačljivi obliki. Zanimivo je tudi, koli- 
ko orodij je na razpolago nadebudnim programer- 
jem. Ni treba, da si asemblerski mag, saj imaš z in- 
ternetom dostop do razvojnih knjižnic, ki razvijal- 
cem olajšajo rutinska opravila, kot so izrisovanje 
grafike, izpis teksta, predvajanje glasbe, branje tip- 
kovnice in podobno. Če recimo uporabiš knjižnico 
LibZX, imaš vse to že na dlani. Ali pa se zatečeš k 
namenskim orodjem, kot je PAW - Professional Ad- 
venture Writer za kreacijo tekstovnih avantur s sta- 
tičnimi slikami, oziroma k jezikom, kot je IntyBA- 
SIC za konzolo intellivision. Bogatije ne bo, toda na- 
biranje EXP in spoštovanje skupnosti znata biti bolj 
opojna od šuštenja bankovcev. 


m! di Z 
Če si kdaj lajkal C64, si dolguješ vsaj emulatorski 
preizkus fine raziskovalske streljačine Soulless. Bolj 
se Castlevaniji na komodorju bržda ne boš približal. 
Če se ti špil totalno priljubi, ga lahko nabaviš v taki- 
le otipljivi obliki z muzikaličnim cedejem vred. 


VELIKI UPLIV 
UČERAJŠNJIKA 


Tehnična plat je pokrita, kaj pa idejna in izvedbe- 
na? Osembitni mlinčki so bili sicer švoh, toda eks- 
perimentiranja in vizionarstva so imeli v izobilju. 
Spomnimo se odprtih svetov Midwinterja, Turbo 
Esprita in prve Zelde, ki so prišli desetletja pred 
GTAjem ... fantastičnega erpegeja Lords of Mid- 
night, ki je združil strateško in pustolovsko igro ... 
življenja v taborišču v The Great Escape ... jadranja 
po sedmih morjih v Pirates ... A ravno v tej primer- 
javi se pokaže težava aktualnega homebrewa in tu- 
di komercialnih izdaj: neambicioznost. Praktično 
vse je izpeljanka obstoječih konceptov, in to tistih 
preprostejših. Nihče ne kopira zapletenic, kot je le- 

KAJ JE DEMAKE? 


Remake ali predelavo poznamo: obnovljena 
inačica izvirnega materiala. Demake ali razdela- 
va je njegovo nasprotje: gre za poenostavljeno 
interpretacijo določene igre, prilagojene spos- 
obnostnim stare generacije strojne opreme. Av- 
torji najprej izluščijo osnove, nakar jih udejanjijo 
v starinski grafični, zvočni in navsezadnje igralni 
tuniki. Nekateri naslovi se temu izrecno ponuja- 
jo, denimo slovita miselnica The Witness Jonat- 
hana Blowa s svojimi prostorskimi ugankami. 


Gang Garrison 2 


Njen ptičjeperspektivni 'dimejk' se je pojavil na 
NESu (The Wit.nes) in celo na atariju 2600. Večji 
kot je izvirni projekt, več je težav, toda zdi se, da 
garažniki zacvetijo ob izzivu. Ljubiteljski ROM- 
heker Lugia2009 je štiri leta poustvarjal Final 
Fantasy VII na NESu ... Gang Garrison 2 je od 
strani gledan, pikslast demake Team Fortressa 2 
z normalno delujočo večigralnostjo ... GTAIV 
postane ultraprimitivna pretepačina plus dir- 
kačina v Large-Scale Vehicular Stealing ... in ta- 
ko naprej. Razdelave so dobili še Bayonetta (An- 
gel Land), Halo (Halo 2600), God of War (Bit of 
War), Super Smash Bros (Super Smash Land), 
Half-Life 2 (Codename: Gordon), Mirror's Edge 
(Corners Shiny), Super Mario Galaxy (Super 
Maria Cosmos), Silent Hill 2 (Soundless Moun- 
tain 2) in STALKER (STACKER), kjer za napre- 
dovanje po atomski pustinji po tetrisovsko zla- 
gaš kalašnikovke in mine. Je pa res, da demaki 
zaradi svoje eksperimentalnosti in nebrzdanosti 
v prvi vrsti ne tečejo na izvirnem hardveru, tem- 
več na računalniku, in da so daleč od komercia- 
le. Tudi vsled težav z avtorskimi pravicami, ki 
undergrounda ne zanimajo kaj dosti. 


Bit of War 
AA KA K 

Kakšna črna magija je to!? Česar ni zmogel John Carmack (ker se ni trudil :)), je uspelo ljubiteljskim progra- 
merjem spectruma. 128-kilobajtna izvedenka poganja 'klon' prvoosebnice Doom, ki sicer ni prav kakovosten, a 
pokaže čisto ljubezen ustvarjalcev do področja. Sam si nisem nikdar mislil, da bo mavrica kdaj gnala Pogubo! 


genda Elite, se pa solata dela iz izvedenk arkadnih 
in skakalnih titul, ki jih je laže doumeti ter sprogra- 
mirati. Tiger Claw je čisti Bruce Lee, Icicle Race je 
Solomon's Key, Space Raid je Zaxxon, Godkiller je 
Zelda plus Sabre Wulf ... Saj je lepo videti inačice 
otroških favoritov, ampak za užitje kvalitetnih se je 
treba prebiti skozi nemalo amaterskih. 

Ničkoliko je vesoljskih streljank in raziskovalnic 
sveta, ki ga tvorijo posamični ekrani in v katerih je 
treba uporabljati predmete po zgledu kakšnega 
Starguaka. Deležni smo celo povsem delujočih iz- 
vedenk enostavnejših neodvisnic za moderne na- 
prave. Nindža platformer N«4 je postal Escape 
2042, dočim so se v osembitno obliko presenetljivo 
neokrnjeni pod sličnimi imeni prebili še Canabalt 
(C64anabalt), Super Hexagon (Micro Hexagon), 
Super Crate Box (Super Bread Box) in VVWVV (ee, 
VVWVWV :)). Nek zagretež se trudi z ena proti ena kon- 
verzijo Limba, medtem ko je Rick Dangerous verno 
skočil na atari 800XL. Manj prepričljivi so rimejki 
večjih iger, na primer Doom za spectrum 128, ki je 
videti enako zanikrn, kot se igra. Ampak navdušu- 
joče je videti že, da se kdo sploh trudi s takimi rečmi. 
Nora skupnost, res. 


Mystery World Dizzy je nov špil za NES, ki ga poteg- 
neš z neta in ga včitaš v emulator. Bolj frajerski 
način je, da ga preneseš v shekan mini NES. Potem 
si daš gor lasuljo iz osemdesetih, nekje najdeš os- 
ladno familijo in si tak kot na sliki. 

ULEKLI 
POKOJHIHO 


Mogoče se bo ves ta hrušč kmalu polegel, vendar 
na to ne bi stavil. Ne le, da je retromanija v polnem 
razmahu - usahniti bi znala šele, ko bodo predstav- 
niki nostalgičnih generacij umrli ali postali preveč 
senilni, da bi še občutili silno ljubav do črnega pol- 
peta in sive klade. Na okus so prišli tako odjemalci 
kot razvijalci, ki imajo v paci še za letos vsaj ducat 
visokoprofilnih naslovov. Ameriški SNES je poleti 
prejel svežo pretepačino Unholy Night izpod prstov 
nekdanjih SNKjevcev, ki za 50 dolarjev domuje na 
modulu ... še desetaka več bo prišla risankasta spe- 
lunkyjevščina Sydney Hunter z Acclaimovim logoti- 
pom ... japanske erpegeje na dreamcastu bo zasto- 
pala Elysian Shadows ... na večnega rivala mega 
drive sčasoma pride hodi-na-desno garbačina Pa- 
prium, ki bo obudila duha Streets of Rage ... med- 
tem ko bosta C64 in C128 deležna prvoosebnega la- 
zenja po temnicah, klicanega Argus. Mogoče je čas, 
da stopiš na podstreho in odpakiraš kvazi odslužene 
starine. Iz njih še zmerom skačejo dobrote! 


Pretepačine so bile na SNESu vedno priljubljene. 
To je sličica iz svežega Unholy Nighta, ki je na raz- 
polago le še v rabljeni obliki, medtem ko bo Cap- 
com novembra dal na plano modulsko poizdajo 
Street Fighterja 2. Zal takisto le v Ameriki. 

DUANAJST SVUVEZESTARIH 


W"H"B spectrum, 2009 
W pomeni width (širino), H height 
(višino) in D depth (globino). Upoš- 
tevati je treba vse troje, če hočeš 
v tej presenetljivo dodelani in za- 
nimivi miselnici spraviti do izhoda 
svojo paličico. Z njo se je treba 
precizno gibati po ozkih brveh in 
pretikati stikala, ki izrišejo nove 
dele, na primer mostove. Njega 
dni bi bil špil nedvomno komercia- 
len, danes je zastonj. 


Little Sound DJ game boy, 2000 
Dvoumno klicani LSDJ ni igra, marveč ga- 
ražni program za pisanje glasbe. Prispel je 
na kraju game boyeve življenjske dobe in 
po mnogih nadgradnjah postal privzeti 
način, kako z njim ustvarjati čiptjunasto 
zvokovje. Flešneš ga na prazen modul, na- 
kar muziko v obliki črk in številk vpisuješ v 
štiri stolpce, kolikor ima igralni deček zvoč- 
nih kanalov. Spočetka je vse videti kot jedr- 
ska fizika, a navdušenci so spisali že nič- 
koliko keči melodij za dom in koncerte. 


Castlevania: Spectral Interlude 

spectrum, 2014 
Slovita mešanica raziskovanja in bojevanja 
Castlevania ni doživela uradnega izida na 
mlinčku sira Cliva. To krivico so mnogo let 
kasneje popravili ruski programerji. Sprva 
so hoteli narediti navadno predelavo NESo- 
ve dvojke, nakar se je projekt razrasel v iz- 
virno neodvisnico. S sto petdesetimi loka- 
cijami, nelinearnostjo, številnimi nadgrad- 
njami in fantastično grafiko je to hvalevred- 
no obsežen projekt. 


Gunlord neo geo AES, 2011 
Skači. Streljaj. Raziskuj. S temi 
ključnimi besedami nemški zag- 
nanci Ng:dev.team opišejo Gun- 
lord, ki se zgleduje po klasiki Tur- 
rican. Vesoljski junak ima za uniče- 
vanje organsko-tehnoloških gmi- 
zavcev na razpolago več orožij z 
neskončno streliva, lahko pa se tu- 
di spremeni v kroglo. Igra je kako- 
vostna, in bolje, da je, saj neo- 
geov modul stane 450 evrov! 


Evil's Doom amiga, 2014 
Proti koncu amigine dobe so hr- 
vaški razvijalci Olympia že skoraj- 
da dokončali epsko prvoosebno 
frpiko Evil's Doom, a po spletu oko- 
liščin špil ni nikdar ugledal polic. 
Mnogo kasneje so se špila lotili fa- 
ni in ga spravili v delujoče stanje, 
tako da je zdaj na razpolago brez- 
plačno. Še več, poljska grupa The- 
company.pl ga je pretvorila v dato- 
teko, ki deluje v sodobnih Oknih. 


US EGGLLEGIGU " 


The Vice Sguad C64, 2013 
Časi Spy Hunterja in Knight Riderja so ne- 
preklicno minili, toda vanje se je moč vrniti 
v temle arkadnem biserčku. V pogledu od 
zgoraj voziš čokat avtomobil z leve proti de- 
sni, se ogibaš oviram in se zaletavaš v dru- 
ga vozila ter jih mitraljiraš. Šofirajo jih na- 
mreč podrepniki mamilarskega lorda, ki si 
ne zaslužijo živeti! Zaslon se pomika tako 
hitro kot tvoj avtomobil, pri čemer upočas- 
njenost ogroža tako življenje kot točkovni 
rezultat. 


Doomsday Lost Echoes CPC, 2017 
Dobri stari sehneider CPC je deležen te iz- 
virne tekstovne avanture španskega pore- 
kla s statičnimi sličicami, narejene v ljud- 
skem orodju PAW. Okolje je znanstveno- 
fantastično, glavni junak Mike pa v oddalje- 
ni futuri preiskuje izginotje delavca na za- 
puščeni vesoljski postaji. Pričakuj nemalo 
čitanja besedila, spisanega iz prve osebe, 
in docela staromodnega vpisovanja ukazov 
tipa get, drop in examine za ogled okolice 
ter uporabljanje predmetov. 


Pier Solar mega drive, 2010 
Edini v Jokerju opisani špil izmed 
naštetih je tale obujevalnica spo- 
minov na dni, ko je vladal Final 
Fantasy. To pa zato, ker starošols- 
ki JRPG razen za mega drive tržijo 
tudi za PO. Kakovost ni taka, da bi 
dol padel, vendar zmešanica od 
zgoraj gledanega stikanja po ri- 
sankastih zaselkih, poteznih bojev 
na ločenem zaslonu in klišejske 
zgodbe vseeno ume zabavati. 

More Tea, Vicar? spectrum, 2012 
Čudaški naslov je redka angleška 
fraza, ki jo izustiš, ko zavohaš pr- 
dec, obenem pa rabi kot naslov te 
v desno streljajoče vesoljade v sti- 
lu R-Typa. Natančnejši spremlje- 
valci mavričnega prizorišča vedo, 
da so špil delali nekako toliko časa 
kot Duka Forever. Končni rezultat 
je simpatična šuterca, ki bi se lah- 
ko z nekaj lošča morda pridružila 
velikemu zgledu na prestolu. 


Neo XYX dreamcast, 2014 
Dreamcast je živa platforma tako za brez- 
plačne kot komercialne domače zvarke. 
Med slednje sodi tale fini shoot'emup, ki 
stavi na starošolske vrednote. Na razpola- 
go imaš samo strel, bombe in upočasnitev 
ladjice, kar je v primerjavi z razbohotenimi 
predstavnicami žanra na moč uborno. Ven- 
dar to ne pomeni, da vsebina ni komplek- 
sna, posebej če ciljaš na visok rezultat s 
preciznim nažiganjem po valovih tečnob. Ni 
Cave, daleč pa tudi ne. 


Jam It C64, 2015 
Košarkaščin je bilo njega dni za odmet; 
pomniš Street Sports Basketball, pa Dr J 
vs Larry Bird, Omni-Play Basketball, One 
on One? Jam It je njihov potomec, ki se do- 
cela zgleduje po očakih. Pod enim košem 
se drenjajo štirje hitri možički (z adapter- 
jem lahko igraš v četvero!), ki živahno 
skačejo in mečejo na koš. A ne brez omeji- 
tev, saj ima sleherni igralec črto z energijo. 
Škoda, da ni glasbe, toda učinki so dobri in 
igralnost luštna. Trije dolarji? Ni problema. 


Niyhtmare Busters  S/'VES, 2014 
Dvatisočdvanajstega so zaintere- 
sirani vplačali skoraj 70 dolarjev in 
dve leti je trajalo, da so prejeli re- 
gijsko nezaščiten modul s tem no- 
vim špilom za SNES. Zunanjost je 
risankasto evropska, toda navdihi 
so japonski: Contra, Metal Slug, 
Gunstar Heroes. Šibaš torej proti 
desni in v vlogi irskega škrata sam 
ali v družbi prijatelja streljaš gobli- 
ne, duhce in volkodlake. 

Kdo so Hare Krišne? 

Mednarodna skupnost za zavest Krišne, pogovorno 
poznana kot Hare Krišna, je verska sekta, ki izhaja iz 
hinduizma. Gre za njegovo monoteistično obliko, ka- 
tere korenine segajo v Bengal 16. stoletja, kjer je svet- 
nik Šri Čaitanja začel s slavljenjem boga Višnuja. Ta 
naj bi v sebi združeval celoten indijski panteon in imel 
mnogo variant, med drugim Krišno, Ramo ter Hare. 
Čeprav struja velja za eno od štirih največjih znotraj 
hinduizma, pa izven indijskega podkontinenta ni bila 
znana do šestdesetih let prejšnjega stoletja, ko se je 
svami Prabhupada namenil verovanje razširiti na za- 
hodu, iz česar je nastala ločina Hare Krišna. Zaradi 
turbulentnih sprememb tistega časa so nauki naleteli 
na plodna tla in med prvimi sledilci so bili bitniki, de- 
nimo Alan Ginsberg, in bolj poduhovljeni hipiji. 


Del nauka sekte Hare Krišna je glasno širjenje nji- 
hovega nauka in občega veselja. Kraval godi vrhov- 
nemu gospodu Krišni, manj pa so nad njim navdu- 
šeni prebivalci mestnih jeder. 


Danes ta verska skupnost na zahodu šteje okoli mili- 
jon privržencev. Najhitreje se menda širi v vzhodni 
Evropi in - ironično - Indiji, kjer je bila donedavna 
kljub sicer močni višnuistični tradiciji povsem obskur- 
na. Po svetu imajo več kot šeststo templjev in na du- 
cate šol, kmetijskih skupnosti ter restavracij. Njihov 
cilj je ugoditi edinemu bogu Krišni s tem, da k njemu 
skozi bakti jogo usfnerjajo misli in dejanja. Pristaši pot 
samospoznanja in preseganja strahu gradijo na štirih 
temeljih: milosti, skromnosti, resnicoljubnosti ter čis- 
toči uma in telesa. V znak predaje bogu nosijo halje in 
obrite glave, dočim simbol na čelu, narisan s sveto 
glino, predstavlja telo kot tempelj. Hkrati prepovedu- 
jejo aktivnosti, ki bi lahko motile duhovno iskanje. Te 
so izvenzakonski seks, omamna sredstva, igre na sre- 
čo in uživanje hrane živalskega izvora, z izjemo mle- 
ka. Priporočajo prepevanje znamenite šestnajstbesed- 
ne mantre Hare Krišna, Hare Rama ter branje temelj- 
nih tekstov, predvsem starodavne Bhagavadgite. 

Kljub zavezanosti k 'delanju dobrega' versko skup- 
nost že dolgo spremljajo očitki. Zaradi vztrajnega nad- 
legovanja mimoidočih, predvsem za denar, so v Ame- 
riki proti njim sprejeli zakone, ki jim omejujejo dostop 
do določenih točk, denimo letališč. Glasno širjenje 

Grizli si življenje izboljšuje ob veselem sprejemanju boga in 
deljenju presnih keksov, BoterPolž pa z vbrizgi deviških celic. 


nauka s prepevanjem je zmotilo mnoge prebivalce 
mest. Vendar pa so očitki še mnogo hujši. Na dan so 
prišli podatki - objavila jih je celo sama verska skup- 
nost - da so nekateri vodje templjev svoj položaj izra- 
bili za izkoriščanje otrok in spolne napade. Do tega je 
prišlo predvsem v Indiji, pa tudi v Združenih državah. 
Nadalje jim bivši člani očitajo pranje možganov, kar je 
za zunanjega opazovalca nekako logično. Stalno, me- 
hanično ponavljanje istih besed in relativna izolacija 
gotovo vplivata razum. Vendar je vidik odvisen od 


sprejemanja nauka, saj bi Hare Krišne odgovorili, das - 


tem služijo vrhovnemu božanstvu. 

V Slovenijo je Krišnova komuna prišla v osemdesetih 
in ostaja razmeroma majhna. Precej zgodnjih sledil- 
cev je nazor sprejelo tudi zato, da bi se s pomočjo 
ugovora vesti izognili vojski. Ta sekta je močno za- 
znamovala alternativno glasbeno sceno v devetdese- 
tih, saj so predvsem v okolici Brežic cvetele hardcore 
skupine, kot je Spiritual Pyrotechnics. Vendarle so mi- 
moidočim danes bolj znani kot neumorni delilci piš- 
kotov in igralci tamburinov sredi mesta. Zato jim na- 
slednjič, ko jih srečate, mirno zavpijte 'GOURANGA!" 
Zanje ta beseda pomeni srečo, za špilavca pa spomin 
na dobri stari Grand Theft Auto 1, kjer je bilo gaženje 
njihovega voda prav poseben kvest. 


Kaj so matične celice? 

Kot že ime pove, gre za osnovne gradnike, iz katerih 
se razvijemo večcelična bitja. So nespecializirane celi- 
ce, ki so se zmožne deliti in preoblikovati v druge eno- 
te z določenimi funkcijami. Sprva rabijo razvoju orga- 
nizma, kasneje pa obnavljanju, saj naši sestavni deli 
zavoljo staranja, bolezni in poškodb ves čas propada- 
jo. So torej vir regeneracije in kot take ždijo v sleher- 
nem tkivu. Z leti njihovo število in zmožnost speciali- 
zacije upadata. Zato je najnovejši trend, da jih novoro- 
jenčku za optimistično kasnejšo rabo poberejo iz pop- 
kovnične krvi in tkiva, ki ju po porodu zamrznemo in 
spravimo v banki. Odvzem in hramba za dvajset let 
staneta kakšna dva evrska tisočaka. Zaenkrat pozna- 
mo malo varnih terapij, a mnoge raziskave pričajo o 
domala brezmejnem potencialu matičnih celic. 
Odkrili so jih pred pol stoletja, leta 1998 pa so jih prvič 
izolirali. Najobilneje jih študira regenerativna medici- 
na, ki jih v grobem deli na tri sorte - zarodne, odrasle 
in inducirane. Zarodne se nahajajo v zarodku in se 
lahko pretvorijo v vseh dvesto vrst človeških gradni- 
kov. So torej najboljše, vendar jih lahko vstavimo le 
imunsko skladnemu človeku. A etična dilema je, da 
pridejo iz neuporabljenih zarodkov, ki so jih vzredili za 
zunajmaternično oploditev. Njihove naslednice, odras- 
le matične celice, so v tem pogledu manj sporne, saj 
jih osamijo iz krvi, kostnega mozga in maščobe otro- 
ka ali mladca. Najdemo jih po vsem telesu, toda spe- 


Presaditev kostnega mozga je prva, več kot tri de- 
kade stara metoda presaditve matičnih celic za 
zdravljenje krvnih bolezni, recimo levkemije. 


cializirajo se lahko le v določene vrste. Črevesne tako 
obnavljajo črevo, kožne kožo. Tretjo vrsto sta leta 
2006 ustvarila Yamanaka in sir Gurdon, za kar sta čez 
šest let prejela Nobelovo nagrado. Po njuni metodi 
lahko katerikoli celici spremenimo gensko zaporedje, 
da pozabi svojo usposobljenost in postane vzbujena 
matična celica. Tako kot zarodna se je zmožna pre- 
obraziti za vse namene. 

Medicina v matičarkah vidi velik potencial, začenši s 
preučevanjem zarodkovega razvoja. Embriologija sku- 
ša z njimi med drugim pojasniti signale, ki nadzirajo 
sestavljanje organizma. Ob naprednem razumevanju 
jih bomo lahko vbrizgali v kri in jim zapovedali, kje in 
kaj naj obnavljajo. Zaenkrat bolj ali manj uporabljamo 
le odrasle verzije, ki jih vbrizgamo v kri ali vstavimo 
na poškodovano mesto, nakar jim prepustimo nad- 
zor. Če bi enako storili z drugima dvema vrstama, bi 
namesto obnovljenega organa lahko ustvarili tera- 
tom. To je tumor, v katerem najdemo vse vrste tkiv, 
od nohtov in zob do jetrc in možgančkov. Kljub vsemu 
so rezultati raziskav že zdaj neverjetni. Paciente po in- 
farktu so lani na Stanfordu zdravili z matičnimi celica- 
mi. Čeprav prej več let niso okrevali, so v nekaj dneh 
pričeli premikati ohromele ude ali govoriti. 71-letni in- 
valid je celo ponovno shodil. V take namene jih upo- 
rabljamo tudi v Sloveniji, poleg tega pa še v ortopedi- 
ji in zobni kirurgiji ter pri zdravljenju krvnih bolezni. 
Razumljivo je torej, da je njihovo shranjevanje v poras- 
tu, petičneži pa jih celo kupujejo od mlajših, kompati- 
bilnih darovalcev, za moderne poskuse upočasnjeva- 
nja staranja. Po napovedih bomo v bodočnosti upora- 
bljali zlasti vzbujene matične celice, ki jih bomo kova- 
li kar iz vzorcev slehernikove krvi in z njimi zdravili do- 
mala vse. Od diabetesa, alzheimerja in parkinsona do 
plešavosti in neplodnosti. V njih nemara tiči celo skriv- 
nost deadpoolovskega brzinskega celjenja in večne 
mladosti, ki jo nekateri tako smelo napovedujejo. 

Utik v prostorih malega, a proslavljene- 
ga finskega razvijalca arkadnih streljank 
Housemargue vladala radost. Severnjaki so 
se glede razvoja nove strelske igre domenili 
za slovito pomoč. Pri njej se je nakanil udej- 
stvovati legenda staromodnih rešetalk Eu- 
gene Jarvis. To je veseljak, ki je svojčas dni 
razvil oporno točko žanra, Robotron 2084, 
nakar je poskrbel še za njegovo satirično iz- 
peljanko Smash TV. Dandanes je lastnik 
ameriškega studia Raw Thrills, ki izdeluje 
predvsem lovske špile. Housemargue so se 
obnašali kot punčke, ki so dobile barbiko, 
ali kot rock ansambel, ki jim je na pomoč 
priskočil od mrtvih vstali Jimi Hendrix. V pi- 
sarne v predmestju Helsinkov so povabili no- 
vinarje in jim razlagali o skrivnem 'Projektu 
Jarvis'. Ne le, da bi bil to arkaden špil za 
playstation po zgledu Robotrona, hoteli so 
izdelati celo serijo avtomatov za pet do de- 
set dolarskih jurčkov. Kupci bi jih bodisi ime- 
li doma bodisi bi jih namestili na javne pro- 
store. Nato bi tja prihajali drugi špilavci in 
se trudili podreti rekord. Enoigralski e-šport! 
Načrti so bili smeli in igra, ki je nastala, de- 
jansko odlična. Sčasoma so ji nadeli zanimi- 
vo ime Nex Machina, izšla je za PS4 in PC in 
v Jokerju 288 smo ji dali oceno 88. "Do obi- 
sti izpiljena, nepopisno adrenalinska strelska 
izkušnja" ter "vidni in zvočni spektakel voks- 
lastih eksplozij in žarečih strojev" je velel 
Hvalin spev. Ni bil edini, kajti Machina ima 
na Metacriticu konzolno povprečje v izmeri, 
glej glej, 88. To vrednost založniki nemalo- 
krat uporabljajo kot merilo uspeha in razvi- 
jalcem na podlagi cifre odrejajo bonuse in 
maluse. Pomenila naj bi namreč orientacijo 
kupcem. A nekaj v tej zgodbi ni šlo po načr- 
tih, kajti na Steamu je igro nabavilo komaj 
nekaj več kot trideset tisoč ljudi. Veliko pre- 
malo glede na stroške razvoja, ambicije in 
Jarvisov ter Housemargov sloves. Prodaja na 
PS4 naj ne bi bila dosti boljša, pa tudi ostali 
špili taistih razvijalcev kljub vobči kakovosti 
niso šli za med. Ne Resogun ne Alienation ne 
Matterfall ne Outland in celo ne Super Star- 
dust HD, ki je naknadno dobil VR-inačico. Ta 
je bojda doživela najbolj hladen sprejem. 

In zgodilo se je, kar se je pravzaprav moralo 
zgoditi. Housemargue bo po dvajsetih letih 
razvijanja 'vaj v slogu' nehal uporabljati re- 
cept, ki korenini v Jarvisovih zgodnjih, še 
vedno čudovitih prebliskih. Natanko na dan 
vseh svetih so na spletni strani objavili pismo, 
naslovljeno z "Arcade is dead". To si je moč 
razlagati, da so mrtve arkadne streljanke ali 
da je pogibel doletela igralnico kot prostor za- 
nje. Ampak jedro sporočila je na vsak način 
to, da z izkupičkom ne morejo pokriti stroškov 
razvoja in da je prišel čas za spremembo poti. 
Igralstvo se je namreč po njihovem "pomak- 
nilo v smer večigralskih izkušenj z robustnimi 
skupnostmi." 

Dvomim, da bodo odslej delali simulatorje ho- 
je, vsekakor pa je s tem prišel konec neke do- 
be. Za nas, ki čislamo twin stick shooterje v 
slogu Machine in Stardusta, je trenutek podo- 
ben tistemu, kot ko so iz pustolovščin izstopi- 
li LucasArts. Če se spomniš, se je to primerilo 


leta 2000 z Escape from Monkey Island, če- 
mur so sledile same vojnozvezdne licence. Ra- 
čunovodje so preprosto ugotovili, da se bilan- 
ca ne izide, in sledil je preklop, tako kot zdaj 
pri Fincih. Mogoče je njihovo sporočilo pre- 
več megalomansko, saj še zdaleč niso edini, 
ki razvijajo tovrstne igre. Na Steamu klasični 
šuter dejansko doživlja neke vrste renesanso, 
saj od zgoraj gledani 'avtomatni' primerki iz- 
hajajo eden za drugim, od DoDonPachija do 
Raidena V in Ghost Blada HD. Ob kupu pik- 
slastih indiejev zvrst ni v nobeni nevarnosti, 
da odmre, in morda je bila težava drugje kot v 
njeni popularnosti. Namreč v ceni, saj House- 
margue svoje izdelke prodajajo od 15 evrov 
vse tja do 30, kar je že mid-price game. Ta pa 
med kladivom in nakovalom špilov za 60 ev- 
rov in neodvisnic za drobiž najbolj trpi. 

Toda po drugi strani so bili helsinški avtorji 
zastavonoše brezprizivne kakovosti, pozor- 
nosti, posvečene detajlom, in raziskovanja si- 
cer ne preveč širokih žanrskih meja. Alien- 
ation je dvogobičnosti primešal frpjske ele- 
mente ... Resogun je od strani gledane nivoje 
spojil v kroge in s tem drugače počastil De- 
fenderjevo neprekinjenost ... Nex Machina je 
vsebovala obilico obstranskosti ... Dead Na- 
tion je uvedel zombijske horde, s katerimi je 
bilo moč manipulirati potom svetlobnih in 
zvočnih dražljajev ... V primerjavi s tem ja- 
panski ustvarjalci dajejo na plan bistveno ož- 
je, manj domiselne stvaritve, katerih privlač- 
nost leži predvsem v samih situacijah in tem, 
kako jih s svojo streljajočo ladjico razrešiš. 
Verjetno je prav to tisto, kar ljudje hočejo, in 
dozdeva se mi, da bi bili Housemargue us- 
pešnejši, če bi dali ven Resogun 2, 3, HD, EX 
in Twin Cannon Edition. Tako pa je bil doma- 
la vsak njihov špil nekaj svežega, kar je kri- 
tiška skupnost pozdravljala, medtem ko je bi- 
la plačljiva zmedena. 

Realnost je pač realnost, a namesto da bi ža- 
loval, Fincem želim vso srečo na nadaljnji po- 
ti. Vem, da bodo pri naslednji igri enako po- 
žrtvovalni in geekasti kot doslej. Nadejam se, 
da bo njihovo štafeto pobral kdo drug, in dot- 
lej bom z veseljem poganjal njihovo zbirko, 
ki jo ponosno posedujem. Če žanr količkaj 
čislaš oziroma bi ga rad spoznal, pa Nex Mac- 
hine ne morem zadosti priporočiti. Saj ne, da 
bo njim kak prodan kos več zdaj pomagal. 
Bo pa tebi, ker boš kompletnejši igralec. 


Sneti 


Levo Eugene Jarvis, ki je za šuterje to, kar je Tim 
Schafer za avanture, desno en Finc. 

ka serija Gran Turismo si ga zasluži. Že prve- 
nec za izvirni playstation je na konzole pred 
skorajda dvajsetimi leti pionirsko prinesel dinamič- 
no simuliranje fizike, kar je bilo dotlej rezervirano za 
drage računalnike. Odtlej japonska hiša Polyphony 
Digital pod komando rahlo ekscentričnega vodje 
Kazunorija Yamauchija, ki je tudi sam dirkač, izde- 
luje zgolj Gran Turisme, ki so postali sopomenka za 
igralno postajo. Kljub ponarodelemu geslu "The real 
driving simulator" to niso smrtno resne oponašalke 
vožnje, marveč splošno dostopne in zabavne igre. 
Namesto poglobljenega krmarjenja prgišča avto- 
mobilov tradicionalno poudarjajo količino, saj se 
domala vsaka epizoda kiti z večjim številom štiriko- 
lesnikov. Dvojka jih je imela šeststo petdeset, šesti- 
ca že tisoč dvesto. Arabski šejki nimajo za falafel. 
Pokemonsko filanje garaže tako z družinskimi vagni 
kot starodobniki, superšportniki in eksperimentalni- 
mi modeli vedno znova nudi okus otroškega nav- 
dušenja nad bencinskimi hlapi ter poudarja fetiši- 
zem pleha. Da ne rečem fašizem pleha. Prav tako so 
Turismi dali tamagočijevsko skrb za lastnega umet- 
nega voznika in drvenje z lunarnim terencem po Me- 
secu. Takih odpičenosti v GT Sportu ni, in tudi os- 
nova je bistveno drugačna. Špil namreč poudari tek- 
movalno internetno dirkanje in filigransko študiranje 
stez ter avtov, pri čemer zavrže dobršen del pred- 
hodne identitete. Nekaterim bo to super, drugi bodo 
vili roke in jadikovali. 


bi aziv legenda se pogosto zlorablja, toda dirkaš- 


Le zlato je dovolj dobro 


Kdor bo GTS nabavil pričakujoč sličen pristop kot v 
minulih dveh desetletjih, bo bridko razočaran. Doba 
zbirateljskih 'carpgjev', kakršna je Forza 7 s sedem- 
sto plus vozili, je za Polyphony Digital do nadaljnje- 
ga končana. Špil sploh nima običajne samotarske 
kampanje, v kateri bi igralec napredoval skozi dir- 
kalne razrede, na dirkah služil denar in kupoval ter 
šraufal poželjive jeklene konjičke. Kaj šele, da bi iz- 
delek eksperimentiral z zgodbo, menedžersko kom- 
ponento, medijskim svetom. V enem razdelku si de- 
ležen posamičnih dirk na stezah, ki jih sproti odkle- 
paš, vožnje na čas proti duhcu, driftanja (draga ni), 
borbe dveh na razdeljenem zaslonu in drvenja proti 
enemu nasprotniku v modusu za navideznoresnič- 
nostni čeber PSVR. Drugi pa vsebuje 'kampanjo', ki 
jo tvori zgolj obsežen niz preizkusov. Ti segajo od 
speljevanja in obračanja volana prek krogov posa- 
mičnih dirkališč, razdeljenih na prebavljive dele, do 
vzdržljivostnih tekem in dirk eden proti enemu s kar 
spodobno umetno pametjo. Slednja je glede na GT6 
očitno napredovala. Pri vseh lahko dobiš bronasto, 
srebrno ali zlato odličje in povsod so vdelane splet- 
ne lestvice za primerjanje rezultatov s prijatelji. 

Dobra stara Suzuka z GTSjevim voznim modelom, ki se resno spogleduje z realizmom, 
a je močno prilagodljiv, in futurističnimi avtomobili vision GT. Hudo tudi brez dežja! 


Te navedeno na kaj spomni? Tako je, levji delež 
enoigralske plati je spleten iz dobro znanih Turismo- 
vih izzivov, kjer smo se leta in leta trudili dobiti naj- 
bolj lesketavo odličje v prav vseh eventih. S tem 
smo pridobili znanje vožnje, ponos in nagradne av- 
te, kar je preslikano v najnovejši GT. Ni pa docela 
preslikan pomen obsežne zbirke, saj v izzivih upora- 
bljaš vnaprej določene avtomobile. Prav tako imaš 
za posamezne dirke vedno na razpolago pol ducata 


hudih rent-a-carovskih mašin. Vseeno je draž kolajn 
prisotna in nekatere challenge sem drgnil kot molit- 
vice pri maši, da sem jih osvojil. V zameno sem bil 
deležen kar dosti kreditov, in če sem dnevno odvozil 
zadosti kilometrov, so mi kaj podarili. Takisto sem 
mogel odvoženo kilometrino zamenjati za poseben 
štirikolesnik, kot je varnostni avto, in nabaviti pla- 
tišča ali voznikovo pozo. Na srečo ni nikjer loterij- 
skih škatel, s katerimi odurno serje Forza 7. 


Številne fabrike v prodajnem delu imajo prodajni salon, kanal z videi in povezane fotograf- 
ske lokacije. Ne gre za šminko, marveč za spoštovanje blagovnih znamk in Avtomobila. 

The best car is the one we hailewet to build. 

Že v Gran Turismu 3 za PS2 smo omenjali fotorealizem, kar se je z vsakim delom le še 
stopnjevalo. Sport to plat malikuje z ozadji in dejanskih posnetkih, po katerih vozijo cize. 


Huayra, regera, kje sta? 
Celotno enoigralstvo izraža srčno željo, da bi te 
spremenilo v boljšega voznika. Izzivi res niso pol- 
nopraven nadomestek za kariero, katere izrez je 
botroval manku celotne mehankarije. Prej si v 
Renaultovo petko zbasal drug motor, filter ter 
frgazar in tako dobil prislovični voz smrti, ki je 
naravnost šel dvesto petdeset, nakar se je raz- 
kantal na prvem ovinku. Tega ni več in vozovi so 
taki, kot pač so. Yamauchi je glede tega povedal: 
"Pred dvajsetimi leti, ko smo naredili pri GT, so 
ljudje avte poznali od znotraj. Zdaj jih ne več, za- 
radi česar smo nekatere vidike igre poenostavili." 
A hvalabogu lahko še vedno ubadaš s tuningom, 
se pravi rihtaš prestavna razmerja, pritisk v gu- 
mah ter amortizerje. Izzivi pa so dobro zamišljeni 
in nadvse raznovrstni, tja do nočne in meglene 
dirke. Če ne veš, kako se jih lotiti, si lahko ogle- 
daš video in prisluhneš opisu. 

Količina avtomobilov je žal bistveno manjša kot 
prej. Vseh skupaj je 167, pri čemer si deležen več 
izvedenk posamičnega modela, ki v cifri štejejo 
kot nov avto. Polyphony kani to pot sproti izpo- 
polnjevati in dodati še prog, a nič ne vemo, kdaj 
to bo in ali bo plačljivo. Vsekakor gre za konkre- 
ten prelom s tradicijo in kamen spotike, saj luk- 
nje bodejo v oči. Starodobnik je en sam (Audi 
guattro ST iz 1987), ni (e)formul, ki jih vsebujeta 
tako Forza 7 kot Project Cars 2, in zaman boš 
iskal mnoge ikonične superšportnike, kot so fer- 
rari enzo in FXX, novi ford GT, mcelaren P1, lam- 
borghini centenario, porsche 918, hennesey ve- 
nom GT, bugatti chiron ... Nekateri kultni proiz- 
vajalci, kot sta Koenigsegg in Pagani, sceloma 
manjkajo. 


Kabine so zmodelirane nadvse podrobno in imajo delujoče i 


Avtomobilska erotika 


Po drugi strani je zaloga poželjivih konjičev vseeno so- 
lidna. Laferrari in 458 italia, veneno in aston martin vul- 
can, mclaren 650S in porsche 911 RSR. Pa seveda nis- 
san GT-R v petih oblikah, saj imajo Polyphony z njim 
poseben odnos ... Očitno je, da niso toliko ciljali na vrh 
ponudbe kot na raznovrstnost po celotnem spektru. 
Pristop deluje zaradi tega, ker imajo zaradi voznega 
modela številni avti lasten karakter in se šofirajo čudo- 
vito. Subaru WRX in aston martin vanguish sta na ko- 
ličkaj ovinkasti progi fantastični mašini, in osebno ma- 
njkajočih superšportnikov ter formul nisem močno po- 
grešal. Seznam je jako aktualen, saj je velika večina 
avtov nastala po letu 2010, dobršen del pa je zazrt v 
prihodnost. To je edinstveni razdelek vision gran turi- 
smo, v katerem so zbrani izmišljeni, futuristični ekspe- 
rimentalni modeli z letnicami 2020 in več, ki s svojo 
nebrzdano močjo v marsičem nadomeščajo manjka- 
joče modele. 

Fetišizem je skrajen, saj avte v nakupnem razdelku 
med branjem mehanskih in zgodovinskih dejstev opa- 
zuješ pri slow-motion vožnji po vzdušnih ozadjih. Špil 
žal nima Forzinega sedanja v kabine in odpiranja vrat, 
ampak kinematografični pristop v navezi s številnimi 
zanimivimi podatki je nadmočen. Avti so zmodelirani 
tako ubijalsko podrobno, da ti vrže čeljust po tleh, sploh 
če si lastiš PS4 pro in 4K-zaslon. Če pustiš igro teči, da 
naključen avto sama postavlja v različne situacije, je to 
najboljši ohranjevalnik zaslona. Najbolj impresivno je 
dodajanje na resnična videoozadja, od gozda do pode- 
želske ceste, kjer moraš res dobro pogledati, da po- 
gruntaš 'umetnost' vozila. Deležen si takisto muzejskih 
fotografij, dodatnega teksta, filmov in ozadij za fotogra- 
firanje, med katerimi je jezero Jasna pri Kranjski Gori! 
Fotke deliš s skupnostjo tako kot risarije iz urejevalnika 


trumente, ogledala ter 


zaslone. Položaj za volanom lahko popravljaš, da nimaš občutka sedenja v tanku. 

IGROVJE 


GT 


Gran Turismo je od nekdaj nekaj posebnega, elitna 
simulacija, ki se ne boji utirati novih poti. Pred štiri- 
mi leti je tako šestica običajnemu naboru avtomobi- 
lov dodala jako specialne pod zavihkom 'vision gran 
turismo'. Tu so se znašli fiktivni konceptni modeli 
dvovratnih športnikov, ki so jih oblikovale same av- 
tofirme, ne Polyphony Digital, in niso ugledali cest. 
Le prgišče so jih za medijsko pozornost vlačili po 
sejmih. Čisto prvi je bil 'GT by Citroen', ki je nastal 
že leta 2008 in je poskusno našel pot v Gran Turi- 
smo 5. Zares se je garaža popolnila v šestici, kjer je 
bil pionirski model Mercedesov AMG vision GT, iz- 
peljanka kultnega 300 SL. Nato se je skozi internet- 
ne dolpotege zvrstilo še šestnajst dirkalnikov pri- 
hodnosti, od predrugačenega golfa prek Chevrole- 
tovega chapparala, ki je videti kot pobeglež iz F-Ze- 
ra, do SRT tomahawka, ki ima 2600 konj in gre an- 
tigravitacijskih 744 na uro. Ta je z lahkoto počil dol 
Red Bullovo fantazijsko formulo X2014, ki je zmo- 
gla 'samo' 400 kilometrov na uro. 

Nekaj teh avtov je našlo pot v GT Sport, ki nadalju- 
je z ugotavljanjem domišljijskih meja oblikovalcev. 
Med drugim so presadili nekoliko zauzdanega to- 
mahawka, ki zmore 'samo' 611 km/h. Spet drugi 
so sveži, kot je Bugattijev konceptnik VGT, na pod- 
lagi katerega so naredili chirona (veyronovega na- 
slednika) s 1103 kilovati in 463 km/h brzine za dva 
milijona evrov in pol. Na seznamu so tudi hibridni 
monstrumi, kot je Peugeotov L750R, izpeljan iz 
zmagovalca Le Mansa izpred sto let, L45. V notra- 
njosti marsovske karoserije hrumi 1,6-litrski motor 
s 580 konjskimi močmi, ki mu s 170 jahanci poma- 
ga dvoje električnih agregatov. 2,4 sekunde do sto! 
Največji lepotec v štali pa je EF7, sad želja nekdaj 
najboljšega dirkača formule ena, Brazilca Emerso- 
na Fittipaldija. Melarensko karoserijo iz ogljikovih 
vlaken so zdizajnirali v studio Pininfarina. A najbolj 
žlahten je podatek, da bo EF7 čez nekaj let deležen 
resnične proizvodnje! Izdelati kanijo devetintrideset 
superšportnikov s komaj tisoč kilogrami teže, 600- 
konjskim osemvaljnikom in 320 na števcu. Urediti 
takisto nameravajo cestno homologacijo, ampak 
šejki, ki bodo v kufru prinesli 1,3 milijona evrov, je 
za drvenje po svoji pustinji itak ne nucajo. 

zunanjosti po Forzinem zgledu. In treba je izrecno iz- 
postaviti, kako okusno je vse skupaj. Umirjena glas- 
ba v menijih, žametne barve, prekrasni avti na čudo- 
vitih lokacijah, prisotnost švicarskega urarja TAG 
Heuer in Lewisa Hamiltona ... Počutiš se, kot bi se- 
del v premijsko limuzino. 


Več ni nujno bolje 

Tako kot je 167 avtov na prvi pogled uboga cifra, 
nakar čislaš in občuduješ prav vsakega, se sliši ne- 
zadostno 17 stez v 40 variantah. Kje so Silverstone, 
Monaco, Circuit of the Americas, Fuji, Donnington, 
Watkins Glen, Le Mans? Prav tako v oči bode odsot- 
nost spremenljivega vremena, zlasti dežja, ki je v 
Forzi 7 čudovito predstavljen. Toda izbor je bolj us- 
merjen v kvaliteto kot kvantiteto, in pri tem je uspe- 
šen. Izmed licenčnih stez so notri Nurbrugring in 
Nordschleife, v katerega je Yamauchi kot resnični 
voznik klase GT3 zaljubljen, angleški Brands Hatch, 
avstralski Mount Panorama, japonska Suzuka in ka- 
lifornijski Willow Springs. Ta mednarodno uravno- 
teženi izbor dopolnjujejo izmišljena prizorišča, ki so 
zvečine nova in vsa po vrsti uživantska ter tehnično 
zanimiva. Naj bo to obmorski Dragon Trail, ovalni 
Northern Isle, rallyjaška Colorado Springs in Fisher- 
man's Ranch, predmestni Kyoto Park ali mednebo- 
tičniški Tokyo Highway. In ni čisto res, da dežja ni, 
le omejen je na eno od prog, tako kot megla. 
Najresnejši vozniki s tem seveda ne bodo zadovolj- 
ni, tako kot bodo grdo gledali ob odsotnosti dina- 
mičnega preteka časa. Osvetljevanje v GT Sportu je 
sicer krasno, zlasti če imaš HDR-televizor, kjer se 
oko razveseli posebej žarkih barv. A ko izbereš uro 
dneva, boš tam ostal ne glede na to, koliko krogov 
odpelješ. Takisto je treba izrecno povedati, da to ni 


Področje, kjer je GT močno napredoval, je zvok. Glasba je sicer omledna, toda agre- 
gati rjovejo, kot se spodobi. Do te mere, da jih je nastopaško slišati pred vsako dirko! 


karseda resničen simulator. Na playstationu ga gle- 
de tega neseta Assetto Corsa in Project Cars 2, ki 
poleg številnih drugih zahtevnic domujeta tudi na 
računalniku. Poškodbe so spet omejene na vdrto 
pločevino in razbita stekla oziroma pojemanje moči 
agregata ter čudno obnašanje volana. A čeprav igri 
manjka šoferskih fines, tresenje pogleda za opo- 
našanje delovanja blažilnikov in popolne simulacije 
sklopke, resnicoljubnost ni razvodenela. Vozni mo- 
del vsebuje mnoge podrobnosti, kot je finesno rav- 
nanje z zavorami in plinom pri obrnjenih kolesih; če 
prehitro izpustiš žlajf, pride do podkrmarjenja. Pred- 
vsem pa izvrstno posreduje občutek prenašanja teže 
avta in delovanja blažilnikov, kar je bistveno za do- 
bro vigujanje. Zato šoferstvo terja mnogo pozornosti 
ob odvrženih berglah. Med slednjimi sta samodejno 
bremzanje in sukanje volana za mlajše ter nova ver- 
zija vozniške črte, kjer so lahko pri ovinkih označene 
le vstopna, skrajna in izstopna točka. Inovativno! 


"Žena, furo mam!" 


Ko meniš, da si pripravljen, odrajžaš v tekmovalno 
večigralstvo, srčiko špila. Le-to se zgleduje po siste- 
Mu resne računalniške simulacije iRacing in ponudi 
prvenstva, ki pridejo na vsake kvatre enkrat, ter 
dnevne dirke, ki jih odredi izdajatelj igre. Večina 
vožnje se odvije v slednjih; prirejene so v rednih 
časovnih presledkih in vanje se je najprej prijaviti ter 
biti tam ob določeni uri. Zazdaj si sledijo na deset 
minut. Ko ne dirkaš, lahko skušaš postaviti čimbolj- 
ši kvalifikacijski čas, ki v nadaljnjih tekmah odredi 
pozicijo na štartu. Tja te igra postavi skupaj s še tri- 
indvajsetimi ostalimi. Najprej odpeljete ogrevalni 
krog, nakar gre zares. Na kraju se odmerita pribitek 
ali odbitek dveh meril tebe kot šoferja: vozniškega 
(DR, driver rating) in vedenjskega (SR, sportman- 
ship rating). Lahko si hiter kot strela, toda če se za- 
letavaš in težiš, DR ne bo visok, ker ga bo SR znižal. 


E Formule malce zafrkantsko nadomešča osamljen model gokarta, ki pa dobro stegne. 


Električnost ni ne propagirana ne širše vsebovana. Dokaj hitro je dostopen po- 
skočni BMWjev i3jček, a mu ne sledi recimo e-formula, temveč le močni hibridi. 

Hamilton je del gosposkega odličja igre, vendar zazdaj ni 
prav izkoriščen. Pravijo, da bo sčasoma učil mladež voziti 
4 in postavljal referenčne čase. Bojda GT igra od malih nog. 


Tudi to je pobrano iz iRacinga, kjer je viteštvo odo- 
bravano in kretenstvo ne. Načeloma te igra združuje 
s tebi podobnimi in to že zdaj deluje kar dobro. Ko 
bo podatkov mnogo, bo gotovo še bolje. 

Osredotočenost zgolj na ponujene dogodke je v sve- 
tu konzolnih dirkačin novost. Poteza je vsekakor 
ambiciozna, zlasti v vidu e-športnih prvenstev, ki 
bodo v poskusni fazi trajala vse do pomladi 2018. 
Tedaj bo štartalo dvoje pokalnih tekmovanj. V enem 
bo moč zastopati svojo državo in v drugem proizva- 
jalca, zmagovalca pa bosta dobila prava pokala iz 
rok velmož organizacije FIA, morda pa tudi realno 
dirkaško licenco. Prav tako je FIA uradno požegnala 
kompletno vsebino igre, od prog do razredov, kar je 
dobra popotnica. Iz tega izvirata osrednji skupini G.3 
in G.4, ki po specifikacijah avtov ustrezata grupi 
GT3 in prvenstvu GT4. Forza takih klas sploh nima. 

Rally je od nekdaj del Turismov. Je neka prednost pred Forzo, ki ga nima, a se mi zdi, 
da bi lahko bolj dodelali. Vse trase so krožne in precej široke, ni blata in snega ... 


Takale podoba vrhunskega avtomobila ni statična, marveč se kamera oboževalsko in 
vzdušno pomika okrog njega, čez nekaj sekund pa sledi nova scena. Pustiš laufat, da buljiš. 


Aspiracija v aspirirancih 

Spletni sistem deluje dobro, stabilnost dirk je na ni- 
voju in niti enkrat ni šlo kaj narobe. Pogoji so za vse 
enaki, od pomagal v slogu ABSa prek pretikanja in 
poškodb do seznama avtomobilov, ki morajo ustre- 
zati ozkim pogojem. Izjema sta samodejno zaviranje 
in obračanje volana, ki je tako anemično, da z vklo- 
pom nisi konkurenčen. Največji plus tovrstne nali- 
nijskosti pa je strukturirano stremenje k odličnosti. 
Resda so prisotne normalne dirke v čakalnicah, am- 
pak po vtisu se ne morejo meriti s tekmovalno raz- 
poreditvijo, kjer imaš venomer občutek, da si del 
nečesa večjega. Zdajle, ko pišem, me že ima, da bi 


Volan je sicer dobrodošel, sploh pri močnejš 


se spet pridružil koloteku vsakodnevnih tekem. Ker 
se brez pardona odvijejo takrat in takrat, si bom za- 
nje skušal vzeti čas, s kvalifikacijami vred. Tako si 
bom izboljšal vozniški in vljudnostni rating ter postal 
boljši šofer. 

S tega stališča niti ni problem, da so ene in iste dir- 
ke trenutno na sporedu po teden dni. Res je le, da 
imaš veliko časa okrnjeno izbiro, če ti kateri od do- 
godkov ne paše. Recimo ameriški oval, na katerem 
je več zaletavanja kot na ciganskem ringlšpilu. Na- 
dalje zaloga kupljenih vozil ni povsem relevantna, 
saj lahko dostikrat izbereš katerikoli voz. Odrejanje 
športne ocene je pak vsaj zazdaj nekoliko proble- 
matično. Če se kdo zaleti vate, in tega ne manjka, 


irikolesnikih, ni pa obvezen. Joypad 


dual shock so dobro podprli in ni rezerviran le za 'vsakdanje' gare, kot je tale hondica. 


Čeprav igro po novem prilagajo 400-evrskemu 
kompletu PS VR, to ni nikakršno kanonično doži- 
vetje. Za šlem namreč obstaja le modus VR arcade, 
za katerega se zdi, da so ga bili Polifoniki primora- 
ni vdelati po naročilu Sonyja. Na izbiro so sicer vse 
proge, vendar z omejenim naborom dirkalnikov in 
le z enim sotekmovalcem. To gre menda na rovaš 
procesorske moči, dasi preganjanje borih dveh av- 
tov po pisti izpade nekam zastarelo. Vsaj PS4 pro 
bi lahko omogočil dodatnega nasprotnika, da bi se 
lastniki počutili nadmočne. Druga 'lastnost' je ot- 
ročja težavnostna stopnja, torej nesposoben tek- 
mec in vsa pomagala. Vseeno izkušnja tiščanja po 
asfaltnih stezah ni napačna in je boljša od Driveclu- 
ba VR. Kabinski pogled s celim telesom dirkača je 
nemoteč in verodostojen, glavo imaš na pravem 
mestu in oziranje je naravno. Le reli brzinci znajo 
zavoljo pretiranega odnašanja oziroma čolno- 
ličnosti vzbuditi slabost. V vsakem primeru je VR v 
Gran Turismu le tehnološka demonstracija, med 
drugim namenjena učinkovitim preizkusom v šta- 
cunah, in nikakor ne razlog za nakup. 


kazen dobita oba. Edino zdravilo je dober kvalifika- 
cijski čas v navezi s spretno vožnjo, da ne padeš na- 
zaj med plebejce, ki se na športni rating radi požviž- 
gajo. 


Vizija terja žrtve 

GT Sport bo z novim fokusom vznejevoljil marsi- 
kakšnega stalnega odjemalca, a to se zgodi vselej, 
ko se uveljavljena serija iger odloči za korenite spre- 
membe. Res je, da mu manjkata kampanja z me- 
hankarijo in špagetasto dolga falanga avtomobilov s 
poudarkom na superšportnikih. Ter da bi se spodo- 
bilo povsod imeti vreme in mrak. Treba je še vedeti, 
da je povezava s strežnikom nujna za dostop do vse- 
ga razen posamičnih dirk, saj se v interesu negolju- 
fanja podatki shranjujejo v oblak. Takisto sta na PS4 
močna konkurenca Project Cars 2 kot neposreden 
tekmec in Assetto Corsa kot sladokusna izbira, ki 
poudarja realizem. 

Toda če sta dotični igri spredaj po širini in realizmu, 
zaostajata po lošču, eleganci in viziji. Novi Gran Tu- 
rismo se vozi res odlično in je z uradnimi tekmovanji 
ter podporo e-športu sceloma zazrt v prihodnost. 
Dasi ni popoln, prinaša svežino v žanr, ki kljub 
grmadenju elementov ne ve, kako bi zapeljal iz glo- 
bokega, utečenega koloteka. 


Sneti je radosten nove epizode mali- 
kovanja Njegovega Visočanstva Avta. 


Polyphony Digital / Polyphony Digital / Sony za PSA O za PS4 


ačeloma si igralci želimo inovacij in jako smo 
N:«: ko stopimo korak naprej. Toda včasih 

nam namesto izvirnostne haute cuisine s šestimi 
hodi povsem sede klasika od klasike. Župca, krompir, 
šnicl in solata, oziroma okusen suši, ki ga zgrabiš med 
potjo na bus. Natančno tak je dotični akcijski frp japan- 
skega izvora, ki uživa v svoji klasičnosti. To je pravza- 
prav šlo pričakovati od osmega dela dolgometražnega 
niza Ys, ki se izgovori 'Is' (torej ne gre za besedno igro z 
izrazom 'wise') in se je začel pred nič manj kot tridese- 
timi leti. Najnovejša izvedenka se ne more postaviti po 
robu veličastnemu FFXV, sploh ker jo tržijo po običajni 
ceni. A ima svoje adute in ljubitelji animejskih erpege- 
jev je bodo v vlogi neobveznega nakupa čisto veseli. 


Adol, hit' v ler! 


Fabula vnovič spremlja rdečelasega Adola, standard- 
nega junaka Ysov, ki se je zapletel že v toliko neprilik, 
da bi moral biti star najmanj osemdeset let. V pravljič- 
nem, nekoliko srednjeveškem svetu po neprostovolj- 
nem brodolomu nasede na ukletem otoku, ki se ga vsi 
ogibajo. Z drugimi preživelimi osnuje vas, iz katere z 
bojno navdihnjenimi sotrpini hodi raziskovat kopno. 
Tam naleti na mnogo razjarjenih beštij, druge neuto- 
pljence in magično navdihnjene domačine, med kateri- 
mi izstopa naslovno dekle, Dana. Njen del zgodbe se 
ukvarja z izpolnjevanjem ancientne vestalske dolžnosti 
in se sčasoma preplete s preživetvenim Adolovim. Pod 
črto je pripoved kljub občasni solzavosti vredna tridese- 
turnega vztrajanja pred ekranom, saj vsebuje zanimivo 
krovno plat, preobrate in prispodobe. Skozi obvezne in 
opcijske dialoge izvemo tudi za odzadnje pripovedi ve- 
čine likov, od korpulentnega mornarja do napihnjene 
plemkinje. Ti zato kljub risankavosti in merici klišejs- 
kosti postanejo življenjski in se ti prikupijo. Ko se druš- 
čina na poti po divjini ustavi in v debati sede k taborne- 
mu ognju, Ys postreže s prijetno merico intimnosti, ki 
leže v spomin. 

Osredotočenost na ljudi ni naključje, saj igra s tem po- 
udari, da je treba za preživetje ter rast naselja držati sku- 
paj. Vaški vidik je zanimiv, špilu daje nekoliko svojstven 
okus in poskrbi za sinergijo z raziskovanjem. Bolj kot 
raziskuješ, več ljudi rešiš, število naseljencev pa omo- 
goči odstranitev ovir na poti globlje v otok. Z uničevan- 
jem sovragov in okolice zbiraš surovine, s katerimi v 
bazi scimpraš zdravilne napitke, si okrepiš orožja ali na- 
paberkovano daruješ prebivalcem. S tem oporišče do- 
datno zraste in dobi postelje, šivalnico in slično, kar je 
ključno za boljšo opremo junakov. In krog je sklenjen. 


Rev Sveži Ys je poln arkadnega realnočasovnega bojevanja, najraje s kupi običajnih 
sitnobic, ki te denimo čopatijo na rajski plaži. Nato je čas za počitek v rastoči vasi. 


ka tobra. MW... Dana, čaka te slana! 


; Tovrstna skrb za bazo in divjinsko preživetje sta za jrpg 


inovativna. Vendar je to bolj rosa svežine na zrelem rižu 
Na enem koncu v naravi nadzoruješ rdečelasega Adola in njegove kamerade, na 


kot drugačna zel. Ritem je še vedno pretežno bojni, gle- 
5 s E s sea sleči de česar se igra kar izkaže. Tepež ni potezen na 
drugem pa dečvo Dano. Ta v drugačnem, kamnitem okolju bojuje svoje bitke. 
č p s H 


ločenem zaslonu, marveč docela akcijski in realnoča- 
soven. Izbrani lik iz druščine treh, ki ga je moč instant- 
no zamenjati, iz pogleda od zadaj šiba naokrog in ople- 
ta z izbranim orožjem, običajno mečem. Vsak lik ima le 
en navaden udarec, ki se povezuje v kombinacije, ob 
čemer izvaja štiri specialke z nemajhno zalogo energije. 
Zaradi tega je obračunavanje s šibkejšimi spakicami, 
kot so skakajoči pajkovci, morske vrtavke in netopirji, 
hitro, neproblematično in žurersko. A na zadosti visoki 
težavnosti (priporočam hard!) še vedno ne povsem ne- 
zahtevno, saj se je treba izmikati in prestrezati. Le ne 
pričakuj Zelde ali Dark Souls; navzlic jemanju so- 
vražnikov na muho in kroženju okrog njih je vse skupaj 
bolj naspidirano in arkadno kot počasno in metodično. 

IGROVJE": 


sijo sposobnosti prepoznavanja vzorcev ter delanja 
prevalov v pravih trenutkih. Glavarski mimohod je 
dolg in pisan, od mutiranih želvakov in tjulnjev od 
vulkanskih ptičurin, prikazenjskih pajkov, dinoza- 
vrov in zmajev. Ni pa stilistično prav enoten in ker 
nad kameradoma nimaš naprednega taktičnega 
nadzora, se vsega drži pridih enostavnosti. Ta je zelo 
očiten tudi pri branjenju vasi pred vdori pošastkov, 
ki prihajajo v vse močnejših valovih. Vobče okej ob- 
stranskost, ki pa se nekolikanj vleče in zna zmotiti 
sredi najlepšega raziskovanja. Sicer je neobvezna, 
ampak saj veš, da je treba v erpegejih opraviti vse, 
sicer OCDju ni zadoščeno. Bolj zanimivo je, da Da- 
nin vidik ni le štorijalen, marveč prevzameš direkten 
nazdor nad njo in njenimi drugačnimi veščinami. 


Optimus IT 


Cene ne vsebujejo DDVja. ( 
Cene predstavljajo mesečniiy 

Be K-k REL 
rad odpravlja v tehnološke vode, je Lacrimosa K. 


Ys nam direkt v fris! 


Izrazita lastnost Lacrimose je pretežna prijaznost. 
Omogoča instantno teleportiranje v vas in skakanje 
med najdenimi obeliski, težavnostna krivulja je zve- 
čine lepo potegnjena (močni sovragi od prej so upo- 
rabljeni kot navadni v novih področjih) in oživljanje 
kanaljic ni problematično, ker njih anihiliranje vodi 
v nabiranje izkušenj ter surovin. Ali pa tečeš mimo, 
se da. Škoda zategadelj, da igra sem in tja res orenk 
zateži, naj bo s sitnim šefom, zoprno kamero ali ne- 
preciznim skakanjem. Ker premagovanja ploščadi 
in plezanja ni malo, sta trzanje lika na robovih in pre- 
skakovanje pogleda res tečna. Ko po minutnem vz- 
penjanju iz prepada cepneš nazaj, ker je liku spodrs- 
nilo na videzno lepem robu, moraš za zen kar fino 


zbrati kisik v eni točki. Prav tako motita pretežna 
pripetost na rdečo nit in razkoščkanost sveta na ob- 
močjeca, med katerimi je treba venomer čakati ne- 
kaj sekund. V primerjavi z odprtimi modernimi na- 
slovi, od Xenoblade Chronicles do Breath of the Wild, 
je vtis kilav. Še okrepi ga starinska podoba z oglati- 
mi objekti in spranimi teksturami, dediščina razvoja 
za vito. Tega mi je žal, saj je otok drugače velik in 
tematsko raznolik, z džunglo, podzemljem in templji 
ter dosti obstranskostmi. A kot rečeno, jedro je zdra- 
vo in špil za žanrske navdušence vreden pozornosti. 


Sneti 


Kolokacija ali najem fizičnih strežnikov 


Najem virtualnih strežnikov 


L3 DDOS zaščita do 1 Tbps 
redundančne povezave (BGP) 
do 10 Gbps v SIX, do 1 Gbps transit 
redundačno napajanje do 134 kVA 


Spletno gostovanje 
WHM/ cPanel, PHP (od 4.4 do 7.1) 


Sistemska podpora 
Linux, BSD, Windows, MacOS.... 


Podatki v oblaku 


Zgodovina vseh sprememb 
Odjemalci za vse platforme 
Fizično v Sloveniji 


s Naslov bi moral biti Fractured Butthole, a takega izdelka trgovci ne bi hoteli postaviti med igre. Zato sta si Matt in 
Trey izmislila besedno igro. Ne edine, kajti špil je naphan z ritnimi frazami. Škoda, da nista več vložila v igralni del. 


South Park PONA But Who 


Žoltasti smrklji, sirni močetfiti, 
driska, zapeka in proliv iz riti, 
jetični pljunki, gnoj, menstruacija, 
smegmasti sirček in ejakulacija, 
deviški mekonij, ščiševa juhica, 
gonorejina čišča, tifusna bruhica, 
švic od prašiča in maslac ušesni 
ter vsi preostali izločki telesni 
so na zalogi črvivi in gnili, 
večerjajte z nami vsi koprofili. 
Kakor reklama za Tit' Twister pove: 
"Pri nas če ne najdeš, si želiš tega ne." 


obrodošli na vrtiljaku klozetnega humorja. Tukaj obo- 

žujemo vse telesne orifike, kajti Bog je te tempeljske 

duri ustvaril z razlogom: od tam se vendarle cedita 
nektar in ambrozija. Najbolj sveti od vsega pa so prebavni 
plini, ko gromko prdnejo na plan, kajti iz njih je božje kralje- 
stvo. S pukci se opajamo, vetrce uporabljamo pri reševanju 
sporov in s flatulenco mogote rušimo zidove. Zato imej kont- 
rolo nad črevesjem in vadi sfinkter, kot bi z njim žvečil čigu- 
mi, dokler ne osvojiš celotnega spektruma analnega prepi- 
ha. Le največji prdomoister bo namreč v deželo vrnil mir, 
samoroge in vijolice. Ampak pozor: karkoli storiš, nikoli ne 
prdni drugemu na jajca ali princeski v nos! 


Boji trajajo, saj je za zmago potrebnih veliko potez in animacije so (pre)dolge. Toda po drugi stra- 
ni dolgčasa ni, saj se sovražniki ne ponavljajo, vsi vpleteni pa vseskozi prijavljajo posrečenosti. 


Tale posrečeni naslov ni southparkovska igra. Kot The Stick 
of Truth polčetrto leto nazaj to JE South Park - gromozan- 
ska epizoda z enakim videzom, dušo in vsebino kot TV-seri- 
ja, le da gremo skoznjo z joypadom v roki. Pri razvoju sta 
vnovič sodelovala Trey Parker in Matt Stone, ki nas že ena- 
indvajset let razveseljujeta z najboljšo satirično risano serijo. 
Odklonska domišljija jima kljub skoraj tristo delom še ne je- 
nja, kajti čeprav je igrin šimelj enak prejšnjemu, sta si izmi- 
slila novo izobilje skrajnih dovtipov, besednih zvez in prizo- 
rov. Kakor predhodnik je Fractured But Whole svobod- 
njaška dogodivščina desetletnih mulcev, žanrsko umeščena 
med frpjke s poteznim bojem, vendar prilično lahkotna in z 
mnogimi spretnoprstnimi odlomki. Poudarek je na pozna- 
nem svetu, uživanju v zgodbi in muzanju ob butastem, ali 
vseeno inteligentnem humorju. Kot gre od South Parka 
pričakovati, je skladovnica sekretnih štosov prepojena z 
raznovrstno družbeno kritiko in popkulturnimi fenomeni. 
Predzgodbo je položila letošnja TV-epizoda Franchise Pre- 
guel z razdorom med southparkovskimi superjunaki. Eric, 
Stan, Kyle, Kenny in drugi četrtarčki v kostumih se namreč 
namenijo udejanjiti filmsko franšizo, toda najprej jim načrte 
križa Professor Chaos, nakar se sporečejo glede koledarja. 
Po zgledu Marvelovega Civil Wara nastaneta rivalski skupini m — 
pod vodstvom Coona in Doktorja Thimothyja. 'Novi pob', TE 
kakor se zopet kliče glavni lik, dasi gre za istega kot prej- MB. /magpE Mu 

šnjič, se tako pridruži Cartmanovi frakciji. Naloga je jasna: oDnmozra ara z Meta biča down 


J 


najti pogrešano mačko in z nagrado financirati slikosučno 
produkcijo. Pri tem si mulec izbere lastno šemasto persono, 
medtem ko je njegov izvor fiksen: neke noči je spoznal, da 
mu lastni oče fuka mamo in odilej ni nič več tako, kot je bi- 
lo. Toda otroška igra se sčasoma razširi v razkrivanje globo- 
kih zarot, hudobnih načrtov in reševanje sveta. Le kdo po 
prejšnjih zlivesoljcih in nacizombijih kali mir gorskega mes- 
ta? Satanske gozdne živali? Cthulhu? Barbra Streisand? 


Zdaj te poščijem od uzadi 

Poba v kvestanju svobodno poskakuje po ulicah gledalcem 
domačega koloradskega kraja. Obišče lahko vsa domova- 
nja in ustanove, od cerkve in šole do City Woka in slačibara. 
Pri tem sreča sto in enega z malih zaslonov znanega prebi- 
valca, z njim naredi selfie in kasira duhovit komentar. Zares- 
nih dialogov ni, kajti lik ne govori. S stikanjem nabira mili- 
javžent neumnosti, praviloma smeti, recimo davčne napo- 
vedi in porabljene vložke. Krama zvečine rabi izdelovanju 
kostumov, okrepčil in artefaktov, nekaj za hec oziroma vi- 
dez, nekaj za višanje statistik. Slednje so potrebne v rednih 
spopadih s šestarčki, Chaosovimi podaniki, konkurenčnim 
krožkom, kmetavzi, berači, nindžami, mutanti in številnimi 
drugimi šefovskimi ali priložnostnimi nasprotniki. Med njimi 
sta celo pijan Randy in besna mama Broflovsky. Ker se sča- 
soma spoprijatelji z drugimi junački, se mu v ravsu pridružijo 
trije pomagalni cosplayerji s prisrčnimi oblekami iz kartona, 
folije in selotejpa. 

Potezno garbanje, ki sliči tako na Heroes of Might and Magic 
kot na aktualnega Maria 6 Luigija, vsebinsko pritiče naravi 
in tematiki igre. To po eni strani pomeni veliko prdenja, ko- 
zlanja in obmetavanja s smrklji, po drugi pa tipske super- 
moči, kot so bliskovitost, laserji, zdravljenje in telepatija. 
Protagonist z ritnimi vetrovi celo ukrivlja tkanino časa. Gale- 
rija likov je res pestra in raznolika, saj zajema brzce, brutal- 
neže, kiborge, psihotike ... Vsak od njih ima bogato animira- 
no specialko v stilu diabetičnega besa ali priklica obseden- 
cev s pokemoni. Nekaj bojnih možnosti torej je in šahiranje 
zna biti izziv. Toda po drugi strani preobilica kameradov, nji- 
hovih udarcev in sovražniških trikov ne omogoča hudega iz- 
mojstrovanja. Namečkoma so zabudalili s pretežno vodo- 
ravnimi napadi, zato so poteze večkrat prazne, ker tarče ni- 


Butters, ahem, Professor Chaos je v nemilosti pri očetu. Še 
dobro, da lahko new kid iz riti strelja hrčke in odpre vrata. 


so vedno v liniji. Vidi se, da so se snovalci bolj 
kot na taktično globino osredotočali na neumne 
finte, izločke v vseh izraznih možnostih in ne- 
skončno izustkov vpletenih. Vsekakor pa po- 
zdravim, da je naključnih tepežev relativno ma- 
lo in je obračunavanje povečini vpeto v štorijo 
ter edinstveno. 


Transseksualni zamorski 


Stopicljanje po ulicah in bajtah, odpiranje pre- 
dalov in štetje reber nasprotnikom ni vse, kar je 
od igranja. Logičnih puzel resda ni, mora pa 
dečko za napredovanje in odkrivanje skrivnosti 


najti kakšen ključ, porivati objekte ter izkoriščati 
svoje ritne danosti za prečenje prostorskih ovir. 
Da se odprejo vrata, v električno napeljavo puk- 
ne hrčka, kajti v South Parku so obsedeni z vde- 
vanjem glodavcev v črevo, in na višjo ploščad 
skoči z dančnim izpuhom, čemur se reče fartkur. 
Spotoma polni svojo družabno mrežo na Coon- 
stagramu, viša nebroj dosežkov in izdeluje las- 
ten profil. Spolne preference mu pomaga odkri- 

ti gospod Mackey, etnijo ravnatelj (slovenstva 
ni) in vero - Jezus osebno. In nenazadnje so tu 
še zbiranje preoblek in slikic, OTEjasto pofoč- 
kanje na sleherni sekret ... A baš polnovredno 
to vetrovanje izven osnovne rdeče niti ni. Ne- 
obveznih opravkov v slogu iskanja mačk ali lep- 
ljenja plakatov je namreč res malo. 


— 


ČITI a 


COON IN PRIJATELJČKI 


Stick of Truth je za osnovo vzel fantazijsko igra- 
nje vlog iz S06 E13 (The Return of the Fellow- 
ship of the Ring to the Two Towers), Fractured 
But Whole pa sloni na nizu več epizod, ki pred- 
stavijo superjunaške avatarje. Uradno se je nji- 
hov svet otvoril v epizodi 2 sezone 13 z naslo- 
vom The Coon, ko se v South Parku pojavi noč- 
ni redar v rakunasti opravi, kateremu sledi ta- 
jinstveni Mysterion. Da je krempljasti Coon de- 
belinko Eric Cartman, ni bilo dvoma, medtem 
ko Mysteriona avtorji menda niso hoteli izdati, 
saj naj bi nastopil le enkrat. A iz posrečene za- 
misli je nastalo široko rešifantovsko moštvo s 
tridelnim nadaljevanjem v sezoni 14. Izkaže se, 
da je Skrivnostnež Kenny, kar je še toliko bolj 
presenetljivo, kajti šemasti junak za razliko od 
navadnega fantiča govori! Njegova največja su- 
permoč je premagovanje smrti, kar se izdatno 
odrazi v igri, kjer se v boju vrne kot duh. 

Druga osrednja sošolca, Kyle in Stan, sta Hu- 
man Kite in Toolshed. Prvi ume jadrati in stre- 
ljati laserje, njegov največji nasprotnik pa je Hu- 
man Kite iz drugega vesolja. Oziroma mlajši 
bratranec z vzhodne obale. Židovskih moči za- 
čuda ne poseduje. Toolshed ima po drugi stra- 

ni nadzor nad bormašinami, izvijači in drugimi 
orodji, kar izvira iz strele, ki je udarila v garažo. 
Potem sta tukaj kriplja Jimmy, ki je flashevski 
brzec Fastpass, in Timmy kot telekinetični Doc- 
tor Timothy, poklon Professorju Xu. Izvirna čla- 
na sta še krvosesni Mosguito, v katerega je pre- 
oblečen Clyde, in edini zamorski redar Tupper- 
ware, ki je kiborg, sestavljen iz taperverc. 
Letos so se ekipi pridružili še štirje junaclji. 
Gejčka Craig in Tweek sta nekam nenavdahnje- 
na Super Craig in Wonder Tweek, katerih spo- 
sobnost je medenje nasprotnikov. Edina punca 
v galeriji je Call Girl, Wendy, ki heka, tepe s sel- 
fie sticki in slepi z bliskavico. V igri pa se prvi- 
krat pojavi Scott kot Captain Diabetes. Pob je 
fasal sladkorno, ko so mati nanj prdnili med po- 
rodom, ase jo je naučil obvladati. Z visokofruk- 
toznimi besnenji se izkaže za jako uporabnega. 
Seznam s tem ni zaključen, kajti manjka ven- 
darle Butters oziroma zločesti Professor Chaos. 
Ta ne sodi v ansambel, saj je zaradi Cartmano- 
vega zafrkavanja večni sovražnik Coona in kole- 
gov. Zanimivo pa je, da je alufolijasti Chaos s 
specialko v drugačni grafiki v resnici prvi south- 
parkovski superfant, ki se je kot zločesta zme- 
šanica Magneta in Dr. Dooma pojavil že v davni 
šesti sezoni. 


Celotno igranje je podrejeno vidno-slušno-bralnemu south- 
parkovstvu, zato ima od dogajanja veliko tudi zgolj opazo- 
valec, če je le dovolj skrajno humoren. Fractured But Who- 
le pač ni za neizobražence. Za užitje je treba vedeti več, kot 
da je Cartman fat fuck in Kyle žid. Vitic iz zadnjih sezon je 
nemalo, od 'roke' Mitcha Connerja prek Brisačkota do bor- 
ca za družbeno pravičnost PC Principala. Ne gre niti brez 
pomnijagod, super najboljših prijateljev, Morgana Freema- 
na, rdečelascev, Damiena, gothičarjev in mnogih drugih re- 
ferenc iz bogatih mestnih analov. Tematike družbene satire 
so takisto poznane, dasi pretirano amerikanske oziroma s 
tamkajšnjimi pogledi. Največ se igra bavi s politično korekt- 
nostjo okoli barve kože in spolnih preferenc, pa z orožarst- 
temnejše polti kot si, težji je boj. mese za EU 
nost bi bilo bolje, če bi se vsebina osredotočala na globalne 
probleme človeštva oziroma širše vidike sveta. 


Pustolovščina traja od oka sedemnajst ur, odvisno od težav- 
nostne stopnje. (Več od 'normal' ne priporočam, kajti boje- 
valni sistem ni izpopolnjen in bo posledica le frustrirajoče 
ponavljanje bitk.) Dolžina vsekakor ni plus, a je po drugi 
plati odvijanje nasičeno in smešno ter spopadi raznoliki, 
brez težaškega grindanja in nepomembnih bitk. Vseeno po 
koncu nisem bili zadovoljen. Štorija, ki že v drugi polovici 
kaže v brezvezno smer, se sklene nepričakovano in skrajno 
butasto. Razumem, da vse skupaj nastaja v otroški domiš- 
ljiji, a ipak je igra velik izdelek, ki pride enkrat na tri leta, za- 
to je upravičeno pričakovati boljšo fabulo od povprečne epi- 
zode. South Park navsezadnje ni samo prdenje. Že prevenec 
je imel mlačen iztek, ali je bil vsaj potek mogočnejši, razno- 
likejši in je vključeval aliene ter "zieg heil" kadavre. Vem, da 
znajo! Kot bi rekle pomnijagode: "'Member Bigger, Longer 
6 Uncut?" Film je leta 1999 Sadama, Kanado in Satana 
združil v res neprekosljivo remekdelo. Počemu recimo za 
špil niso posneli pesmi, ki so tako nepozabno ozaljšale film? 


poje sedemslojni burito supreme 
in z ritogromom ustvari črno luknjo. 


Ubisoft za , XBO in PC 


Nezadovoljstvo ob koncu gre onkraj neprivlačne 
pripovedi. Zlomljena rita napram Palici resnice 
pravzaprav ne pokaže nič novega. Mesto je pri- 
lično enako in vse 'interakcije' z okolišem ter 
življem so že videne. Isto velja za šale s sekreta- 
riata, kostumografijo, ritne veščine, socialno- 
mreženjski vmesnik in igrin ustroj. Leta 2014 
smo se iskreno krohotali zadnjični onomatopeji, 
prijavam med mikastenjem in posrečenim ani- 
macijam, zdaj to izpade ponovljeno. Ne samo, 
da aktualni špil ne inovira, predhodnika niti do- 
seže ne in v nekaterih elementih po sili kopira. 
Da upravičim argument, moram kvarniško po- 
vedati, da to pot ni nič tako nenavadnega, kot 
so bili 'drugačna' Kanada, neverjetna stopnja v 
črevcih gospoda Sužnja in delanje abortusa na 
Randyju. Povrh pekli še zacementirana premo- 
črtnost. V Sticku smo spočetka lahko vsaj iz- 
brali tabor in tukaj bi bilo to glede na podobno 
sprtost pričakovano ter še poglobljeno. Na slič- 
no nadgradnjo sem upal pri postranskem kve- 
stanju, a ta del je, kot rečeno, komaj omembe 
vreden. V zgodbovnem loku ni niti deklic niti 

darkerjev. Prav tako spet ni možnosti pogledati 
ali odigrati segmentov za nazaj. Napredek se sa- 
mobeleži v eno shranjevalno postavko, tako še 
konca vnovič ne moreš videti. 

Skratka, kot ljubitelj South Parka sem razočaran 
tako nad zgodbeno kot igralno platjo. Resda bo 
kdo porekel, da je Fractured but Whole zgolj no- 
va epizoda s preizkušenim interaktivnim siste- 
mom. Toda že to samo po sebi ne bi bilo dovolj 
oziroma bi se morali razvijalci ipak bolj potruditi 
s špilavnim delom, torej postreči z več noviteta- 
mi, cepljenjem, bogatijo zabavnih dodatnih na- 
log, eksperimentiranjem z grafičnimi stili ... Na- 
pol bolj kompleksen boj v resnici komaj kaj po- 
maga. Nakar so ga pobiksali še v povesti. Os- 
nova z sprtimi superjunački in parodijo na Mar- 
vel in DC je sicer čisto v redu, dočim je nadaljnje 
pletenje štorije po mojem mnenju sfiženo. Bera 
svežih nagnusnih fraz kratkomalo ni dovolj in 
potencial South Parka je mnogo večji od izkaza- 
nega! Spet ni nič šole in nakupovalno središče 
je zaprto! Ljubitelju užitja seveda ne bom odsve- 
toval, vsekakor pa naj počaka na padec cene. 

Novi fant sčasoma osvoji štiri 'poklice', s čimer dobi šestnajst potez, od elementarnih prek mističnih x 
rastlinskih. Ker je treba predizbrati štiri, nikoli ne preizkusiš vseh. Podobno velja za deseterico EM 

prve dni po invaziji, ko so zavezniki in Nemci v nepre- 
glednem labirintu živih mej Normandije bili silno bitko 
na kopnem in v zraku. Vendar ne gre za igro po vzoru Blitz- 
kriega, marveč za veliko bolj pedantno taktično simulacijo 
spopada. V njej so natančno povzete ne samo lastnosti, 
marveč tudi taktična vloga vsakega kosa opreme, od lahke 
strojnice do bombnika. Tempo je počasnejši, postavitev pa 
še tolikanj bolj pomembna, saj ni nobenih točk zdravja, 
marveč le stres in kruta smrt. Tudi domet in ognjena moč 
sta večja kot običajno, zato šteje vsaka posamezna enota. 
Velik poudarek je na sodelovanju različnih rodov vojske in 
vsak od njih ima svojo nišo. Predstavitev je vrhunska, saj 
pogled seže od ptičjega, ki nudi pregled nad celotnim doga- 
janjem, do skoraj čisto osebnega, iz katerega spremljamo 
protitankovske topove, ki skriti v grmovju prežijo na svoj 
plen. Celo zemljevidi so narejeni na podlagi zračnih posnet- 
kov normandijske krajine. 


[)-«: te realnočasovne strategije je postavljeno v 


Panterji v goščavi 

Naslov premore le tri kratke enoigralske kampanje s skup- 
no ducat precej zahtevnimi nalogami. Zavezniške temeljijo 
na zgodovini, nemške na hipotetičnem scenariju protinapa- 
da v smeri plaž. V enoigralskih misijah so podani primarni in 
dodatni cilji, denimo preboj in evakuacija čet, vendar so bolj 
ohlapni kot pri večini RTSjev in poveljniku dopuščajo sila 
veliko poti, da jih doseže. Spopadi potekajo čez desetminut- 
ne faze, ki predstavljajo stopnjevanje bitke. V vsaki od njih 
je namreč na voljo več sredstev in boljša oprema, bitka pa 
tako postaja vedno bolj srdita. Kljub počasnejšemu tempu 
dela ne zmanjka, saj je igra močno nagnjena k mikrouprav- 
ljanju z vsako enoto, ker ni formacij. Seveda je mogoče uka- 
zovati več vodom ali vozilom hkrati, vendar to zaradi more- 
bitnih lukenj v fronti ni najbolje. Za uspeh je potrebno dobro 
planirati in uporabiit najmanjšo silo za največji učinek. 

V Steel Divisionu namreč bolj kot prsti trpijo možgani, ker 
morajo spremljati več različnih kriznih točk. Dobro postav- 
ljena kombinacija borih nekaj enot lahko v normandijski 
goščavi ustavi mnogo večjo silo. Dosti časa je treba vložiti v 
iskanje šibkih točk in naglo udariti, ko se pojavi priložnost. 
Tudi vojaki se ne pojavijo kar iz nič, na karto vstopijo iz ro- 
ba, nakar se morajo do fronte pripeljati. A boj proti sicer do- 
stojnemu računalu gre jemati bolj za učni pripomoček. Sr- 
čika naslova je namreč večigralstvo. 


Boj za vsako ped 


V multiplayerju se tako kot na puščavniških samostojnih 
kartah borimo za nadzor nad terenom ali čimvečje uničenje 
nasprotnikovih sil. Na frontno črto vpliva domala vsaka tal- 
na enota, ki se ji približa. Ko ena stran doseže prednost, 
četudi minimalno, začnejo dotekati zmagovalne točke in na 
nasprotniku je, da situacijo obrne. Rezultat je dinamična 
borba za vsako hišo, cesto in grm. To je glavna moč igre: ci- 

bosti. Poljska 'Črna' divizija z lahkimi tanki uniču- 
m. "4 / je pehoto;a je ranljiva proti panterjem in tigrom. 


S spretnim manevriranjem in masovnim tan- 
kovskim naletom uspe Grizliju mrkim fašis- 
tom iztrgati skoraj ves sadovnjak. 


taktična mogota v izbor enot v 
realizem w pusto samotarstvo x 
zahtevna učna krivulja x prob- 


lem snežne kepe x Eugen / Paradox za PC 


ljev ne določajo zastavice ali računalo, sproti si 
jih postavljaš sam glede na stanje bojišča. Raz- 
širitev je dodala še možnost zasedanja oziroma 
obrambe določene strateške točke z mnogo 
večjimi začetnimi sredstvi. Večigralstvo podpira 
celo boj desetih na deset, vendar so bolj običajni 
načini z enim ali dvema igralcema na stran. 
Poseben gradnik je izbor sil. Poveljnik si bojno 
skupino iz skoraj dveh ducatov divizij, od ame- 
riške 101. padalske do znamenite Panzer Lehr, 
sestavi sam glede na njihovo zgodovinsko opre- 
mo. Različna vojaščina je predstavljena s karti- 
cami, ki opisujejo ne le tip enote, ampak tudi 
njeno ceno, kdaj bo na voljo, izkušnje in količino 
posamičnih kosov. Kartic ni neskončno, zato je 
važno ravnotežje, saj je pet ameriških tankov 
sherman v zadnji fazi morda manj pomembnih 
kot eden v prvi. Poleg tega bodo imele tankov- 
ske brigade na voljo manj pehote in obratno. 

Vojna za trdožive 


Steel Division je solidna in pikolovska taktična 
simulacija, ki bi jo lahko vendarle naredili še ne- 
koliko bolje. Divizije so nekoliko neuravnoteže- 
ne, kar sicer pripomore k realizmu, ne pa k uži- 
vantskemu večigralstvu. To je resda nekoliko 
uravnovesil dodatek Second Wave v družbi več 
zaplat. Še vedno pa je frustrirajoč učinek snežne 
kepe, saj poveljnik, ki utrpi velike izgube, razen 
lastne spretnosti nima na voljo nobenega pripo- 
močka za povratek. Problemi se poznajo na 
spletni skupnosti, ki nekoliko upada. Igra je na- 
menjena predvsem zakrknjenim strategom, ki 
uživajo v natančni postavitvi, mikroupravljanju 
z vsakim minometom in strašanskem izzivu. V 
zameno pričara mogočne, realne zračno-ko- 
penske bitke, kjer šteje vsak mož in vsaka ped 
zemlje. Ponuja inovativno, trdojedrno predelavo 
ustaljene formule, ki jo poznamo iz podobnih 
špilov. Kljub napakam je vredna pozornosti. 


Boj v normandijskih vasicah in goščavi je zaradi nepreglednega terena ve- ii: 


ljal za posebej težavnega. To Steel Division s pridom izkoristi, saj od po- 
. Z veljnika ne pričakuje le spretnih prstov, marveč tudi, gibke.možgane: 


tanijo (sodobno Anglijo in Wales), so se 

odpravile naprej na sever, v Kaledonijo 
- današnjo Škotsko. Tam so skušale ponoviti 
postopek, a jim namera vsled zahtevnega te- 
rena in divjega prebivalstva ni uspela. Dolgo 
so se Rimljani trudili podrediti tamkajšnja 
plemena in iz tega časa so ostale zgodbe o 
mogočnih vojščakih, ki so se Rimu upirali, 
dokler ni bil prisiljen odnehati. Nova v desno 
hodeča sekljačina Wulverblade si v skladu s 
tem izmisli razboriteže s severa, ki latinske 
prišleke krvavo razgonijo z domačimi sluga- 
mi vred in jih vržejo iz dežele. Nekakšne bra- 
vehearte pred Williamom Wallacem, ki je Ang- 
ležem kazal rit čez več kot tisoč let. Formalne 
zgodovinskosti v štoriji sicer ni kaj dosti, naj- 
deš pa v obliki skrivnosti zapise in krajše vi- 
dee, ki pokažejo, da so nekatere lokacije pra- 
ve, na primer trdnjava Bremenium. 


P:: ko so rimske legije okupirale Bri- 


f Takle dvižni urezljaj, ki sledi prevalu, je bradač 


Axe. Frpjskih elementov nima, je pa krvava, napeta in težka, da se joy-cona skrivita. 


Vse za svobodo 


Za razliko od neoboroženih doubledragonskih 
brawlerjev, ki so izšli v zadnjem času, se Wul- 
verblade zgleduje po slovitem očancu Golden 
Axu. Kakor tam je v rabi stranska perspektiva 
z možnostjo premikanja gor in dol. In kakor 
tam imaš na razpolago troje likov z mečem 
ali sekiro. Vsak udarjač ima določene telesne 
prednosti in slabosti. Bradač je uravnotežen, 
devojka je hitra, a ji urno zmanjka življenjske- 
ga soka, hrust mišičnjaški in počasen. Naj bo 
izbran kdorkoli, čaka ga linearna pot skozi 
osem kar dolgih nivojev od severa Kaledonije 
na jug v osrčje terena Devete legije, ki ji na- 
čeluje rimski nadzajebanec. 

Na vsaki stopnji je kak odmaknjen predel z 
dragotinami, ki pa prispevajo samo k točkov- 
nemu rezultatu, saj Wulverblade za razliko od 
frpjsko navdihnjenega Dragon's Crowna ne 

ev 'kruh in maslo' in ga ponoviš kar malo pre- 


4! | večkrat. Želel sem si vsaj menjavanje orožij, vendar pobiraš le začasna krepela, kot je helebarda. 


Babura se drži kislo, kot bi pojedla skvarjen haggis, je pa bliskovitejša in zna 
- bolje kaznovati v zraku od moških. Hrust mi ni bil povšeči, ker je prevelika tarča. 

nudi kupovanja sposobnosti in razvoja bojevnika. Vse spretnosti 
so odklenjene spočetka in se med trojico niti ne razlikujejo dosti. 
Na voljo so opletanje z rezilom, preval, skok, blok in prestrezanje, 
če gumb stisneš v pravem trenutku. Vendar se da s tem naborom 
postoriti čuda, in še dobro, kajti odpor domačih izdajalcev in nji- 
hovih rimljanskih gospodarjev je srdit. 


Na ostrem koncu meča 


Zaloga sovražnikov, ki te čopatijo v gozdovih, taborih in ravnicah, 
je hvalevredno raznolika, od galskih kvizlingov s sabljami prek 
debeluhov s kopji, lokostrelcev in ašašinov, ki napadajo od daleč, 
do kupa legionarjev z visokimi ščiti, ki jim jih je treba naprej pred- 
reti ali odbiti. Vsak se obnaša po svoje, kar je nujno upoštevati. 
Serijsko udrihanje deluje samo takrat, ko si se dobro postavil, na- 
tanko tako kot v ancientnih pripadnicah žanra. Najbolje je, da se 
grdavžem približaš diagonalno oziroma od zgoraj ali spodaj, pri 
čemer jih samodejno zgrabiš. V vsakem primeru po nizu kasiranih 
zamahov poletijo po zraku, nakar lahko kombo podaljšaš. Moč je 
tudi gromovniško udariti v zemljo ali v zameno za del življenjske 
energije zažareti od strele, da bližnje sitnobe pomeče naokrog. 
Sliši se, kot da ne bo večjega problema, pač manevriraš in gar- 
baš. A garažni ustvarjalci so nalašč izdelali hardcore igro po zgle- 
du avtomatov včerajšnjika, katerih interes je bil pogoltniti čimveč 
drobiža. Sovragov mrgoli in dostikrat se ustaviš na čistinah, ka- 
mor v razgibanih konfiguracijah prihajajo val za valom. Prostora 
za premikanje ni dosti in hitro od kod fašeš žokljaj, nožičko ali st- 
relico. ln ko se to zgodi, jih brž sledi še nekaj, kar ima jako ne- 
ugodne posledice za tvojo energijo. Hrane, ki slednjo vrača, je 
malo, življenja le tri, nadzorna točka pa zgolj ena, na polovici ni- 
voja. Ko te na kraju ugonobi šef, se vrneš k njej! Glavar čaka na 
koncu vsake stopnje in je sicer človeški, a hiter, nabildan in na- 
mrgoden, pa še nove sposobnosti dobiva skladno s pojemanjem 
energije. Če prej ne, te tam prime, da bi zapregel sodelovalno po- 
moč lokalnega prijatelja. 


Volcje, zobje, vse te sne 


Nič nimam proti težkim igram, vendar je epsko klicani Wulver- 
blade ('Volčje rezilo") nekoliko preveč okoren. Na slikah je stri- 
povsko stilizirani špil z velikimi osebami videti neverjeten, toda 
animacija likov je flashevsko odsekana. To vpliva na igranje, ki je 
na dosti mestih nerodno in počasno, spoh ko hočeš kaj pobrati ali 
se komu natančno približati. A na svoj starinski način je špil, ki 
ga digitalno tržijo za dva desetaka, spretnejšim ljubiteljem žanra 
vseeno priporočljiv. Igrati je treba potrpežljivo in taktično, pa vse- 
eno odločno, in občasno dobiš malo drugačne cilje, kot je rušenje 
stolpa. Risankasta krvavost je na višku, z upočasnjenim dogaja- 
njem pri razpadu trupel, in poleg zgodbene kampanje so tu ločene 
arene s spletnimi lestvicami ter še težji modus z zgolj tremi žetoni 
za celotno igro. Frustracije iz 1985 je pač treba ohranjati žive. 


ima rad vulve, ampak ne takih, ki ga napadejo 
s čim ostrim! 


Fully lilust 

AE | Vodovodarjeve frpjske odprave združujejo raziskovanje, 
AP skakalništvo, čvekanje in potezni boj z lastnimi hakeljci. 


One fell swoop is the way 
| will deal with you fink-rats! 


ti, brkata brata Maria in Luigija, kajpak pomi- 
sliš na izvrstno skakanje. A niz je konkretno 
razvejan in odvrtkov je skoraj toliko kot lunic v Ody- 
sseyju. Že za časa SNESa je Sguare napravil prvo 
japonsko igranje vlog z vodovodarjem v glavni vlo- 
gi, ta pa se je nadalje ločila na lepenkasti Paper Ma- 
rio ter bratski Mario 6 Luigi. Slednji je štartal na 
GBAju z odlično Superstar Sago (Joker 127, 90), ki 
je potezno bojevanje in ptičjeperspektivno vandra- 
nje po deželici nadgradila s skakalništvom. Vse tro- 
je pa začinila z dobršno mero humorja in žura, kot 
to zna le Nintendo. Zdaj so ga modernizirali za 3DS 
in velja se vprašati, če se vanj splača podati prvi- 
krat ali ga zavoljo nostalgije preigrati vnovič. 


K o uzreš Nintendovi najprepoznavnejši masko- 


Izlet k sosedom 


Za preprosti zaplet tokrat ni kriv dežurni zlikovec 
Bowser. Princeski je namreč coprnica ukradla glas, 
tako da se dvojec odpravi v sosednje Fižolčkovo 
kraljestvo na reševalno misijo. To pomeni dokaj 
sveža področja in prebivalstvo, ki je bolj raznoliko 
od tipskih želvakov in gobic - na slednje denimo na- 
letita v imigrantski vasici! Nasploh je gozdove, 
plaže, gorovja in mesteca užitek raziskovati. Tudi 
zato, ker je dosti pogovarjanja z odštekanimi liki. 
Dialogi so svetla plat, saj so si pisci dali duška z 
oponašanjem naglasov, govornimi napakami in iz- 
bruhi čudaškosti. Resda z izjemo tipske "bipidi bapi- 
di bupi" kvazi-italijanščine vodovodarskih bratov ni- 
so govorjeni in je za razumevanje potrebna nadpov- 
prečna pismenost. A kdor se je zabaval ob nadalje- 
vanki Allo Allo, bo krepaval od smeha. 

Fino je tudi, da je početje razgibano in meša razi- 
skovanje, ploščadenje in reševanje lahkotnih ugank. 
Zdaj je treba v kleti popraviti vodovod z vrtenjem 
ventilov in krpanjem lukenj, nato v fabriki poiskati 
legendarno kokakolo, napravljeno iz hehetajočega 
sadja, ki mu varilci stoletja pravijo vice. Že naslednji 
trenutek srfata po morju in s pristajalne steze čistita 
mesojedke. Takisto je hvalevredno, da se pot me- 
stoma razveji in je naloge moč opravljati v različnem 
vrstnem redu. Vsepovsod pa so prepreke, koder 
morata uporabljati posebne skakalniške prijeme. 
Tako vrtavkasto frčita čez vrzeli, s kladivi razbijata 
skalovje, z elektriko obujata stroje, rijeta pod zemljo 
ali se pomanjšata ... Včasih se celo razideta in mi- 
selne oreške rešujeta vsak po svoje. 


Kul je dinamičnost spopadov, kjer je ključno učenje vzor- x 


cev. Če si spreten, se lahko ogneš slehernemu napadu! 


Bojevanje je usidrano v japonskem potezništvu, kjer 
so sovragi vidni med raziskovanjem. Brata dobita 
bonus, če jih usekata s kladivom ali jim skočita na 
betico. Nato se dogajanje preseli na ločen zaslon, 
koder v tipski šahovski maniri izbirata povelja. A 
kleč je v pritiskanju gumbov v pravih trenutkih, kar 
dogajanje razgiba, da ni dolgčas med čakanjem na 
izvršitev ukazov. Na enak način se izmikata nepridi- 
pravom in jih kaznujeta, pri čemer je vsakega treba 
naštudirati. Špičevce je treba z gorjačo, viruske mo- 
rata spremeniti v isto barvo, kar je pomežik Dr. Ma- 
riu, šefu morata odbijati krogle ... 


Samozadovoljno 
nazadovanje 


Čemu torej ocena ni višja? Za nekoga, ki je preigral 
doslejšnje vnose, tale predelava nima nikakršne do- 
dane vrednosti - celo dodatni špil, o katerem si pre- 
beri v okvirju, je razočaranje. Še več, niz Mario $ 
Luigi je skozi leta izgubljal tako na kakovosti kot 
zahtevnosti, tale inačica pa je žal podedovala oboje. 
Iz novejših delov je vzeta ne prav navdihnjena podo- 
ba, ki ne dosega izvirnika, in vse skupaj je zehalno 
lahko. So pa smešnice in vragolije še vedno všečne 
in za ležerno nedeljsko sprostitev špil ni napačen. 
Bržda je najbolj primeren kot vstopna točka za mlaj- 
še špilavce, ako le količkaj obvladajo angleščino. 

Kavboje se vrne v Fižolgrad, a je bil v 
spominu lepši. 


Nintendo za 3DS 


4] 


IGROVJE 


lijoni ubitih, kar je med letoma 1939 in 1945 
predstavljalo dobra dva odstotka prebivalstva 
oble, ostaja najbolj globalni in smrtonosni oboroženi 
spopad. O njem so spisali obilje knjig, posneli šte- 
vilne filme in izdelali mnogo videoiger. Slednje ni 
prav nič čudno, saj ima vojna vse, kar potrebuje 
špil: gromozanske bitke tako na tleh kot v zraku in 
na vodi, nezaslišane okrutnosti, veličastna junaštva 
in očitno razdelitev na dobričine ter zlobneže. Malo- 
kaj je pač v popularni kulturi tako demonizirano kot 
nacizem. 

Po daljšem zatišju smo zdaj deležni novega temat- 
skega izdelka z visokim proračunom - bolje rečeno 


D ruga svetovna vojna z več kot šestdesetimi mi- 


nam se je vrnil zaradi vse bolj medlega izkupička fu- 
turističnih epizod Black Ops ter Advanced in Infinite 
Warfare. Slišati je kot tipična marketinška poteza in 
kakšnih posebnih inovacij WWIl vsekakor ne pri- 
naša. Še kot Britanec in Rus ne zaigraš, kot si lahko 
v prvencu pred štirinajstimi leti. Kaj šele, da bi Ne- 
mec postal. A ko potegneš črto pod sestavnimi deli, 
moraš priznati, da si se solidno zabaval. In se včasih 
celo malce zamislil. 


Rdeči olivnež 


V enoigralski kampanji zvečine igraš kot novopečen 
ameriški soldat Ronald 'Red' Daniels, ki pride leta 
1944 v Evropo pomagat pri teptanju oslabljenega 
Tretjega rajha. Pač po maksimi Marka Twaina, da je 
Bog ustvaril vojno zato, da bi se Američani naučili 
geografije. Kolotek dogodkov ni nič kaj presenetljiv: 
Teksačan se udeleži plažnega izkrcanja v Norman- 
diji, osvoji francosko mesto Marigny in nemški Aac- 
hen, se preganja po Hurtgenskem gozdu ter zazeva, 
ko Švabi v Belgiji nepričakovano izvedejo ardensko 
ofenzivo (Battle of the Bulge). Da si v enoigralstvu 
osredotočen zgolj na en, ameriški lik, se sliši v pri- 
merjavi z večdelnimi kampanjami včerajšnjika kot 
korak nazaj. 


A tedaj je bila zgodba manj izpostavljena ter kom- 
pleksna in ni nastajala skozi obilne kinematogra- 
fične prizore, ki jih igralci takšnih bombastičnih iger 
dandanes pričakujejo. V WWII vmesne animacije 
obravnavajo zgolj roosveltsko stran, a so narejene 
odlično in vsebujejo življenjske like, ki imajo nepri- 
merno več osebnosti kot poligonske lutke včerajš- 
njika. To je nujno, saj Danielsa spremljajo zapomn- 
ljivi, izvrstno ozvočeni škisi, od židovskega pavlihe 
Zussmana do rahlo premaknjenega narednika Pier- 
sona. Da nosijo obraze in stase svojih govorcev, 
zgolj poudarja filmskost pripovedne niti. 

! Izvrstno zmodelirana orožja nudijo fin občutek pri streljanju. Tu v multiju napa- 
dam bunkerje v Normandiji, od koder me zavzeto mitraljirajo drugi živi igralci. 


Bržda te bom presenetil, če povem, da je CoD WWII prvoosebna akcijska stre- 
ljankajza časa druge svetovne vojne, kjer kot Američan luknjaš nacije. Vem, šok. 


Svinec in solze 


Ta je učinkovita, čeravno tipska in stilistično razkla- 
na. Na eni strani je novi Klic dolžnosti hollywoodski 
spektakel iz šole Michaela Baya, kjer šokirani soldat- 
je bežijo iz rušečega se zvonika, počepajo pod va- 
gone vlaka, ki kar ne nehajo frčati po zraku, in se 
nesmrtniško preganjajo z avtomobilom. Poleg tega 
so si enotni v preziru nacističnih pošasti, pred kate- 
rimi niso varni niti nemški civilisti. Itak, kajti kakšna 
bi bila zgodba blockbusterja, v kateri bi se sovraž- 
nika relativiziralo in se mu nadelo človeški obraz? 

Malokdaj si sam, kar poudarja občutek, da si za preživetje odvisen tudi od kamera- 
dov. Naboje, granate in zdravje ti dajo tedaj, ko ugonobiš zadosti sovražnega vojstva. 


Vendar ob tem naletimo na dosti vpogleda v nasto- 
pajoče, njihove motive in preteklost. Zavezniške 
vrste niso tako strnjene, kot se zdi, in WWII v heroj- 
sko narativo doda zajemalko teme iz Apokalipse 
zdaj, vpogled v preteklost glavnega junaka in kame- 
radstvo iz Band of Brothers ter Ryana. Takisto se 
dotakne rasne problematike, ko belo vojaštvo kri- 
žem gleda zamorskega kolega. "Vem, začudeni ste, 
ker ste srečali tako dobrega inženirja," pravi dotič- 
než. Take intime od primarno spektakularnega na- 
slova nisem pričakoval, in najbrž se je popraskal po 
glavi celo kak branilec ameriškega nogometa, ko je 
pricinil novi CoD, pričakujoč eno samo neumnost. 


S panceršrekom na grbi 


Glavnina približno osemurne kampanje, če igraš na 
spodobni težavnosti, ipak odpade na prvoosebno 
strelsko akcijo, ki ji gre očitati malokaj. Seveda je 
treba vzeti v račun, da je to predvsem vznemirljiva 
arkada, ki kljub pravilnim nazivom orožij, verno po- 
ustvarjeni opremi in resničnim lokacijam ne mara 
za realizem. Odsun pri proženju krepelc ni prav ve- 
lik, s strojnico lahko ugonobiš tipčka sto metrov 
stran, streli v sovražna telesa ne povzročijo resnih 
ran in pohabljenosti, ti pa se zdraviš z vsemogočni- 
mi paketi prve pomoči. 

Takisto je špil docela skriptiran in linearen, brez 
enega samega količkaj večjega območja, ki bi omo- 
gočil svobodno raziskovanje. Skrivnosti v obliki 
prgišča predmetov, ki jih je moč pobrati, so bolj kot 
ne same sebi namen, saj ne pomenijo nobene doda- 
ne vrednosti v smislu vpogleda v zgodbeno ali histo- 
rično ozadje. Še najbolj so privlačna hipna junaška 
dejanja, kot je reševanje ranjencev ali kameradov, 
ki jih hoče kak Berlinčan ugonobiti od blizu. 


Mein Leben! 


Ampak to pomeni večji pomen kinematografske 
plati, boljše izmenjavanje napetih in sprostitvenih 
delov ter krepko drugačen občutek od futurističnih 
Black Ops. Zdaj nisi več enomožna vojska z robo- 
tom na vrvici in jetpackom na trtici, marveč precej 
bolj ranljiv soldat, ki se za preživetje zanaša na ka- 
merade. Ti imajo lastne vloge in so ti sposobni po- 
dajati strelivo in zdravilne pakete (ni več samodej- 
nega zdravljenja s tičanjem v zaklonul!), označevati 
sovrage ter klicati udare topništva. Bojuješ se v raz- 
nolikih okoljih in scenarijih, od mestnih ulic in gozd- 
nih kolovozov do mostov, zasneženih ravnic ter no- 
tranjosti stavb. Tu nikoli ne veš, izza katere mize se 
bo dvignil kak Kraut, in včasih jih je kje zarejenih to- 


liko, da tebi prej zmanjka municije kot njim teles. 
Vseeno poudarek ni na podaljšanih obračunih z nad- 
močno umetno pametjo, kajti ta je izven samou- 
mevnih manevrov praktično neobstoječa. Važno je 
dirjati naprej, iz zaklonov na srednji do kratki razda- 
lji polagati glupe nacistične capine, po možnosti s 
headshoti, in paziti, da ne kasiraš preveč poškodb. 
Te rade pridejo tako od krogel kot granat, ki ti jih ze- 
ljarji s tipsko preciznostjo lučajo naravnost v bre- 
geše. Če si dovolj hiter, bombo vržeš nazaj, sicer ... 
BUM! A bati nič, samodejno beleženih nadzornih 
točk je obilo in nikdar ni treba ponavljati recimo 
dveh kočljivih bojev zapovrstjo. 


Prostovoljno v 
flajšmašino 

Treba je reči, da je občutek pri streljanju pristno 
nemško vpijočih čeladarjev izvrsten. Naj za čistilno 
sredstvo izbereš kakšno strojnico, ki med regljanjem 
nežno poplesava v rokah, ali puško, ki te malodane 
boleče trešči v ramo, zvočno pristno izvrže srajčko 
naboja in se avtomatično repetira. Klobasarska svo- 
jat pri potapljanju svinca v meso vrešči od bolečin, 
pada po tleh, se pobira in plazi, najlepše pa je, ko ji 
pri strelu v betico z nje ob značilnem PLINKu odfrči 
čelada in naokrog brizgne kri. Tega se kuščarski del 
možganov nikdar ne naveliča. Bolj okrutni si mesto- 
ma oprtajo bruhalnik plamenov, od blizu pa zna biti 
efektiven tek z izproženim bajonetom. Napič! 

Za nadaljnjo dinamiko se občasno skrivaš in kanalje 
v preprostem stealthu tamaniš od zadaj z nožem v 
rebra. Drugod sedeš za protiletalski top, da se štuke 
masovno razletavajo pod oblaki, po dolgi cesti na 
francoskem podeželju dirjaš z džipom in planeš v 
tank. Tega voziš preprosto kot VW hrošča in rokuješ 
z neskončno zalogo topovskih granat. Žal nisi po- 
stavljen na prostrano bojišče, temveč v ozkoulično 
mesto, kjer je vic v tem, da prideš sovražni konzervi 
za hrbet. Naposled si deležen še golorokega uniče- 
vanja tanka in pilotiranja zavezniškega lovca, ki 
spremlja bombnike in uničuje Luftwaffine brenclje. 
(Ampak ne kot Daniels!) Vzdušno in polno eksplo- 
zij, škoda le, da je nadzor frčoplana z miško precej 


Ameriški razvijalci so prišli v Evropo študirat razmere. V belgijskih gozdovih so bili 
podnevi in v sodobnih oblačilih, pa jih je zeblo kot cucke. In pred sedemdesetimi leti? 


Ko začno na tvoj kon oj strmoglavljati jurišni lovci Junkers JU-87, je čas, da zase- 

4 Ne vem, če je bil trg v Aachnu leta 1944 dejansko videti tak, toda bitka za to mesto 
(s) se je jeseni zares odvila. Za Američane je pomenila enegavečjihurbaniH spopadov. 

neroden, kakor je ta drugod boljša od joypada za ta- 
lanje zadovoljujoče preciznih strelov. Tudi OTE-se- 
kvence so, kjer moraš pri bližnjem napadu kakega 
nacija pripeljati kurzor na tarčo in stisniti knof. Na 
srečo jih je le prgišče in ne vključujejo šefov, pa tudi 
sicer tu ni nobenega Robohitlerja. Špil je precej bolj 
prizemljen od Wolfensteina II. 


Od morja do Rena 


Osem ur brez konkretnih izgovorov za vnovično 
opravljanje enajstih misij ni veliko, in stari junci smo 
več zagat v WWII že videli. Začeli bi lahko drugje kot 
pri zlajnani Normandiji, ki si jo je prisvojil celo se- 
kljaški Ryse: Son of Rome, in ardenska ofenziva je 
bila že v prvem Call of Dutyju. Vmes ni tako za- 
pomnljivih scen, kot je bilo njega dni ostrostrelsko 
preganjanje po Stalingradu, niti ne vdreš v berlinski 
Reichstag, da bi se tam sifilitično poscal na naci- 
stično črno kokoš. Menda, saj nisi Sovjet! 

Toda dokler WWIl traja, dogaja, in je kljub enostran- 
skosti ter merici ponavljanja dobro sestavljen. Ritem 
adrenalinskih in oddihovalnih situacij je domala per- 
fekten in četudi mestoma vse frči v luft, je presenet- 
ljivo dosti reševalnih in partizanskih. Nekje skrbiš za 
prestrašeno punčko, drugje ponoči napadeš sprevod 
tovornjakov in se v Parizu preleviš v vohunko, ki ho- 
di po stavbi, polni esesovcev, jih bara po kodni bese- 
di in se z izbiranjem odgovorov izmotava, če naleti 
na napačnega strica. Tihotapljenje po sovražnih ba- 
zah pa je kul v tem pogledu, da ni vsega konec, če te 

nanjeNadvse priporočam na cilje osredotočeni modus war. Ne morem $e-ga naigrati! < 


V Klasičniekipni deathmatch je za mnoge privzeti večigralski način, a se ni,treba omejiti k 

opazijo, marveč je na tebi, da se iz vrele vode rešiš s 
standardnim streljanjem. Vmes v taborih od drugih 
vojakov poslušaš komentarje o taktiki, vohunka v 
babjem sekretu vleče na ušesa strahove žena, ki 
obujajo vsebino pisem s fronte, naši liki pa niso toli- 
ko junaki kot navadni ljudje, ki se trudijo predvsem 
preživeti, a imajo vseeno etična načela. Na kraju ni- 
sem bil noro navdušen, a prav tako ne razočaran, in 
nekateri prizori so ostali z mano še dolgo. Pri obram- 
bi frontne linije pred sovražniki, ki se kakor duhovi 
kriče pojavijo iz oblaka granatnega dima, mi je v mi- 
slih obviselo: "Kako je moralo biti v resnici?" 


A 
(Ai so ločen kooperativni način, v katerem štiričlanske ekipevčistijo mesto gni- ,- " N: 
lozobnih nakaz. Ne gre le za streljanje, marveč je treba odpirati vrata in stiskati pretikala. 


IGROVJE 


AAA, NACIZOMBIJI!!! 

Naciji si zaslužijo smrt, zombiji so je že bili delež- 
ni, in če to dvoje združimo, dobimo resnično po- 
niglavo in odurno bitje, ki ga je treba nemudoma 
poslati na oni svet. Nakaza se je sicer pojavila v 
filmih pred približno petdesetimi leti, v Call of Du- 
tyju pa njeno klanje sega tja do World at War iz 
leta 2008. Tam so se do štirje igralci sodelovalno 
spopadli z valovi nacistični kadavrov, nakar se je 
to prelevilo v tradicijo in se oplodilo s čudaško 
zgodbo in znanimi nastopajočimi, kot je Ving 
Rhames. Upravičeno se počuti kot car, čeprav ne 
seže do kolen peterici ameriških predsednikov, ki 
so v Black Ops tamanili futuristična trupelca. V 
Infinite Warfare pa je bila vloga deratizatorjev na- 
menjena mulčadi iz osemdesetih, ki jo je nor 
režiser vrgel v zabaviščni park. 
Tudi WWIl ima zombaklje iz druge svetovne, ki 
norijo po eni veliki, osrednji karti in dveh manj- 
ših. Ena je priučevalna, druga odklenljiva. Koope- 
rativni spletni modus je namenjen štirim igral- 
cem, ki se družno podajo v neko mestece razkrit 
skrivnost obupanega nacističnega poskusa, da bi 
z nemrtvimi preobrnili potek druge svetovne voj- 
ne. Liki imajo različne poklice, od strelca do doh- 
tarja, kar pomeni predvsem različne posebne 
sposobnosti, na primer udar energije, ki ošvohni 
in odbije bližnje zombaklje. Ti prihajajo v valovih 
in jih je začetka malo ter so benigni. Z njihovim 
pobijanjem špilavci nabirajo energijo, s katero 
nabavljajo nova orožja, predvsem pa odklepajo 
vrata in tako širijo igralno področje. To seveda 
pripelje do sprožitev obširnejših valov ter novih 
vrst gnusob, kot so superhitri ghouli. 

Modus je nekoliko bolj grozljiv kot ponavadi, saj 
so nasprotniki resnično odurni in zlobni ter umi- 
rajo jako nazorno krvavo. Napet je gotovo in kaos 
je sčasoma prav otipljiv, naj uporabljaš pasti v 
slogu kopij v tleh ali ne. Je pa vse skupaj nekam 
razvlečeno in ponavljajoče se, saj valovi niso naj- 
bolj premišljeno sestavljeni, dočim je ozemlje 
pretirano obsežno. Tudi malce samo sebi namen 
kmalu postane vse skupaj. Najbolje se nacizom- 
biji obnesejo s prijatelji, s katerimi si v govorni 
navezi, dočim z naključneži ni vredno tratiti časa, 
saj te ponavadi še oživiti ne znajo pravočasno. 


Nk aa 


Zgodba je en tak skrajšan Band of Brothers, toda s presenetljivo v redu liki'in oseb- 
no noto. Tudi izteče se nenavadno in z bolj malo brenkanja na strune herojstva. 


Na več mestih sodeluješ pri tankovskih prodorih, kjer se kot pehotnež skrivaš za nji- 
nj hovimi trdim korpusi, nakar v zadnjem trenutkusplaneš nad utrjeno švabsko pozicijo. 5 


Nazaj k naravi 


Enoigralstvo je v sodobnih in futurističnih Call of Du- 
tyjih, kamor je serija zavila po treh zgodovinskih epi- 
zodah, postajalo vse važnejše. V WWII se multiplayer 
spet vrne na tron oziroma ima konkretno večjo težo 
kot v Infinite Warfaru. Nič več ni zmerom bolj preti- 
ranih tehnoloških supermoči, kot je bilo titanfallov- 
sko tekanje po stenah, marveč se je treba zanesti 
predvsem na troje: precizno merjenje, pametno gi- 
banje in reflekse. Tvoj soldat je navaden človek, ki 
zna neimpresivno skočiti, počepniti in se plaziti ... in 
to je to. Starinska, 'težka' orožja ne nudijo blaznih 
povečav pogleda in mnoga sploh nimajo rešpetlina, 
temveč le pogled čez muho, 'iron sights'. Vsaka kro- 
gla šteje in vesolje je tu resnično daleč. 

Nabojev ni cel kup, šaržerje menjavaš pogosto in si 
tačas jako ranljiv, granata pa je samo ena. Ko z dru- 
ge strani prizorišča fašeš metek v sredino čela, tega 
ne moreš pripisati pogledu skozi zid, laserskemu na- 
merilniku ali destinyjskemu legendary gearu, tem- 
več lastni nepremišljenosti. In polbožjim sposobno- 
stim nekaterih igralcev, ki CoD kupijo ravno zato, 
da lahko killstreakajo na srednji in kratki oddaljeno- 
sti brez 'motenj' v slogu Titanfallovih robotov in 
Battlefieldovih širjav. Ker gibanje nima ZF-popad- 
kov, so zemljevidi manjši, bolj labirintasti in brez 
pretirane vertikalnosti, kvečjemu s kakšnim fron- 
tnim jaškom in podrto bajto za splezanje v prvi štuk. 
S tem nočem reči, da je WWII počasen, saj jo ljudje 
kar dobro cvirnajo naokoli. Ali, bognedaj, da je rea- 
lističen. Toda štimunga je bistveno bolj prizemljena 
in staromodna kot v dosti predhodnih Dutyjih. 


Menažke dobrot 


Nepuščavniško dolgoživost se trudi zagotavljati 
mnoštvo gradnikov. Najprej je tu pet 'divizij', ustrez- 
nic poklicem, ki nudijo vsaka svoja orožja, aktivne 
in pasivne veščine ter perke. Pehota je najbolj pri- 


Preseliš se tudi med oblake, Kar nadomesti vsemirsko rešetanje iz Infinite Warfara. | 
Čisto v redu pasaža, si pa želim, da bi lahko v avion taktično skakal po lastni izbiri. 


lagodljiva, dočim se padalci zanašajo na juriše s 
strojnicami, gorniki pa na snajpanje. Potem je tu od- 
klepanje bonusov za krepelca, kot so razni nastavki, 
kopita in slično, kar predrugači statistike in te lahko 
naredi bistveno bolj učinkovitega. Sledi novo, mirno 
področje štaba, kjer od poveljnikov dobivaš cilje za 
dodatne izkušnje in sredstva, kar omogoči hitrejše 
napredovanje in odklepanje. 

Prav tako tu v prisotnosti drugih gledališko odpiraš 
razvpite supply boxe, nagradne zaboje s pretežno 
kozmetičnimi rečmi, a tudi epskimi krepelci, ki po- 
hitrijo razvoj. V času pisanja šatulj ni bilo moč kupi- 
ti s pravim denarjem, a po mojem je to vprašanje 
časa. Kljub temu v njih ne vidim večje težave, saj ne 
vplivajo na igranje v taki meri kot loot boxi v Sha- 
dow of War in Forzi 7, temveč so usmerjene v koz- 
metiko. Kaj šele, da bi bile tako neposrečeno in pri- 
dobitniško vpete v igranje kot v NBA 2K18. Čakaj 
malo, mar dejansko hvalim Activision, ker ni ode- 
ruški? Gremo hitro naprej ... 


Ta vojna je dobra! 


In seveda je tu poštena nabirka večigralskih modu- 
sov za nekje šest do dvanajst sodelujočih. Od kla- 
sičnih, kot so team deathmatch, free for all, search 6 
destroy (ta pač mora biti) ter battlefieldovski nadzor 
nad ozemljem, do novejših. Med njimi prednjači hi- 
bridni način war, ki v multiplayer vnese nekaj samo- 
tarske narative in smiselno poveže več ciljev zapo- 
red v vzdušne operacije. Dve skupini s po šestimi 
člani se udeležita spopada, v katerem ameriška gru- 
pa najprej napada postojanko, nakar zgradi most čez 
reko in pospremi tank do cerkve, kjer je nameščen 
švabski top. Potem se vlogi zamenjata in zmaga tisto 
moštvo, ki je bolje opravilo zadane naloge. 

Na naslednji karti je treba najprvo priti čez norman- 
dijsko plažo pod gostim nemškim ognjem iz bun- 
kerjev in se nato prebiti v bunker, kjer je nameščena 
radijska oprema. Ne gre le za običajno streljanje, saj 


a 


Headguarters je novo miroljubno območje v večigralstvu. Tu kuliraš med spop 
di, preizkušaš scorestreake, kot je topniški udar, in opazuješ posnetke najboljših. 


ena stran podira ovire in namešča eksploziv, med- 
tem ko druga to preprečuje. Zanimivost: v multiju 
na nemški strani ni nacistov, temveč običajni vojaki 
Wehrmachta. A razlike glede na običajni CoD-mul- 
tiplayer sežejo globlje. V waru denimo ni razmerja 
med uboji in smrtmi (sveti K/D ratio), temveč je 
važno samo, da skupina doseže cilj. V ta namen je 
treba dobro sodelovati in sproti izbirati prave 'pokli- 
ce' ali opremo. Oboroženec s puško v Normandiji 
od daleč seka, ko pa vdre v bunker, je dosti bolje, če 
si pripasa šmajser. 


Dolžnost kliče 


War, kjer partija traja kakšnih dvajset minut, je zelo 
nalezljiva reč, ki v Klic dolžnosti na najboljši način 
pripelje inovacije drugih šuterjev, kot sta Overwatch 
(payload) in Battlefield (operations). To pa združi s 
svojim nalezljivim, adrenalinskim pokanjem, kjer si 
mrtev v sekundi, a si tudi brž nazaj, pripravljen na 
pomoč ekipi. Nič čudnega, da je modus nadvse po- 
pularen. Isto velja za ves špil, ki se je po krizi z Infi- 
nite Warfarom vnovič zavihtel na vrhove prodajnih 
lestvic in je v prvih treh dneh naredil skoraj pol mili- 
jarde evrov prometa. Ne bom rekel, da si tak raztur 
zasluži, saj za kaj takega preveč stavi na preiz- 
kušenost. V isti sapi pa menim, da je hejtanje Call of 
Dutyja pretirano in da gre za v redu igro, polno raz- 
nolike in zglancane, četudi neambiciozne vsebine. 


Sneti ponosno postane ekstra špičast rajsnedl v 
pompozni riti Tretjega rajha. 


igralno in zgodbeno spodobna kam- 
panja v dolgoživo, udarno večigralst- 
vo v ni ravno kažipot naprednega in 


inovativnega igričarstva x ponavljanje že obdelanih 
bitk iz druge svetovne vojne x 
Sledgehammer Games / Activision za PC, PS4 in XBO 

bila realnočasovna strategija, v kateri smo 

prevzeli nadzor nad roko Zla. Z njo smo 
gradili temnico in klofutali podanike, težave pa 
so nam povzročali pogoltni junaki Dobrega. Ti 
so se namreč skušali dokopati do dragocenosti 
in nam prekrižati podle načrte. Špilali smo torej 
na drugi strani kot ponavadi, sredstva zoper 
'kvestarje' pa so bili uroki, beštije in smrtonos- 
ne pasti. Nemška serija Dungeons, ki se je za- 
čela petnajst let po Keeperju, ni ne nadaljevanje 
ne plagiat, ampak idejni naslednik, ki tako pov- 
zema kot dodaja. V prvih dveh delih so se avtor- 
ji še nekoliko lovili, trojka pa je že lepo izpiljena. 
Kdor pogreša zlo naravo, garbanje dobričin in 
fockanje podložnikov, naj je ne spregleda. 


Sladke muke 


Zgodba povezuje dvajset linearnih nalog, v ka- 
terih Absolutno zlo s pomočjo temne vilinke 
spodkopava moč Dobrega. Večina jih je nareje- 
nih po enakem kopitu: zgradi temnico, zberi si- 
le, preženi junake. Nekatere vseeno odstopajo 
od norme, denimo ko je treba z omejenimi sila- 
mi in brez podzemlja zbuditi nemrtve ter ugono- 
biti paladina. Igranje je mešanica menedžerske- 
ga zbiranja sredstev, raziskovanja in simovske 
gradnje soban za sluge. Treba je skrbno razpo- 
rejati sile med obrambo podzemlja in kasnejšim 


N jega dni je vladal Dungeon Keeper. To je 

napadom na površju. Ko Mračna vojska pribo- 
de na plano, beštije v maniri poenostavljenega 
Warcrafta 3 opustošijo lepe vasice in nečedijo v 
fontane dobrega. Toda peklensko jamo je moč 
sčasoma obraniti praktično brez vojske, z bistro 
razporejenimi pastmi in labirintsko izkopanimi 
rovi. Vse skupaj spremljajo smešni komentarji 
Pripovedovalca in notranji dialogi Talye, ki je 
nekakšen avatar Vrhovnega grozoviteža. 
Temnica živi pod jarmom kapitalizma, kar po- 
meni, da orki, meduze in demoni zahtevajo pla- 
čilo. Vsaka žverca ima potrebe in interese, zara- 
di česar so le srečne pošasti resnično žleht. Zo- 
bati podaniki z bojem in opravili dobivajo izkuš- 
nje, vendar za dosego višjih nivojev nucajo pivo 
ali vroče kopeli. Vestno zlo mora torej graditi 
spalnice in pivovarne, mučilnice in pokopališča 
ter nakopati veliko zlata. Hudobec seveda le 
ukazuje, nakar delo opravijo sužnji v podobi pri- 
srčnih smrkeljcev. Ti zeleni možici so srce jam- 
ske ekonomije, saj kopljejo sobane in dragulje, 
naokrog prenašajo dobrine in trupla, podstav- 
ljajo pasti in so nasploh pridni. A ne zadosti za 
Mračnega gospodarja, zato jim vsake toliko pri- 
maže eno okoli ušes. Prisvojene dobrote Grozo- 
vitež vloži v nove hale, ovire in služabnike, ma- 
no pretoči v uroke, pridobljeno zlobnost pa v ra- 
ziskave. Okrutni intelekt je skoraj brezmejen in 
raziskati je mogoče okoli sto različnih reči, od 
novih podanikov do smrtonosnejših pasti. 


llarne fantastike, od Pripove- 
Twistram ali Dollaran. z 4 

IGROVJE 


Neumne dobričine 


Kljub kratkočasnosti špil žal ni presežek. Predvsem moti 
okoren vmesnik, kjer so ikone neintuitivne, zavihek z uroki 
pa prekrije skoraj tretjino zaslona in oteži ciljanje z meteor- 
skim dežjem. Tudi boj je pretirano enostaven, kar je škoda, 
saj ima vsaka od dobrega ducata pošasti na voljo zanimive 
lastnosti, ki bi lahko realnočasovne spopade naredile hkrati 
bolj globoke. Tako pa je uspeh le vprašanje desnega klika 
na želeno tarčo. Že res, da je igra namenjena lahkotni zaba- 
vi, vendar bi lahko iz nje iztisnili dosti več kot niz štosov na 
račun Gospodarja prstanov, Diabla in Warcrafta. Dobričine 
pak vodi slaba pamet, saj bodisi ne trznejo, ko ork stoji par 
pedi stran, bodisi kot lemingi zahajajo v vedno iste pasti. 


»Po zavzetju očarljive fontane dobrote se nestvori vanjo pode- 4,7 
lajo in jo spremenijo v vir zlobe, pa tudi magnet za dobričine. 

No, celovita izkušnja z Dungeons 3 je bila kljub tem očitkom 
fletna. Ko sem se nehal glasno smejati pripovedovalčevim 
domislicam in stripu, ki spremlja popotovanje Talye in Ab- 
solutnega zla, sem imel na voljo še kopico drugih načinov 
maltretiranja smrkeljcev. Na sproti ustvarjenih kartah sem 
se lahko z računalom bodel v več načinih, v večigralstvu pa 
uletaval v temnice drugih hudobcev. Odveč se mi je zdelo le 
sodelovanje, kajti dobrobiti takšnega načina niso posebej 
velike. Tempo ni ravno peklenski, poleg tega se mi ne zdi, 
da bi Zlo svoj bunker delilo. A rovarjenje v podzemlju bodo 
pozdravili tisti, ki so jim junaške poze vilinov, tatinov in pala- 
dinov presedle. Tak obrat fantazijske logike ni nov. Je pa za- 
radi dolge odsotnosti znova svež in nadvse dobrodošel. 


Grizli 
na iz ike 
v — poer 

Vijolični zajedavec konkretno kazi prelestno deželico. Leka ni, zato 
jo boš v tej akcijski prigodnici očistil z mlatenjem in ugankanjem. 


dinem kalupu ne manjka in glede na uspeh 

Breath of the Wild dotok še kmalu ne bo je- 
njal. Mednje se uvršča tudi Hob od Runic Ga- 
mes, razvijalcev niza Torchlight. Ta nema pri- 
goda spodbuja čuječe občudovanje trenutka in 
zasije z odprtim fantazijskim svetom. S pridobi- 
vanjem novih sposobnosti ga postopno razisku- 
ješ kot pajacast protagonist, ki ga iz skalne ke- 
he reši kamniti robot. Slično so pred tabo počeli 
drugi heroji, a neuspešno. Sam imaš boljše 
možnosti, saj se od njih ločiš po ogromni kam- 
niti roki, ki ti jo namontira robotski rešitelj in je 
ključ do interakcije s pokrajino. 


| ES akcijskih dogodivščin po Zel- 


Že spočetka si dogajanje in igralne mehanike razlagaš 
sam, saj liki ne govorijo, zemljevid in meniji pa so zapi- 
sani v simbolih. Bistvo je pač v samostojnem razisko- 
vanju peskovniškega sveta in premagovanju ovir! Tako 
tekaš po visoki travi, med oblaki arkadno skačeš po oz- 
kih platformah in v skalah odkrivaš rove do podzemnih 
temnic, ki jih po knapovsko prečešeš. Zraven mlatiš to- 
lovaje, abzujevsko užiješ poglede na čudovito krajino in 
prožiš pradavne mehanizme, ki preoblikujejo deželo. 
Kjerkoli že postopaš, prednjači zasvojljiv občutek od- 
krivanja, ki mami, da spet in spet skreneš s poti, natan- 
ko tako kot v zadnji Zeldi. Najbolje, da mu ugodiš, saj si 
za radovednost nagrajen, ob čemer začneš ceniti ele- 
gantno vtkanost bojev in ugank v vandranje. 


Tako nad kot pod tlemi se skriva marsikaj. Razsvetljene kaverne z mašinami 
pričajo o skrivnostni civilizaciji in hranijo izboljšave za tvojo kamnito okončino. 


Večstopenjske, uganke"so razstresene širom svetaWRogosto bolj kot 
Mum testirajo motoriko prstov, saj zajemajo veliko arkadnega skakanja. 


pestovanje živalic je rajene uporablja. 


Runic Games za iMPG 


S silo in umom 


Živobarvna priroda je okužena z vijoličnimi garjami, 
ki škodijo gozdni flori in favni. Iz zemlje poganjajo 
mehurji in sloke osti, naokoli se sprehajajo volkovi 
in kiklopi s sulicami. Pritlikavec se jim po robu po- 
stavi s sabljo in trdo levico, ki ju sčasoma nadgradiš, 
da delujeta hromilno in rabita za ščit. Kljub temu ga 
faloti na višji težavnosti hitro pokončajo. Vsak terja 
svojstven pristop, ki se tekom igre spreminja, saj 
pridobivajo oklepe in se krepijo. Kotalečim se ka- 
menkotom se mora izmakniti, da trčijo v steno ali 
drug v drugega, nakar jim s pestjo zdrobi oklep. Ve- 
likanu pa populi kovinske kolenčnike in nato poseka 
ranljive nogice. Najboljše je, da se lahko brdavsi 
med seboj ranijo, zato se splača izrabiti njihovo to- 
poglavost. Me je pa pretirano navdušenje večkrat 
stalo življenja, saj sem skušal zmagati samo z izmi- 
kanjem. Srečoma je oživitvenih točk dovolj. 
Bojevanje ne pozna zapletenih kombinacij, vendar 
čez deseturno pripoved ostaja razgibano in se izme- 
njava z reševanjem ugank. Te so povečini prepro- 
ste, a sila dobro vklopljene v dogajanje. Tudi tu je 
umetni ud nepogrešljiv, saj rabi razbijanju napoka- 
nih zidov, klesanju stopnic v skalo, plezanju po viti- 
cah ali sukanju ventilov. Celoten svet deluje na 
energijo pradavne civilizacije, zato je vlačenje bate- 
rij in pretikanje stikal pogosto. Pri tem se okolje me- 
hansko preoblikuje: iz zemlje se vzpnejo sukajoče 
platforme za prežarčevanje, ki terjajo točnost, da ne 
pristaneš v bazenu s pirajo, ali pa z neba prileti pro- 
strana puščava in se s treskom združi z zelenimi li- 
vadami in gozdički. Nove regije poleg frišnih puzel, 
skakalnih izzivov in tolovajev prinesejo tudi special- 
ne ročne sposobnosti, recimo dviganje na magnet- 
ne ročke. Z njimi lahko dosežeš prej nedostopne lo- 
kacije, zato je tavanje venomer zabavno, sam pa se 
počutiš kot v ogromnem urinem mehanizmu. 


Zeldaška sestavljanka 


Hob je simpatična akcijska raziskovalnica za dvaj- 
setaka, ki stavi na bogato okolje in preprostost. 
Vendar pa to ne opraviči nedodelanosti. Mati vseh 
težav je odsotnost gladkosti, ki v navezi s fiksirano 
kamero, nerodnim jemanjem tarč na muho in ob- 
časno neodzivnimi kontrolami otežkoča ploščade- 
nje in bojevanje. Oboje pa terja veliko preciznosti! 
Nagajajo še manjši hroščki, recimo da zemljevid 
ponekod ne deluje ali te špil oživi na drugem koncu. 
Avtorji delajo flike, ki bodo stabilizirale delovanje, a 
s hlastnim izidom so pokvarili špil, ki je drugače 
sproščujoč in zabaven. Žal se s Hobom studio uki- 
nja, zato se zna zgoditi, da nikoli ne bo polikan. 

Expeditions: Viking je a lak vzoru dobrih starih frpik, z obilico kvestanja, nelinearno zgod- 

Kljub odsotnosti pravljičnosti se junaku godijo nenavadne, morda celo mistične reči. So bila srečanja 
s škrati resnična ali le posledica zaužitja čudnih fungusov? Odločitev je običajno prepuščena igralcu. 


; Škam OMENIL WAR 2 
Mnogim grobim spopadom se je moč izogniti bodisi z leporečenjem bodisi s podlimi ukanami. A vseeno 4 
pride do izraza tudi vikinško reklo: najhitrejša pot do človekovega srca leži med četrtim in Bel rebrom. | 


Pogled na šestkotne spopade orosi oko marsikateremu foteljskemu generalu. Čeprav to ni 
<- v. za strategija, taktični boj nudi veliko možnosti. Škoda, da s časom postane nekoliko prelahek. 

kom ob zori vikinške dobe. Gre za suvereno, dodelano 


P:.:.: naslov je ljubezensko pismo starim severnja- 


iskovanja, kvestanja, borbe in dialogov. Le fantazijski gle: 
menti so predstavljeni drugače, mnogo bolj tuzemsko, kajti 
zgodba je postavljena na zgodovinske okvirje. Tako v njej ni 
borbe s troli, škrati in morskimi kačami, po Asgardu pa se 
protagonist potika le v sanjah. Bogata folklora Skandinavije 
in krščanstva v poznem osmem stoletju je raje predstavljena 
skozi pogovore in naloge. Hkrati igra ne romantizira vikinštva, 
saj ta čas prikazuje kot trd in krut. Vikingi so le ljudje, s svoji- 
mi upanji in strahovi, ne pa motoristična banda iz pekla. 


Nasilje ni rešitev ... 


Zgodba o nepomembnem poglavarju - thegnu - majhne vasi 
v Jutlandu in njegovih tegobah je naslikana na širše platno 
frankovskega pokristjanjevanja. S tega vidika osnovni konf- 
likt v zgodbi, spopad med junakom in lokalnim mogotcem, ki 
si skuša vas prilastiti, deluje resničen. Zlikovec ima legitimen 
razlog za svoja dejanja, zaradi česar je bolj globok in človeški. 
Močna in dobro napisana pripoved teče čez tri povezane kam- 
panje. Protagonist potrebuje ladjo in tovariše za vikinški pod- 
vig v Anglijo, ki je osrednji del pustolovščine. Tam se pripo- 
ved razcepi, cilj pa je, da odprava poveča moč, bogastvo in 
ugled vasi. To je dosegljivo bodisi prek trgovine in zavezništev 
z enim od tamkajšnjih kraljestev, bodisi z invazijo na Britan- 
sko otočje. Uspeh naj bi kralja na althingu, posvetu vseh dan- 
skih plemenitašev, prepričal, da vas ostane v rokah junaka. 
Expeditions: Viking spomni na prva Fallouta ali na Baldur's 
Gate. Junak se s spremljevalci prosto giblje po deželi, po mes- 
tih in divjini se klati v realnem času, boj pa je potezen in pos- 
tavljen na šestkotnike. Tovarišija pod našim nadzorom prebi- 
valstvu pomaga na vse mogoče načine, od reševanja med- 
družinskih sporov in iskanja pogrešanih do kurirskega razna- 
šanja in ravsanja z razbojniki. V grobem so naloge na voljo v 
mestih, rešitve zanje pa v okolici, čeprav tudi tam ne manjka 
kvestov in presenečenj. Večina opravkov ima vsaj dve rešitvi. 
Odprava recimo želi vstopiti v starodavno grobnico, za kar 
lahko za lokalnega duhovna opravi človeško žrtev ali podkupi 
njegovega sina. Pogosto je na voljo tretja možnost, bridko jek- 
lo. Lastnosti glavnega lika odpirajo dodatno izbiro v pogovoru 
in kak podvig denimo olajša hiter nokavt sogovornika. Odlo- 
čitve vikinge spremljajo ves čas. Glede na izbrano pot se od- 
prejo različni kvesti za različne nagrade, pridružijo se nam 
drugi kompanjoni in zavezniki. Spremenita se zgodba in konč- 
ni razplet, tudi prebivalstvo se glede na minule grehe do 
druščine obnaša drugače. 


... pomaga pa! 

Na dogodke, ki se pripetijo na potepu po Danski in Angliji, 
vpliva celotna ekipa. Da bi zapustil Jutland, thegn potrebuje 
deset kameradov, še več jih najde na Britanskem otočju. Iz- 


med vseh junaka na posamični lokaciji spremlja največ pet 
sopotnikov, ostali čakajo v taboru. V najboljši maniri sličnih 
naslovov se med sabo pogovarjajo, spletajo odnose, med nji- 
mi se iskrita ljubav in rivalstvo. V mestih lahko tovariši kolo- 

Vikingi lahko nastopijo kot trgovci, diplomati 
-Nali osvajalci, vsaka odločitev pa ima posledice. 
> z ma « 


vodji ponudijo dodaten vpogled v dogajanje ali mu s 
svojim znanjem priskočijo na pomoč pri reševanju 
nalog. Coprnica zmore zavohati strup v kozarcu vi- 
na, lokostrelec pa začuda razume staro angleščino. 
Z razvojem odnosov zgodba za določene like ponu- 
di dodatne kveste in seveda romanco. Poglavarjev 
prijatelj iz otroštva ima na primer neobičajno pretek- 
lost, ki se je počasi spomni šele skozi pogovor. 

Kljub veliki količini teksta in mnogim diplomatskim 
rešitvam banda slejkoprej poseže po mečih, lokih in 


dolgih sekirah ter komu razčesne betico. V spopadu 
odprava meri moči z ubeglimi sužnji in gozdnimi ro- 
komavhi, s piktovskimi lokostrelci, saškimi plemiči 
in sovražnimi vikingi. Naokrog švigajo strelice, du- 


hovniki kristjane podžigajo z molitvami, berserkerji 
s sekirami klestijo po ščitih anglosaških huskarlov, S Š s 
čarovnice pa se pridušajo Toru in volčji zalegi smrč- Www. | G A b | b Aa k S | 
ke polnijo s prečudnimi praški. Akoravno ni magije 
kot take, mnoge veščine delujejo kot uroki. Ognje- 
nih krogel ne prožijo čarodeji, marveč dovolj spretni 
pračarji, medtem ko izkušeni vodje sodrugom omo- 
gočijo hitrejše premikanje ali dodatne poteze. Kako 
bo druščina oblikovana, nikakor ni enoznačno, kajti zvar ve 
izkušenjske točke je moč svobodno razporejati med pi GALEDUTY 
mnogimi znanji. h . 

Priporočljivo igranje vlog 
Naslov sicer ni brez napak, saj ga še po petem ob- 
ližu pestijo manjši hrošči. Nekatere stranske naloge, 
ki so zasnovane zanimivo in obljubljajo globino, se 
odvijejo plehko. Boj pa kljub globini ni najbolje usk- 
lajen. Z razvojem likov in dostopom do dobre opre- 
me postane rutinski, vendar lahko junaka že na na- 
slednjem koraku trop volkov pošlje v Valhalo. Toda 
igri ne manjka ne šarma ne tehtnosti, sploh glede na 
nizek proračun. Pritegne s hištorično zgodbo, ki 
zmaje in demone uspešno nadomesti z verodostoj- 
nim prikazom vikinštva. Pa z razdelanimi liki, z živ- 
ljenjskostjo ter domiselnimi možnostmi v spopadu. 


ZAAiNIlisaa 


NAJNOVEJŠE 


Naloge so raznolike in dobro napisane, srečamo ce- 
lo zapise iz Stare edde, zbirke nordijskih sag. Sveče- | (- BR - D [) 


nica na primer pripoveduje dolge povesti o Odinu in 
druščini, orjaških Jotunih in svetovnem drevesu 
Yggdrasil, kar bi lahko rabilo kot etnološki učni pri- 
pomoček. Skratka, tale Viking igralca resnično pre- 


bad 
vzame in ga pri Torovi bradi iskreno priporočam sle- 
hernemu ljubitelju takihle pustolovščin. a -— N A H 

Bowser spet ugr 

Klobukasto plovilo Odyssey za odhod v naslednje svetove potrebuje lunice, 
ustreznico klasičnim marievskim zvezdicam. Vendar jih je dosti več kot slednjih. 


O NEEEESEE AV" 


o tega prvega novega skakalnega Maria v šti- 

rih letih - ne, ta serija ne pozna inflacije! - 

je z nočnega neba klical samo en Mesec. Zdaj 
pa čujem sirenski zov mnoštva lunic, ki jim ni moč 
odreči pobiranja. S svoda so popadale v šavje in 
mesto, razkropile so se po pesku in ostale vkovane 
v ledu, polna sta jih Gobičje kraljestvo in razdrapana 
utrdba. Tiste najbolj zmikljive so ostale na zvezd- 
nem krovu, a ne bodo mi ušle! Vodovodar je itak že 
zdavnaj odvrgel zemeljske okove in se pridružil hra- 
brim raziskovalcem vsemirja. 
Marieva vandranja po brezmejnem onkraju so mno- 
go vznemirljivejša od Gagarinovih in Armstrongo- 
vih. V obeh Galaxyjih je dodobra raziskal farbovito 
vsemirje iz otroških sanj, polno kock in pikčastih 


Pa ij 8 s UE MM i 
i Peach, a tokrat ima v mislih nekaj posebnega. Bjondo boli po- 


ročil in da jo obdrži, je pripravljen poseči v vsemir, tehnologijo in črno magijo. 

mesojedih rastlin, tjakaj pa je naposled poletel tudi 
v 3D Worldu. Drugega mu kljub zapečkarstvu ni 
preostalo, saj tja venomer sili lump Bowser, čigar 
žlehtnoba je prevelika za modri planet. V trirazsežni 
Odiseji, umeščeni v niz odprtih svetov, je korpulen- 
tni nagajivec presegel samega sebe, kajti po stan- 
dardni ugrabitvi Marieve bestice Peach se je s sled- 
njo nakanil oženiti! Ker nočemo videti abominacije, 
ki bi nastala na poročno noč, se brkatež v tipskem 
pogledu od zadaj odpravi po sledeh frleče ladje več- 
nega nasprotnika. Odtujil mu bo torto in prstan, v 
uhlje nasuval tečne šefovske zajce Broodale in, kot 
veli tradicija, osvojil magmatsko utrdbo. Vmes pa si 
bo pod kapo zbasal toliko lunovja, da bo astronome 
in frizerje resno zaskrbelo. 

Sveža in ključna mehanika je prevzemanje oblik z lučanjem pokrivala. Ko s sled- 
njim zadeneš recimo gosenico, se lahko z njo harmonikasto steguješ med štori. 


Iz privjujev se je zdelo, da je Donk City sučišče, iz katerega dostopaš do vsega 
ostalega. Ni, je le eden od velikih, odprtih svetov, ki nudijo še in še raziskovanja. 


Marievo pokrivalo je svojčas že igralo vlogo; na be- 
tico so ga junačku v pradavnem Donkey Kongu na- 
bili zato, ker ni bilo procesorske moči za animacijo 
las. Tokrat v kapo sijejo vsi žarometi, saj bi bil debe- 
lušnež brez nje pečen, kuhan in flambiran. Ni obi- 
čajna iz blaga, temveč gre za čarobno bitje iz di- 
menzije živih klafet, zato ima ime: Cappy, Kapca. 
Mariu se pridruži, ker mu je Bowser ugrabil sestro in 
jo prisilil v vlogo poročne tiare. Kapca je z Mariem 
od samega začetka. Ob metu omogoča pobiranje 
zlatnikov z razdalje, zaletava se v capinčke in omo- 
goča odskok, njegova najbolj čislana in sveža last- 
nost pa je prevzemanje nadzora nad sovražniki. 


Kraljestvo slapov gosti cesarja plazilcev, ki pa ne preseže rjovenja in taca- 
nja po skalovju. Pozneje naletiš na manjša bitja, od katerih imaš veliko več. 


A Kamera je vsled svobodne okolice manj ugnana kot v režiranem 3D Worldu in 
"1 ] Galaxyjih. Tam so jo zvito pripeli na sferoide in tako ustvarili vtis zauzdanosti. 

Šefi se podrejajo pravilu treh zadetkov. Bowser S se te loti z boksarskim cilindrom 
in plamenečim anusom, ti pa ga moraš kot v Punch-Outu odfedrati v ogrado. 


Tot tvori Rea riji in obvezen del igranja, saj 
Mario ne zmore vsega sam. Resda je opremljen s 
širokim in znanim naborom skakalnih ter bojnih gi- 
bov, ki kljub dokajšnji kompleksnosti terjajo rabo 
zgolj dveh gumbov. V navezi s spretnim gibanjem se 
vrti okrog osi, odskakuje ekstra visoko in se odriva 
naddaleč, z ritjo treska v tla, pleza po stebrih in se 
odriva med vštric postavljenimi površinami, se ko- 
tali po hribu navzdol ... Cappy pa leti naravnost, 
navzgor ali v krogu, s čimer kosi gruče bližajočih se 
sitnob oziroma aktivira naokoli razpostavljene pred- 
mete. Ampak v dosti situacijah je ključnega pome- 
na za napredovanje švig Maria v tega ali onega na- 
sprotnička, za kar ga je treba zadeti s Kapco. 


Mario že ni dinozaver! 


Kraja teles je lep primer iskrive domišljije, ki preže- 
ma Odyssey. Daleč od tega, da bi si Nintendo izmi- 
slil nekaj čisto frišnega, toda izvedba je brezhibna in 
okolica ujetim bitjem prilagojena. Žaba omogoča 
visoke skoke na nenavadno dvignjene platforme, 
snežni debeluh te spravi na kotalečo dirko, riba je 
prava za neovirano podvodno raziskovanje, goom- 
ba (to je oni kostanj s podplati) se s kolegi grmadi v 

višino, električni duhec sklizne po dajnovei. 
Nekatera bitja, ki jih ne kanim razkriti, so tako ne- 
navadna in uživantska, da bi bila zlahka deležna 
svoje igre. Slično kot jo je dobil Captain Toad na wii- 
ju U na rovaš stranskih stopenj v Super Mario 3D 
Worldu. Mogoče jih še bodo! 

To ni edina stična točka 3D Worlda in Odysseyja, 
kajti poleg sorodnega risarskega sloga je prisotna 
enako neznosna lahkost odmetavanja zamisli. Ta- 
kih, okrog katerih bi manj samozavestni in nadarje- 
ni avtorji zgradili celotne špile. 3D World je bil pravi 
ringlšpil idej, ki so naletavale kot toča, in to Odiseja 
povzame ravno z mehaniko body snatchinga. Tisto, 
v kar šineš, ni nikdar na sporedu predolgo; včasih le 
za par sekund, a vseeno pusti vtis! Kakopak je pri 
tem nekaj fanovskega servisa, kajti mokre sanje 
marsikaterega Marievca so, da bi kontroliral raketo 
s ksihtom, lajajočo kroglo na verigi, oblakovca La- 
kituja in želvaka, ki te obmetava s kladivi. Navse- 
zadnje so nam skozi leta povzročili zadosti hudega. 
A tisto pravo so ipak originalne, za Odisejo izmišlje- 
ne kreacije, in nadmočna je maltene sleherna. De- 
jansko je ena najmanj izkoriščenih t-rex, s katerim 
se kitijo v oglasih, nakar z njegovo izumrlo ritjo 
kvečjemu podreš nekaj skalovja. 


Rjavolasa Pauline je bila Marieva ljubav, preden se je na to mesto povzpela 
Breskvica. Njo je brko reševal Donkey Kongove bestialityjske naklonjenosti. 


Z enim očesom je Odyssey kar malo pretirano zazrt v preteklost, tako kot je bila (CA 1 
prva tretjina 8D Worlda. Tu Nastigiino obuja tako NESove č čase kot Galaxyja. 


Eden najbolj simpatičnih županskih obračunov je tisti s podzemnim zamorkljastim 
kipom. Ne ugonobiš ga S starodobnim skakanjem po glavi, temveč na nov način. 


- Okov otet 


Vendarle je telesno tatinstvo le kamenček v mozai- 
ku te prostrane igre, ki prekipeva od vidne in skrite 
vsebine. Začetek je sicer premočrten, ozko odmer- 
jen in čudno temačen, a že prvi zaresen svet je sila 
barvit in pravljičen. Zlasti pa odprt, česar smo se v 
Mariih že odvadili. Ko je serija z nintendom 64 prešla 
iz 2D v 3D, je iz praktično linearnih nivojev presko- 
čila v drugačen sistem. Peachin grad je postal sučiš- 
če, od koder smo dostopali do številnih posamičnih 
stopenj, prav tako velikih in odprtih. Najti vseh sto 
dvajset zvezd ni bilo kar tako in počutil si se ravno 
toliko platformskega spretneža kot raziskovalca. 
Gamecubov Sunshine je temeljil na podobnem kon- 
ceptu, nakar so sistem zaprli v predal in se z Gala- 
xyjema, Landom in 3D Worldom osredotočili na ni- 
zanje krajših stopenj. Do njih si sicer prišel z neli- 
nearnim gibanjem po nadsvetu, ki pa je nudilo 
občutno manj pristno avanturističen občutek kot di- 
rektna rajža v trideju. 

Kako čudovito se je torej po stisnjenosti podati tja, 
kjer je bore malo meja! Na primer v širno pustinjo, 
kjer med sipinami najdeš mnoge odročne predele in 
se igranje preseli v podzemlje. Ali gor med oblake, 

Slednji ne dajejo moči in so zvečine kozmetika 


az — "mmm 


O ive O surface 


Shake the PR ntrollef to atta 


Kupil sem že retro-N64 videz in se vrnil v metropolo pobrat preostalo lunovje, f 
ki je povezano s skrivnostnimi ultratrdimi škatlami. Vseskozi uživam v 60 fps! 


Goombovci niso zgolj topovska hrana, marveč je treba z njimi postopati pazljivo, 
če jih hočeš nabrati dovolj za stolpničasto obliko. Le tako prideš do visokih reči. 
ANELA A 


Gat ne bom dal na glavo, bom pa vrgel sombrero proč na tak način, da se bom v 
zraku odrinil od njega. Tako bom skočil više in dlje. Lahko tudi dvakrat zapored! 


Zajčji Broodali delujejo kot miniefi. Niso tako odbiti kot zaveci v Kingdom Battlu kosi 
in obračuni z njimi so dokaj enostavni. Toda kasneje se znajo vrniti bolj ihtavi! 


koder visi navidez neskončna količina ploščadi z ne- 
brojem zanimivih lukenj. Ali v metropolo New Donk 
City, narejeno po Velikem jabolku, kjer se po oblju- 
denih cestah, polnih taksijev, zapodiš peš in z ve- 
spo, plezaš na stolpnice, brskaš po gradbiščih, ka- 
nalizaciji in parkih, poslušaš big bend glasbenike ... 
V slogu switcheve Zelde se v daljavi venomer riše 
nekaj, česar še nisi raziskal: stolp, razbitina, gozdič, 
kotel juhe, zaprta luknja v tleh, kanjon, gorski vršac. 
Seveda greš stikat in če opraviš platformsko pogo- 
jene spretnostne izzive, na primer vzpenjanje po iz- 
ginjajočih tleh, vijuganje med gejzirji ali obteževanje 
lesenih desk na tečajih, prejmeš lunico. Ko pobašeš 
določeno količino slednjih in opraviš s šefom, se na 
leteči ladji Odyssey zapolni del jadra in omogočen ti 
je polet v naslednji tematski svet. 


Nabiralništvo se čuje slično SM64, kjer so zvezde 
odklepale dele gradu. A občutek je drugačen, kajti 
Odyssey je zmes te staroste in 3D Worlda, primeren 
za nov, bolj kaotičen in zaposlen čas. Namesto dol- 
gotrajnega in včasih dolgoveznega truda za zvezde 
je na sporedu grižljajčkasta razdrobljenost. Lunice 
so vsepovsod in veliko jih je nagrada za stikanje po 


oddaljenih kotih, navadno garbanje tolovajčkov ali 
kupovanje v štacunah z zlatniki, ki si jih itak stalno 
tlačiš v hlamudrače. Špil komot poženeš za četrt 
ure, da greš malo 'lunce zbirat', kar še poudarja pre- 
nosno-sobna switcheva nrav. Za marsikoga s pol- 
nim urnikom bo to tata mata. Na isti konzoli se lah- 
ko pridruži tudi drugi igralec, ki nadzoruje Cappyja, 
kar je precej bolj fino in zabavno, kot se sliši. 
Novodobna je takisto nizka težavnost deseturne 
osrednje odprave. Resda ne vsebuje pomagal, kot je 
neranljivi Mario iz 3D Worlda, a hkrati so tu pogo- 
stejše nadzorne točke, krajše sekcije in odsotnost 
omejenih življenj. Ob smrti si ob borih deset zlatni- 
kov, kar je mačji kašelj nadomestiti. Jako legovsko. 
A izzivoljubci ne ostanejo brez trdih orehov, kajti ne- 
katere lunice so ingeniozno skrite ali postavljene za 
dolge platformske sekcije, ki spomnijo na S-sveto- 
ve včerajšnjika. Tu sta temni in še temnejši svet, ki 
se ne hecata, in težje dostopni senčni kovanci, s ka- 
terimi nabavljaš robo za kičenje plovila in Marieve 
obleke. Teh gvantov je za celo garderobo, od me- 
hiškega ponča in sombrera prek zagmašne suknje 
in skeleta, ki terja ohoho 9999 kovancev, do retro- 
64 videza. Ob tem poudarjam, da ni nobene mone- 
tizacije, loot boxov in DLCja! Japonci zanje (še) ne 
marajo. Aleluja. 


Resničnih problemov ta igra res nima kaj dosti. Lah- 
ko filozofiram o tem, kako je bil Mario 64 bolj poglo- 
bljen, a bil je tudi fejst bolj okoren in zatežen. Na 
drugi strani so Galaxy 1 in 2 ter 3D World umetnost 
ozko odmerjenih nivojev sicer pritirali domala do 
perfekcije. Vendar jim manjka občutek svobode 
Odyssejevih svetov, ki so kot nekakšni prostrani ko- 
laži manjših dogodkov, čakajoči, da jih po mili volji 
cufaš in grizljaš. Še najbolj jadikujem nad orenk ko- 
ličino udinjanja oboževalcem, ki starcem zmanjšuje 
občutek svežine. Vmes se pridušaš, opa, to je iz Ga- 
laksije, to iz SM64 in to iz Sunshina, pa že kar malo 
preveč je 2D-sekcij po zgledu Maria za NES. Zgod- 
ba je pretirano konkretiziran krneki, ki se ne izteče 
posrečeno. Na poti do cilja pa si deležen nekaj gro- 
bih stilističnih preskokov, kjer so dizajnerji noter 
stlačili darksoulsko mrakobnost, tehnološko fanta- 
zijo po zgledu Twilight Princess in šefa iz iger skupi- 
ne Platinum. 3D World je slogovno bolje stal skupaj. 

Piscu ni težko — kape pred enim 
najkrasnejših igralskih izkustev leta! 


Nintendo za switch 

V kuharskem svetu ne gre brez papriciranja župce, dočim je padec v brbotajoč 
malinov puding smrtonosen. Seveda pa najdeš feferonsko bitje, ki nima težav. 


ao Hold / Threi 


You can also šhake the PO NOE vo throw larther. 


Toda pritožbe ne morejo zdržati navala kakovosti in 
področne prelomnosti. Kakšen dolgčas neki, kakš- 
na razvlečenost, zajebavanje in ožemanje igralca, 
dolgi nalagalni časi - tega tu ni! Nismo še igrali tako 
odprtega Maria, saj kot obsežno sučišče s podstop- 

njami deluje domala vsak od sedemnajstih izvrstnih 
svetov. Levji delež drugih open world iger se lahko s 
svojimi generičnimi, a man se cilji pon 
nih lunic. Do njih nja izbruhi kreativne energije in 
obrtniške spretnosti v obliki fantastično sestavljenih 
skakalnih poligonov, ki v navezi s perfektnim nad- 
zorom sodijo v vrh žanra in so lahko za zgled sleher- 
nemu ustvarjalcu elektronske zabave. Tako po di- 
zajnu kot čisti radosti, ki jo sprožajo. Kdor dvomi, da 
so ploščadne arkade leta 2017 še relevantne za 
širše področje videoiger, naj se poda na tole odisejo. 


V 2D- -sekcljah ne moreš ne odskakovati od sten ne metati Cappyja, zato so ti 
staromodni zdi sem in tja orenk zahtevni. deia za novodobne igralce. 


% Od novega Maria sem sicer pričakoval še rabo zaplenjenih likov v drugih stopnjah 
nalik oblekam včerajšnjika. Toda igra je vseeno odlična. Kar leži, zaslužil si si. 


IGROVJE 


Battle Ghasers: Niyhtwar 


Ko s karte sveta vstopiš v temnico, se preseliš v takle diablovski pogled. Iz 
njega odpiraš skrinje in se ogibaš oviram, ko pa naletiš na sovraga, greš na ... 


am so šle vse rožice in vojaki, ne bi 
K: Vem pa, da klasični japonski 

frp ni nikamor izparel. Nekaj dalj- 
njevzhodnic je potezni boj, ki je bržda naj- 
bolj tipski element slednjega podžanra, 
resda zamenjalo za realnočasovnega, na 
primer Final Fantasy XV. Toda mnogo jih 
vztraja pri šahovskih turnih, z druščino na 
eni in sovragi na drugi strani, kakor bi se 
čas ne premaknil in bi v ovalni pisarni še 
zmerom forniciral Clinton. Persona 5, Et- 
rian Odyssey, Ni no Kuni, Tokyo Mirage 
Sessions FE ... in Battle Chasers. Hm, pa 
ni tale reč videti jako zahodnjaško stripov- 
ska? In mar ne vsebuje nekam diablov- 
skega šetanja po temnicah v izometrični 
perspektivi? Že, toda ko pride do spopa- 
da, se ekipa in barabe preselijo na ločen 
ekran, kjer se udejstvuješ z izbiranjem op- 
cij v menijih, kot v Trails in the Sky in Dra- 
gon Ouestih. Tako Nightwar združi zahod- 
ni in vzhodni pristop, kakor ga je pred leti 
stripovska izdaja, na kateri temelji (glej 
okvir). Globoko, kaj? 


Bastion, si to ti? 


Kdor tistega crtiča ni bral, bo imel nekaj težav z razumeva- 
njem zgodbe, saj te dotična odvrže na sredo dogajanja. V 
krasnem, samosvojem magično-tehnološkem srednjeveš- 
kem svetu se gruča pustolovcev z letečo ladjo odpravi na 
odročen konec dežele. Skupino tvorijo namrgodeni meče- 
valec, devetletna hči njegovega junaškega prijatelja, ki ji 
čarobne rokavice dajejo nepričakovano mogoto, ciničen 
star mag in njegov bojni golem. Golem je v judovskem iz- 
ročilu človeku podobno bitje, ki ga tvori oživljena snov, re- 
cimo ilovica. No, tale je kovinski in ima mitraljeze, pa inte- 
ligenten je in ptičke ima rad. 

Seveda takoj zabrodijo v težave, kajti neki neznanci jih se- 
strelijo. Čaka jih vandranje po deželi, vstopanje v mesta, 
spuščanje v temnice, debatiranje z občani in veliko tepež- 
kanja. Sproti se razkriva fabula, ki pa ni posebej globoka in 
kompleksna. Privlačnost izvira iz čistega pustolovskega 
občutka, ko peščica neprilagojencev razkrije tajno in zaroto 
ter obračuna z osebo za zastorom. To se sicer vklaplja v 
širšo sliko, ki jo tvori stripovska podlaga. A žal slednje avtor 
Joe Madureira še ni zrisal in napisal do kraja. Nightwar je 
zato vmesna epizoda v neenakomerno dopolnjevanem na- 
risanem univerzumu. 


b H m K k? - bi 
čino na levi in sovragi na desni. Tu se odvije potezni .. 


f boj z menijskim ukazovanjem, kakršen je znan iz starejših Final Fantasyjev. 

Diablo, si to ti? 


Za razliko od stripa, ki razen spektakularnih obraču- 
nov s predimenzioniranimi monstrumi poudarja inte- 
rakcijo med liki, debat med njimi ni dosti. Najprej se 
morajo poiskati, kajti padec iz leteče ladje jih raztrosi. 
Punčka ostane sama in v tutorialsko lahkotnem 
začetku brska po okolici za tovarišijo. Osnovno najde 
dokaj hitro, nakar se jim pridružita še dve osebi: me- 
gajoškata tatica Monika, ki je tudi v zvezčičih, in nov 
lik, temnopolti lovec na zlodeje Alumon. Po deželi jo 
cvirnajo iz ptičje perspektive po vnaprej določenih po- 
teh, na katerih so razporejene vroče točke. Nekatere 
so prazne, na drugih se bleščijo dobrote, potem so tu 
vasi in mesta z zgradbami, kjer kaj kupiš, si odpočiješ, 
dobiš kvest in se pogovoriš. Pa sovražniki za posa- 
mične boje, in ločene ječe. 


STRIPOVSKA PODLAGA 


Leta 1998 je izšel prvi del fantazijskega stripa Batt- 
le Chasers, ki si ga je risec in pisec Joe Madureira 
zamislil v mladih letih. Začetna epizoda je takoj raz- 
turila: iz srednjeveške dežele s primesjo magije in 
tehnologije izgine legendarni junak in zaščitnik, kar 
sproži nepredvidene dogodke. Nad njegovo devet- 
letno hčer privršijo pošastki in dečvica na begu na- 
leti na ciničnega maga ter orjaškega bojnega robo- 
ta. V sliko takisto vstopijo zapit mečevalski mojster, 
ki se je iz dogajanja umaknil 
zaradi srčnih bolečin, PRSA- 
TA tatica in vrsta negativcev 
različnih stopenj odurnosti, 
zobatosti 8 žlehtnosti. Do 
devetega zvezka se nabere 
veliko epskih bojev, spekta- 
kularnih pobegov, sarkastič- 
nih komentarjev, izdajstev, 
prevratov in dobrih likov, za 
katere se izkaže, da to niso. 
Glede antijunakov so Boje- 
ljubci skladni s temačno fan- 
tazijo, ki so ji blizu preloma 
tisočletja pognali zobje. Ob- 
enem pa ohranjajo roman- 
tične, prostodušno herojske 
elemente. 

Zaradi takega mešanja izpadejo simpatični ter neza- 
teženi, strani pa kar letijo mimo. Kot se izkaže, to ni 
najbolje, saj je žura vse prehitro konec. Madureira 
je sicer ustvaril priporočljiv 'arcanepunkovski' ertič 
z mogočno risbo, ki združuje zahodno in azijsko 
estetiko. Liki so podobno veličastni kot pri Franku 
Frazettu, le da bolj skrivenčeni in stilizirani, na kar 
so vplivali Japonci. Če ti je krovni slog znan, te 
spomni na Darksiders. A epizode so izhajale pre- 
počasi, da bi zadržale pozornost. Komaj devetero 
jih je nastalo v štirih letih, med šesto in sedmo je 
bilo skoraj leto in pol pavze! Nakar je avtor zgodbe- 
ni lok pustil nedokončan. 

Chaserje se sicer splača prebrati, zlasti v enotni an- 
tologiji, ki je na voljo tudi digitalno. Ampak to je bi- 
lo grdo od njega. K štoriji se kani vrniti zdaj, ko je 
izšla igra, toda v to verjamejo samo optimisti. Kot 
nadarjenec se je Joe izkazal, kot profesionalec ne. 

IGROVJE 


V slednjih gre perspektiva v izometrično diablovsko, 
druščino pa simbolizira izbran lik izmed treh, kolikor jih 
lahko ta v danem trenutku vsebuje. Temnice so ločene 
na prostore in nudijo tako spopade z vidnimi kanaljami 
kot teleporte, skrinje z zakladi, ogibanje pastem in 
ugankice v stilu obteževanja plošč v tleh, da se odpro 
dveri. Tu so tudi oltarji za kreacijo predmetov iz surovin 
in skrivnosti, ki so včasih pogojene s tem, da si drugod 
nekaj storil ali s kom govoril. Pri napredovanju pridejo 
prav sposobnosti, kot sta švig po prostoru in streljanje 
po kanaljah. Za razliko od barvno ubite karte dežele je 
tu okolica nadvse barvita in stripovska, tako da si kar 
vesel, ko zaideš vanjo iz pergamentaste puščobe. Slog 
precej spomni na Bastion in Transistor ter je očesu jako 
prijeten. Še bolj navdušijo statične podobe likov in 
vmesne animacije, ki so v skladu s stripom, saj jih je iz- 
risal njegov avtor. 


FF, si to ti? 


Ta plat doseže višek v bitkah, ki so vizualna poslastica. 
Ko se sproži boj, Chasers postanejo klasičen jrpg, na 
kakršne so se prej opirali le delno. Leteče ladje, odpira- 
nje skrinj in tekstovne debate, to že, ampak občutek na 
karti sveta ter v ječah ni zares azijski. To se spremeni, 
ko 'šipa ekrana' napoka in se znajdeš na ločenem, zgolj 
borbi namenjenem prizorišču. Brato-sestrščina je na le- 
vi, kanalje na desni in vsakdo lahko nekaj stori, ko je na 
vrsti. Zaporedje kaže stolpec, kamor se pogosto ozreš, 
da splaniraš izmene. Ker nimaš arkadno neposrednega 
nadzora, dejanje zapoveš iz menija: navaden udarec, 
raba posebne veščine, ki seveda porablja temu name- 
njeno energijo, blokada, izkoristek predmeta, beg. Kar- 
koli storiš, se diviš čudovito izrisanim likom in bitjem, 
naj bo tvoj ali sovražen gromozanski golem, vimenozna 
kradljivka, puhajoč in škripajoč tank ali zobata sluz ih- 
tavih namenov. Vsakdo, naj bo tvoj človek ali nasprotni 
pošastek, ima venomer kaj za povedati, bodisi grožnjo 
bodisi komentar ali celo igralni nasvet. Pod črto nasta- 
ne izvrsten vtis življenjskosti in dinamičnosti. 

Bitke ne trpijo niti po taktično igralni plati. Sicer ni na- 
prednih elementov, kot je prevzemanje sovražnikov in 
njih kasnejša raba kot v Personah. A tepežkanje nudi 
otipljivo globino. Predvsem je uporabljati prave veščine 
v pravih situacijah, ne samo spamati navadnih napa- 
dov in potem vreči kakšno magijo. Sovragi poleg udar- 
cev delijo tudi statusne učinke, kot sta krvavenje in za- 
strupljenost, ki jih je treba še kako upoštevati. Prav ta- 
ko je važno hitrenje in ščitenje, najbolj pa omejena za- 
loga energije za specialne veščine, kot je napad vseh 
capinov hkrati. Ni dobro, če ti te moči zmanjka sredi 
temnice, in tudi zdravljenje je omejeno, tako da moraš 
venomer gledati naprej. A na srečo se stanje v ječi po 
smrti ohrani, tako da je napredovanje tudi v njenih težjih 
inačicah bolj stvar vztrajnosti kot genialnosti. 


Vse to si, a še več 


Žal je to istočasno ključen problem igre. Nightwar je 
namreč precej razpotegnjena reč: traja na desetine ur, 
ampak zdi se, da je tretjina bitk tlačansko namenjenih 
zgolj počasnemu nabiranju izkušenjskih nivojev. S tem 
resda odkleneš nemalo svežih sposobnosti, točke pa 
vlagaš v dve drevesi za vsak lik, kar pomeni nezane- 
marljiv nivo prilagajanja. Mečevalec je lahko bolj napa- 
dalec ali pomagalen, robot strelski ali zdravilen ... Toda 
preveč je rutinskih bitk, ki se jih ne da pohitriti, marveč 
zdolgočaseno pritiskaš tipko za napad, da se znebiš ba- 
rabinov, za katere veš, da ti itak nič ne morejo. V tem je 
neka omama pozabe in v bistvu je vsak frp zgrajen na 
grindu, ko si podrejaš podredljivo. Vendar mislim, da 


moštnik 2017 


v 


K 
Li v: 
n 
; 


zi 


vo am $ 
o OBOD 


Ča mmm ocea 


ugoveRčnARGE 


ga — 
9: Mm A 


de: a 


Čarovnija'se meša s staromodno tehnologijo, zaradi česar se spopadeš 
tako s pravljičnimi sovražniki kot takimile golemi. Ha, tudi jaz mam enega! 


V ječah naletiš na številne like, s katerimi je moč počvekati, jim kaj prinesti, Ri 
odigrati igro na srečo ali jih napasti. Tale ve za napredovalno skrivnost. — ;- 


e 


gredo Chaserji čez mejo. Sploh ker liki, ki ne so- 
delujejo v bojih, ne nabirajo izkušenj. In ker je 
dosti poskokov težavnosti, ki te znajo uspavane- 
ga od tlake neprijetno presenetiti. Čez daš tri 
četrt temnice in ti nihče nič ne more, nakar te 
gruča navidez običajnih nasprotnikov, ki so hujši 
od šefa, stepta v prah. 

A po drugi strani so tovrstne špice taktični izzivi, 
ki te dregnejo, da se ne zanašaš na iste finte. 
Marsikaj rešiš, če zamenjaš pristop in paziš na 
vrstni red ter občutljivosti druščine in gnusob. 
Igra pa je kot celota vseeno zadosti privlačna, da 
se kljub merici razvlečenosti vračaš k njej in iz- 
kusiš njene mnogotere darove. Z rdeče niti visi 
nemalo stranskega početja in kvestov, kjer po- 


trebuješ ta ali oni predmet od drugod, da zbudiš ka- 
kega mogočnega robavsa. Nikdar si nisem rekel, da 
30 evrov ni bilo dobro naloženih, in čeprav celostna 
struktura odraža nižjo ceno, Nightwara ne morem 
označiti za nič drugega kot za soliden klasičen frp. 


Sneti med lovljenjem bitk naleti na spoj zahodnega, 
stripovskega in japanskega. Om nom. 
samosvoja štimunga w čudovita ris- 

sredo ne prav razloženega dogajanja x 
Kirship Syndicate / THO za PC, PS4 in XBO; SW kmalu 


neplitko potezno bojevanje w luštna, 


Spodaj levo vidiš merilnik energije za ultimativni napad, burst. Tega med daljši- , 

issassin's Creed Origins 


Redkokateri prizor je bolj ašašinski. Povzpel sem se na znamenitost in bil deležen ndan se je šef Electronic Arts pridušal, da letni izdajni ci- 
krožnega pregleda igralno odprte okolice. V dalji se riše aleksandrijski svetilnik. ll kel za fuzbalerščine FIFA ni nujnost in da zna priti čas, ko 

m. ? 3 svežega dela ne bomo ugledali vsako jesen. Sem prepri- 
čan, da bo seriji to zgolj koristilo, kakor je pričujoči Ubisoftovi. 
Assassin's Creed je bil po pokvečenem pariškem Unityu in so- 
lidnem, a nepretresljivem londonskem Syndicatu namreč v za- 
gati. Hitenje pri popravljanju smeri bi znalo botrovati novi teh- 
nični katastrofi in nadaljnji izgubi ugleda, kar pri maratonski 
kuri, ki že desetletje nese zlata jajca, nikakor ne bi bilo pripo- 
ročljivo. Proslavljena tretjeosebna mešanica skakanja, ubijanja 
in raziskovanja impresivnih odprtih svetov je potrebovala naj- 
manj pavzo, morda celo delen reset, in točno to je izcimil Ubi- 
softov najboljši studio v Montrealu. 


dal 
- 


Daj, daj, moj medžaj! 

Da se bo Creed slejkoprej odpravil v starodavni Egipt, o kate- 
rem smo septembra objavili vedež, je bilo neogibno. Toda Ori- 
gins začuda ni umeščen v čas Novega kraljestva in najslovi- 
tejših faraonov, kot sta Ramzes in Tutankamon, temveč se od- 
vija mnogo kasneje, blizu začetka našega štetja, v tako imeno- 
vani ptolomajski dobi, ko so deželi že vladali Grki. Tedaj po- 
zornost ni bila več usmerjena v piramide v Gizi in Dolino kra- 
ljev, temveč v velemesto Aleksandrijo v delti Nila. Tod blizu 
postanemo 'medžaj' Bajek v času, ko se za oblast butata zati- 
ralski faraon in njegova sestra Kleopatra. Medžaj pomeni vo- 
jaškega policista in zaščitnika ljudstva, in Bajek službo opra- 
vlja z vsem žarom. Toda zgodi se osebna tragedija, ki mu jo za- 
kuha temačni Red starodavnikov. Dotični strici iz ozadja 
hočejo prevzeti nadzor nad Egiptom in ključnimi ljudmi v njem, 
za kar kanijo uporabiti ancientne artefakte. Sumijo, da bodo 
iskano našli v medžajevem mestecu, in si z okrutnostjo nako- 
pljejo večnega sovražnika. Bajek zapriseže, da ne bo miroval, 
dokler ne bo ugonobil vseh pet maskiranih zarotnikov, ki so ga 
oteli sreče. A izkaže se, da to sploh niso vsi pridaniči, temveč 
da je Red mnogo bolj razprostrt. V creedovski maniri se iz- 
mišljeno pomeša z zgodovinskim in Bajek se jame z ženo Ajo 
udejstvovati pri Kleopatri, ki ravno čaka na pomoč iz Rima. 
Tako se vzpostavijo temelji, na katerih dobro tisočletje kasneje 
leže izvirni Assassin's Creed in s tem celotna serija teh iger. 
Red je predhodnik nadzorovalskih Templjarjev, dočim sta Ba- 
jek in Aja oče in mati Bratovščine morilcev, večnih borcev za 
družbeno in osebno svobodo. Kajpak so prisotne še nekatere 
druge historične osebnosti, kot je Julij Cezar. Dodana je mo- 
derna komponenta, kajti Bajekov genski zapis preiskuje nade- 
budna znanstvenica, ki si hoče kljub zavrnitvi utreti pot v ani- 
musni program templjarske firme Abstergo. Ta plat ni tako iz- 


pe Si SEN IM] o ražena in obsežna kot svojčas Desmondova, a je dobrodošla. 


oozia a  an r ea a arzzurkao NekNc.|€—Če zaradi drugega ne, zato, ker je moč na ženskinem prenosni- 
| - ku čitati datoteke s širšimi razlagami in naleteti na 'velikonočne 
x - 


2 jajčke' s številnimi tajnimi povezavami. Aiden, si to ti?! 


Najboljši stari Egipt doslej 

Do neke mere je enoigralski Origins pravoveren potomec de- 
kadnega izročila in igralec lahko pričakuje marsikaj, česar je 
od Creedov navajen. Zelo hitro se pride v orjaški odprt svet, ki 
je bistveno manj strnjeno mesten kot London in Carigrad. Po- 
udarek je na peščenih sipinah, med katerimi so si ljudje ustva- 
rili zlasti vasi, naselja in utrdbe, a tudi metropolo ali dve. Izsto- 
pa kakopak Aleksandrija, dom mogočnega svetilnika in slovi- 
te knjižnice, ki še ni pogorela. Na vse to se je moč povzpeti in 
občutiti mogoto večne arhitekture. Sčasoma dospeš do sfinge 
in drugega velikega mesta, Memfisa na jugu, ki je bolj kaotično 
in organsko od urejene Aleksandrije. Tam se impresivno me- 

s Pare ces to dflčk, KERN te 
Vase tare 


šata egipčansko in helensko izročilo, saj na istem mestu vidiš 
grške kipe, stebre in amfiteatre ter domačo ikonografijo. Prisotna 
so celo hibridna grško-egiptovska božanstva, kot je bog Serapis, 
čigar veličastni tempelj, 'serapejon', lahko prav tako obiščemo. 
Na zgradbe je moč plezati z zaščiteno ašašinsko lahkoto. Bajek se 
sam oprijema in vleče gor in naprej, ti moraš le držati smer in 
občasno stisniti kak gumb. S streh prav tako trademarkovsko na 
glavo skočiš v globino in pristaneš v seneni kopici. Med kraji po- 
tuješ peš, s kamelo ali na iskrem jahancu, pri čemer voda med si- 
pinami ni težava. Žival prikličeš z žvižgom, tako da je vedno pri 
roki, moč se je teleportirati ali zapluti in zaplavati po Nilu, ki nudi 
potapljanje. Menjavata se noč in dan, lahko tudi na ukaz, sneg in 
dež pa nadomeščajo peščeni viharji. Povsod vandrajo ljudje, jez- 
dijo soldati, plovejo ladje ter čolni in prežijo zveri. Od krokodilov 
prek levov do nilskih konjev, ki so v skladu z resničnostjo orenk 
Pl o sl! Za vtisa Mil Co) aksjielauiotejj s)uksite)ii Goji Čoko oorela all so Avtorji so dejansko predvidevali, da je v Keopsovi piramidi skrivna sobana, in jo 
Rimu ali Bostonu, saj ni domačnega jezika in melodij. A subitilni lgEluEdESuas dru o o z one eo ololj ralo EV 
zvoki, šege in raznoliki kraji se ti usedejo v srce, nekateri prizori 

pa dobesedno jemljejo dih. Na primer ko na kameli prečkaš sipin- 

ski greben v Gizi in se pred tabo razprostrejo Keopsova, Kefreno- 

va in Mikerinova piramida. 


% 


Orel je izvrsten zaveznik. Ne le za turistične oglede okoliša, marveč kot po- 
sredovalec taktičnih podatkov za skrivanje: kje so sovragi, kako močni so ... 


Privzeta prepletenost 


Prostranosti sveta daje smisel naphanost z igralno vsebino, ki je v a 2 b | 
zasukana malce drugače od tipsko ašašinarske. Origins klasično 4 

tretjeosebno akcijado še bolj kot Syndicate cepi s frpjem, pri če- 

mer je navdih na dlani: fantastični Witcher 3. Ne samo, da se oko- k ž 
lice drži podoben občutek organskosti kot v mojstrovini Poljakov, | 

od njih so Kanadčani prevzeli ključno ustvarjalsko zapoved. Slo- 

vanski bratje so namreč v veliki meri eliminirali kveste, ki so sami 

sebi namen. Geraltu tako ni bilo treba pobiti petih podgan in pri- m 

nesti sedmih vrčev vina, če pa že, je bilo to na smiseln način vpe- be Pie z? 

to v misijo, ki je vplivala na neko drugo in tako dalje. o — g 
Novi Creed sicer vsebuje repetitivno iskanje zakladov, ki so na- 
meščeni na teže dostopna mesta, toda mnoge naloge so zastav- 
ljene witchersko. Ko trgovcu vrneš volovsko vprego, ti zaupa, da 
se boji hieroglifov nad posteljo v lastni hiši, in ko v zvezi s tem 
sprašuješ ljudi, te namigi odvedejo k pozabljenemu templju, kjer 
ti pergamenti osvetlijo zgodovina kraja. Ali pa te usoda babe, ki jo 
rešiš v močvari, po ovinkih pripelje do enega glavnih barabinov. 
Kvaliteta misij ni tako visoka kot v Čarovnikarju, toda Origins je 
na spodobnem nivoju. Ker v srcu ostajaš medžaj, zaščitnik, je po- 
moč ljudem logična. A v tej zagretosti storiš marsikaj groznega, 
ker je pot v pekel tlakovana z najboljšimi nameni. Tedaj Bajeku 
krvavi srce, in tudi sicer je mož zaznamovan s surovostjo časa ter 
prostora, kar odlično posredujejo številne filmske vmesne anima- 
cije. Solidne so po tehnični plati in vsebinsko dostikrat prispodob- ; € . 
ne, kot ko denimo Bajek žrtev v pretresljivi sanjski sekvenci s pe- k 4 ! NA nem — 
resom ali skarabejem dokončno pošlje na oni svet. Daleč smo ; ni 
prišli, odkar je Altair ubitemu zgolj z dlanjo zatisnil oči. 


Ladjeplovba je uležan element iz predhodnic in je prisotna tudi v Origins, čeprav h ' 
vsled puščavske tematike seveda ne v taki meri kot v mokrotnem Black Flagu. —4 di s se 


Sirk the Ptolemy fveet 


. 8. 
s 7 


J, 


K Anubisu poslani ai (S 
Z erpegejskim okvirom je skladna štiminga, ki hkrati je in ni cree- 
dovska. Plezanja, visenja z robov in parkoursko elegantnega pre- 


magovanja ovir sicer ni malo, vendar ta platformski element vere EST ETTIETENEE SS 


spričo manjše količine zgradb ni tako izpostavljen. Origins več itve es a A ee 
stavi na jezdno raziskovanje in razvoj junaka, ki stori še korak na- gg oa VII mi 

prej od tistega v Syndicatu. Bajek čisto po frpjsko nabira izkušnje, . T.M V1;— 
in sicer glavnino njih s kvesti, s čimer napreduje skozi stopnje in 
se krepi. Podrobnih statistik nima, je pa vdelano nepremočrtno 
vlaganje nabranih točk v tri drevesa: bojevniškega, lovskega in 
jasnovidskega. Prvi je namenjen neposrednemu ravsanju s hlad- 
nimi orožji, drugi lokostrelstvu in tretji nindža spretnostim v slogu 
dimnih bomb, pasti ter strupenih igel. Takisto je na splošni razvoj- 
ni nivo vezana oprema, ki se deli na navadno, redko in epsko ter 
ima svojstvene lastnosti, recimo vračanje energije ob udarcu ali 
boljšo obrambo pred streni. Zgodovinsko in s fantazijo navdihnje- 
nih lokov, ščitov, kopij, mečev, sulic, buzdovanov in nožev je, kot 
bi jih naklel, bodisi najdenih bodisi priborjenih bodisi kupljenih 

8 prenjenje zverin je izpostavljeno. Krokodile, nilske konje in celo ptiče streljaš mi- 
mogrede ali pa se podaš v njihove brloge, kjer čakajo posebej krvoločni primerki. 


"a KAPO JE : s 


Med aktivnosti sodi kakopak čisto arkadno dirkanje s konji. Sčasoma bomo med 
dodatki ugledali tudi arensko kolosejski način z bojevanjem proti valovom kanalj. 


Re yi E—NI —2. 


—, Vzpenjanje igralno ni noben problem in ni se mi zgodilo, da bi pri tem zašel v 
% kakšno slepo ulico. Bolj gre za izpostavljen gradnik raziskovanja in vzdušja. 


pod 


Takile čolni na Nilu in jezeru Mareotis nadomestijo avte iz GTAjev. Enega si | 
gangstersko prisvojiš, nakar jadraš in pospešuješ, kot bi ti Oziris pihal v jadro. (MM 


' Tako templjarji kot morilci se skušajo do Kosov raja doko- 


|. sčasoma ušel in se pridružil ašašinom. Skozi Desmonda 


|. smo se na piratska morja (Black Flag), v sedemletno ame- 


| sad razprtij med templjarji in ubijalci ter da historične oseb- 

AŠAŠINSKI ŠNELKURS 
Serija Assassin's Creed temelji na ideji večnega spopada 
med dvojico skrivnih druščin, ubijalci in templjarji. Slednji 
predstavljajo monarhistično uredbo, kjer sloj izbrancev os- 
talim določa, kako naj živijo. To sicer prinaša varnost in red, 
vendar oblastniki niso odgovorni nikomur, zato hitro pride 
do trpljenja vseh ostalih, pa tudi napredka ni. Takemu življe- 
nju se zoperstavlja Morilska bratovščina, ki se trudi, da bi 
ljudje živeli v svobodi, četudi to pomeni, da morajo prevzeti 
odgovornost za lastne zablode. Podoben temelj smo videli 
v Vojni zvezd, kjer poslanec vesoljske skupščine Palpatine v 
interesu galaktičnega reda in miru razpusti senat in se okli- 
če za imperatorja. Za ohranjanje te strukture uporabi tako 
navadno vojsko kot svojega elitnega viteza Dartha Vaderja, 
ki se tako kot on v zameno za čarobno moč udinja temni 
strani Sile. J 

Tudi v Assassinih je prisotna magija oziroma zadosti na- 
predna tehnologija, da je od slednje ni mogoče ločiti. Gre za 
ostanke izginule, 'Prve' civilizacije Isujev ali Prednikov. To 
so bila človeku podobna bitja s šestimi čuti in trojno DNK- 
vijačnico. Ustvarila so tako ljudi kot kose tehnologije, s ka- 
terimi je moč nadzorovati misli, zdraviti telo, ga zaščititi 
pred poškodbami in podobno. Tem artefaktom danes pravi- 
mo Kosi raja in so na radarju korporacije Abstergo, ki jo vo- | 
dijo s kontrolo obsedeni templjarski vitezi. Rajsko jabolko je 
denimo kontrolnik za um, torinski prt pa zna oživljati. Drugi 
templjarski cilj je s kloniranjem oživiti Isuje in s tem ljudi MM 
spremeniti nazaj v sužnje. Vendar-pri tem ne gre za brezpri- 
zivno zlobne namene, saj templjarji preprosto verjamejo, da" 
je človek vsaj zazdaj preveč nesposoben za samostojnost. 
Če pogledamo, kdo je ameriški predsednik, jih gre razumeti 
:). Serija se dostikrat ne gre črnobelega slikanja položaja, 
saj imajo tudi ašašini dovolj masla na glavi. Formalno sicer 
sledijo notranjim zapovedim, 'nazoru' (creed), ki jim veli, da 
se borijo proti tiranom in ne ubijajo nedolžnih. A njihova de- 
janja velikokrat pripeljejo do smrti civilistov, tudi v obsežnih | 
revolucijah. 


ee. 


pati na jako zanimiv način. Z napravo, ki se ji reče Animus, | 
dostopajo do spominov že umrlih ljudi, ki so zapečeni v nji- d 
hove gene. Iz njih Animus ustvari simuliran svet, po kate- 
rem se potikamo in opazovalcem kažemo, kje je ta ali oni 
'Piece of Eden'. Na začetku serije so templjarji v ta namen 
uporabili sodobnega povprečneža Desmonda Milesa, ki je 


smo spoznali slovitega morilca Altairja na Bližnjem vzhodu 
leta 1191 v Assassin's Creedu 1 ter morda še bolj znameni- 
tega Ezia v AC2, Brotherhoodu in Revelations, ki so nas po- 
peljali v srednjeveško Italijo in Turčijo. Oba sta uveljavila 
zdaj že klasično podobo ašašina s kapuco na glavi in pod- 
lahtnim bodalom, ki se na mehanizmu sproži iz rokava in 
usmrti presenečeno žrtev. Desmonda so aktivno uporabili 
še v Assassin's Creedu Ill, kjer smo postali pol Indijanec 
pol belec za časa ameriške revolucije v 18. stoletju. Nato 
Abstergo ni več potreboval ne Milesa ne-Animusov, zato 


riško vojno (Rogue), Pariz med francosko revolucijo (Unity) 
in viktorijanski London (Syndicate) odpravili brez očitnega - (h 
posrednika. Tedi je serija še stavila na večigralstvo, v kate- 
rem smo lovili označene tarče in se trudili ne vzbujati po- 
zornosti. Po Black Flagu so se multiju odpovedali. 

Povsod smo spoznavali, da so ključni zgodovinski dogodki 


nosti v večji ali manjši meri pripadajo eni ali drugi strani. 
Templjarji so podprli Aleksandra Velikega in njihova sta bila S 
sceloma inkvizitor Torguemada ter politik Robespierre, 
medtem ko je bil znameniti ameriški predsednik Abraham 
Lincoln na ašašinski strani, tako kot kraljica Viktorija in izu- 
mitelj Leonardo da Vinci. Zanimiva prizma, skozi katero je 
moč podobo zgodovine ukrojiti na tak način, da lahko v ne- 
dogled štepaš nove in nove epizode. 


.. 


o 

bodisi nadgrajenih. Sam pa lahko s surovinami nadgradiš zaščito, 
povečaš tul za strelice in slično. Pri tem so najbolj važne živalske 
kože, ki jih kupiš, ukradeš ali neposredno odereš. 

Večina spopadov se odvije s človeškimi nasprotniki, ki imajo tako 
kot ti označeno razvojno stopnjo. S premočnimi ni priporočljivo 
češenj zobati, vendar ti nihče ne preprečuje, da se ne bi s pipcem 
postavil po robu oklepljenemu silaku, ki te je sposoben krvavo 
zdrobiti z enim udarcem. Biti moraš pač dober, ampak ne le tako, 
da znaš stisniti gumb za prestrezanje v pravem trenutku, kot so 
učili predhodni Assassini in Batmani. Originov boj je bolj pristen in 
zahteven, po eni strani zaradi večje količine orožij in po drugi vsled 
samega sistema. Bistveno važnejši postavki kot prej sta razdalja in 
hitrost, paziti je treba na upehanost in sovražniki ne napadajo več 
eden za drugim. Prestrezanje se je spremenilo v odvračanje, ki pa 
samo po sebi ne zagotavlja uspešnega protinapada. Saj ne, da se 
je Creed nenadoma prelevil v visoko tehničen naslov tipa Ninja 
Gaiden in Dark Souls. Toda klavska rutina od prej se je v veliki 
meri razpršila. 


Zadržanega diha v šavju 


V boj ti večinoma ni treba, če nočeš, saj je domala vedno na raz- 
polago tiholazenje. Zaščitni znak serije ni dobil kakšnih orenk no- 
vih elementov, zlasti ne poglobitvenih, kot bi bilo skrivanje po sen- 
cah, ugašanje virov svetlobe, načrtovanje glede na vidne poti gi- 
banja stražarjev in podobno. Še vedno se preverjeno huliš v travi 
in po omarah, nakar ubožce, ki te spregledajo, z znanim podlah- 
tnim bodalom (razloženo je, od kod se je vzelo) od zadaj usmrtiš in 
trupla skriješ, da jih kameradi ne najdejo. Med čemenjem med 
azalejami lahko bližnjim tolovajem požvižgaš in jih nato s priti- 
skom na knof fentaš, oziroma se greš lokstrelsko luknjanje lobanj. 
Če te odkrijejo, gladko preideš v boj ali pobegneš in se vrneš, ko 
se varnostniki umirijo. Stealth je najbolj koristen tedaj, ko moraš 
kaj ukrasti ali koga rešiti iz večjih utrdb, kjer se tare vojakov in tra- 
ja celo večnost, da jih vse pokolješ. Ampak če se ti da, je tudi to 
opcija. Posebnih naprednosti ni, kvečjemu v trupla poskriješ stru- 
pen dim in ogenj za priklic okrepitev predrugačiš tako, da se kli- 
coči opeče. Je pa izredno koristen orel, ki ga pošlješ v luft izvido- 
vat. Skozi njegove oči označiš sovražnike in najdeš zaklade ter ci- 
lje. Sicer je malo hecno, da zmore kot kak dron obviseti na mestu, 
ampak ne bodimo sitni. 

Smo pa lahko tečni glede umetne pameti, ki na tem področju ni 
napredovala. V boju so sovragi inteligentnejši in silnejši kot prej, 
zlasti elitni vojščaki, ki te zasledujejo v slogu turčinskega Brother- 
hooda. Takisto se boriš s konjeniki in v viharju. Ko te nasprotniki 
ne zaznavajo oziroma ne sumijo, da se svaljkaš med njimi, pa so 
nesposobni bistrega gibanja, sodelovanja in komunikacije. Celo 
njihovi orli so napol brljavi. Resda se da s stražarstvom zaradi tega 
poigravati kot mačka z mišjo, kar je bržda namen te omejenosti. A 
ob desetletnici serije bi si na tem področju želel več prepričljivosti 
in pristne ogroženosti. Ne da enega za drugim odstranim tričetrt 
ekipe v trdnjavi, pa se nikomur ne zdi čudno, kam izpuhtevajo. 


Nazorni nazor 


Medtem ko smo bili Assassinov v letnem ciklu že kar malo nave- 
ličani, je leto odmora igralcem vlilo pričakovanja in seriji novih 
moči. Origins je po eni strani vrnitev h koreninam čistunskega 
skrivanja, kar simbolizira časovna umestitev na začetek časovne 
premice. Po drugi pa primeša toliko elementov igranja domišljijs- 
kih vlog in v ozadje postavi nekatere tipske sestavine, da nastane 
nov Ašašin. Tak, ki dobro deluje sam po sebi in je hkrati obetaven 
temelj za prihodnjo gradnjo. Me prav zanima, kam bomo odrajžali 
naslednjič - morda v drugo svetovno, nemara med Vikinge, mo- 
goče v ZF-futuro, kjer bi lahko naposled kaj spili s prezgodaj 
opuščenimi Isujci. Težko čakam ... ampak naj se zgodi šele 2019.! 

goz dija lb S vabe, a ima : 
Tiholazenje je kakopak ena ključnih sestavin. Napredno ni, vendar deluje. Ko iigč 
bi bili še vojaki malo bolj življenjski, ne da nemo postavajo kot lipovi bogovi. 


Za 
(K. 


-. 


L y, -za k: ns: ji u.-— 
Bajek ni sam, temveč mu družbo dela žena Aja. Ta nikakor ni njegov privesek, tem- ama 
več se dostikrat zdi, da je obratno. Ma koncu te v zvezi z njo čaka presenečenje. S ; 


val? 


K: smo se ljudje preveč pipsali z anti- 
smrdolinom, je podnebje podivjalo, mor- 
ja so se dvignila in pogoltnila mesta. Iz ne- 
znanega razloga se je slanovodni živelj obo- 
gatil z mehanskimi deli in postal strašansko 
jeznorit. V vlogi podmorniškega lovca se od- 
praviš po globinah rešetat tovrstne nakaze, 
ker je to vznemirljivejša kariera od rihtanja 
ostrig v novonastalih zalivih. A večkrat si za- 
želiš, da bi si vseeno izbral upokojensko 
službo, kajti v njej bi ohranil mirne živce. 

Oceanski navdih si azijski Atlantis jemlje pri 
starodavni japanski seriji Darius, kjer si letel 
na desno in rešetal. Vendar to ni premočrtna 
2D-streljanka. Takisto ni metroidvanija kot 
Song of the Deep; imenujva ga raziskovalen 
šuter. S precej zložno premikajočo se pod- 
mornico se potopiš med labirintno skalovje 
in po tečnih sardinah in tunih nažigaš s te- 
meljno pokalico. Slednjo okrepijo bonusi, ki 
letijo iz riblja, tako da kmalu naenkrat izstre- 
ljuješ več krogel. To počneš tako naprej kot 
nazaj, da podmornice ni treba tolikokrat obr- 
niti okrog vzdolžne osi. Okrog tebe so tako 
naravne votline kot ostanki civilizacije, med 
katerimi ne manjka jeklenih traverz, naletiš 
pa celo na kip svobode. Med brskanjem naj- 
deš zaboje in sode, iz katerih naključno pri- 
letijo dodatna orožja in nadgradnje. Mednje 
sodijo elektrika, ki švasa po bližnjih tečno- 
bah, torpedi in rakete. Tako se čez čas spre- 
meniš v pravo plovečo orožarno, iz katere 
vse leti in srši, da navadni sovragi še blizu ne 
morejo. Tedaj je pravi čas za napad na šefa, 
ki je skupaj z nadgradnjami označen na karti, 


Ko 


|seiesi Figment je estetski akcijsko miselni mu- 
zikal. Po eni strani se spogleduje z avanturami, saj 
v njem prednjačijo zgodba in dialogi ter nabiranje 
predmetov za pravočasno rabo. Po drugi pa razisko- 
vanje fantastičnega sveta pestrijo fizikalne uganke in 
sabljanje. Zavoljo preprostosti in večplastnosti je to 
idealna dogodivščina za družinsko igranje. Mlajše vpe- 
lje v svet razmišljanja in jih uči o pogumu ter zvedavos- 
ti, dočim veteranom nudi dobrovoljno sprostitev, ki 
svari pred umsko ustalitvijo in preokupiranostjo. Vsem 
skupaj pa ponuja balzam za oči in uhlje. 

Zgodbica teče v mislih nesrečnika v komi, saj po pod- 
zavesti pustoši Obup in obuja strahove. Na pajaca- 
stem mačkonu Dustyju kot prispodobi za hrabrost je, 
da ga prežene. Junaček vzame leseno sabljo in se s 


Earth Atlantis 

podmornico orenk nabildam, metalno organski živelj nima za kalamar. 


Globlje naletim na nove spake in namnožijo se. 


Ži 

Tole je eden zgodnejših 
nudi njegov tentakel iz mulja. Sledi nabiranje. 


frfotajočo prijateljico odpravi skozi vse kotičke uma. 
Ti so predstavljeni kot nadresnični, neverjetno raznoli- 
ki svetovi, ki malce po psychonautovsko odsevajo po- 
samezne dele možganov. Nekje živalček stopiclja po 
kalkulatorjih in si krči pot s sukanjem telefonskih šte- 
vilčnic, v kreativni polobli usklajuje tone in ritem glas- 
bil, v centru za logiko se igra z zobniki in ventili ... Pot 
skozi pisani svet misli je premočrten, na posamezne 
nivoje razdeljen niz lahkotnih prostorskih zagonetk in 
spopadov z Obupovimi podaniki. Maček suče vetrni- 
ce, da razpihajo strupeni dim, ustvarja brvi med otoč- 
ki, naokoli vlači škatle in obtežuje platforme. Takisto 
okorno mlati skakajoče pajkce in bljuvajoče lemurje, 
njihovim toksičnim projektilom pa se izmika s preva- 
lom. Na kraju deželice čakajo zabavni šefi, ki so ugan- 
ke same po sebi. Med napadanjem prepevajo, vsak v 
lastnem slogu; pajkovka je recimo omikana Franzozi- 
nja, zato o strahu razlaga v šansonu, Obup pa svoj 
načrt nadvlade razodene med metalskim renčanjem. 
Komadi so otročje prismuknjeni, a kvalitetni, in glasba 
tudi drugod odlično bogati dogajanje na ekranu. V ab- 


na primer želva, ki misli, da je tank. Šele ko 
glavarju pokažeš, kdo je v tolmunu največ- 
ja riba, se lahko odpraviš v globlje predele. 
Tam čakajo še močnejši sovragi, a tudi več 
nadgradenj in skrivnosti, kar vključuje pr- 
gišče novih batiskafov z drugače razporeje- 
nimi statistikami. 

Earth Atlantis je zanimiva varianta klasič- 
nega šutemapa, kjer se spretno nažiganje 
in izmikanje prekrivata s podmorskim raj- 
žanjem. Le-to sicer ni polno modrine, saj je 
grafični slog domala monokromatski, a je 
samosvoje. Dogajanje je zvečine umirjeno, 
skoraj lenobno, da imaš čas manevrirati 
med izstrelki in se počutiš skorajda zen. Z 
bullet-hellom se špil spogleda le zelo ob- 
časno, pa še takrat se ni treba ogibati na 
trzaj. Adrenalinsko vznemirjenje praviloma 
doživiš šele pri oceansko navdihnjenih 
šefih, od morskega psa, ki med grizenjem 
strelja, do hobotnice, ki iz tal zapikuje pri- 
ostrene kovinske lovke. Toda ravno šefi so 
krivi za največ frustracij, saj te znajo ubiti z 
enim samim zadetkom. Tedaj moraš spet 
nakopičiti prej nabrano, kar kljub zaplati po 
izidu še vedno ustvarja motečo rutino in ne- 
prijetne skoke težavnosti. Dotični jezijo in 
odvračajo od dobrih plati tega 15-evrskega 
indieja, ki pa ga kot ljubitelj šuterjev vse- 
eno ne izgubi s sonarja. 


ne gre več v piranski 
akvarij. Bo vse steklo razbil! 


Headup Games za switeh 


straktnih predelih je bolj tekoča, z akustično kitaro ali 
klaviaturami na čelu, dočim v logičnih ritem meha- 
ničnega tiktakanja nudi glasbena skrinjica. 

Figment izpade kot otroška pravljica za lahko noč, 
vendar ne gre zanikati njegovega mojstrskega pripo- 
vedništva, ki med mačkom in ptičico splete navdušu- 
joče prisrčen odnos. Od prebrisanega zbadanja v dia- 
logih in neusahljivega optimizma do disneyjskega pet- 
ja. Škoda, da angleščine nevešči ne bodo razumeli 
mnogih besednih šal, ob katerih sem se hkrati smejal 
in zavijal z očmi. In četudi te štorasto bojevanje občas- 
no stane življenja ter puzle niso pretiran izziv, prevaga- 
jo raznolike ideje, tesno prepletene z barvasto podobo 
in kvalitetno glasbo. Sedemurna prigoda bo pregnala 
obup in z radostjo napolnila tako mlajše kot starejše 
špilavce. 


ELEVATOR 

Dirkaško trkljanje po surrealističnih pokrajinah, zmešano s postavljanjem 


pasti, zidov in kitov, naredi Rock of Ages 2 za - drugačno izkušnjo. 


instein je rekel, da Bog ne koc- 

ka. Ne, on keglja! Tale odlična 
bizarna arkada je dostojna nasled- 
nica zabavnega, skoraj kultnega 
Rock of Ages. V njej se Atlasova 
(pol)božja roka z drčanjem krogle 
trudi razbiti duri nasprotnega gra- 
du. Hkrati širokopleči nebonosec, 
ki nadomesti Sizifa iz predhodnice, 
svoj dvorec brani pred enako uso- 
do. Skalo igralec s tipkami ali kon- 
trolerjem vodi po surrealni pisti, 
kar naredi igro za prismuknjeno 
kombinacijo hitroprste dirkalnice, 
stolpičaste obrambe in nadreali- 
stičnega balinčkanja. Med popoto- 
vanjem po čudoviti karti naš junak 
naleti na mnoge utrdbe, katerih 
imetnike mora poraziti. Sestavni 
del igre je namreč poigravanje z 
umetnostno zgodovino in Atlas se 
bo soočil tako z Jago babo kot z 
Van Goghom. 
Tekma je postavljena na dirkališ- 
če, ki ga oba tekmovalca opleme- 
nitita z izbranimi obrambnimi st- 
rukturami. Te so ustrezne duhu ig- 
re in obsegajo črede lepljivih krav, 
leve, privezane na balone, Da Vin- 
cijeve tanke in sode s pirotehniko. Pripomočki naj bi 
seveda nasprotnikovo kroglo zadržali ali celo uničili, 
da lahko Atlas s svojo prodre v nasprotnikov grad. 
Vrata zdržijo tri ali štiri nalete, odvisno od mase in po- 
speška rušilnega pripomočka. Po vsakem tresku mo- 
rajo delavci izklesati novo oblo, tačas pa naš titan do- 
polnjuje obrambo ali nasprotniku podkuri s strelo. Za- 
radi navite fizike in različnih okroglin, ki so pred tekmo 
na voljo in obsegajo tako napihljive krave kot krilate 
sfere, je njihovo vodenje hecno. Čeprav nad nadzorom 
nimam pripomb, pa gre pričakovati pogoste padce v 
brezna in s tem povezano psovanje. 
Kampanja nudi kakšnih pet ur odtrgane zabave, neko- 
liko brezvezni so le trije šefovski spopadi. Proti rodino- 
vemu Mislecu je na primer treba skakati s strehe na 
streho in gaziti topove ter plesalke, kar ne izpade prav 
posrečeno. Dirkalni teren je pester in povezan z umet- 
nostjo nekega področja, saj v Španiji krogla trklja mi- 
mo Dalijevih stopljenih ur, na Škotskem pa skozi dvo- 
dimenzionalne srednjeveške podobe. Utrdb je kakšnih 
dvajset, vendar računalniški nasprotniki niso ravno 

Ključni element igre je njena neverjetna podoba, kjer se reinterpretacija 
umetnostne zgodovine spogleduje z animacijami skupine Monty Python. 

enostavni in celo na najlažji stopnji igra nudi dovoljšen 
izziv, Dodatnih vsebin je še precej, tako za puščavnike 
kot za druženje v mnogo. Možno je tekmovanje proti 
času ali dirjanje med ovirami, z do štirimi človeškimi 
nasprotniki se lahko Atlas meri prek spleta, dvojica pa 
kotrlja za enim računalnikom na deljenem zaslonu. 
Igra je enostavno nekaj posebnega. Tekme so uživaš- 
ke, proge domišljene, veliko prostora je za piljenje ob- 
rambnih strategij. Vse skupaj še popestrijo animacije 
pred dirkami, ki so resnični presežek in spomnijo na 
Monty Pythone. Rock of Ages 2 je verjetno proizvod iz- 
krivljenega uma, vendar - prosto po Salvadorju Daliju 
- norost temelji na metodi. Edina mala minusa, ki ju 
najdem, sta nekoliko dolgovezno čakanje na nastanek 
nove krogle in rahlo dolgočasni šefovski spopadi. Za 
15 evrov je to nakup, ki nudi obilo akcije in krohota. 


Od absinta opiti pokozla skalo 
jo zaluča med krave in si sne uho. 


ACE Team / Atlus za PC 

nove računalniške tehnologije 


zmogljivi prenosniki 


diagnostika in servis 


INTERAKTIVNI 
ZAŠČITNIKI 


OSVETJA 


[) onedavna smo na Slovenskem le največji piflarji slišali za Star-Lorda 


in puškarskega Rocketa. Nakar so Guardians of the Galaxy zmago- 

valno osvojili velika platna in zdaj tupega Draxa pozna poslednji čefur, 
punce pa se divijo nad malim Grootom. Ni čudno, da so se pri Telltalu odločili 
zanje, ko so po DCjevem Batmanu iskali nekaj iz Marvelove galerije. Petdelna 
galaktičnovarovalna prigoda sicer nima filmske licence, vendar se po videzu 
in duhu očitno zgleduje po slikosuku, bolj kot po originalnih stripih ali risan- 
kah. Kdor je užil obe kinopredstavi, bo zato kljub drugačnim obrazom na do- 
mačem, kajti mitos je isti. Raznobarvna peterica varuhov ima poznane značaje 
in izročilo, okoli se prevažajo z ladjico Milano, obiščejo postojanko v gigants- 
ki lobanji Knowhere, srečajo Yonduja, Mantis in Zbiratelja, imajo opravka s 
policijo Nova Corps ... Poleg tega špilavno inačico takisto tvorita znatna hu- 
mornost in popevke starih dni, začenši z uvodnim komadom Livin' Thing od 
že davno pozabljenega ansambla Electric Light Orchestra. 


h s - 
Guardians so interaktivna TV-serija iz petih dvournih epizod. Zgodba je dobra, 
povezana s slikosučnih univerzumom, igralec pa jo (dozdevno) pelje po svoje. 


ae Ooo 


PO SUOJE ČEZ GALAKSIJO 


Gre za tipski Telltalov izdelek, torej interaktivno TV-serijo, ki se jo bolj 'sprem- 
lja', in ne za klasično piv-piv seka-seka videoigro. Poudarek je na uživanju v 
filmsko podajani in kadrirani pripovedi ter vplivanju nanjo. Rdeča nit je vigenj 
večnosti, sredstvo za vračanje življenja, za katerim se pehata vijolični Thanos 
in modra Kreejevka Hala. Obenem je z artefaktom mogote brezšivno povezan 
polbožji Gospodar zvezd, ki je osrednji protagonist, dasi nemalokrat ravno tako 
nadzorujemo kamerade. Raziskovanje ancientnega rituala tovarišijo vodi po 
raznih svetovih, a dobršen del dogajanja pripada družinskim dramam, ki se na- 
pajajo iz preteklosti likov. Gamora ima težave s kiborško sestro Nebulo, Petru 
ne dajo miru spomini na bolno mamo, modra gora mišic žaluje za poklano fa- 
milijo in izgubljeno ljubezen objokuje celo zajedljivi rakun. Čeprav so teme in 
odnosi globoki, židanosti, burk in hecnih komentarjev ne manjka. V pikrostih 
kajpakda prednjači kosmatinec, dočim je Drax tradicionalno 'dobeseden'. 

Igranje oziroma raje 'vmešavanje v odvijanje' je že mnogokrat preizkušeno. 
Nekaj je prostega razgledovanja po lokacijah, kot so templji in plovilo, precej 
je spopadov, v katerih je treba hitroprstno stiskati izrisane komande za udarce 

S razloži ozadje sestrskega odnosa Gamore in Nebule. Tole pa je primer večje 
odločitve. Če srboritnice ne obdržimo v ekipi, se bo pojavila ob boku neprijatelja. 


in umike, največ pa je pogovarjanja. Povest zvečine vijemo po svoje prav skozi 
izbire v dialogih. Manjše odločitve in mnogi odgovori nimajo nikakršnega vpliva 
in dajo samo drugačne reakcije. Nekatere replike kolovodji višajo ali nižajo na- 
klonjenost določenih likov, na primer ko se mora med stalnim kreganjem po- 
staviti na stran enega ali drugega sodelavca. To pospremi znamenito opozorilo 
"Ta in ta si bo to zapomnil." V vsaki od petih epizod pa je nekaj večjih razpotij, 
ki imajo za posledico drugačne, vzporedne prizore. Komu prodati truplo velike- 
ga nepridiprava, Zbiratelju ali policajem? V nesreči pomagati Draxu ali Grootu? 
Prijatelji morejo celo umreti ali iti po svoje ... Povsem drugačnih skozihodov res- 
da ni in nekateri odgovori nimajo tolikšne teže. A občutek ob odločanju je fin. 


POUES? BREZ ZAZNAMKOU 


Guardians of the Galaxy zaradi dolžine kajpakda ne premorejo nasičenosti fil- 
ma. Na trenutke se celo preveč vlečejo. A četudi ne presežejo Batmana in Ga- 
me of Thrones, so priporočljiva izkušnja, v kateri je kot vselej najbolje uživati s 
kavča in v družbi. So barviti, smešni in mestoma obogateni s prilično nepozna- 
nimi, vendar vzdušnimi pesmimi iz sedemdesetih. Škoda pa, da licenčna glasba 
predstavlja majhen delček dvanajsturnega odvijanja, saj je slišati le dva koma- 
da na epizodo, medtem ko je večina igranja nema ali podložena z brezvezno 
melodijo. Lahko bi bila vsa muzika v vsakem od poglavij oziroma prosto na vo- 
ljo. Toda če je to pikolovstvo, je precej večja hiba odsotnost zaznamkov. Četudi 
je bistvo izdelka v krojenju zgodbe, je preizkušanje drugačnih poti skorajda one- 
mogočeno. Možno je zgolj reštartati epizodo brez preskakovanja sekvenc, kar je 
nezaslišano. Zvedavec si bo zato drugačne razplete raje pogledal na YouTubu. 
Telltale ga s tem stalno biksa, česar ne bom nehal ponavljati. Mar bi se zgledo- 
vali po Life is Strange, ki tako eksperimentiranje odlično rešeno. 

Telltale za PC, PS4 in XBO e 23 EUR 

Bojevanje v teh 'špilih' je tekoče, samodejno, treba je samo stiskati komande v slo- 
gu "gobica levo' ali 'drkanje križca'. Za razliko od Batmana tu napake niso možne. 

Legende nudijo tako samotarsko ploščadenje kot skupinski trud z različnimi liki. 
proda kot pri New Super Mario Bros več kot dva lika na ekranu že delata-gužvo. 


Nekateri pravijo, da platformerji nimajo dobrih šefov. Dotični nekateri še niso 
igrali tega Raymana, kjer so glavarji prava eksplozija domišljije in humorja. 


Več sijočnežev kot zbereš, prej se ti odprejo naslednje stopnje. Nikdar ne veš, 
česa boš na njih deležen; med drugim tudi pobesnelega bega pred ognjebruhcem. 


. ; ' 


LDVERWATGE 


PO KOZO 


Leto in pol je minilo od izida Blizzardovega hero shooterja Overwatcha, 


ki se je lani upravičeno okinčal s številnimi nazivi igre leta, tudi našo. 


preveri, 


kako je z vobčim zdravjem te sodelovalne prvoosebnice in kam jo Nevihtniki peljejo. 


jega dni so si bili naši liki v večigralskih prvo- 
osebnih streljačinah jako podobni in so se 
razlikovali kvečjemu po zunanjostni kožici ter 
orožjih. Pa še slednje smo v vodilnih igrah, 
kot je bil sloviti Duke Nukem 3D, pobirali sproti, 
namesto da bi jih erpegejsko določili pred bitko. A 
uravnilovka ni trajala in sredi devetdesetih se je 
zgodilo, kar se je zgoditi moralo. Klasični Guake, v 
katerem smo se prek telefonskih zvez ciljali med 
čekane z večno enakim naborom pušk in vojšča- 
kov, je dobil uporabniško modifikacijo, ki je pravila 
spisala nanovo. Mod Team Fortress je namreč uve- 
del poklice, od vojaka prek vohuna do ostrostrel- 
ca, ki so se razlikovali po opremi in sposobnostih. 
Eden se je odlikoval s hitrostjo, drugi je zdravil, 
tretji se je skrivati umel, peti je tvoril strelske stol- 
piče. Razdeljeni so bili v tri skupine - napad, ob- 
rambo, podporo - in spopadli so se v skupinah. 


Dotični pristop je bil še kako važen tudi v nadaljeva- 
nju Team Fortress 2, ki je ohranilo devetero služb in 
čeznje poveznilo barvito, stripovsko grafično tuniko. 
Vnovič je bilo zelo važno, kako je ekipa sestavljena, 
kajti nekatere 'klase' so bile močnejše proti drugim 
in obratno. Ampak TF2 je prinesel še nekaj bistve- 
nega: poklice je prelevil v dejanske junake, v osebe 
s karakterjem. Zmešani kurjač Pyro, naliti eksplozi- 
var Demoman, francozarski Špijon, ruski Težak in 
ostali niso bili le nemi avatarji, prazne posode za naš 
ego in spretnost, temveč so se pačili, cmihali in otre- 
sali jezike v slogu "Upsi, nisem prinesel dovolj vreč 
za trupla!" Zato je prav druga Ekipna trdnjava naj- 
bolj uveljavila herojske streljanke, katerih razvojna 
pot je pripeljala do zdajle v vsem žanru najbolj igra- 
nega Overwatcha. Z njim je Blizzard storil tisto, kar 
od nekdaj počne najbolje: vzel je delujočo osnovo, 
jo izpilil in jo naredil nalezljivo kot prehlad. 


Zavzemanje točk je eden bistvenih načinov. Napadalna ekipa mora v območju stati zadosti časa, obrambna 
pa ji to preprečiti. Na sliki gre nam, agresivcem, kar dobro, kajti skozi Orisin ščit ne bo šlo zlahka. 

OB ENIH ZJUTRAJ: "ŠE ENGA" 


Moj cimer iz študentskih dni je imel navado reči, da 
če že zajebeš dan, ga zajebi orenk. Overwatch je v 
tem smislu perfekten naslednik vseh tistih samo- 
še-malo-odšpilam-in-grem-spat naslovov v slogu 
Civilizacije, X-Winga, Street Fighterja in Warcrafta, 
saj gresta zanj mimogrede vse dopoldne in popold- 
ne, pa še večer. Večigralske spletne partije z nekje 
desetimi minutami trajajo ravno prav, da lahko sko- 
čiš noter tudi, ko si utrujen ali slučajno ne menjavaš 
plenic. In četudi se greš maraton, boji niso tako dol- 
gi, da bi postali utrudljivi. Malo spomni na piškote 
domačica: lahko jih žreš po tekočem traku in šele 
po uri in pol ugotoviš, da si poln cukra ... ter se po- 
čutiš krasno. 


Ker igra nima zgodbene kampanje, avtorji fabulo 
podajajo na druge načine. Eden od kanalov je mno- 
godelni spletni strip na Comic. playoverwatch.com. 

Špil je privlačen zavoljo barvite, stripovsko stilizira- 
ne grafike, ki za maksimalno lepoto ne potrebuje 
mogočnega računala in krasno posreduje nekrva- 
vo, kibernetsko štimungo. Pa vsled mojstrske zvoč- 
ne podlage, ki obsega izvrstno glasbo (ah, te za- 
pomnljive, zategnjene fanfare!) in nadmočne učin- 
ke, po katerih jasno razločiš, kje in kaj se dogaja 
okrog tebe. Ko slišiš "tling tling tling", nekje blizu 
nindža Genji odbija izstrelke, in ko začuješ kurbla- 
nje v slogu motorke, pobereš šila in kopita, kajti eks- 
plozivnež Junkrat je pravkar zagnal svoje megaraz- 
strelitveno kolo. In, jasno, zaradi fantastično dizajni- 
ranih, raznolikih herojev, ki jih je že petindvajset. 
Prav vsak poseduje ničkoliko igralnih detajlov in 
svojstveno, velikokrat poniglavo osebnost. Soldier 
76 jadikuje nad starostjo, dečva Tracer je vsa hihi- 
tava in nafrfuljena, opičnjak Winston znanstveniško 
pametuje, germanska valkira Mercy se po švabsko 
priduša, da "vas bo dohtarca zdaj sprejela", brazils- 
ki kotalkar Lucio vrešči, ko se driča vzdolž sten ... 
Sleherni ima odzadnjo štorijo, ki jo predstavljajo 
sproti nastajajoče spletne animacije ter internetni 
stripi. Na tak način Blizzard sproti širi loro in krovno 
zgodbo o globalni vojni med prebujenimi roboti, kor- 
poracijami ter skrbniki future. 


SIMETRA NI JETRA! 


Po sposobnostih in orožjih so junaki v Overwatchu 
za razliko od denimo konkurenčnih Paladins nespre- 
menljivi. A njihove veščine, ki jih imajo tipično po 
dve do tri, so pazljivo uravnotežene in namenjene 
okvirni vlogi v enem od štirih razredov: napadal- 
nem, obrambnem, tankovskem in podpornem. Prak- 
tično vsi modusi se osredotočajo na tekmovanje 
dveh ekip s po šestimi člani in poudarjajo moštve- 
no udejstvovanje. Temeljna sta dva: zavzemanje se- 
rije nadzornih točk in spremljanje tovora, ki ga ena 
druščina potiska proti cilju, druga pa ga ustavlja. 
Oboje ima časovno omejitev, da se partije ne razv- 
lečejo. Vedno najbolj profitira tista stran, katere čla- 
ni najbolje sodelujejo in so pametno izbrali vloge. 
Klasična razdelitev je 2-2-2, torej dva DPSja (da- 
mage dealerja ali poškodovalca), dva tanka in dva 
zdravilca. To zagotavlja pisanost in daje priložnost 
še komu drugemu razen nabritim mladcem z reflek- 
si munga in preciznostjo sokola. Za vlogo reševalca 
ali tanka si lahko štiridesetletnik, pa boš z modrost- 
jo, dobrim postavljanjem, napredno prostorsko za- 
znavo in izkušnjami vseeno imel šanso, da zasiješ. 

Do pred kratkim je bila morilsko učinkovita 'dive 
composition', agresivna in hitra sestava z Winsto- 
nom, ki s skokom in polkrožnim ščitom zasede po- 
ložaj, pomagajo pa mu Genji, Tracer, Zarya, Lucio 

Drugi način, da se podučiš o izročilu junacljev, so eksterne risanke, dostopne recimo na Tubi. Lastno ima 
mnogo likov, od miroljubnega bojevnika Bastiona do učenjaškega Winstona, ki eksperimentira na Mesecu. 


in Zenyatta. Zdaj se je to malo umirilo, a ne preveč. 
navsezadnje so napadalne konfiguracije najbolj za- 
bavne in privlačne, ne da se tekma izrodi v defenzi- 
vno bezanje s snajperko Widowmaker in trpljenje 
pod Symmetrinimi laserskimi moduli. Junaka je 
moč po smrti menjati in tako s counterpickingom 
prispevati k uspehu, saj je po sistemu papir kamen 
škarje vsak močan proti nekaterim in šibek proti 
drugim. Natanko tako kot na žanrskem začetku v 
modanem Ouaku. 


Omenjajoč Winstona, on je tisti divjaški opičnjak 
zgoraj, pod njim pa značilno pištolo v luft moli brž- 
da najbolj prepoznavni lik v igri, Tracer. 


p 
—IM 


Tole se bo za mojega Hanzeljna slabo končalo, saj je ostrostrelec efektiven na razdalji, medtem ko korejska 
robotka D.Va z bližino pridobiva moč. Stežka bom jaz tisti, čigar igranje bodo pokazali kot 'play of the game'. 


V 
4:19 vov na sanoao 


DRE nn 


Doomfist je nov lik, ki je dopolnil arzenal napadalcev. Brambovci morajo odslej računati s še enim mofotom, 
ki lisičje kakor Genji uleti naravnost v sredino kur, da perje frči povsod. Še dobro, da ima bore malo energije. 

Prizor je z World Cupa 2017, kamor se je ob veselju številčne publike kvalificirala Avstralija. Ko bi to pre- 


našala TV Slovenija s Staretom na komentatorskem sedežu! Nedvomno bi padale legendarne izjave :). | 


DIRKA DO ULIA 


Kooperativni vidik razodene Overwatchevo resnično 
privlačnost. Res je, da lahko vešč strelec, ki obvlada 
headshote, sam carryja igro, toda praviloma so to 
izjeme. Lastnosti in orožja herojev so kot puzle, ki 
iščejo kompanjone. Na primer mitraljezec Bastion 
plus tank Orisa, ki predenj postavi ščit, ali 'Phara- 
mercy', kar pomeni letečo bazukašinjo Pharah v na- 
vezi z zdravilko Merey, ki frči za njo in jo leči. Sode- 
lovanje je važno tudi pri 'ultimatih', supermočeh, ki 
se odklenejo tolikanj hitreje, kolikor bolje se udejst- 
vuješ. Zarya denimo sproži 'ult' v obliki črne luknje 
za zvlek nasprotnikov na kup, nakar flanker Reaper 
za pravi pokol uporabi sukanje okrog osi in strelja- 
nje vsevprek. Zbiranje energije za supermoč je dvo- 
plastno, saj sestoji iz polnjenja lastne (kdaj zdraviti? 
kdaj streljati?) in odrekanja sovražnikom njihove. 
Pomeni, da ne rešetaš po njih v tri krasne in jim ne 
pustiš, da bi te poceni ugonabljali, saj jim to vse pol- 
ni ult. Seveda je v igri poleg gole tehnične veščine 
prisotna tudi psihologija. Genji denimo poseduje ne- 
kajsekundno odbijanje krogel, kar je efektivno sa- 
mo ob dobrem predvidevanju. 

Učinkovito igranje takisto zahteva poglobljeno poz- 
navanje odlično načrtovanih prizorišč, ki jih ni cela 
množica prav zato, ker je sleherno popiljeno do zad- 
nje stranske sobe, tempiranega zavoja in sobane za 
obujanje umrlih. Anubisov tempelj z za napadalce 
smrtonosno drugo nadzorno točko, ki proti usklaje- 
nim branilcem terja odlično koordinacijo, bržda do- 
segljivo le z glasovnim komuniciranjem ... zavite 


azijske ulice s templjema ... vesoljska baza z zmanj- 
šano gravitacijo za opasne skoke ... Vsako se vtis- 
ne v spomin in omogoča še in še analiziranja, uskla- 
jevanja ter predrkavanja. Spočetka lahko za nas- 
protnike vzameš bote, toda ob odsotnosti zgodbene 
kampanje moraš za realen vtis na linijo proti živim 
bitjem. Tam sta prvi postaji neobvezni guick play in 
zbirka alternativnih modusov arcade, kjer lahko jem- 
lješ zastavo, dobivaš naključne heroje ali se greš 
strelstvo na izpadanje. Resno igranje domuje na 
kompetitivni lestvici s točkovanjem za razrede od 
bronastega proti platinastemu in velemojstrskemu. 
Povsod nabiraš izkušnje za levelanje lika, kar pa je 
namenjeno zgolj nabiranju škatel z lišpalnimi dobro- 
tami, saj se lik s tem ne krepi. Ti 'loot boxi' ne vse- 
bujejo igralnih prednosti, marveč kožice, izjave, po- 
ze in sličen stuff za vidno-slušno bahaštvo. Puhlo, a 
na nek kokičast način sede. Omeniti velja tudi boje 
enega proti enemu, 'brawle' z različnimi pravili in te- 
matske, časovno omejene dogodke, kot so bile av- 
gustovske Poletne igre z žogostrelom Lucioballom 
ter nagradami v obliki ekskluzivnih kožic. 


"NOOB TEAM, FUCK OFF!" 


Kot igra nezanemarljive kompleksnosti in globine 
ima Overwatch zajeten dolgoročen potencial, ki se 
ga Blizzard nadvse trudi uresničiti. Od lanske splo- 
vitve so v interesu svežine in zadovoljstva kupcev 
brezplačno dodali tako nove karte kot heroje in 
načine ter udejanjili več kot, ne boš verjel, sto dvaj- 
set dokumentiranih zaplat. Čeprav špil glede na 


« P? 

Mimogrede, vozila so tematiki ustrezna in se vklapljajo v loro. Takih detajlov je v Overwatchu na tone. 

Overwatchevi liki so tako prepoznavni, da so brž 
dobili pornoobliko. Splet je poln stripkov in anima- 


cij, kjer se Mercy, Tracer in ostale kavsajo ko nore. 


začetno stanje ni totalno drugačen, so spremenili 
kar dosti, med drugim lastnosti herojev, ki oblikuje- 
jo metaigro. Vsakomur z računalniško verzijo je do- 
stopen tudi beta strežnik PTR (Public Test Realm) z 
vsebino v nastajanju. Je pa res, da Razvojnike čaka 
še dosti dela, saj problemi niso tako nedolžni. Med 
resnejše sodita problematično razvrščanje ljudi v 
kakovostne razrede, nad katerim je dosti pritožb, in 
počasen dotok rangiranih točk za lestvični prehod v 
višjo klaso, ki je takisto deležen kritik. Ker sistem 
upošteva povprečne vrednosti uspeha za tvoj lik 
med celotnim obulusom bitk, je povsem mogoče, 
da pike ob zmagi celo izgubiš. 

Največja kaprica za številne, tudi zame, je pak tok- 
sična skupnost v tekmovalni varianti. Ker so proda- 
li več kot trideset milijonov kosov igre, so tesla pri- 
čakovana. A žalitev je res veliko. Ne mine partija, 
ne da bi nekdo drugim jebal mater, ker so zanič, on 
pa je zato izgubil. Niso redki tisti, ki nagajajo lastni 
ekipi, medtem ko je cvileča otročad itak standard. 
Zato sem ob druženju z naključneži na lestvini že 
davno odložil slušalke. Potem ko je zaradi stalnih in 
nekaznovanih nesramnosti priljubljenost Overwatc- 
ha v korejskih igralnicah konkretno padla (v tej de- 
želi so na manko vljudnosti posebej občutljivi) in je 
skupnost dobesedno kričala, da je nekaj treba stori- 
ti, se je Blizz koncem julija le zganil. Udejanjili so 
večjo čuječnost, bane žaljivcev in splošno trebljenje 
plevela glede na prijave, ki jih fašejo debilčki. Sled- 
njih niso pregnali, posebej tistih, ki kvarijo timsko 
izkušnjo in igrajo zase. A dozdeva se mi, da malo 
bolje vseeno je. 


ZDRAVO POT ŽELIM 


Nevihtniki na čelu z razvojnim vodjo in podpredsed- 
nikom firme Jeffom Kaplanom, ki se je uveljavil kot 
rahlo neroden, a simpatičen obraz Overwatcha, elit- 
no prihodnost špila od nekdaj vidijo v e-športni sce- 
ni. Vrata vanjo bo januarja odprla liga Overwatch 
League, kjer bodo najboljši z lestvice prišli pod lupo 
poklicnih ekip, popolnjenih tudi s profiči. Ekipe ko- 
reninijo v mestih s celin širom oble, njihovi lastniki 
pa so gotovinarji, ki bi radi posegli na novo po- 
dročje. Bostonsko ekipo si je rezerviral lastnik 
moštva ameriškega nogometa New England Pat- 
riots, direktor baseballerjev New York Mets pa tisto, 

ki bo domovala v Velikem jabolku. Stroški so mili- 
jonski in ne pričakuj, da bo precej majhna sloven- 
ska overwatcherska skupnost sproducirala kak lo- 
kalen tim. Mogoče celotna alpsko-jadranska regija, 
pa še to je na meji verjetnega. 

Temeljna ideja lige, da bi publika navijala za svojo 
ekipo na podlagi regijske pripadnosti, kakor Ljub- 
ljačani za Olimpijo. Seveda to vključuje možnost se- 
litve celotne franšize nekam drugam, kot se dogaja 
v ameriških profesionalnih športih, prodajo znamke 
in podobne mahinacije. Ampak to naj se ne bi do- 
gajalo pogosto in skozi leta naj bi ekipe ljudem pri- 
rasle k srcu. Strokovno hrbtenico ligi daje uveljav- 
ljena organizacija Major League Gaming, ki jo je Ac- 
tivision Blizzard predlani kupil za dobrih štirideset 
milijonov evrov in organizira turnirje v številnih ig- 
rah, od Dote 2 prek Call of Dutyja do Super Smash 
Bros. Njihova ekspertiza se pozna po naraščajoči 
prezenci Overwatcha kot e-športa, ki se gleda, strea- 
ma in komentira. Julija smo navijali ob bitkah raz- 
vojne lige Overwatch Contenders, ki je nekakšen 
uvod v OWL, istega in naslednjega meseca pa pri- 
sostvovali obračunom v Overwatch World Cupu 
2017 na štirih lokacijah: Šanghaju, Sydneyju, Kato- 
wicah na Poljskem ter Los Angelesu. Tu se je spek- 
takularno spopadlo šestnajstero nacionalnih ekip, 
od švedske in španske do izraelske in brazilske, ki 
so se morale prej še kvalificirati na regionalni ravni. 
Cilj je bila vstopnica za finale na tomesečnem Blizz- 
Conu, kjer je Južna Koreja triumfirala nad Kanado. 
Sem ga gledal in bil navdihnjen za nadaljnje igranje. 
Tako prijatelji kot naključneži, naj bodo slednji še 
tako žaljivi. Zanimivejše, vznemirljivejše in krasot- 
nejše večigralske streljačine nisem izkusil že leta. 


Obstranske robe je čuda, od skodelic do figur. Ma- 
le vinilaste dečvice so za reveže, zagreteži pa plju- 
nejo stotaka in več za kompleksen plastičen kipec. 

Naphanost z markantnimi bojevniki je porodila tudi manjšo cosplayersko norijo. V like, kot je smrtnjaški 


strelec Reaper na sredini, in razne babure se napravljajo tako amaterji kot profesionalci. Na ogled se postav- 
ljajo na konvencijah, kot so Gamescom, Comic-Con in BlizzCon. Nekateri kostumi so res podrobni. 


NOVI BORLI 


Od izida je Overwatch zastonj dobil četvero novih, 
vnaprej odklenjenih bojevnikov (peti, Moira, bo zdaj 
zdaj). Za skoraj osemnajst mesecev se sliši malo, 
toda sleherni je premišljeno umeščen v roster in po 
svoje zanimiv. Nekateri so ob prihodu celo pretresli 
tedaj uveljavljene igralne strukture. Prostora za no- 
vince je še veliko, navsezadnje je v izročilu kup neu- 
porabljencev in neuporabljenk. Od umetne pameti, ki 
se udinja kot napovedovalka, do enega od šestih 
ustanovnih članov organizacije Overwatch, Liaa. 


" 
AN Egiptovska snajperka sili izven okvirjev do- 

jemanja tega poklica. Njena puška z mož- 
nostjo bližanja pogleda poškoduje sovražnike, a 
obenem zdravi tovariše! To pomeni, da z njo snaj- 
paš tako nasprotnike kot prijatelje in se dostikrat 
znajdeš v centru dogajanja, namesto da bi nekje 
kampiral kot Hanzo in Widowmaker. Precej svojevr- 
stno. Prav tako zna nasprotnike uspavati, metati zd- 
ravilno-škodljivo granato (ugani, kaj za koga) in za 
ultimativno sposobnost okrepiti izbranega sotrpina. 


OOMBRA Enega težjih likov v Overwatchu 
ljudje niso požegnali, dokler jim 
njene moči niso obelodanili študiozni profiji. Som- 
brini mašinki učinkujeta predvsem na blizu, kamor 


se prebije s kratkotrajno nevidnostjo, iz nevarnosti 
pa švigne s teleportom na določeno lokacijo. Izred- 
no koristno je njeno onesposabljanje sovražnih po- 
sebnih moči in zdravilnih paketov na tleh. V pravih 
rokah in proti določenim sestavam nasprotne ekipe 
je lahko dečva neverjetno efektivna. 


h 
ORISA Če je Reinhardt osrednji tank, je Orisa 
fantastičen drugi jedec poškodb in zaš- 
čitnik tima. Kentaverska robotinja je opremljena z 
daljnosežnim mitraljezom velikega nabojnika, po- 
stavljanjem zdržljivega ščita, neobčutljivostjo na ru- 
šilne napade in energijsko kroglo, ki sovrage poteg- 
ne k sebi. Tudi iz zaklona, v zrak ali čez rob globeli! 
Za ultimativko pa na tla postavi stolpič, ki okrepi na- 
pade vseh bližnjih kameradov. Njen problem je okor- 
nost, ampak ta lik ume zmagati partije. 
Čisti ofenzivec Doomfist se igra 


DO 0 M F |S kot streetfajterski stric. Na krat- 


ki razdalji Nigerijec proži šrotarico iz lenkov in izvaja 
čaroben aperkat, nakar oddaljene nesrečnike poleti 
treščit čez domine z raketno pestjo. Zatresti zna tla 
in se pri delanju poškodb obdajati s ščitom, za ult 
pa ima polet pod nebo, od koder prifrči kot smrto- 
nosen meteor. Nasprotniki krog sicer vidijo, a če ta- 
koj ne mrknejo, je po njih oziroma kasirajo konkret- 
ne poškodbe. Ni presenetljivo, da je postal eden naj- 
bolj popularnih junakov, pa čeprav krožijo vpraša- 
nja, o kakšnem fistingu natanko govori Blizzard. 


re 


NU 


ŽARČENJE 


IZOBILJA 


ed koristmi tehnološkega napredka važno 
V mesto zaseda brezžičnost. Iznajdba radij- 

ske komunikacije na prehodu v 20. sto- 
letje je poskrbela, da so brzojavke hipoma dospele 
tudi na ladje. Danes si ne moremo predstavljati, 
da bi televizor upravljali brez daljinca ali avto od- 
klepali ročno, telefoni na špagi pa so le še spomin 
tistih, ki jih že malo grabi v križu. Wi-fi nam po zra- 
ku dostavlja vse od nizik do muzike in stopamo v 
obdobje, ko se nemara udejanji celo veliki sen Ni- 
kole Tesle, brezžična distribucija elektrike. Pri vsej 
tej dejavnosti informacije na daljavo tovorijo elek- 
tromagnetni valovi. Tako s fona do bluetooth slu- 
šalk kot s satelita v orbiti do antenskega krožnika 
ali z nadzorne postaje do RC-avteka. 
To pomeni, da se moderni človek nenehno kopa v 
nevidnem sevanju, ki ga oddajajo wi-fi routerji, mo- 
biteli in sorodne naprave. Ob omembi radiacije do- 
sti ljudi stisne pri srcu, kajti černobilska nesreča je 
zakoreninila prepričanje, da pomeni nevarnost za 
nastanek raka, okvar zarodkov in lijavico. Strahove 
spodbujajo senzacionalistične objave, ki rednim 
uporabnikom mobitelov napovedujejo tumorje, ka- 
kopak vkup z oglasom za ščitnik za samo nekaj-ce- 
lih-devetindevetdeset evra. Koliko vode pijejo takš- 
na opozorila? Se ljudje res nezavedno obdajamo z 
napravami, ki nas bodo sčasoma zmutirale v grba- 
ve bradavičarje?? Navsezadnje s podobnimi procesi 
v mikrovalovkah presneto dobro kuhamo biološko 
tkivo, dočim radijske oddajnike obkrožajo visoke 
ograje! A po drugi plati ni dnevna svetloba nič dru- 
gega kot EM-sevanje, pa se strinjamo, da ni dobro 
stalno čepeti za zagrnjeno zaveso. 


Brcanje elektronov 


Brezvrvično sporazumevanje med onegaji poteka 
prek elektromagnetnih (EM-) valov, potujočega ni- 
hanja električnega in magnetnega polja. To je nes- 
novno sevanje, ki se širi s svetlobno hitrostjo. Vanj 
sodijo vidna svetloba, radijski valovi, rentgenski žar- 
ki ... Obstaja torej več vrst takšne radiacije, ki jo de- 
limo glede na valovno dolžino. Radijski valovi imajo 
največjo - več deset metrov - in posledično najnižje 
število nihajev na sekundo oziroma frekvenco, saj 
sta ti količini obratno sorazmerni. Na nasprotnem 
koncu ždijo žarki gama z valovno dolžino tisočine 


Sevanje radioaktivnih razpadov v aa pelei 
žarkov gama vsebuje še elektrone in helijeva jedra. 
Oboje slednje ustavi skafander, dočim nas pred 
prvimi obvaruje samo več centimetrov svinca. 

ob ušesu zraste 


tretje oko, s katerim si ogleda, 
če se to morda ni pripetilo za- 


radi sevanja naspidiranega 


wi-fi usmerjevalnika ali tele- 


fona. Pogrunta, da zaradi 
takšne radiacije ne moreš 
postati superjunak. 


Ki 


Tudi ionizirno sevanje zna človek koristno uporabi- 
ti, denimo pri slikanju telesa z rentgenskimi žarki. 
Ti gredo skozi mehko tkivo, dočim jih kosti deloma 
absorbirajo, kar da na filmu značilno sivinsko po- 
dobo. Seveda te doze radiacije niso prevelike. 


nanometrov in gigantskimi frekvencami stotih eksa- 
hercev, to je ena in dvajset ničel zadaj! Podatek je 
važen, ker je od takta nihajev premo sorazmerna 
energija, ki jo takšna radiacija nosi s seboj. Če v člo- 
veka usmeriš televizijskega daljinca, bo zgolj sko- 
mignil z rameni. Če pa ga obliješ z dosti gamažarki, 
bo doživel nekaj podobnega kot prebivalci Hirošime 
tistega avgustovskega jutra leta 1945. 

EM-valovi imajo torej odvisno od frekvence jako ra- 
zlične učinke na živa bitja, saj so nekateri nevarni 
že v majhnih količinah in drugi sploh ne. Najnevar- 
nejši so žarki, ki lahko iz atomov izbijejo njihove 
elektrone, krožeče okoli jedra. Sevanje, ki ima za to 
dovolj energije, označujemo kot ionizirno (tudi ioni- 

zirajoče), saj atome spreminja v ione; preostalo z 
nižjo energijo je neionizirno. Meja med skupinama 
ni povsem enoznačna, saj atomi različnih kemijskih 
elementov za izbijanje svojih elektronov zahtevajo 
različne energije, zato je denimo neka frekvenca za 
enega lahko ionizirna in za drugega ne. Kljub temu 
lahko v grobem rečemo, da ločnica stoji na zgor- 
njem koncu ultravijoličnega (UV-) dela spektra. To 
pomeni, da so visokofrekvenčni UV-žarki, rentgen- 
ski in gamažarki ionizirni, ostali ne. Seveda nista ni- 
ti vidna in infrardeča svetloba, drugače bi lahko s 
televizijskim daljincem koga ugonobili. 

radijsko okno 


RADIJSKI VALOVI MIKROVALOVI 

rentgen jedrska energlja 


Valovna dolžina je razdalja, na kateri element valovanja opravi en nihaj. EM-valovanja običajno ustavljajo snovi z delci podobne velikosti, kot je valovna dolžina, to pa 
pogojuje načine njihove izrabe. Radijske valove uporabljamo za komunikacijo zato, ker se najmanj izgubljajo v ozračju. Zemljina atmosfera v vesolje prepušča zgolj 
del vidne svetlobe in radijskih valov. Zato so optični in radijski teleskopi za opazovanje vesolja na tleh, dočim morajo infrardeče in druge posaditi na satelite. 


loniziranje pod vplivom žarčenja je v človeškem te- 
lesu hudo neugodno, saj razkraja molekule, s tem 
pa vse od celičnih sten do encimov in dednega za- 
pisa. Zato ljudje, močno ožarčeni ob jedrskih napa- 
dih ali nesrečah, razpadejo pri živem telesu, dočim 
oni z manjšimi prejetimi dozami trpijo za povečano 
pojavnostjo raka. Sevanje gama je namreč ena od 
posledic radioaktivnih razpadov. A da se položaj za- 
komplicira, tudi neionizirno sevanje ni čisto ne- 
dolžno. Četudi elektronov ne izbije, jih lahko pri viš- 
jih energijah porine v druge krožnice, kar prav tako 
spremeni lastnosti snovi. S temi pojavi se ukvarja 
organska fotokemija in mednje denimo spadata fo- 
tosinteza ter porjavitev kože zaradi sončenja. Ti pro- 
cesi so lahko bodisi koristni, kot je izdelava vitami- 
na D v koži, bodisi škodljivi, kot je nastanek prostih 
radikalov, ki pospešujejo staranje. Zaradi tega nam 
pred soncem ni treba bežati, je pa izpostavljanje 
kljub vsemu pametno omejiti. 


Vse seva 


Z ioniziranjem in podobnimi učinki se nam pri ko- 
munikacijskih načinih ni treba ukvarjati, saj nikjer 
ne uporabljamo UV-, rentgenskih ali gamažarkov. 
Ko torej govorimo o sevanju uporabniških naprav, 
je vsakršno spominjanje na radioaktivni znak neu- 
temeljeno in zavajajoče, saj so valovi izključno neio- 
nizirni. Najvišja uporabljena frekvenca je tista vidne 

svetlobe, ki jo trenutno skušajo izkoristiti v brezžični 
tehnologiji li-fi, o kateri smo že pisali. Široko uvelja- 
vljeni pristopi pa podatke nosijo na valovanju s še 
manj herci. Daljinski upravljalniki rabijo IR-svetlo- 
bo, vse preostale naprave, od routerjev do plastičnih 
avtekov, pa radijske valove, med katere na zgor- 
njem frekvenčnem koncu spadajo mikrovalovi. 
Čeprav takšno valovanje nosi manj energije od vid- 
ne svetlobe, pa se hkrati manj izgublja z absorpcijo 
v okolici in zato doseže dlje in globlje. Tako vidno in 
infrardečo svetlobo koža ustavlja, mikro- in radijski 
valovi pa prodrejo globlje v telo. 

To pri ljudeh lahko sproži vtis, da znajo biti nevarni, 
saj se laiku ne čuje spodbudno, da ga neka elektro- 
magnetna polja žgečkajo po ledvicah. A doslej so 
strokovnjaki spoznali le dve vrsti možnega vpliva 
teh sevanj na človeško telo, ki sta temelj naslednje 
važne ločnice med njimi. Pri prvi vrsti v tkivu z in- 
dukcijo povzročijo električni tok oziroma prerazpo- 
rejanje naboja. To je enak pojav, kot nam omogoča, 
da kuhamo na indukcijski plošči ali brezvrvično pol- 
nimo fone. Opisano povzročajo tako imenovana niz- 
kofrekvenčna sevanja pod sto kiloherci, kamor spa- 
da manjši del radijskih valov. Pri drugi vrsti učinkov 
na telo je posledica izpostavljenosti segrevanje tki- 
va, kar lahko doma preizkusiš na piščancu v mikro- 
valovki. To pa povzročajo visokofrekvenčna seva- 
nja med stotimi kiloherci in UV-svetlobo, kamor 
spada večina žarkov v brezžični komunikaciji. 


f JAH A 
Poglavitna značilnost elektromagnetnega valovanja, ki se širi iz ene točke enakomerno v Vse smeri, je tista, 
da njegova jakost hitro pada — s kvadratom razdalje. Zato je moč sevanja čisto blizu anten največjih radijskih 
oddajnikov zelo visoka, saj morajo signal, ki mu urno peša jakost, poslati sto in več kilometrov daleč. 

Sončna svetloba j 
od nekdaj obsi 
posledice preve 


as je slehernik že izkusil 
orda tudi premajhne doze 
ijolične žarke, in sicer iz 
IV-spektra. Načeloma 
ob preveliki izpostav- 
činke, med njimi rako- 
odsek Zemljino ozrač- 
tako zaščititi. Toda ta zaš- 
si čul za podatek, da 
lantskem letu faše toliko 
nesecu normalnega biva- 
kot pri dveh telesnih 
je posledica na eni stra- 
višini dvanajstih kilomet- 
ška letala, in na drugi šib- 
olja Zemlje pri polih. Naj- 
vrope v ZDA namreč ovije 
ej na sever. 
avionu pripusti več visoko- 
frekvenčnega UV- in kozmičnega sevanja. Sled- 
nje pride od z di Sonca, in pravzaprav v 
devetindevetdesetih odstotkih vsebuje bliskovito 
leteče snovne delce, kot so atomska jedra, ne 
elektromagnentnih valov. Za potnike načeloma ni 
problem, medtem ko morajo biti piloti in stevar- 
dese previdnejši. Študije namreč kažejo, da ob 
napačno načrtovanem delovniku tvegajo poveča- 
no pojavnost melanoma. Letalske posadke so ta- 
ko podobnovsevalno obremenjene kot uslužbenci 
jedrskih elektrarn. V bistvu se šele v zadnjem času 
širi praksa, da letalske družbe upoštevajo opozo- 
rila astronomov o sončevih nevihtah, v času ka- 
terih se jakost sevanja močno poveča. Tako je de- 
nimo nastal Nasin sistem NAIRAS. 


nja na tleh, o 
ranila, 
ni redkejše af 
rov, koder 


Oboje do človeka 


27", 


mr, 


MAILE 


Pravzaprav tudi generatorji v elektrarnah, kakršen je tale na sliki, izkoriščajo učinek elektromagnetnega po- 
lja na daljavo. Moč vode, vetra in sličnega namreč žene gred, ki suče zbir magnetov. Njihovo gibajoče ma- 
gnetno polje pa po okoliškem navitju žic požene električni tok. Elektromotorji opisani princip obrnejo. 


Čeprav nizkofrekvenčne valove v elektroniki redko 
uporabljajo, so v okolici stalno prisotni. Gre namreč 
za stranski produkt obratovanja vseh električnih na- 
prav, vključno s tistimi za razpošiljanje toka - daljno- 
vodi! Sleherni delujoči elektrostroj, od domačega se- 
salca do tipkovnice, oddaja elektromagnetno seva- 
nje, ki nastane kot posledica tokov v njem. A ta ra- 
diacija je tako neznatna, da ne bo nobenih posledic, 
če imaš kot ulični hiphoper ob glavo nenehno prili- 
man kasetofon. Prej se lahko nadejaš odrgnin ali 
težav s sluhom kot negativnih učinkov sevanja. Ma- 
lo drugače pa je z visokonapetostnimi daljnovodi. 


Prasketajoče žice 


Da so izgube čimmanjše, elektriko na velike razda- 
lje pošiljamo pri silnih napetostih. Te pri nas do- 
sežejo štiristo kilovoltov, tok pa 1600 amperov. To 
okoli vodnikov oblikuje močno nihajoče EM-polje, 
ki na tleh direktno pod daljnovodom preseže mejne 
vrednosti, svetovane za navadnega človeka. Delav- 
ci na omrežju imajo drugačne normative. Sevanje 
pade pod mejno vrednost na okrog petdesetih me- 
trih razdalje od žic, kar je tik ob trasi daljnovoda, saj 
so štiristokilovoltni običajno visoki okrog 45 met- 
rov. Nato jakost kot pri vsaki obliki neosredotoče- 
nega EM-sevanja pada s kvadratom razdalje, kar je 
zelo hitro. Zato nekaj sto metrov stran ni več omem- 
be vrednega odtisa v okolju. 

V praksi to ne pomeni, da te bo ob hoji pod žicami 
pričelo stresati kot na električnem pastirju. Uradne 
mejne vrednosti so kot vse s tega področja, ki jih 


Električni vodi se na poti do hiš razvejijo na takšne 
s precej nižjimi napetostmi od onih na velikih dalj- 
novodih. Obcestni s 400 ali 10.000 volti ti lahko 
zavdajo samo v primeru, če se ti zrušijo na glavo. 


bomo še srečali v nadaljevanju, podvržene doda- 
tnim varnostnim faktorjem. To pomeni, da so po- 
stavljene na okrog desetino tiste vrednosti, pri kate- 
rih so v laboratorijih zaznali dejanske negativne 
učinke. Za civilno prebivalstvo je običajno vštet do- 
daten preventivni faktor. Zato niti pod največjimi 
daljnovodi ni treba panično pospešiti koraka, saj ni- 
so grajeni tako, da bi bili nevarni okolici. V bistvu se 
lahko mirne duše uležeš pod enega in napraviš pik- 
nik s poslušanjem značilnega BZZZKa po žicah tam 
zgoraj. Postavljati prikolico in tam kampirati pa vse- 
eno ni priporočljivo, že zaradi tega ne, da ti ob kakš- 
ni nesreči vse skupaj ne zgrmi na glavo. Zato nepo- 
sredno pod njimi ne gradijo bajt. 


U 


z 
Najbolj zaskrbljeni lahko vselej posežejo po ročnih 
dozimetrih izpostavljenosti EM-sevanju in svojo 
obremenitev izmerijo v praksi. Te naprave običajno 
uporabljajo delavci v energetiki in se ločijo na me- 
rilnike nizko- ter visokofrekvenčnih valovanj. 


Ali ima dolgotrajno življenje blizu visokonapetost- 
nih žic posledice za zdravje, je debata, ki buri duho- 
ve od leta 1979. Takrat je izšla epidemiološka štu- 
dija, ki je zaznala rahlo statistično povezavo med 
pojavom levkemije pri otrocih in bližino daljnovo- 
dov v ameriškem Denverju. Vse odtlej se temu vpra- 
šanju posveča ogromna količina znanstvenikov s 
Svetovno zdravstveno organizacijo (SZO) na čelu. 
Še vedno velja sklep, da za takšno vzročno poveza- 
vo ni dokazov. Izsledki množice drugih raziskav nam- 
reč niso zaznali podobnih odstopanj in rezultati ori- 
ginalne študije bi bili lahko posledica množice dru- 
gih rakotvornih dejavnikov, ki jih takrat niso upoš- 
tevali. Takisto nam ni znan biološki mehanizem, ki 
bi lahko pripeljal do obolevanja. SZO tako za nizko- 
frekvenčna sevanja pravi, da niso škodljiva niti na 
dolgi rok, v kolikor si zgleden občan in ne plezaš 
vsako jutro za zajtrk na bližnji daljnovod. 

Kar poškoduje, lahko rabi kot orožje, in to velja tudi 
za mikrovalove. Toda ameriški Active Denial Sys- 
tem ni pečica za cvrtje teroristov, marveč neubojna 
naprava, ki povzroča pekočo bolečino. Vojski ni bil 
preveč všeč, zato razvijajo civilne inačice. 


Pečica ob ušesu? 


V visokofrekvenčnih sevanjih ranga gigahercev, s 
kakršnimi se sporazumevajo mobiteli, se polje me- 
njava prehitro, da bi lahko induciralo tok. Zato pa 
pospešujejo sukanje in vibriranje molekul v snovi, s 
čimer narašča njihova notranja energija. V snovi to- 
rej generirajo toploto, kar je princip, ki ga izko- 
riščamo v mikrovalovnih pečicah. Slednje imajo ce- 
lo podobno frekvenco blizu 2,4 GHz, kot jo upora- 
blja wi-fi! Tosortna radiacija torej vsekakor zmore 
škoditi živim bitjem - če jo doziramo v prevelikih 
količinah. Seveda telefonov nihče ne projektira na 
način, da bi ti ob pogovoru skuhali možgane. Upo- 
rabna elektronika je zasnovana tako, da deluje pri 
jakostih sevanj, ki ob pravilni rabi na ljudi v okolici 
nimajo negativnih vplivov. Navsezadnje te lahko 
ubije tudi pitje vode, če pretiravaš. 

Važno je zadržati dovolj nizko jakost radiacije, da je 
telo sposobno dodano toploto razpršiti v okolico, 
preden se temperatura dvigne na raven, ki bi povz- 
ročila motnje v delovanju organizma. Nekako tako, 
kot je lahko nevarna visoka vročina ob boleznih. V 
laboratoriju so dognali, da je meja, nad katero lah- 
ko pride do kvarnih vplivov, pri štirih vatih vsrkane- 
ga sevanja na kilogram biološkega tkiva. Tako so 


Otroci so teoretično občutljivejši na sevanje telefo- 
nov, saj je spričo manjših glav v primeri z odrasli- 
mi tkivo bolj obremenjeno, obenem pa se še razvi- 
ja. A zaenkrat tudi tu epidemiološke študije še niso 
pokazale zaznavnega porasta pojava bolezni. 

Tako se sevanje širi okoli trikrake bazne postaje sig- 
nala UMTS, postavljene na drogu nad hišo. Najmoč- 
nejše je v vodoravni smeri, kjer je rizično območje 
dolgo okrog sedem metrov. Na strani inštituta INIS 
najdeš takšne sheme še za razne druge vire. 


oblikovali merilo specific absorption rate (SAR), to- 
rej specifično stopnjo absorpcije organizma, z eno- 
to vat na kilogram telesne teže. Na njegovi osnovi 
so mednarodne inštitucije sprejele standarde, ki jih 
morajo izpolnjevati naprave, če jih želijo poslati na 
trg. Meja za delavce v elektrotehniki je postavljena 
na 0,4 W/kg, torej desetkrat nižje od nevarne ko- 
ličine. Za običajne uporabnike je dodan še petkratni 
varnostni faktor, kar pomeni 0,08 W/kg. Takšnim 
kriterijem sledijo snovalci wi-fi routerjev. Tam so 
vrednosti običajno presežene na razdaljah pod par 
centimetri od anten, kjer dosežejo okrog pol vata 
na kilogram. A celo če anteno primeš, nikdar ne pri- 
deš blizu 4 W/kg. To pomeni, da si povsem varen, 
dokler usmerjevalnika nimaš stalno v naročju, pa 
še tedaj ti najverjetneje ne bo hudega. 

Pri mobifonih je zakonodaja še striktnejša. Izmerjene 
vrednosti SAR morajo biti jasno navedene med last- 
nostmi teh naprav. Tu je kriterij zaradi specifične ra- 
be nekoliko prirejen in se glasi, da je mejna vrednost 
pri 'dveh vatih na kilogram, porazdeljenih v desetih 
gramih tkiva v glavi in vratu, izmerjenih v šestih mi- 
nutah'. Če mobitel ne pade pod ta dva vata na kilo, 
ne sme na trg. Z njim si torej ne moreš skuhati jajca 
niti, če si MacGyver. Danes takšnih primerov itak ni 
več, kajti z razvojem se sevalni izpust telefonov v bi- 
stvu niža! Nokia 3310 je na primer sevala s slabim 
vatom na kilogram, današnji Samsungovi galaxyji 
pa to počno s pol tolikšno jakostjo. Večina proizva- 
jalcev drži pod 0,6 W/kg, razen Appla. Ifon seva z 
več kot vatom na kilogram. Na to velja biti pri naku- 
pu pozoren, če te takšne reči skrbijo. 


4 
Temperaturne spremembe glave ob telefoniranju 
so zaznavne s toplotno kamero. Vendar je a 
takšne slike jemati z rezervo, saj je učinek na koži 
bolj posledica segrete naprave kot sevanja! Pravi 
vpliv lahko doženemo le z meritvami v notranjosti. 


moštnik 2017 


Z razmahom interneta stvari in 'pametnih gospodinjstev' bodo razne antenice čepele povsod okoli nas. 
Načeloma se moč EM-valovanja z interferenco lahko sešteva, podobno kot pri zvoku ali valovanju na morski 
gladini. A ker so jakosti stran od posameznih anten zelo nizke, niti veliko število virov ni vzrok za skrb. 


Tudi bazne postaje niso razlog za skrb, čeprav ras- 
tejo kot gobe po dežju, ker imajo višje frekvence no- 
vejših tehnologij manjši doseg. Snop njihovih anten 
je običajno usmerjen vodoravno glede na tla in v tri 
ali štiri smeri. Mejne vrednosti presežeš zgolj, če se 
na razdalji nekaj metrov postaviš direktno pred an- 
teno. Česar ne počne nihče, razen če je delavec, ki 
je za takšno ravnanje izšolan. Projektanti morajo pri 
gradnji baznih postaj namreč zadostiti normativom 
in poskrbeti, da naključni mimoidoči ne bo nikdar 
stopil v nevarni snop. Tudi če je antena postavljena 
kar na streho stanovanjske hiše, za njene prebival- 
ce nevarnosti ne bi smelo biti. Praktične meritve se- 
vanj so zgovorne: v običajnem ljubljanskem naselju 
je jakost radiacije baznih postaj, ki so nekaj sto met- 
rov proč, primerljiva s tisto starega radiotelevizij- 
skega oddajnika, ki je dvajset kilometrov stran. Pa 
zaradi slednjih nihče ni zganjal vika in krika ... 


Osnova laboratorijskih meritev telefonične radiacije 
je tak plastičen model človeške glave, imenovan 
'fantom'. Vanj z vrha vlijejo tekočino, ki žarke ab- 
sorbira podobno kot tkivo v glavi. Vanjo nato poto- 
pijo senzorje, ob model pa prislonijo mobinaprave. 


Previdnost vseeno velja 


Poglavitna avtoriteta, ki določa standarde, je Med- 
narodna komisija za varstvo pred neionizirnimi se- 
vanji ICNIRP s sedežem v Miunchenu. Gre za neod- 
visno nevladno organizacijo, ki jo finančno podpira- 
jo Evropska unija, Mednarodno združenje za zaščito 
pred sevanjem, Svetovna zdravstvena organizacija 
in Mednarodni urad za delo in vlade držav. Danes 
veljavne smernice za neonizirno sevanje je obliko- 
vala leta 1998. Njenim navodilom sledi zakonodaja 


11 


večine držav po svetu in rabi kot glavno svetovalno 
telo SZO. Posledično te napotke ubogamo tudi v 
Sloveniji, kjer pa imamo pravzaprav med evropski- 
mi državami eno bolj striktnih zakonodaj. Sloven- 
ska Uredba o elektromagnetnem sevanju namreč 
na občutljivih območjih, kot so vrtci in zdravstveni 
domovi, zahteva desetkrat strožje vrednosti od med- 
narodno sprejetih! 

ICNIRP zbira in pregleduje vse raziskave s področja 
neionizirne radiacije, ki jih je ogromno. Segajo od 
epidemioloških študij, ki skušajo zaznati statistično 
povezavo med življenjskim slogom in pojavnostjo 
bolezni, do laboratorijskih na živih bitjih ter gojenih 
tkivih. Veliko raziskav je bilo opravljenih na poskus- 
nih živalih, ki so preučevale morebitne vplive tele- 
fonskega signala na pojavnost raka. Živali so na pri- 
mer skozi ves življenjski cikel izpostavljali GSM-od- 
dajniku pri devetsto megahercih in dognali, da tve- 
ganja za razvoj tumorjev ni. Ena redkih izjem je bil 
preizkus iz leta 1997, ki je v osemnajstih mesecih 
uspel sprožiti limfom - rak limfnega sistema - pri 
nekaterih miših, gensko dovzetnih (!) zanj. Podobne 
rezultate dajejo poskusi na celičnih kulturah, kjer so 
le v peščici primerov opazili morebitne vplive na 
stopnjo poškodb DNK. Zato je Mednarodna agenci- 
ja za raziskave raka IARC pri SZO sevanje telefonov 
in wi-fi naprav pospravila v kategorijo 2B, ki pravi, 
da so potencialno rakotvorna. To pomeni, da trdnih 
dokazov za to v splošnem ni, a tudi še ni dokazov, 
da nikdar niso zločesta oziroma v kakšnih razmerah 
niso. Zato bo potrebnih še več raziskav, da bomo 
lahko imeli mirno vest glede podrobnosti. 


Dedni zapis nosi navodilo tako za sestavo kot delo- 
vanje celic, zato lahko njegove spremembe pov- 
zročijo okvare. A molekula DNK ima vrsto lastnih 
mehanizmov za obrambo pred poškodbami, od 
"varnostnih kopij' do popravljanja odsekov. 


Koliko laboratorijskih kosmatih zverinic je dalo 
življenje, da imamo varnostne standarde za neioni- 
zirna sevanja, ne bomo nikoli izvedeli, saj taki po- 
datki ne zaidejo na embalažo naprav. A zavedati se 
je treba, da so tovrstne raziskave obsežne. 


Skratka: ob pravilni rabi elektronike za posamezni- 
ka ne bi smelo biti nevarnosti, kljub temu pa bi se 
ta morda lahko pojavila ob nepravilni ali dolgotrajni 
rabi ter pri ljudeh, ki imajo za to morda genske pre- 
dispozicije. Povsem varni torej vseeno nismo. S to 
mislijo so oblikovali 'načelo previdnosti', ki pravi, 
da se je zaradi vrzeli v človekovem strokovnem zna- 
nju koristno zateči k preventivnim ukrepom. S tem 
bi že danes zmanjšali tveganje morebitnih škodljivih 
vplivov, ki jih slutimo, dokazati pa jih ne moremo. 
To v splošnem pomeni ravnanje, s katerim zmanjša- 
mo jakost in trajanje izpostavljenosti sevanjem. Na 
primer: wi-fi routerja nimaš postavljenega na nočni 
omarici ob postelji. Ne počneš parkourja po baznih 
postajah telefonije. Mobidik uporabljaš na področju 
z močnih signalom, kajti tam se antena za vzposta- 
vitev povezave manj napreza in s tem manj seva. 
Naprave nimaš pospravljene v prsni ali hlačni žep, 
marveč v torbi. Ponoči je na polici, ne pod povšt- 
rom. In tako naprej. Ni nujno, škoditi pa ne more. 
Dokler nisi paranoičen in se ne odevaš v alufolijo. 


Sevanje strahu 


Nekaj negotovosti torej vseeno obstaja in ta se lah- 
ko v dobi množičnih medijev ter interneta urno ra- 
zraste v množičen strah, ki ga šarlatani izrabljajo za 
lasten zaslužek. Nemalo zaslug za širjenje paranoje 
ima nekaj vidnejših sodnih postopkov, ki so jih 
tožniki sprožili proti proizvajalcem mobitelov, češ, 
da so njihove naprave krive za nastanek tumorjev. 
V večini ameriških procesov, kot je bil leta 2002 
proti Motoroli, je sodnik sklenil, da dokazov za ob- 
tožbe ni. Ven pa štrlita dva italijanska primera iz le- 
ta 2009 in letošnjega, kjer so razsodili drugače - da 
je dolgotrajna, več kot desetletna raba pri tožnikih 
povzročila benigne tumorje. Stroka nad takšnimi 
sklepi viha nos, italijanska sodišča pa niso znana 
po spoštovanju znanstvenih meril, saj so bili tamkaj 
pred leti obsojeni seizmologi, ker niso prav napove- 
dali potresa. 

Dolgotrajne epidemiološke študije, kot je bila In- 
terphone med letoma 2000 in 2010, niso zmogle 
odkriti vzročne povezave med rabo telefona in tu- 
morji glave, kot je gliom. Interphone je zajel skoraj 
petnajst tisoč ljudi iz trinajstih držav. Je pa res, da 
večina longitudinalnih raziskav ni segla dosti dlje od 
desetih let rabe mobilnega telefona. Kakšne so mor- 
da lahko posledice stalne dnevne rabe po petnajstih 
ali dvajsetih letih tako še ne vemo zagotovo. Prav od 
tod načelo previdnosti. No, pod slednjega gotovo ne 
spada raba ščitnikov pred telefoničnim sevanjem. 


Te običajno dobiš v obliki nalepk ali ploščic za v žep 
in obljubljajo magično varovanje, pa še pucanje ča- 
ker, če plačaš dodatno, da jih bioenergetsko skali- 
brirajo. Že v štartu bi moral biti ščitnik pred seva- 
njem prirejen anteni posameznega telefona, zato so 
univerzalni popoln nesmisel. Prav nasprotno - v res- 
nici so škodljivi! Če dejansko zmanjšujejo jakost 
EM-polj, namreč to pomeni, da telefon teže vzpos- 
tavlja povezavo, s čimer se bolj napreza in torej se- 
va več, ne manj! 

Večina teh internetnih domnev o škodljivosti trdi, 
da obstajajo novi, neznani mehanizmi učinka na or- 
ganizme, ki jih strokovnjaki še niso odkrili. Da bi jih 
ločili od uradno priznanega toplotnega, jim pravimo 
'netermični'. A kot rečeno, dokazov zanje nimamo. 
Malo verjetno je, da bi se po dolgih letih nenadoma 
pojavile hude bolezni, saj se v nasprotju z zahrbtni- 
mi rakotvornimi snovmi, kot sta azbest in dioksin, 
sevanja ne odlagajo v telesu. Razen tega obstajajo 
ljudje, ki trdijo, da so na elektromagnetno žarčenje 
še posebno občutljivi, kar naj bi se odražalo v sla- 
bem počutju, utrujenosti, motnjah spanca in po- 
dobnih neprilikah v bližini routerjev in telefonov. To 
tako imenovano EM-hipersenzitivnost so takisto do- 
volj strokovno raziskovali in prišli do zaključka, da 
gre kratkomalo za placebo oziroma hipohondrijo. 
Preiskovanci so namreč trdili, da jim je sevanje zav- 
dalo, ko so jim znanstveniki v laboratoriju zgolj re- 
kli, da so ga prižgali, pa ga v resnici sploh niso. 


M 


Takšno varovalo pred 'elektromagnetnim stresom' 
naj bi s starodavnim mineralom 'harmoniziralo naše 
biopolje'. Zal pa ne varuje pred učinki HAARPA ter 
chemtrailov in napravami tajnih agentov. Jojmene. 


Antene stran od postelje 


Elektromagnetna oziroma vsakršna radiacija za naš 
organizem ni novost. Tudi če odstranimo vse stroje 
novodobne civilizacije, nas že od nekdaj obkroža v 
naravnem okolju. Tam zgoraj je sonce, prebadajo 
nas kozmični delci, pa žarki radioaktivnih snovi, kot 
je plin radon, ter drugih bitij, saj sleherni objekt se- 
va najmanj toplotno energijo. Napak je na človeško 
telo gledati kot na krhek kup mesa, ki ga bo grd po- 
gled radijske antene sevrl v pečenko. Naša tkiva 
znajo sprejeti določeno dozo sevanj in njihove učin- 
ke do neke mere nevtralizirati. Resda to dostikrat 
pomeni krpanje molekularnih poškodb, a tako pač 
zemeljski organizmi delujejo že od pradavnine. Ven- 
darle pa človek v zgodovini še nikdar ni bil izpos- 
tavljen toliko radijskim valovom kot danes. Ob pre- 
tiranem obsevanju z njimi vsekakor lahko pride do 
poškodb, zato je njihova raba zamejena s pravilniki, 
ki nas varujejo pred prevelikimi dozami. 


Te 

inštitut za neionizirna sevanja 


DOMAČE GORE 
STROKOVNJAKI 


Kar za mednarodno področje pomeni ICNIRP, je 
pri nas ljubljanski Inštitut za neionizirna sevanja 
INIS. Raziskovalci z direktorjem dr. Petrom Gajš- 
kom na čelu izvajajo široko bero meritev na tere- 
nu in računskih simulacij v laboratoriju ter poma- 
gajo pri usposabljanju. Oni torej z merilniki skače- 


jo znotraj ograj visokonapetostnih transformator- 
jev in po strehah z baznimi postajami ter povedo, 
če vplivi na bivanjsko okolje zadoščajo zakonoda- 
ji. Hkrati so močno usmerjeni v izobraževanje, za- 
radi česar so zanimivi za slehernika. Njihova splet- 
na stran lnis.si je namreč zakladnica razlag z vseh 
mogočih področij neionizirnega in optičnega se- 
vanja, tudi daljnovodov, solarijev in indukcijskih 
kuhalnih plošč. Vsebina je dobro razporejena in 
glede na zahtevnost razdeljena na razlage tako za 
fizikalne analfabete kot tiste z nekaj predznanja. 
Ima tudi nekaj uporabnih servisov, na primer ba- 
zo podatkov vrednosti SAR za mobilne telefone, 
izračun okoljske obremenitve za različne tipe dalj- 
novodov in karto sevanja po Sloveniji. Celo meril- 
nik obsevanosti lahko najameš pri njih. 


Kot pri večini stvari v življenju gre torej za ravno- 
težje med koristmi in slabostmi. Vprašanje ni, ali 
EM-signale sploh uporabljati, marveč kje je točna 
meja nevarnih jakosti in koliko smo se ji v željah po 
priročnosti, uživanju ter modernem izobilju pripra- 
vljeni približati. Strokovnjaki so si enotni, da ob 
sprejetih navodilih rabe težav za veliko večino ljudi 
ne bi smelo biti. Vseeno pa stoodstotne sigurnosti 
ni, zlasti ob dolgotrajni močnejši izpostavljenosti. 
Ne vemo denimo natančno, če dvajsetletna nošnja 
telefona v žepu zares nima nobenega kvarnega vpli- 
va na moško plodnost. Ali če res ni prav nobenih 
posledic, ko onegaje do onemoglosti gnetejo že de- 
setletniki ali še mlajši. Zato nekaj previdnosti velja 
in ne preždi vsega dneva s tulifonom na obrazu. Lah- 
ko te zaradi neprevidnosti zbije avto. 


Koristno je že mlajšim razložiti tveganja zaradi se- 
vanj. Toda še važneje je rabo telefonov omejiti spri- 
čo nečesa drugega. Vdori v zasebnost ali nepravil- 
na drža telesa so realnejše nevarnosti od radiacije. 

Serija 7502 


Popolna slika s procesorjem 
Philips P5 Perfect Picture 


Veliko funkcij, minimalistična zasnova. Televizor Philips serije 7502 
omogoča osupljivo kakovost slike 4K Ultra HD, ki se ujema 

s čudovito funkcijo Ambilight in vgrajenim zvočniškim modulom 

z nizkotoncem za popolno doživetje razvedrila. 


Pi Perfect Hiš] ULTRA 
Picture Engine | B 


www.philips.si/tv pH [ LI DS 


Sokoljeoki, glasnouhi, slado- 
kusni in ostročutni 
prefinjenega nosa se sprašuje, 
ali bodo omiljena domišljijska 
vesolja kdaj stregla vsem 
našim čutom. 


čuti, prek katerih sprejemamo okolico in vodimo 
življenje. Nekateri imajo pomembnejšo vlogo kot 
drugi, ampak na koncu dneva smo hvaležni tako za 
gostoto senzorjev pod prepucijem kot za brbončično 
matriko na jeziku. Tudi navidezni svetovi nas vase 
srkajo prek čutil. Spočetka smo vanje vstopali plo- 
skovno z očmi in uhlji, nakar so nas za vernejše 
doživetje pričeli hecati s stereoskopijo in prostorskim 
zvokom. Sodobni VR-vizirji namečkoma udušijo zuna- 
nji okoliš in z gibalnimi igratorji dodatno poglobijo iz- 
kušnjo. Občutku, ki gre onkraj oči in ušes, takisto do- 
prinesejo tresavni joypadi in suvalni volani. Navsezad- r 
nje je tak odziv tudi haptično tresenje telefona. A po- 
leg teh vsakdanjosti obstajajo še številni primeri na- 
govarjanja našega telesa, ki se znajo v ustreznih po- 
gojih izkazati za presenetljivo doživljajske. 
Z nastopom navidezne resničnosti je težnja po čim 
večjem vsečutnem realizmu še toliko višja, zato je to- 
vrstnih projektov nemalo. Večina preteklih se na dolgi 
rok ni izkazala in tudi aktualne ideje često crknejo že v 
razvojni fazi, preden nafehtajo dovolj investicijskih ce- 
kinov. Je pač tako, da se igralci in gledalci ob koncu 
dneva vseeno odločimo za ravninsko sliko ter ležerno 
zleknjenost v naslonjač kot pa za naglavne in telesne 
inštalacije. Karkoli več je povečini privlačno zgolj za 
preizkus oziroma za občasen užitek v zabavnih ustano- 
vah. Niz takih domislic je vsekakor vreden vpogleda 


SILNI SUVALNI OGATAČI MOGOTE 


Tehnologija force feedback ni omejena samo na roke. Leta 1994 je firma Aura 
razvila prvi haptični nahrbtnik interactor, s katerim je "špilavec igro čutil, ne le 
slišal in videl." Priprava, nekašen woofer na naramnicah, je basovske tone pre- 
vedla v hrbtne vibracije, zato je bil sleherni udarec v Mortal Kombatu II tudi 
hrbtenično občuten. Enako 'telesni' so bili streli, trki in ekspozije, le odzadno 
muziko je bilo dobro izklopiti, da vibratorjem ni dajala napačnih informacij. Iz- 
delek so v prvi vrsti tržili kot dodatek za mega drive in super nintendo, a je de- 
loval s katerimkoli avdiotokom. Z nekaj sto tisoč prodanimi komadi v štacunah 
Toys'R'Us je bila zadeva kar uspešna kljub precejšnji teži in nepraktičnosti, saj 
je bilo idealno igranje v stoje. 


U id, sluh, tip, vonj in okus ter ravnotežje so naši 


Aura interactor je bila svojčas sopomenka za ridikulozen igrarski pripomoček. 
Nahrbtni basovec, resno? Ampak brca v Mortal Kombatu 2 se je res čutila! 


USEČUTNO, 


, u , 
pi Je. v FA 

j KARA 


Pri Auri so nato izdelali enakonamensko blazino, ki je 
omogočila sedenje, naprej pa ideje niso razvijali. Interac- 
torjeva ideja vseeno živi dalje, kajti taki povratno odzivni 
telovniki v dobi navidezne resničnosti pridobijo na smi- 
selnosti. V zadnjem času je videti celo vrsto poskusov, 
nekateri med njimi z dodatnimi rokavicami rabijo še kot 
igratorji, vendar nobenega ni moč kupiti s police. 
Povečini delujejo z vibratorskimi mikroelementi, 

ne več z zvočniškimi membranami, najbolj 
drzne ideje pa vključujejo še elektrode. Ta- 
ki sta obleki Teslasuit in Araig ('as real as 

it gets'), ki po vzoru pasov za 'ustvarjanje' 
trebušnega six packa elektrošokirata mi- 
šice. Domiselni slogan 'serious virtual 
body harm' od Aurinih inženirjev izpred 

dveh desetletji s takim principom dobi 
bolj dobeseden pomen. A oba projek- 
ta kot še marsikateri podobni sta na 
Kickstarterju propadla. Po mojem bi 
taka reč zaživela edinole, ako bi jo 
izdal oziroma vsaj požegnal kak- 

šen Sony ali Oculus. Tudi zavoljo 
softverske združljivosti, ki je vselej 
problem. Bo pa tako telesno doje- 
manje nekoč gotovo postalo bolj 
vsakdanje, kajti slejkoprej bodo 
naša oblačila privzeto odzivna. Že 
zdaj testirajo srajce, ki zavibrirajo 

ob dobljenem SMSu. 


To je hardlight suit od firme NullSpace VR, 
eden redkih uspešnih haptičnih jopičev, 
ki za 5004 evrov dospe spomladi. Vse- 
buje 16 vibratorjev in rabi tudi orientaciji 
v prostoru. Ga morajo pa igre podpirati. 

Pred desetimi leti je Ljubljana dobila kino Xpand, ki je s 3D-naočniki, strobo- 
skopi pod stropom, pršilci in motoriziranimi sedeži napovedoval novo raven 
uživanja v filmih. Ob ustrezno predpripravljeni vsebini je bila izkušnja dejansko 
nepozabna. Spomnim se afriškega dokumentarca, ki je ob topotanju slonov 
gledalce nabijal v zadnjico, njihovo vodno špricanje pa je pospremil resnični 
pršec. A podpora studiev je izostala, dočim naknadno programiranje bliskov in 
tresavice na blockbusterje ni izpadlo v redu, zato je imel projekt kratek rok tra- 
janja. Danes sicer obstaja več takih sistemov, recimo X4D, 4XD in DBox, ven- 
dar je prirejenost vsebin še vedno pičla. Bržda je razlog v tem, da kljub par do- 
bro pripravljenim naslovom širšega zanimanja publike v resnici ni. Take dvora- 
ne so še najbolj uspešne v zabaviščnih parkih, kjer specialne, več let trajajoče 
predstave obogatijo z umetno meglo, milnimi mehurčki, nagibanjem sedežev in 
ventilatorji. Ter 'mišjim repom', ki pod sedeži biča gležnje in daje občutek smu- 
kanja miši pod nogami. 


z b 
Ljubljanski Xpand je duri zaprl jeseni 2015. Razlog je izpričan: domala ničeln in- 
teres s strani studiev za vdelavo dodatnih bliskov, špricov in guncev. 


4D-kinematografi začuda niso stara pogruntavščina. Za prvo predstavo s trodi- 
menzionalnimi očali, premikajočimi se stoli in vodnimi brizgami velja priredba 
Honey, | Shrunk the Audience v Disneylandu leta 1994. V javne kinodvorane je 
tehnologija prišla šele v zadnjem desetletju, pri čemer je bil Xpand med svetov- 
nimi pionirji. Vseeno pa so bili osamljeni poskusi že pred tem. Eden takih je bil 
Sensurround, s katerim je Universal Studio leta 1974 začinil katastrofični film 
Earthguake. Šlo je za preprost, surov sistem koncertnih zvočnikov, ki so jih iz- 
datno namestili po kinu, nakar so skozi njih ob veliki jakosti spustili zelo nizke 
tone. Občutek tresenja je bil baje tako verodostojen, da so ljudje kljub predhod- 
nemu opozorilu bežali iz dvorane, medtem ko so inštalaterji molili, da vibracije 
ne bi povzročile resnične nesreče. Četudi je bilo ozvočenje relativno poceni, Po- 
tres pa je desetkratno povrnil denarni vložek, Sensurround ni zaživel. Uporabilo 
ga je le četvero naslovov v sedemdesetih, med njimi Battlestar Galactica. 


s 


Terminator 2 3D v Universalovem zabaviščnem parku je bila svojčas najboljša 
demonstracija vsečutnega kina. Posebnost predstave je bila v tem, da so se 
učinkovitemu 3Dju, megli, tresenju in laserjem pridružili še živi akterji na odru. 

NAMIŽNII VETROVNIHI 


Večina ve za Philipsovim televizorjem lastno tehnologijo ambilight, ki z ledica- 
mi na zadnji strani vzdušno podaljšuje prikaz na steno. Manj pa je poznan pro- 
jekt amBX, s katerim so hoteli Nizozemci pred dekado ustvariti veččutno gosti- 
jo za gejmerje. Komplet je namreč poleg zvočnikov vseboval ventilatorja, am- 
bientalni lučki in tresalo za roke. Crysis, Call of Duty 4 in Toca Race Driver 3 so 
v tem namiznem bliskajočem prepihu kar dobro zaživeli. To vem, kajti dotični 
kupček komponent in kablov smo testirali v Jokerju 177. Takrat smo bili nad 
izkušnjo v nekaterih kompatibilnih igrah močno navdušeni, a smo obenem za- 
bavljali nad komplicirano namestitvijo, visoko ceno in pomanjkljivo podporo. 
Špilovje je moralo biti kajpakda posebej prirejeno in čeprav je Philips poskrbel 
za programerska orodja ter pomagal razvijalcem, amBX ni pustil nikakršnega 
odtisa. Naslednje generacije ni bilo in reč je potihem zdrsnila v pozabo. Danda- 
nes je omogočen le en takega ambienta: Philipsov sistem vsebarvnih povezlji- 
vih žarnice hue je moč spariti s tevejem, nakar ustrezno žari celoten prostor. 


Leta 2008 smo igrali na 17-palčnih zaslonih, ampak Philipsov amBX je z lučka- 
mi, vetrcem in vibriranjem mize znal poskrbeti za nadgrajeno vzdušje. 


Na amBX spominja napovedani izdelek vortX, ki ga množicarski start-up Whirl- 
wind FX označuje kot 4D environmental simulator. Vendarle namizna škatlica 
ne sveti, ne muzicira, niti ne trese. Njeno poslanstvo je pihanje zraka, ki je lah- 
ko topel ali hladen, pač glede na nazaslonsko dogajanje. Snovalec je na zami- 
sel prišel, ko je med VR-izletom v hribe nekdo odprl vrata sobe in ustvaril pre- 
pih. Ker je pri vseh takih podvigih težava s podporo, vortX ne terja zahtevane 
združljivosti vsebin oziroma namenskega programiranja, marveč se softver in- 
teligentno odloča na podlagi analize slike in zvoka. Kako točno to funkcionira, 
razvijalci ne povedo, a bržčas presežek oranžne barve pri metanju ognja v Batt- 
lefieldu ali Drogonovem dracarysu temperaturo piša poviša, modrikasta pa ga 
ohladi. To se sicer sliši nekam nezajamčeno, ampak prvi preizkuševalci, zlasti 
v kombinaciji z VRom, ne morejo skriti zadovoljstva. Ako bo fehtarska kampa- 
nja uspešna, kanijo izdelek naslednje leto tržiti za dobrih sto evrov. 


VortX je namizni ventilator z grelnikom, ki sam od sebe "analizira sceno' in ustrez- 
no odreagira. Menda čutiš ogenj, šviganje krogel in zmrzal do poldrugega metra 
stran, možen pa je tudi tandem dveh enot. Projekt je v prvi vrsti osnovan za VR. 

THE GREATEST WONDER OF THEM ALL... Man NE. > 


VOHALNIO DOŽIVETJE 


Tovariši, se spomnite smellblasterja, kartičnega modula, ki je nazaslonsko do- 
gajanje dopolnjeval z odorjem? Za realistične vonje je skrbela naveza procesor- 
ja stinX in petih kartuš z amonijakom, kerozinom, karamelo, rožmarinom in 
deionizirano vodo. Šlo je seveda za Jokerjevo prvoaprilščino, vendar primeri 
nagovarjanja vohalnega organa resnično obstajajo. Leta 1959 sta se v ZDA po 
naključju predstavila kar dva taka kinematografska sistema. Smell-O-Vision je 
pospremil detektivko Scent of Mystery in prek cevne napeljave pod sedeži širil 
vonjave v skladu s prizori. Ideja je bila, da gledalci zavonjajo cigaro morilca, 
preden se le-ta prikaže. Tehnologija AromaRama pa je ob dokumentarcu Be- 
hind the Great Wall za draženje vohalnih receptorjev s travniškimi rožami in 
konjskimi figami uporabljala kar klimatsko napravo. Inštalaciji sta vsebovali 
več deset arom in sta jih med občinstvo brizgali avtomatično. Čeprav sta se 
oba sistema vpisala v filmske anale in se je tedaj govorilo, da odtihmal filmi ne 
bodo več enaki, sta bili projekciji v resnici osamljena poskusa. Učinek namreč 
ni bil zadovoljiv: vonj se ni istočasno pojavil v vseh delih dvorane, gledalci so 
ves čas moteče glasno vdihavali in za nameček sta razočarala še sama filma. 


THE FUN PICTURE OF THE YEARI 


SIOHT... SOUNO... AND NOW. ONI 


H g m-— 
SCENT OF MYSTERY 
" sMELL-o wisvown/ 
DEMAGLOA ELLJOTT - PETER LORIE « Pam Was 
NICI "76 MW SKTLLo.vesam 
ona JN BELOCA $ CHANNEL SOGAO 
IM Joe Paocess. NITDETETRTITE 


MI SEATS RESEMED Met ze sega sr sze 


POSITVALY CANNOT BE SKOWA JA awr oTaca 


SOVPREAN CALE ORNK rugav 
Pred pol stoletja sta v istem letu zaigrali dve konkurenčni kinopredstavi z vonja- 
vami. Oba filma sta med gledalce spuščala več kot trideset arom. Novinarji so 
se spraševali, katera tehnologija bo prevladala. Ni niti ena, saj sta obe zaudarjali! 


Danes je nosne eksperimente moč najti v nekaterih tematskih parkih, kot je 
Disney World, in občasno kot hec pri navadnih predstavah s 'praskalnimi karti- 
cami'. To so kartončki z dišeče potiskanimi polji, ki jih gledavec v pravem tre- 
nutku spraska, da sprosti vonjavo. Tak pristop so uporabili nekateri špili, med 
katerimi je najbolj znan Larry 7. Podpiral je cybersniff 2000 z odorjem uplinje- 
nega fižola, prašičjega švica in mornarske smegme. Vseeno pa je obstajal re- 
sen poskus za verno nagovarjanje voha med igranjem, pravi smellblaster. To je 
bil projekt iSmell od firme DigiScents, ki je prototip USB-naprave predstavila 
na sejmu CES 2001. Z njo so takisto cikali na marketing, v smislu, da prideš na 
stran od restavracije, nakar se sproži vonj pečenega piščanca. A odziv javnosti 
je bil zavoljo bednega izkaza klavrn, zato dišavni onegaj kljub dvajsetmilijon- 
skemu vložku ni nikdar prišel na trg. Pred nekaj leti se je pisalo še o slični na- 
meri japonskih znanstvenikov s televizorjem, 
vendar je ta ravno tako ostala v laboratoriju. Vsi 
zadnječasni poskusi gredo bolj v smer peščice 
vonjav za ambientalno rabo, v slogu relaksacij- 
skih videov cvetlic, rajskih plaž in sadja s sp- 
remljevalnimi nazalnimi draženji. 


) 
Obiskovalci nekaterih predstav Spy Kids 4D so dobili kartice 'serateh and sniff' 


z osmimi polji, ki so jih v pravem trenutku spraskali in sprožili ustrezne vonja- 
ve. To je bil kajpakda bolj marketinški trik kot pa višjenivojska čutna izkušnja. 

UPLIVANIJE NA NOTRANJE UHO 


Ne vem, zakaj biologija uči, da je čutov samo pet, kajti mednje zagotovo sodi 
ravnotežje. Z njegovim centrom, ki biva nekje v notranjem ušesu, se zabavna 
industrija rada heca, začenši z lunaparki. More pa se ga izzivati takisto v igri- 
čarstvu. Nikoli ne bom pozabil izkušnje z nekim pilotskim igralnim avtomatom 
v londonskem Trocaderu, ki se je centrifugasto obračal v vse smeri. Po brezup- 
nem nebesnem vrtenju nisem več vedel, kaj je gor in kaj dol, zato aviona krat- 
komalo nisem uspel poravnati. V igralnicah je takih vrtečih, nagibalnih in tre- 
sočih avtomatov nemalo, medtem ko so v konzolnem in PC-igranju najbolj po- 
gosti vozniški simulatorji na motorjih in hidravliki. Dasi jih v navadnih trgovinah 
ne prodajajo, je ponudba obilna. Raptor od firme VRX, ki nudi najboljšo doživetje 
Forze, ima cenovno postavko kar 400 jurjev! Volaniziranje na tak način ni sa- 
mo bolj vzdušno, temveč zaradi vplivanja na ušesno libelo daje boljše rezultate. 
Na zdrs v resničnem avtomobilu se namreč odzovemo ravno zaradi informacije 
o porušenem ravnotežju. Suvalni volan sam od sebe pri tem 

komaj kaj pomaga. 


Take inštalacije koštajo od desettisočaka navzgor, pač odvisno od velikosti, 
moči motorjev in števila 4K-ekranov. Na sliki je CXC motion pro za 60 K evrov. 


ROKAVICE Z OHČUTKOM 


Ob omembi računalniške rokavice vsakdo pomisli na Nintendov power glove, 
vendar je bil tisti klavrni onegaj zgolj kontrolnik, tak brez povratnega odziva. 
Skoraj trideset let kasneje naposled eksperimentirajo s takimi, ki ne le tresejo, 
marveč dajejo resnični občutek predmeta v roki. VR-vlak je namreč v zagonu 
in nanj skačejo čisto vse periferne ideje. A kakor haptični jopiči so tudi rokavice 
zaenkrat še v zgodnji fazi, s komaj kakšnim kupljivim izdelkom. Največji 'izbor' 
je seveda na fehtarskih portalih. Vsi primerki delujejo kot vnašalni inštrumenti s 
prstno natančnostjo, medtem ko dojemanje prijema rešujejo na različne načine, 
od vibratorčkov prek elektrod do instantno napihljivih mehurčkov. Nekatere ro- 
kavice so videti normalne, dočim najboljši povratni občutek dajejo one s servo- 
motorčki za vsak členek, a za ceno mehanske zajetnosti. Tak je recimo VRgluv, 
s katerimi si sicer videti kot Edvard Škarjeroki, ampak otip krogle ali navidezne- 
ga penisa je z njim najjači. Večina modelov se hvali z riftovo in vivovo združlji- 
vostjo, dasi razen demo špilčkov podpore zanje ni. Vsa ta VR-krama bo prišla do 
izraza šele ob dovoljšni bazi čelad oziroma z naslednjim rodom. Če sploh ... 


VRgluv je uspel pridobiti investicije in menda izide na pomlad za 300 evrov. Si- 
la za vsak prst je presenetljiva dva kilograma, zato naj bi bil občutek veren. 

HAPTIČNI ZASLON 


Lastniki novejših iphonov vedo, da se lahko ravna površina občuti kot klikota- 
joč gumb. Za to poskrbi miniaturen elektromotor pod steklom, ki spušča vibra- 
cije, posnemajoče fizično stikalo. Če bi bilo teh mikroelementov več, bi lahko 
različno občutili katerikoli del zaslona. K temu teži avtomobilska industrija, kaj- 
ti dotikabilni ekrani s čimmanj pravimi stikali so sicer elegantnega videza, a 
obenem nevarni za upravljanje med vožnjo. Zaslon, na katerem bi prst začutil, 
da je nad gumbom, pa bi omogočal slepo upravljanje. Bosch in Tesla že imata 
take primerke. Nivo više je tehnologija, ki za povratni odziv uporablja elek- 
trično napetost. Ta končiče v koži prepriča v kakršnokoli teksturo, naj gre za 
tekočo vodo ali sirkov papir. Pristop bo slejkoprej postal standard za touch 
screene, zato bomo lahko ikonice, luske in runo tipali tudi na telefonu. Igre bo- 
do s tem nedvomno pridobile, takenako pa slepi ljudje, ki bodo z ravnega za- 
slona mogli brati Braillovo pisavo. 

Nadgradnja je celo še bolj neverjetna: občutenje česarkoli kar v zraku. O tem 
fenomenu smo že pisali ob BMWjevi letošnji študiji Inside Future, ki uporablja 
revolucionarni prikazovalnik holoactive touch. Gre za sistem stekel in zrcal, ki 
dajejo občutek, da ikonice dejansko lebdijo. Po njih se pritiska dobesedno po 
zraku, kar zaznavajo kamerice, pri čemer uporabnik ikone, gumbe in stikala v 
resnici začuti oziroma dobi občutni povratni odziv. Matrica malih zvočnikov na- 
mreč oddaja ultrazvočne valove, ki zrak usmerijo in zaplapolajo do te mere, da 
prst valovanje začuti kot gumb. 


BMWjev holoactive touch uporablja dim in zrcala, no, le zrcala, da ustvari iluzi- 


jo lebdečih komand. Po njih, torej po zraku, se pritiska s prsti, kar motrijo ka- 
mere, nazaj pa pride občutek dotika, ki ga ustvari usmerjen zračni val. 


NAVICEZNO PO PRAVIH PODPLATIH 


Za povratni odziv ni nujno, da trese roke ali suva v pleksus. Včasih je dovolj, da 
zgolj - je. Recimo plastična puška, wiimote kot ročaj loparja v roki ali upor tal 
pod nogami. Namišljena resničnost želi dejansko zaobjeti oziroma prevarati vse 
glavne občutke. Poleg telesnih sunkov in občutka navideznega predmeta sem 
sodi tudi premikanje. Med tako imenovanim treadmilli, površinami za hojo, 
prednjači 700-evrski virtuix omni, a zvečine vsi delujejo na sličen način. Za ho- 
jo po domišljijskih svetovih igralec, ki je pripet na gurtne, premika noge po rah- 
lo vbočeni senzorični podlagi oziroma caplja na mestu. Omogočeno je celo 


z a Ne — 
Pred dvema desetletjema so bili poskusi VR-hoje z zorbasto kroglo. Zdaj pa ima- 
mo take hojice, kakršen je Virtuixov omni. Občutek hoje na mestu ni pristen. 


počepanje, za optimalno delovanje pa je treba imeti specialne podplate ali no- 
gavice. Vtis je bolj srednja žalost, med drugim na rovaš švoh igrovja. Na ta 
način ni moč špilati Battlefielda ali sličnih visokobudžetnih naslovov, marveč 
kakšen ducat tehnoloških demonstracij. 

Najboljši filing je kajpak zaresno, nepripeto, neovirano korakanje po - igri. To 
omogočajo nekateri zabaviščni parki, recimo Void in Zero Latency, o čemer 
srno pisali v Jokerju 268. Špilavci dobijo na glave VR-šleme, na hrbet prenosni 
računalnik in v roko puške, nakar se na slepo zapodijo v dvorano. Kamere na 
stropu določajo položaj posameznikov v prostoru, s čimer imajo udeleženci 
Counter-Strike napol v živo, le zaletavati se ne smejo v steno. Nadgradnja tega 
je, da dvorana ni prazna, marveč polna objektov ali spremenjena v resničen 
blodnjak. Če stena ni le navidezna, marveč te useka s tretjim Newtonovim za- 
konom, je to vsekakor bolj verodostojno. Ali če te med prebijanjem skozi 
pajčevine po obrazu šlatajo nitke s stropa. Takih 'hiperrealističnih' izkušenj za 
30 dolarjev, ki mešajo VR z občutnimi učinki, je po ameriških zabaviščnih že 
nekaj. Decembra prihaja celo Star Wars: Secret of the Empire, v katerem se bo 
proti belim jurišnikom postavila ekipa štirih prostohodečih VR-upornikov. 


V zabaviščih Void na Floridi in v Kaliforniji se navidezna resničnost iz raču- 
nalnika na hrbtu in prek čelade meša z resnično. Dejanski prostor odraža arhi- 
tekturo digitalnega, zato steno ali touch displej udeleženec lastnoprstno čuti. 


TELENILOONIKA 


Govora o povratnem odzivu se ne da zaključiti brez omembe seksa. Tega je po 
pravilu 34 itak mogoče aplicirati na sleherno področje. Počemu bi torej zgolj 
fantaziral ali gledal pron, če si lahko namestiš vibrator ali fleshlight ter doživetje 
pripelješ do vrhunca? Ta primer je seveda na prvo žogo, ampak obstajajo na- 
prednejše, interaktivne metode za stimulacijo ustreznih živčnih končičev. Fun- 
dawear se imenuje Durexova zamisel, ki zajema moško in žensko spodnje peri- 
lo z vdelanimi tresavčki. Namen je jasen: eden drugega daljinsko božata prek 
mobilniške aplikacije. Vse skupaj je zaenkrat le koncept, vendar po nasmehu 
punce v videu sodeč deluje. Bolj konkretno početje od šlatanja se gre dvestoe- 
vrski izdelek LovePalz. Ta združuje dildotastega Zevsa in orifično Hero, oba sili- 
konasta in zgrajena okoli zračne črpalke, ki skrbi za večnačinovno premikanje 
oziroma stiskanje. Fonično povezana bogova seveda sodelujeta, zato porivanje 
Here občuti ona in vtikanje Zevsa masira njegovega. Še VR-čeber na glavo in 
meseni partner sploh ne bo več potreben... 


Fundawear je za Durex prihodnost zvez na daljavo. Oba navlečeta ustrezno peri- 
lo in potem en drugega fonično šlatata. Odlična predigra, ki jo nato dokončata 
vodoinštalater in tajnica. Vsi zadovoljeni, tehnologija dejansko rešuje svet! :) 

NOKIA 8 


okia je finski ponos, saj gre za najbolj proslav- 

ljeno tamkajšnje podjetje, ki je v zlatih časih v 
začetku tisočletja predstavljalo znaten delež BDPja 
in izvoza. Njeni začetki segajo v sredo devetnajste- 
ga stoletja, ko so v mestecu Nokia, tedaj še v Rus- 
kem cesarstvu, zgradili papirnico. Obrat se je kas- 
neje združil s sosednjo gumarno in z delavnico kab- 
lov, iz česar je pred točno petdesetimi leti nastala 
korporacija Nokia. Program je spočetka obsegal ta- 
ko plinske maske in kemikalije kot elektroniko, na- 
kar so se specializirali za telekomunikacijsko opre- 
mo in postali prvak v mobilnikih. A napačne odlo- 
čitve glede operacijskega sistema so mobilniško di- 
vizijo spodnesle in na kraju so ta del leta 2014 pro- 
dali Microsoftu. Ta je brcal v temo dve leti, obupal 
in emblem vrnil finski družbi HMD Global, ki so jo 
ustanovili bivši zaposleni. V njeni režiji se foni Nokia 
vračajo, toda z njimi izvorna firma nima neposredne 
povezave. Prva nova nokia je bil hipsterski 3310, 
prenovljena različica legendarnega modela iz leta 
2000. Dotični 50-evrski mobitel, namenjen sta- 
rošolskemu klicanju in SMSanju, je bil uspešnica. 
To je za prerojeno znamko vsekakor koristno. 
Nokijini resnejši aparati - vsi seveda androidni - no- 
sijo oznake 3, 5, 6 in 8. Zanje so že ob najavi pove- 
dali, da bodo cenovno izredno konkurenčni, in de- 
jansko so. Osmica, ki je prvak ponudbe, vsebuje 
snapdragon 835, 4 GB delovnika, 5,3-palčni LCD z 
mrežo 1440 x 2560, konkretno baterijo, dvokamer- 
ni sistem, analogni slušalčni izhod in bluetooth 5, 
košta pa vsega 600 evrov. (Vodotesnosti in stičnega 
polnjenja nima.) To je dvestotaka manj od enako 
zmogljivega HTCja U11. Je pa res, da kljub zado- 
voljivim cifernim specifikam, aluminiju zadaj in ste- 
klu spredaj aparat po videzu ni poseben, kamoli pre- 
lomen. Klasična oblika z velikim robom zgoraj in 
spodaj je nenavdahnjena in prav nič žlahtna. Ekstra 
vrednosti ni niti v softveru, ki je vanilijev Android 
7.1. Dejansko ne premore ene same dodatne apli- 
kacije in vmesniške fore. Ne vem sicer, ali je prikaz 
ure na ugasnjenem zaslonu fičr osnovnega sistema, 
ampak je tu žal polovičarski. Vklopi se namreč le 
ob gibanju aparata, a s pretiranim zamikom, da bi 
bil uporaben. 


Najbolj poudarjana Nokijina noviteta je 'obojkanje', 
hkratni zajem kadra in snemalca ter samodejno po- 
sredovanje na Fesjič in Tubič. Za vse, ki morajo 
povsod lepiti svoj ksiht. Drugih fotohecev pa ni. 


Proizvajalec posebej izpostavlja kamero oziroma 
troje njih, vse 13-megapikselne. Dvoočesna zadenj- 
ska naveza deluje kot pri huawejih, kar ne pomeni 
različnih goriščnic, marveč eno oko dobiva črnobe- 
lo oziroma svetlobno informacijo. To naj bi skupaj 
združeno dalo boljše fotke, toda razlike napram ga- 
laxyju S8 in iphonu 8, ki imata samo eno kukalo, 
ni. V temnih pogojih so posnetki v resnici slabši, 
bržda zaradi bolj zaprte zaslonke f/2. Stereokameri 
resda nudita meglenje ozadja, ampak ta niti slučaj- 
no ni tako učinkovit kot 'portretni način' na ifonu 
plus. Posebnost nokie je tako imenovani 'bothie', 
sočasni zajem videa ali fotografije zadaj in spredaj. 
Tako je mogoče celo v živo oddajati na FB ali YT, a 
izven najbolj skrajnega videoblogerstva ne vidim 
baš koristi v 'obojkanju'. 

Dasi z nokio 8 ni nič narobe in je vrhunskemu hard- 
veru primerno urna ter zavoljo sprednjega prstno- 
odtisnega gumba bolj priročna od S8, bi znamka za 
zmagovito vrnitev med ljudi potrebovala bolj izsto- 
pajočega paradneža. Med letošnjimi premijskimi 
modeli, postavljenimi na mizo, tale onegaj nedvom- 
no zasede zadnje mesto hotnosti. To pa je lastnost, 
zaradi katere se kupuje tako drage fone. Drugače 
pač daš štiristo evrov za nekaj srednjerazrednega, 
ki enako zadovoljivo rabi namenu. LordFebo 


IPHONE X 


pplu je ob deseti obletnici iphona uspelo ustva- 

riti konkreten premik v žepnih ploščicah. Po šti- 
rih enakoobličnih generacijah je bil že skrajni čas. 
Ne trdim, da je X celokupno najboljši mobilnik, je 
pa v danem trenutku vsekakor najbolj pritegljiv in 
dejstveno najdražji. 1200 za 64 GB oziroma skoraj 
1400 evrov za 256 giga je vnebovpijoč znesek, a so 
pri nas vseeno pošli na prvi dan. Enak uspeh je po- 
žel po svetu, kar je znatno dvignilo delnice. Razlog 
je seveda v celozaslonskosti, s katero so inženirji iz 
Cupertina vrgli konkretno rokavico onim v Seulu. 
Američani niso kopirali, marveč so kljub sličnosti 
prvakov X in S8 ubrali drugačen pristop. Samsung 
je svoj 'neskončni displej' na levi in desni upognil 
ter skoraj brezšivno zlil z robom, medtem ko je zgo- 
raj in dolaj ohranil tričetrt centimetra ohišja. Pri tem 
vmesniško ni inoviral, saj fura nazaslonske tipke in 
(zgrešen) zadenjski bralnik. Iphone X ima po drugi 
plati raven, toda navidez bolj vsepovršinski prikazo- 
valnik z enakomernim robom okrog in okrog. Poleg 
tega novemu dizajnu primerno nadgradi vmesnik. 
Iks vsebuje enak drob kot osmica plus, kar zajema 
superhitri šestjedrnik A11, 3 giga pomnilnika in po- 
leg sebkajočega uča še dvojec 12-točkovnih kamer. 
Ena od slednjih je za zum, medtem ko vkup ponu- 
jata dober portretni modus, ki megli ali celo pobriše 
okolico. Aparat seveda vsebuje tudi stereozvočnika, 
brezvrvično polnjenje in stranske tipke, vključno s 
stikalom za tišanje. Največja noviteta je pak ekran, 
a ne le zaradi prvikrat uporabljene tehnologije OLED 
in certifikata HDR. Njegovi vogali so znatno zaoblje- 
ni in na vrhu je izsekan košček, kjer so senzorji in 
zvočnik. Slednji element je na prvi pogled čudaški, 
ampak je čisto posrečeno umeščen v dizajn - levo 
je ura in desno druge ikonice. Poleg organske teh- 
nologije, ki omogoča boljše kontrastno razmerje in 
vidni kot, ima 5,5-palčni zaslon novo mrežo in raz- 
merje: 1125 x 2436 ter 9: 19,5. Aplikacije morajo 
biti za izkoristek prilagojene, drugače imajo črn rob 
zgoraj in spodaj. Vse niso, recimo Google Maps, 
Heartstone in Jokerjeva čitanka, a sčasoma bodo. 

lfon X pride s svetlo ali temno sivo stekleno zadnji- 
co. Lepša je prva verzija, ki ima srebrno obrobo. 
Kamerni sistem je za razliko od drugih navpičen, so 
pa dizajnerji zabudalili z njegovo izbočenostjo, za- 
radi katere se gola plošča na mizi maje. 


Največja radovednost gre kajpakda na račun upo- 
rabnosti, saj gumb home opravlja funkcijo vmesni- 
ka in zaščite. Iphone X ne bere prstnih vijugic, mar- 
več vlogo ključa nameni obrazu. Lastnika ob name- 
stitvi požarči in preskenira več tisoč infrardečih toč- 
kic, ki ustvarijo in lokalno shranijo 3D-model ksih- 
ta. Princip torej ni enak čitanju šarenice ali fotograf- 
ski razpoznavi obličja. Je pa seveda telefon treba 
na enak način podržati v približni smeri nosa, kar ni 
vedno praktično in izpade manj diskretno. Kljub te- 
mu tehnikalija deluje presenetljivo dobro, takisto z 
naočniki, v mraku in ob spremenjeni pričeski. Če 
ne, pač vtipkaš kodo (vzorec ni možen, prav tako 
ne odklenjenost v domačem okolju). Face ID deluje 
tudi za kupovanje. Vseeno imam pripombo. Ko dvi- 
gneš ugasnjen fon, se ta že res samodejno prižge, 
pomotri obraz in se odklene, vendar gre le na notifi- 
kacijski zaslon. Za desktop je potreben še en po- 
drajs, kar ni umno. Druga nova praksa sta sveži 
prstni kretnji. Poteg od spodnjega roba nadomešča 
enkratni stisk gumba, za preklapljanje med nucniki 
pa s palcem podrsaš v ovinek. Navdušen! 

V sistemskem delu model X prinaša le eno noviteto: 
'animojije', ki so na fotki zgoraj. To je nekaj žival- 
skih podobic, ki prek branja obraza oponašajo in 
prenašajo grimase ter govor drugemu lastniku ip- 
hona. Mimo tega je vse enako, od najhitrejšega od- 
zivanja do že večkrat izpričanih ifonovskih okoljskih 
hib, ki jih ne bom ponavljal, saj sem jih naštel pre- 
teklič v prispevku o osmici. A kogar ne motijo in je 
pripravljen za tak enoletni statusni simbol plačati 
sto evrov na mesec, bo dobil res poželjivo napravi- 
co. V primerjavi s kolosalnimi iphoni plus je ob več- 
jem ekranu nižja za poldrugi centimeter, napram S8 
prvakov se mi bolj dopade? Če odmislim sistem, 
kjer prisegam na Android, se ne bi mogel enoznač- 
no odločiti. Ifon s srebrnim robom in stekleno zad- 
njo stranjo deluje bolj prestižno, ampak je debelejši 
in 20 gramov težji. Poleg tega bo zaradi pretirane 
zmikljivosti zagotovo dobil ovitek (popravilo zaslo- 
na stane 280 evrov), kar mu bo odvzelo nekaj este- 
tike. Pa še en detajl je, zaradi katere bi kalifornijske 
oblikovalce kar oklofutal: kamera gleda milimeter 
iz ohišja in ker je nameščena v kot, se telefon na 
mizi med rabo zoprno maje. LordFebo 

PRVA GAMING IZBIRA 


Kinect Star Wars naj bi bil 'killer app' in v njej smo počeli več stvari, 
od mečevanja do pilotiranja. A vse je skvaril nič kaj jedijski zamik. 


kakšnim navdušenjem je Microsoft no- 
G««:: pred sedmimi leti obelodanil na- 

predno kamero za xbox 360, imenovano 
kinect! Posrečena beseda je združila 'kine- 
tičnost' in 'povezovanje', onegaj pa je z infrar- 
dečim motrenjem prostora omogočal prepo- 
znavanje igralčevega gibanja. S premikanjem 
roke po zraku si po ekranu vodil kurzor, s po- 
mahom pa opravil neko dejanje. To so upora- 
bili tako za nadzorovanje konzolnega vmesni- 
ka, kjer si na ikono pripeljal kurzor in jo tako 
izbral, kot za obet iger, kakršnih še ni bilo. Bi 
rad v golfu udaril žogico tako, da z nevidno pa- 
lico v rokah opišeš lok, boksal z iztegovanjem 
pesti predse, napenjal tetivo loka, božal ko- 
smate živali na virtualni ravnici? Izvoli! 


PLUS 2ABAUA, 
mInUS KALORIJE? 


Slišati je bilo super in reklamni videi so bili pol- 
ni lepih ljudi, ki so s kavčev z mahanjem in be- 
sedami zaganjali videospote, med igranjem pa 
so plesali, peli, se karatejsko borili, vlekli ročice 
v kabinah in podobno. Tedaj znameniti Peter 
Molyneux se je skozi kinect, v predprodukciji 
kodno klican 'project natal', pogovarjal z ume- 
tnim dečkom Milom in zažgal domišljijo. Tudi 
zato je prodaja lepo stekla in v treh letih so v 
promet spravili 24 milijonov kosov, tako posa- 
mič kot v kompletu s konzolo. Osvojili so celo 
Guinnessov rekord za najhitreje prodajan kos 
elektronike v zgodovini. A težave v praktični ra- 
bi so se pokazale zelo hitro, predvsem občuten 


| z 
Ljudje so z inačico XBOjevega kinecta za Windows ustvarili mar- 


sikakšen simpatičen in koristen kos softvera. Denimo takšnega 
za razgibavanje ostarelega ali poškodovanega telesa. 


Čohanje kosmatincev v Kinectimals je temeljilo v DSovih Ninten- 
dogs. Mladež je bila pol ure očarana, nakar se je naveličala. 


Sneti bi rad rekel, da se z ukinitvijo proizvodnje xboxovega kinecta končuje neka doba. 
Ampak era mahanja v prazno in ukazovanja s kavča se ni nikdar zares začela. 


a, N «4 

bi ze, go did 
Promocijski materiali so slikali takole idealizirano vizijo dnevne so- 
be, a zanemarili kable, nezanesljivo zaznavanje teles in plitkost igric. 


zamik, ki je onemogočal resno igranje. Simu- 
lacija bojnega robota Steel Battalion je bila za- 
to slabša, kot bi lahko bila, neonska prvooseb- 
na streljanka na tračnicah Child of Eden kot še 
danes najboljši kinectov naslov pa ni mogla bi- 
ti tako napeta kot njen oče Rez. 

Temu navzlic Microsoft ni popuščal in je snubil 
tako druge založnike kot priganjal lastne razvi- 
jalce, naj resurse preusmerijo v izdelavo kinec- 
tarskih špilov. S tem je denimo zamoril prosla- 
vljeni studio Rare, ki je nekoč za Nintendo iz- 
deloval veličastne naslove tipa Banjo 8 Kazo- 
oie, novi lastnik pa jih je zreduciral na klam- 
fače skupkov miniiger tipa Kinect Sports. Na- 
sploh so bile lahkotne zadeve v središču po- 
zornosti, kajti korporacija si je obetala dosti 
soldov od splošne publike, ki je še ni zapustila 
manija nad simpatičnim wiijem. V Michael 
Phelps: Push the Limit smo z izvajanjem pla- 
valnih gibov bazensko tekmovali in istočasno 
hujšali (zrak ima namreč enak upor kot voda!), 
nasprotnike mikastili v Hulk Hogan's Main 
Event, kolesarili in parkourili v MotionSports 
Adrenaline, švicali v Your Shape: Fitness Evol- 
ved, tancali v Dance Central ... Predani igralci 
pa so veselje iskali v revolveraškem Gunstrin- 
gerju, se butali v Fighters Uncaged ter se žaro- 
mečno sabljali v Kinect Star Wars. Kamerico 
naj bi koristno uporabila še cela vrsta nena- 
menskih iger, od streljačine Ghost Recon: Fu- 
ture Soldier z lastnoročnim sestavljanjem orožij 
do vožnje v Forzi. Še na eno področje so pose- 
gli z izdajo inačice kinect for windows, ki naj bi 
v navezi z razvojnimi orodji omogočila kreacijo 
garažnega softvera. 


Ker je hujšanje s telovadbo v dnevni sobi obljubljal wii, je v to smer 
posegel tudi kinect. Koliko ljudi poznaš s tako veliko dnevno sobo? 


mInUS 2ABAUA, 
PLUS STRIJE 


No, vse skupaj se je konkretno izjalovilo. Splošna 
publika ni bila navdušena nad dokaj visoko ceno 
bodisi samostojnega kinecta, ki je veljal 150 evrov, 
bodisi kompleta z XB360 za 300 apoenov. Tudi dru- 
gače naveza ni mogla tekmovati s cenejšim wiijem, 
saj kontrolnik v roki enostavno nudi boljši občutek 
kot prazna dlan, ki jo motri kamerino oko, in izosta- 
la je magija Wii Sports. Še najboljši je izpadel dru- 
žinski Kinect Disneyland s številnimi zadolžitvami, 
od brskanja po tematskih svetovih in zabave z mini- 
igrami do iskanja izgubljenih reči in fotografiranja z 
maskotami. Poznalo se je, da za špilom stoji priznan 
studio Frontier. A takih kakovostnic je kinect dobil 
vse premalo in Just Dance ni mogel nositi celotne- 
ga bremena. Najbolj bedna pa je bila podpora v res- 
nih špilih. Bodisi je na tiho izginila neznanokam, kot 
iz Future Soldierja, bodisi je bila problematična ali 
neznatna. Itak. Kdo bo vozil orenk dirkačino z 


ni 
keč 


obračanjem nevidnega volana v luftu, kjer naprava 
potrebuje sekundo, da vrtenje dojame?! Še oziranje 
po kabini je bilo bolj apn. 

Microsoft se je zavedal, da je lag problem, in name- 
nili so se ga eliminirati v nasledniku za xbox one. 
Toda razočaranje je bilo veliko. Bojda izredno na- 
predna kamera, ki je bila spočetka z upanjem na 
minorityreportsko prihodnost priložena prav vsaki 
konzoli, je še vedno trpela za odloženim zaznava- 
njem gibov! Spomnim se Gamescoma pred lansira- 
njem XBOja, ko dejansko nisem mogel verjeti, da 
se to še zmerom dogaja. Ko sem igral Ubisoftovo 
pretepačino Fighter Within, je naveza kinecta in 
xboxa one potrebovala celo večnost, da je prebrala 
gib, in za nameček to storila nezanesljivo. Resnejši 
in kompleksnejši kot je bil špil, več težav je bilo. 
Nihče ni bil vesel in podpora nabuhli kameri na no- 
vi konzoli je bila celokupno švoh. Bilo ni niti ene 
'ubijalske aplikacije', le kup smetja in predelav tipa 
Fruit Ninja 2. Javno mnenje pa se je proti kinectu 
obrnilo zaradi skrbi o tem, da sobo opazuje tudi, ko 
xbox ni vključen. Microsoftovo zanikanje ni poma- 


Izvirni kinect za XB360 je bil oblikovalsko dosti bolj smel kot neizrazito škatlasti naslednik za 


xbox one. Notri je bila še naprednejša židovska tehnologija za odčitavanje globine, a inženirjem 
ni uspelo odpraviti bistvene kaprice, zamaknjene zaznave. Naprava je hitro ugasnila. 

Orenk igre so se kinectu vsled očitnih težav na široko ognile. 
Capcom je poskušal z robotščino Steel Battalion, a se je opekel. 


galo in v dobi assangevske paranoje ter debat o svo- 
bodi ali nadzoru zaradi terorizma je bil to resen uda- 
rec. Statistike so pokazale, da vmesnik bore malo 
ljudi krmili z gestami. Svoje so pridodale šefovske 
rošade, kjer je periferni gizmo izgubil podpornike, in 
zabudalili so s PC--verzijo. Za adapter, ki je omogočil 
priklop XBOjeve kamere, so računali petdeset do- 
larjev, tretjino vrednosti celotnega novega kinecta. 


SUHA EJA 


Koncem novembra je Microsoft zgolj potrdil tisto, 
kar smo vedeli že nekaj časa: kinect je mrtev. Ne 
bodo ga več proizvajali in celo zalog skorajda ni več, 
zraven xboxa X in S pa ne dobiš več brezplačnega 
vmesnika za priklop. Izvirni XBO je namreč imel po- 
seben vhod, ki so ga v revidiranih modelih potihem 
odstranili. Ne moremo reči, da nam je naprave žal, 
saj je v igralstvu pustila majhen odtis, 35 milijonov 
zajetnih kosov pa bo konkretno breme za naravo. 
Pač še ena slepa ulica, kakršnih smo v fohu videli že 
na stotine. Počivaj v miru in ne glej nas več, kinect. 


di 


Kinect Disneyland je bil eden redkih biserov. Sicer je šlo za zbirko 
miniiger, a se je dalo početi marsikaj, tudi nadlegovati maskote. 

ORVILLE 


Fox, komična vesoljska opera; 1 sezona 

Orville ni to, kar smo pričakovali od človeka, ki je 
med podelitvijo oskarjev postregel s pesmijo Joške. 
Seth MacFarlane je v karieri ustvaril več animiranih 
serij (Family Guy, American Dad), ki so sledile 
southparkovskemu trendu premikanju meja spre- 
jemljivosti. Ko je bilo naznanjeno, da snema vesolj- 
sko opero, smo si trekiji v glavah predstavljali in- 
fantilne šale o nenavadnih izrastkih humanoidnih 
vesoljcev in njih spolnih praksah. Tudi to se najde v 
Orvillu, a je serija vseeno eno večjih ZF-presene- 
čenj. MacFarlane je pri snovanju namreč dal svoji 
gikovski naravi prednost pred humoristično in po- 
stregel s šovom, ki je po tonu in učinku vsekakor 
bližje Zvezdnim stezam kot parodijama žanra Ga- 
laxy Guest in Spaceballs. 


Glavni junak je kapitan naslovne vesoljske ladje, 
dočim je prva poročnica njegova bivša žena, s ka- 
tero nimata povsem razčiščenih odnosov. Preosta- 
nek posadke je pisano enterprisovski, saj vključuje 
robota in supermočno dekle s planeta z visoko tež- 
nostjo. Večina vesoljcev je humanoidnih, vmes pa 
se najde tudi želatinasto bitje, ki brezupno osvaja 
človeško zdravnico. Tudi sicer je svet prihodnosti 
podoben Stezam: vesoljske ladje, nadsvetlobna hi- 
trost, laserji in torpeda, hitrostno zdravljenje vseh 
ran, raznolike rase in samosvoje civilizacije, ki jih 
preučuje raziskovalna vesoljska ladja Orville. Svoje 
so prispevali trekovci, denimo Jonathan Frakes, po- 
ročnik Riker iz TNG, ki je režiral eno epizodo. 


Fokus posameznih delov je pogosto povezan s so- 
dobnimi moralnimi dilemami, a so te presenetljivo 
kompleksno predstavljene skozi optiko fantastične 
prihodnosti. Tako posadka preučuje sovražne ver- 
sko blazne Krille z željo, da bi jih razumeli in z njimi 
sklenili premirje. Misija je deloma uspešna, a kapi- 
tan na koncu ugotovi, da je z najboljšo možno 
rešitvijo konflikt le še poglobil. V svojih risankah se 
je MacFarlane pogosto norčeval iz fanatikov, kot so 
talibi in nacisti, a tukaj ni v ospredju posmeh, tem- 
več težava nezmožnosti vzpostavitve dialoga zaradi 
privzgojenih predsodkov. Nič manj siva ni dilema 
članov posadke, ki sta pripadnika življenjske vrste s 
samimi moškimi in se jima rodi hči. Očka ji želita 
kirurško spremeniti spol, nakar skozi debato dobi- 
mo več pogledov na teme, kot so svoboda odloča- 
nja, posebnosti v večkulturni družbi in nenazadnje 
obrezovanje deklic. Resnici na ljubo MacFarlane ne 
zadene zmeraj žebljice na glavico, vendar ponudi 
drugačne poglede na resne teme, in to skozi pove- 
čini primerno odrejen humor. Ta je raznolik, delo- 
ma popkulturno pogojen in deloma situacijski, te- 
matsko razdeljen na službene scene in romantična 
razmerja. Nekaj pa je tudi pristno odštekanega, kot 
denimo bizarno programirani Al v pustolovščini ho- 
lodecka, kjer meksikanski bandit za obračun z ju- 
nakom zahteva spopad v plesu. Temu je to ravno 
tako čudaško, kot bi bilo nam. 

Orville je zabavna vesoljska opera, trenutno najbolj- 
ši približek klasičnih Zvezdnih stez. Ponuja samos- 
vojo kombinacijo drame, fantastike in komedije, ki 
pred zaslon ne bo avtomatično prežarčila sleherne- 
ga trekija, je pa zanimiva tudi za širšo publiko. (kl) 


TV-serij, aktualnih in pol- 
preteklih, je preveč za 
človeško življenje. Samo 
pri enem ponudniku, ki ga 
ne bomo imenovali, je 
bera tolikšna, da ljudi 
spreminja v televizorske 
zombije. Gledanje na du- 
šek pač ni zdravo. A kaj, 
ko so te zgodbe tako zelo 
privlačne. vnovič 
prevetri nekaj frišnih nizik 
in pove mnenje, ki šteje. 

MINDHUNTER 


Netflix, kriminalna drama; 1 sezona 

Sedemdeseta so bila v Ameriki čas diska, čudnih 
pričesk in silnega nemira. Čas vietnamskih travm, 
črnih panterjev in Nixona. Pa tudi čas Charlesa Man- 
sona, Eda Kemperja in Samovega sina. Družbeni 
razkroj tiste dobe je namreč prinesel nov tip zločinca 
- serijskega morilca. Polbiografska serija Mindhun- 
ter spremlja delo dveh agentov FBl, ki uporabljata 
tedaj nove pristope, da bi policisti odkrili in ujeli to- 
vrstne zločince. Njuni imeni so ustvarjalci serije 
spremenili, da bi imeli več prostora pri zapletu, ven- 
dar dogajanje temelji na resničnem delu Johna Dou- 
glasa in Roberta Resslerja. 


Nizika ne temelji toliko na reševanju konkretnih 
umorov kot na razvoju likov in raziskovalne metode 
profiliranja. Agentski par je denimo v splošno rabo 
dal izraz sekvenčni morilec, ki sta ga kasneje razvi- 
la v podtipe serijskega in množičnega storilca. Se- 
veda oba junaka svetujeta pri različnih primerih, 
vendar je v ospredju psihološka drama. Skozi njune 
oči prikazuje najhujše monstrume našega časa kot 
ljudi, ki imajo metodo in moralo, čeprav v celoti iz- 
krivljeno. Na primer Eda Kemperja, ki je (še vedno 
živi v kalifornijskem zaporu) silno prijeten in visoko 
inteligenten orjak, vendar je poleg drugih umorov 
lastni materi odsekal glavo in z njo občeval. Nakar 
vidimo ceno, ki jo v zasebnem življenju plačajo tisti, 
ki se s takšnimi psihopati ukvarjajo. Tako jo velja 
bolj kot z Dexterjem ter NCIS primerjati z Žico, saj 

je zavezana naturalističnemu in objektivnemu pri- 
kazu dogodkov, ki so skozi pogovore z morilci na- 
pisali novo poglavje kriminologije. 

Takisto je na mestu primerjava s filmom 7edem, 
kajti eden od producentov in režiserjev Mindhunter- 
ja je David Fincher. To se krepko pozna, kajti Mind- 
hunter preveva vrhunska temačnost in podajanje 
skozi obstranske predmete. Umor ni prikazan nepo- 
sredno, marveč skozi dokaze, pogovore in pričeva- 
nja. Zato ob gledanju te vrhunske, študiozne serije 
ne trpijo toliko želodci kot živci. Potovanje v izkri- 
vljeni um psihopatskega morilca je že tako pretre- 
sljivo, šokantna vizualna estetika pa pomeni doda- 
ten presežek. (gz) 


INHUMANS 


ABC, stripovska pravljica; 1 sezona 


Kdo je ustvaril Marvelove Nehumaneže? Pisec Stan 
Lee in risec Jack Kirby, legendi srebrne dobe stri- 
pa, seveda. Taista, ki sta prej sestavila Avengerje in 
X-Mane. Kot vesoljski mutanti so se leta 1965 poja- 
vili ob Fantastičnih štirih, nato ob Thoru in Silver 
Surferju, nakar so pet let kasneje dobili svojo edici- 
jo. Sličijo Ljudem-X, kajti vsak ima sebi lastno po- 
sebno moč, le da so samostojna nacija proč od na- 
vadnežev. Njihov dom je skrito mesto Attilan, ki je 
včasih sredi Atlantika in drugič v Andih, v aktualnih 
zvezkih pa živijo kar sredi New Yorka. Izvor vrste 
drugače sega milijon let v preteklost, ko se je na 
Zemlji oglasila tujska rasa Kreejev in gensko eks- 
perimentirala s človečnjaki. Ti primerki so nato spo- 
čeli novo, razvito civilizacijo, ki se drži stran od ho- 
mo sapiensa. Njihove nemeze največkrat prihajajo 
iz črnine vesolja. Zlasti imajo težave s stvaritelji 
Kreeji, tistimi modrokožnimi alieni, saj bi jih njihov 
vodja Ronan Obtoževalec rad uporabil za orožje. 

Neljudje bivajo v osrednji Marvelovi kontinuiteti 
Earth-616 in se občasno srečajo z drugimi liki. Čes- 
to zato, ker kakšen od Attilančanov dela zdraho med 
Zemljani in ima potem opravek z agencijo Nicka Fu- 
ryja. Zato smo jih že videli v Agents of S.H.I.E.L.D., 

zdaj pa so dobili lastno nadaljevanko. Ta prvikrat v 
igrani obliki predstavi najbolj poznane Nehumaneže, 
kraljevsko družino. Narod vodi molčeči Black Bolt, 
čigar glas je tako mogočen, da ruši mesta. Ob boku 
so mu vsi poznanci iz sličic in oblačkov: žena Medu- 
sa z zajebanimi lasmi, Karnak, ki predvidi napačne 
odločitve, Gorgon s potresnimi kopiti, nadzornica 
elementov Crystal z enotonskim teleportirnim bull- 
dogom in kraljev spletkarski sorojenec Maximus. 
Slednji, ki ga vlogi primerno igra Ramsey Bolton iz 
GoT, je osrednja pokora. Nesojeni prestolonasled- 
nik namreč izvede puč in skuša zavzeti Zemljo. 


Serija, ki menda sodi v filmski univerzum, Attilan 
postavi na Mesec, kjer je obdan z nevidnostnim šči- 
tom. Prebivalci so se tja umaknili zavoljo ljudi, a 
tečni Maximus terja vrnitev in nadvlado matičnega 
sveta. Njegove bojaželjne ideje v familiji niso odo- 
bravane, zato brata ne mara in je za nameček zaljub- 
ljen v kraljico. Ob vsem tem ga pesti še lastna 'ne- 
specialnost'. Bistvo Nehumanežev je namreč, da se 
s svojimi velesposobnostmi ne rodijo, marveč jih 
naključno prikliče šele naknadna izpostavljenost 
terrigenskim kristalom. Enim ob tej iniciaciji zraste- 
jo krila, drugi dobijo ognjene oči, nekateri pa imajo 
smolo, da do mutacije ne pride in ostanejo navadni. 
Taki gredo v rudnike, česar kraljevemu bratu sicer 
ni bilo treba, vendar je vseeno zakompleksan čez in 
čez. V to družinsko dramo je nato vključenih še ne- 
kaj zemeljskih figur, saj se večinski del odvija na 
modrem planetu, konkretno na Havajih. 

Attilančani so v splošnem nepoznani, saj medijsko 
niso prišli dlje od stranskih likov v igrah in sobotnih 
risankah. Zato imajo njihove pojave ob izobilju vse- 
bin s stripovskim izročilom že v štartu težavo s priv- 
lačnostjo. A prava zamera je sama izvedba, pri če- 
mer ne cikam le na skromne učinke. Predstava krat- 
komalo ni prepričljiva. Liki, dogajanje, sposobnosti 
- vse skupaj na TV-ekranu izpade pretirano za lase 
privlečeno, malodane otročje. Kajpakda je to moč 
reči za sleherno sorodno niziko, ampak tukaj so iz- 
mišljenosti res izstopajoče. Neljudje so kao napred- 
na civilizacija, ki se preseli na drug svet, a njihova 
edina vidna tehnologija so sporazumevalne zapes- 
tnice. V rudnikih kopljejo na roke, na Zemljo pa jih 


teleportirajo bitja s tovrstno sposobnostjo. Recimo 
kot avto velik pes, ki nima nikakršne razlage, am- 
pak samo je. 

Zgodba ne predstavi izvora ljudstva, niti se ne trudi 
pojasniti delovanja mutagena. Kar ni v redu, kajti 
televizijska nadaljevanka ne more biti kot Barbapa- 
pa, da bi rekli "Hip hip hip, strašni trik." Celo čarov- 
nija v fantazijskih zgodbah je ponavadi bolje razlo- 
žena kot te domišljijske superdanosti. Primerov pri- 
povednih površnosti in nelogičnosti je res veliko. Li- 
ki z izjemo še kar posrečenega kralja so prilično 
brezvezni in ne nudijo čustvene povezave, scenarij 
pa pušča na vseh koncih. Zato za Inhumans res ne 
najdem dobre besede in jih brez cincanja označim 
za najslabšo ekranizacijo Marvelove knjižnice. Tisti 
geekovski gledalci, ki ne bodo obupali po par ogle- 
dih, bodo osem epizod zdržali zgolj zavoljo prepri- 
čanja, da je treba užiti vse, kar izhaja iz Stanlijevega 
programa. Ampak možak se je od tega izdelka pa- 
metno distanciral. (1f) 


BIG MOUTH 


Netflix, hecna risana serija; 1 sezona 

Fantiča Andreja in Mateja nekega dne pred vrati so- 
be pričaka kosmata, rogata hormonska pošast, ki 
otroke spreminja v odrasle. Da zažene proces spol- 
nega odraščanja, jim v glave polaga še do nedav- 
nega nepoznane ideje. Zato ob pogledu na zrel pa- 
radižnik nabrekne še nekaj drugega, dar govora pa 
ob pogledu na očetovo tajnico čudežno izgine. Os- 
rednja nit Big Moutha, devetdelne risane serije, je 
torej humoren prikaz nerodne poti odkrivanja novih 
občutkov in misli, ki jih prinese puberteta. Šale pre- 
težno ciljajo na moška ušesa, najde pa se tudi kakš- 
na ženska izkušnja. Zaradi starosti protagonistov so 
dogodivščine korak dlje od onih iz South Parka, re- 
zultat pa so prikupno zbegani mladiči, ki jih izdajajo 
lastna telesa in um. Kako dvanajstleni poba koordi- 
nira med iskrenimi čustvi do simpatije in pošastko, 
ki mu v uho šepeta različne položaje kamasutre? 
Od kod jutranja lužica in otrdelost ter počemu sošol- 
ka na šolski izlet ne bi smela v belih hlačah? Odra- 
sli niso v pomoč, saj ima vsak svojo zamisel, kako 
pomagati, mulcem pa je hitro na smrt nerodno. 
Avtorja serije Nick Kroll in John Mulaney sta ljubi- 
teljem smešnic poznana po stranskih vlogah v mno- 
gih veliko-budžetnih komedijah, slednji pa je nekaj 
let odgaral kot pisec pri smešniškem varieteju Sa- 
turday Night Live. Kroll je širše znan po vulgarnem 
in čezrobnem črnem humorju, kar pri tej tematiki 
izpade zelo prikupno. Vseeno serija ni namenjena 
preveč mladoletnim, saj gre za pogled nazaj in ču- 
denje, kako smo jo odnesli s celo kožo. Ne moreš si 
kaj, da ne bi sočustvoval z ubogo mularijo, ki zme- 
dena sledi norim idejam kosmate pojave in obenem 
odkriva, da nič več ne bo tako, kot je bilo. (pm) 


HOT GIRLS WANTED: 
TURNED ON 


Netflix, dokumentarec; 1 sezona 

Vsebine, ki jih največji kabelski operater imenuje 
'tisti' filmi, večina bralcev Jokerja pa pron, ne na- 
stanejo v vakuumu. Za razliko od komične percep- 
cije iz serije Silicijeva dolina tudi niso del brsteče 
megaindustrije, pripravljene na investicije v najso- 
dobnejšo tehnologijo. Nastajajo v duhu potencira- 
nega prekariata, pehanja in gnanja za vedno novimi 
viri prihodkov in monetizacij. Za mnoge mlade star- 
lete pornofilmi namreč niso zgolj končni izdelek, 
temveč oglaševalski kanal njihovih drugih storitev. 


Dokumentarna serija Hot Girls Wanted: Turned On 
ponudi vpogled v zakulisje pornografije. Ena od de- 
klet v fokusu je Bailey Rayne, uspešna podjetnica, 
snemalka in 'camgirl'. Kot agentka rekrutira mlada 
dekleta, jim krije letalsko karto in jih predstavlja pro- 
dukcijskim hišam. Pomaga jim ustanoviti s.p. in jih 
uči trženja: Instagram in Twitter za promocijo, Snap- 
chat za naročnino, lastna spletna trgovina z videi in 
rabljenimi hlačkami. Seveda takšna pot ni za vsako- 
gar. Ena izmed varovank jemlje mamile in ko začne 
na slepo izbirati produkcijske hiše, pristane v bol- 
nišnici zaradi surove pornografije. Njeno nasprotje, 
ki prisega na stiliziran prikaz estetike čutnega, je ev- 
ropska producentka Eva Lust, ki snema filme za žen- 
ske. Njen glavni problem je iskanje nežnih moških. 
Igralkam razloži, da naj hlinijo orgazem, igralcu pa, 
naj si ga prihrani za doma, kajti v ženskih porničih ni 
potrebe po močefitastih obrazih. 

Ton nizike se izogiba moraliziranju, a ne spregleda 
širših družbenih posledic dosegljivosti golote in sek- 
sa v digitalni dobi. Med bolj pretresljivimi je zgodba 
najstnice, ki je po 'periscopu' predvajala posilstvo 
svoje prijateljice. Opijanjena od alkohola in instant- 
ne internetne slave ni dojela, kako zelo narobe je ti- 
sto, kar je pred kamero njenega telefona. Zdaj jo 
čaka zapor, a ima srečo, saj vsaj ni pristala na se- 
znamu spolnih zločincev. To je potencialna nevar- 
nost za mlade starlete, ki ne vedo, da je snemanje 
seksa na prostem prepovedano. 


Hot Girls Wanted razkrije marsikakšno nenavadno 
podrobnost iz ozadja. Dotično je sicer manj izprije- 
no kot bi ga želeli prikazati moralni arbitri, a vseeno 
prepleteno s pastmi, ki jih pornofili najbrž ne bi žele- 
li izvedeti. So pa posnetki SFW, No, skoraj vsi. (kl) 


OZARK 


Netflix, kriminalni triler; 1 sezona 


Ta kriminalna karakterna študija spomni na Kriva 
pota, saj v središče postavi stereotipnega ameriš- 
kega družinskega človeka, ki je za dobrobit familije 
zašel v zločin. Marty je uspešen čikaški finančni sve- 
tovalec sodobnega časa, ki za dopolnilni dohodek s 
partnerjem pere denar za mehiške narkokartele. A 
dotični sodelavec ima dolge prste, zato z ženo kma- 
lu končata v plastičnem sodu. Da bi osrednji antiju- 
nak rešil sebe in družino, se preseli na zakotna ozar- 
ška jezera, priljubljeno letovišče revnih Američanov. 
Tam mora med hribovci in rdečevratniki za kartel 
očistiti veliko denarja v kratkem času in se s tem iz- 
vleči iz zagate. A malo mestece ni tako nedolžno, 
kot je videti na prvi pogled. Podkupljen šerif, lokalni 
nepridipravi, pridelovalci maka in še zvezna policija 
poskrbijo, da se prično kopičiti trupla in težave ... 


Ozark je v veliki meri delo Jasona Batemana, ki je 
producent in režiser ter je odigral glavno vlogo. To 
je pomembno, saj ga poznamo predvsem po ko- 
mičnih rolah, kot je ona iz Arrested Developement. 
Tu igra sličen lik, ki pa ga močno nadgradi in iz- 
vrstno zadene občutek ribe na suhem. V pomoč mu 
je resnično dobra zasedba stranskih igralcev, s kate- 
ro serijo družno vlečejo iz vode. Kljub solidnemu za- 
pletu in dobrim nastavkom zgodba namreč ni razvila 
potenciala, desetdelna nadaljevanka pa zazdaj ne 
dosega visokih standardov uvodoma omenjene seri- 
je. Zaradi čustvene in fizične brutalnosti ter vpliva 
le-tega na skupnost serija izpade nekoliko morali- 
stično, koncept pa deluje že viden. Če je bil Brea- 
king Bad hladnokrvna in precizna študija karakterja, 
je tole bolj dušebrižniško svarilna pripoved o etičnih, 
ekonomskih in družbenih posledicah zločina. (gz) 

THE TICK 


Amazon, stripovska zajebancija; 1 sezona 
Obskurni, neodvisni stripovski junak The Tick se ne 
da pregnati spod popkulturnih žarometov. Lik izha- 
ja iz ameriške neodvisne scene osemdesetih in si iz- 
posoja tako iz superjunaške tradicije kot iz takrat 
hiperpopularne serije karikatur The Far Side. Ta je 
humor našla v zavračanju prenesenih in simbolnih 
pomenov, ko recimo krokodil na zatožni klopi pravi: 
"Seveda sem ga hladnokrvno ubil, saj sem plazilec." 
Glavni junak je v modro odet, skoraj neuničljiv in 
supermočan človek s povsem otroškim pogledom 
na svet. Ta je posledica nedoločne amnezije in vodi 
v nenehno navdušenje ter močan občutek za mora- 
lo, ki sta pogost vir smešnosti. Na Amazonu je štar- 
tala tretja televizijska inkarnacija, po uspešni sobot- 
ni risanki iz srede devetdesetih in kultni, a zgolj eno 
sezono trajajoči seriji iz 2001. 


Čeprav je avtor stripa Ben Edlund bdel nad vsako 
permutacijo te paladinske parodije, je Klop v novi 
podobi usklajen z duhom časa, z več grafičnega na- 
silja in manj burkaštva. Tako med njegovimi zavez- 
niki namesto Batmanuela, batmanovske subverzije 
šarenega latino loverja, dobimo Overkilla, alternati- 
vo Punisherju. Je enako smrtonosen, a zabaven v 
kombinaciji obsesije po ubijanju in splošne parano- 
je. Brez skrbi, Tick ni postal resna drama kot Got- 
ham. Še vedno je v ospredju vesel, optimističen in 
dobrodušen junak, pripravljen na boj proti zlu. Nje- 
gov odnos do sveta je tako pristno naiven, kot je 
neustavljiva njegova moč, in najbolj smešne situa- 
cije so pogosto rezultat neskladij različnih odnosov 
sveta do njega. Nekateri ga pomilujejo, drugi se ga 
bojijo, tretji se mu posmehujejo, a Klop se vedno 
smeje zadnji. ln z njim gledalci. 

Precej spremenjen je njegov pribočnik Arthur. V 
prejšnjih različicah je bil to plahi računovodja, ki se 
odloči postati superjunak, tako da si sam sešije ko- 
stum molja, a je zmeraj za akcijo. Tokrat se fante 
tarnajoče upira herojski usodi, kot bi bil 'junak' iz 
filmov Woodyja Allena. Po šestih epizodah končno 
sprejme nalogo in upam, da bodo v preostanku se- 
zone, ki prihaja februarja, zmogli brez jamrarije. 

'Cek' vsekakor potrebuje partnerja, ki ima obe nogi 
trdno na tleh, sicer šale ne bi imele pravega učinka. 
Prav tako ne more brez kričeče barvitih nasprotni- 
kov in zaveznikov, ki pa jih je v tej niziki komaj za 
vzorec. A to so najbrž porodni krči, ki jih serija zaen- 
krat še zlahka premaga, saj je uspela v najtežji na- 
logi: sredi gladke absurdnosti prikazati Ticka kot ju- 
naka z integriteto in navdušeno pristnostjo, ki ga je 
nemogoče ne vzljubiti. (kl) 


THE GIFTED 


Fox, mutantska drama; 1 sezona 


Stari Osebki X so znani širom sveta, naj bo Wolveri- 
ne, profesor Xavier, Cyclops ali Magneto. Naslednji 
korak je preusmerjanje žarometov na mlade mutan- 
te, kar je samoumevno; navsezadnje Xavier fura 
šolo zanje. Stripi so tja odšli že pred časom, v filmih 
je Rosomah nazadnje dobil dekletce za spremljeval- 
ko in par drugih vrtčevskih nesrečnežev, dočim se 
bo projekt The New Mutants aprila naslednje leto 
osredotočil prav na naraščaj. To bo stripovsko ute- 
meljena, napol grozljiva zadevščina, v kateri bodo 
Magik, Wolfsbane, Sunspot, Mirage in Cannonball 
bežali iz skrivnega zapora. Televizijske serije The 
Gifted ni težko videti kot stopnice k cilju, da se pu- 
blika še bolj navadi na novo mutantstvo. Cilj je vali- 
den, saj smo stare garde res že kar malo naveličani, 
dasi bo seveda še zmerom prisotna: prideta recimo 
filma Dark Phoenix z Jean Grey in tisti o Gambitu. 
Je pa problem, da nasledniki na splošno niso ena- 
ko veličastni in zapomnljivi. To se dobro pokaže v 
Gifted, mešanici najstniške (melo)drame in razbi- 
jaške akcije, ki si ne upa biti tako radikalna kot Le- 
gion in se osredotoča na (pre)več likov. 


Znajdemo se v svetu, kjer so X-Men izginili in pusti- 
li mutante, da se sami borijo s sumničavim člo- 
veštvom. Spremljamo skupino raznolikih tinejdžer- 
jev in malo starejših čudakov z nadmočmi, ki jih 
okoliščine znesejo na kup. Eclipse je meksikajnar- 
ski manipulator fotonov, azijatka Blink zna odpirati 

portale, Polaris za silo obvlada magnetizem, svetlo- 
lasa Lauren in njen brat Andy pa sta tako frišna, da 
še partizanskih imen nimata. Silovitost sta namreč 
skrivala zaradi očeta, tožilca, ki preganja njihovo 
sorto. Ko pride vse na dan, se pisana druščina v 
spremstvu taistega fotra in matere poda na beg pred 
oblastmi. Za petami jim je nova antimutantska dr- 
žavna organizacija Sentinel Services, ki za jago med 
drugim razpolaga z zajebanimi pajkastimi robotki. 
Tiktakanje desetdelne serije je predvidljivo. Na eni 
strani nudi vpogled v kaprice pri prebujanju mutant- 
skih moči, ki se "prebudijo kot kihanje, tega ne mo- 
reš nadzorovati." Včeraj je bil mladostnik še norma- 
len, jutri že tvega, da bodo ponj prišli specialci. Na 
drugi pa piše komentar o družbi, ki ni pripravljena 
sprejemati drugačnosti, kar je v Trumpovi dobi priv- 
zeto pereče. Oboje se doseže skozi neenakomeren 
ritem, kjer se obdobja zelo statičnih pogovorov v 
temnih prostorih ('gritty realism'!) izmenjavajo z 
adrenalinsko akcijo. Mutanti jo cvirnajo pred agen- 
ti, odpirajo portale, blokirajo izstrelke, pridrvijo na- 
vadni policisti, vrstijo se boji mano a mano, tresejo 
se stavbe, pokajo luči, dvigne se veter ... Za teve 
serijo je tega kar precej in niti ni videti ceneno. K 
temu pripomore mentorska roka Bryana Singerja, 
režiserja hollywoodskih Iksičev. 


Težava sicer kar vzdušnih in gledljivih Nadarjencev 
je neambicioznost. Legion, ki bo deležen druge se- 
zone, je mnogokrat čuden in terja nemalo pozorno- 
sti, vendar ima jajca, da tvega, da si upa poseči v 
neznano. Giftedi pa so tipski, predvidljivi in marsi- 
kdaj ceneni. Liki se ne razvijejo prav dosti in marsi- 
kateri je že v štartu precej nezanimiv, zlasti pa deri- 
vativen. Polaris je izvleček Magneta, Andy je en tak 
tinejdžerski Jean Grey, frajerski tipček s frizurco s 
čuti in mišicami oddaja močno wolverinsko vibraci- 
jo ... Dolgcajt. Prav tako se je nekje zataknila celot- 
na okoljska štimunga, saj sta nezaupanje in so- 
vraštvo do mutantov vseprisotna, kar nam X-Men 
trpajo v glavo že desetletja. S tole naslednjo gene- 
racijo bi se lahko to nekam premaknilo oziroma vsaj 
postalo bolj kompleksno. Ampak to ni namen Gif- 
tedov, ki merijo na kratkočasje in ohranjanje intere- 
sa do filmske pomladi. (sn) 


THE GOOD PLACE 


NBC, komedija; 2 sezoni 

Dekle se zave in se zastrmi v napis "Dobrodošli! Vse 
je krasno." Odpro se vrata in pozdravi jo prijazen si- 
volas možakar, ki ji pove, da je zdaj 'na dobrem kra- 
ju'. V nebesih. Saj je vendar vse življenje pomagala 
ljudem, živalim in planetu! A seveda ni. Dejansko je 
prek telefonske prodaje prepričevala ljudi k nakupu 
domnevno zdravilnih preparatov, bila nesramna do 
bližnjih, jih izkoriščala in bila nasploh obupna. Le 

ime si deli s proslavljeno humanitarko. Zdaj, ko se 
zaveda obstoja posmrtnega življenja, je pripravljena 
storiti vse, da bi ostala v raju. Sploh, odkar je izve- 
dela nekaj podrobnosti o njegovem antipolu, peklu. 
Koncept paradiža je majhno mestece, kjer vsak pre- 
bivalec dobi hišo po svojem okusu in v njej sorodno 
dušo. Glavna junakinja Eleanor pristane s pogosto 
neodločnim profesorjem etike Chidijem v hišici 
skandinavskega sloga, ki jo spravlja ob pamet. Hi- 
tro se mu zaupa in mu postavi etično dilemo: nauči 
naj jo postati boljši človek, da si bo resnično pri- 
služila mesto v dobrem kraju. Ta fantastična real- 
nost je pastelno pisana različica zgodnjega 21. sto- 
letja, kjer je stanujočim na voljo celo neke vrste Siri 
- virtualna pomočnica Janet, ki se pojavi ob izreku 
svojega imena in uresniči praktično vsako željo. 

Na ta način serija skozi prvo sezono obdela spekter 
filozofskih in etičnih topik. Primarno gre za lahkotno 
komedijo, vendar postopna predstavitev skrbno 
zgrajenega sveta skriva številna presenečenja in ne- 
pričakovane preobrate, ki jo približajo pustolovščini, 
mestoma celo trilerju. Odročna, nenavadna in po- 
gosto surrealistična lokacija, prikazana skozi per- 
spektivo prestrašenega prišleka, je kot nalašč za to, 
in vzporednice z Lost so na mestu. Skozi prvo sezo- 
no se na eni strani kopičijo Eleanorine laži, kar v 
mestu povzroča nemalo kaosa, na drugi pa je opa- 
zen njen napredek v želji po izboljšavi. Tako je si- 
tuacija vse bolj napeta, vendar se ustvarja občutek, 
da nadnaravni elementi omogočajo preproste izho- 
de iz težav. Zaključek vse postavi na glavo in drugi 
sezoni odpre povsem novo pot, a ohrani srce, dušo 
in humor. Ta se iz epizode v epizodo izboljšuje, saj 
razkritja pogosto dodajo nove dimenzije šalam iz 
prejšnjih delov, tako da si jih je vredno ogledati po- 
novno. 


The Good Place bo navdušil gledalce, ki iščejo ne- 
kaj adrugačnega, toda avtor serije ubere precej bolj 
abstraktno smer humorja kot pri svojih prejšnjih 
uspešnicah Pisarna, Parki in rekreacija ter Brooklyn 
Nine-Nine. Če po prvih treh epizodah ne boš zasvo- 
jen, morda ni zate. Pa poskusi s katerim od preosta- 
lih predlogov na teh straneh. (kl) 


NOVA 'ZVEZONA STEZA 


Sneti si želi, da Nami zvezdnostezna nizika o bojno- -znaristvenem plovilu 
Odkritje; vojni s Klingoni in osebnih travmah živela dolgo ter uspevala. 


-] 'ebelih dvanajst let je' minilo, odkar so 
Zvezdne steze zadnjič: obiskale male za- 
slone. Vmes smo sicer dobili več spekta- 


kularnih hollywoodskih filmov, nazadnje naspidira- 
ni Beyond v režiji fastandfuriousovega Justina Li- 


'. na. Ampak ti ležijo na ločeni časovnici, Star Trek' 


pa na platnu ni bil nikdar zares doma, četudi je nav- 
dihnil kinematografski dogodek stoletja Star Wars. 
Odkar je davnega 1966 razturil s tremi sezonami 
prvotne nadaljevanke z Willilamom Shatnerjem kot 
poveljnikom Kirkom in Leonardom Nimoyem kot 
najbolj znanim Vulkancem Spockom, se je najbo- 
lje počutil na teve ekranih. Edino tam ima dovolj 
časa, da razvije veličastne tematike in kompleksne 


like ter vretenasto prepleta dogajanje. Včasih do 


te mere, da ni nikomur nič jasno, ampak takšna j je 
cena amb 


NORKA IN LORKA 


Šestero nizik smo doslej ugledali: Original Series 
('66-'69) in njeno animirano izpeljanko ('73-'74), 
najslovitejši The Next Generation ('87-'94) z Jea- 
nom-Lucom Picardom kot vodjo legendarnega plo- 
vila Enterprise, Deep Space Nine ('93-'99), ki se je 
odvijal na postaji, Voyager ('95-2001) s prvo kapi- 
tanko in Enterprise ('01-'05), ki je bil časovno 


Levo je izvenzemaljac-pod-žarometi Saru (Doug Jones), desno kapitanka Geor- 
giou (Michelle Yeoh), v sredi pa junakinja Burnham (Sonegua Martin-Green). M 


umeščen pred vse ostale. Slično prekvelsko se ob- 


. naša sveži Discovery, ki veliko obeta. V tej dobi, ko 


superjunaki ter krimiči orenk tolčejo po ZFju, je že 
dosegel več kot solidno gledanost in si zagotovil 


drugo sezono. Temeljni razlog za to je posodoblje- 


nost koncepta, ki nagovarja moderno publiko, in 
istočasno udinjanje kanonu, s čimer nudi roko za- 
gretim ljubiteljem. Dobra kombinacija. 

Piše se leto 2255 in premirje med razboritimi Klin- 
goni ter Federacijo, zvezo bolj ali manj miroljubnih 
življenjskih vrst, se bliža koncu. Drugi Podvig pod 
Kirkovim vodstvom je oddaljen še celo desetletje. 
Izvirni pod poveljstvom Jonathana Archerja je kot 
pionirska človeška ladja, opremljena s pogonom 
warp 4, poletel veliko prej. Drek zadene ventilator v 


' prvih dveh delih, ki stavita na strelsko akcijo tako 


od blizu kot med medzvezdnimi plovili do te mere, 

da se počutiš kot v kinu. V trušču spoznamo osred- 

nji lik, po vulkansko izobraženo človekinjo Michael 
Burnham, ki v prelomu s tradicijo ni poveljnica. Dol- 

go že služi pod slovito kapitanko Georgiou, toda 
okoliščine in sistem vrednot ji ne pustijo izbire: stori 
hud prekršek, zaradi katerega je ožigosana kot kriv- 
ka za vojno s Klingoni. Nato pristane na krovu delno 
vojaškega in delno znanstvenega plovila Discovery. 
Tam se pridruži posadki s temačnim, rahlo prite- 
gnjenim poveljnikom Lorco na čelu. 

USS Discovery z oznako NCC-1031 pripada razre- 
du constitution. Ima sicer običajen krivinski pogon, 
toda njeno srce je trosni motor, ki ji omogoča, da 
se takoj znajde na neki drugi točki vesolja. 


MESTO ZA EDISONA 

Fanovskega servisa je več kot zadosti, saj je vsaka 
tričetrturna epizoda nabito polna referenc na stare 
like, dogodke in objekte. Vsakdo bo spoznal značil- 
no obliko ladij Federacije in Klingonskega cesar- 
stva, uniforme, komandne mostove brez varnostnih 
pasov, fazerje, teleporte, protonske torpede, po- 
zdrav z raztegnjenimi prsti, vztrajanje Vulkancev pri 
logiki in slične ponarodelosti. A udinjanje geekom 
seže mnogo globlje, od steklenice šampanjca iz 


O Klingonih smo v nizikah Star Trek izvedeli že marsikaj. Discovery ima težko 
nalogo povzeti povedano in osvetliti nove vidike njihove kompleksne družbe. 


- november 2017. 


'Chateau Picarda' v kvartirjih Georgioujeve na sta- 
rinski ladji Shenzou prek imen federacijskih zvezd-" 
nih plovil (T'Plana-Hath po vulkanski filozofiji, Chuck 
Yaeger po zemeljskem pilotu) do likov: Pojavi se 
denimo čudaški bradač, ki ga 'deset let kasneje' 
sreča Kirk v prvotnem Treku. Avtorji so pazili tako 
na njegov.videz kot dikcijo! In, jasno, Michael Burn- 
ham je krušna sestra Spocka, s katerim si delita 
očeta, ambasadorja Sareka. Ta naknadni vtik v ča- 
sovnico dejansko kar dobro deluje. 
Tudi krovni ustroj bo znan vsakomur, ki je svojčas 
religiozno ostajal buden pozno v noč, da je na TV 
Ljubljana spremljal Naslednjo generacijo. Discovery 
meša makronivo, kjer se za lebensraum spopadajo 
vsemirske civilizacije, življenjske vrste in kulture, ter 
mikrosliko osebnih usod likov, ki oživijo skozi vztraj- 
no gradnjo pisanih karakterjev. V tem je razlika med 
Federacijo in Klingoni: mostovi ladij, ki pripadajo 
aliansi, so multikulti laboratoriji, v katerih v temelju 
' različne rase in vrste sodelujejo za skupno dobro. 
Klingoni pa so nacistični bojevniki za rasno čistost, 
' vsemirski ibermenši, ki čislajo zgolj moč in nasilje. 
Njih razumemo,'a jih ne odobravamo, dočim si med 
člani Starfleeta najdemo (namišljene) prijatelje. 


PAH TEH! 
VEH MEH PEKH! 


Nove Steze imajo za slednje obilo potenciala in so v 
tem pogledu najbolj. obetavne po Jean-Lucu, Riker- 
ju, Datu in kompaniji. Že Burnhamova je izredno za- 
nimiva kot notranje sprta oseba, v kateri se za prev- 
lado nenehno pehata vulkanska logična hladnost in 


človeška čustvenost. A daleč od tega, da bi bili žaro" 


Teleporter za pošiljanje skupkov atomov na želeno mesto je kakopak prisoten, ta- 
ko kot hologramski krov. Razlago obojega najdeš v vedežu o Treku v Jokerju 191. 


' moštnik 2017 


Poveljnik Lorca je mnogoplastna osebnost, ki je sposobna v teku ene same epi- 
zode napolniti ves spekter med benevolentnim kapitanom in nevarnim norcem. 


meti'le na njej, kajti deležni smo poštenega odmer- 
ka 'stranskih' likov, ki to dejansko sploh niso. Naj 
bo to poveljnik Lorca, na katerem so psihološke in 
telesne travme pustile bistveno večji davek, kot si 


je kdorkoli pripravljen priznati ... poslanik Sarek s: 


človeško ženo in posvojeno deklico, ki je bistveno 


bolj popolnjen kot v izvirni TV-seriji ... oficir Saru, 


ki pripada novi rasi Kelpiencev kot mojstrskim za- 
znavalcem nevarnosti ... ali versko blazni Klingon 
Vog, ki bo skušal za ceno sebe združiti rasno čisti 


». imperij in ga narediti zopet mogočnega. Mimogre- 
de, Klingoni v Discoveryju med sabo obilno govori- - 


jo lasten jezik, ki je slišati jako rovtarski, in.se pri- 
dušajo, kako je fino jesti človeške možgane iz nara- 
vne posodice. Dejansko so prav grozljivi in bolj oti- 
pljivi ter realni kot kdajkoli prej. 

Taki so namenoma, saj kleč ni miroljubno razisko- 
vanje pod geslom to boldly go where no man has 
gone before, temveč vojna. Ta zagotavlja napetost, 
to pa prija novodobnemu gledalcu, vajenemu akci- 


je in dogajanja. (Si vedel, da se je količina dialogov ' 


v filmih in nizikah v nekaj desetletjih več kot razpo- 
lovila?) Osebe si sicer jemljejo čas, za pogovore in 
se bondajo, kar gre na rovaš opazne količine žensk. 
Že začnemo z materinsko-hčerinskim razmeljem 
med Georgioujevo in Burnhamovo, nakar slednja 
na krovu Discoveryja najde rdečelaso tovarišico v 
dobrem in zlem. Kljub temu pa redno poka: bodisi 
se Odkritje zaplete v spopad s klingonskimi ujeda- 
mi, da torpedi in izstrelki frčijo v vse smeri, bodisi 
po njegovih zloščenih sobanah pustoši vsemirski 
pošastek, ki ga je treba s fazerji v lulo, bodisi je nuj- 
no po johnwickovsko zmlatiti gručo zgubanočelavih 
stražarjev, bodisi težave povzročajo neugodne med- 
zvezdne razmere. 


al 

Fanatik T'Kuvma sledi naukom utemeljitelja klingonskega imperija Kahlessa, ki je 
vmes postal mitološka figura. Politične in religiozne vzporednice potegni sam. 


Ko se Discovery ne ukvarja s pobezljanimi znanstvenimi eksperimenti in bird of 
preyi, je čas za debato. Zato je tu ridžokosa geekica Tilly, ki ne zna biti tiho. : 


NJIHOVE MISLI 
K NAŠIM 


Spretno mešanje intimnih in krovnih elementov Dis- 


- covery dobro peha naprej. V vsaki epizodi smo de- 


ležni razvoja oseb,.ki še zdaleč niso počez junaško 
pozitivne ali zlobno negativne, vpogleda v širšo sli- " 
ko spopada med Federacijo in Klingoni, poklonov 
navdušencem in truda glede kvaziznanosti, ki Star 
Treku od nekdaj daje primes 'mogoče bo pa nekoč 
res tako'. Šov denimo privzame, da je vesoljski pro .. 
stor namesto niti poln trosov, ti pa omogočajo ta- 
kojšnje prestavljanje po svoji vseobsegajoči mreži. 
Od tod izvira eksperimentalni 'spore drive' v Od- 
kritju, kar je ultimativno orožje Zvezdne flote. Meni 
se ne sliši nič bolj fantastično kot naprava, ki s krče- 
njem prostora omogoča potovanje s hitrostjo, večjo 
od svetlobne :). skati 

Škoda sicer, da je zavezanost politični korektnosti 
že kar nekoliko posiljena. 'Seveda so morali vkom- 
ponirati tako osebe vseh barv kot poskrbeti za prvi 
odkrito gejevski par v televizijskih Star Trekih do- 
slej, sicer bi jih slišali od bojevnikov za družbeno pra- 


-vičnost. In občasno je kakšna pogruntavščina manj 


posrečena, na primer tisti pošastek, ki je sprva vide- 
ti kot demonski monstrum iz Dooma 3, nakar ga raz- 
vijejo v pokemona. Ampak vobče je Discovery jako 
uživantska zadevščina, ki je dala dobro podlago no- 
vemu CBSovemu pretočnemu servisu All Access. 
Do njega Slovenci ne moremo, saj je do nadaljnjega 
zgolj ameriški in evropske verzije ni niti še na obzor- 
ju. Toda na srečo je distribucijo prevzel Netflix in nje- 
govi slovenski naročniki lahko Discovery spremlja- 
jo' v realnem času'. lnitiate tedenski ritual! 


THOR: RAGNAROK 


iso! je odličen film s kakovostno akcijo, iz- 
vrstnimi frisi in več smeha od vsake komedije! 
Nuff said, bi rekel avtor Thora, legendarni Stan Lee. 
Slednji možakar, ki je s svojo vitalnostjo pri 94 letih 
resnični superčlovek, je nedvomno ponosen, da nje- 
gov lik živi in navdušuje po več kot pol stoletja. Le- 
ta 1962 je namreč z risarjem Jackom Kirbyjem moz- 
gal o najmočnejšem Avengerju, mogočnejšem od 
Hulka, in prišel na idejo člana iz vesolja. Ker so ga 
mitologije privlačile, se je ozrl k nordijskemu pan- 
teonu in definiral stripovski minikozmos Asgard. 
Thor je tamkajšnji princ, ki vihti bojno kladivo mjol- 
nir, ima porednega polbrata Lokija in občasno obiš- 
če Zemljo, kjer najde ljubezen. Slovenci stripa zve- 
čine ne poznamo, niti ne vikinških junaških epov, 
zato je za nas edini bog groma Chris Hemsworth. 


Gromovnik Thor je to pot drugačen. Ne le, da ni- 
ma las, marveč zbija šale. Glede na to, da je As- 
gard pred pogibeljo, ima dober smisel za humor. 


Po temačnem prejšnjem delu je izdelek tolikanj lep- 
še presenečenje, saj se po barvitosti, tonu in smeš- 
nicah spogleduje z Varuhi galaksije. Komedijant- 
stvo, celo burlesknost tako liku kot igralcu nena- 
vadno dobro pritičeta, čeprav vsebinski elementi ni- 
so prešerni. Kraljevska familija je ob glavarja, vojs- 
ka poklana, lasje postriženi in Asgardu grozi ragna- 
rok. Slednji, kot vemo, označuje bajeslovni konec 
sveta, in na platnu je prizor primerno epski ter po- 
spremljen z ustrezno tematsko popevko Led Zeppe- 
linov. Sicer je tako tudi v stripovskem venčku, ven- 
dar ima film originalno zgodbo, ki pa domiselno čr- 
pa iz crtiča in risanke Planet Hulk. Zelenec ima nam- 
reč v dogajanju konkretno vlogo, kar obenem razlo- 
ži, počemu ga ni bilo v Civil Waru. Hulk je zavoljo 
neukrotljivega besa postal tolikšna nevarnost za 
okolico, da so ga Stark in tovarišija po Ultronu de- 
portirali v vesolje. Posledično pride na planet Saka- 
ar, kjer se ves ta čas udinja kot gladiator. Nakar se 
tam proti svoji volji znajde še Thor ... 


Hulkovo gladiatorstvo pride iz znane štorije Planet 
Hulk, ki se jo v animirani izvedenki splača pogle- 
dati. Od tam je takisto par drugih likov. 


SLIKOSUK 


Boginja smrti Hela je v stripih Lokijeva hčerka, ki 
na kraju živi v Vegasu, tukaj pa ... Dober, močan 
lik z ustreznim koncem. 


Omemba Hulka se morda zdi kvarnik, toda itak je 
že prvi napovednik razkril vse in še več. Zato ni no- 
bena skrivnost, da je osrednja negativka boginja 
smrti Hela, ki jo fantastično upodobi Cate Blanchett. 
Babnica, ki z eno roko zdrobi mjolnir, je zajebana 
čez in čez. Med drugim v rokavih hrani neskončno 
zalogo rezil, s katerimi samostojno pokosi gardo 
valkir. Z njo smo dobili odgovor, kakšna bi bila Ga- 
ladriel, če bi jo Prstan spridil v žensko varianto Sau- 
rona. Helino izročilo so sicer filmarji spremenili, ven- 
dar lepo sodi v asgardsko družinsko dramo, del ka- 
tere je kajpakda večno prevarantski Loki. Marvelovi 
poznavalci bodo uzrli še prenekatere reference, od 
Thanosove rokavice prek demona Surturja do res 
posrečenega kamnitega Korga iz animiranke. A to 
so bonbončki, kajti pisana vsemirska predstava je 
namenjena vsakomur, tudi popolnim nepoznaval- 
cem Marvelovega univerzuma. Excelsior! LordFebo 
Gospodar iskrečih se prstov kaže bicepse po naših 
kinih prav ta hip. 


MURDER 
ON THE ORIENT EXPRESS 


K: izda že naslov, se ima zgoditi umor. A kdo ga 
je zagrešil? Angleščina to vprašanje skrči v eno 
besedo, ki označuje podžanr kriminalk: whodunit. 
In ta sorta ima že sto let kraljico, Agatho Christie, ki 
je podpisana tudi pod predlogo pričujočega filma. 
Sredi vihre prve svetovne vojne je začela pisati prvo 
kriminalko o belgijskem kriminalistu z veličastnimi 
brki. Ta je izšla več let kasneje, a v dvajsetih letih 
prejšnjega stoletja je Hercule Poirot, kot je poime- 
novala enega danes najbolj slavnih fiktivnih dete- 
ktivov, že postal legenda. In Christie z njim; pa ne 
samo zaradi kriminalk, kajti ženska je bila prava pus- 
tolovka in, mimogrede, ena prvih deskark na valovih. 


Film je posnet na 65-milimetrskem traku, ki na 


platno pričara osupljive podobe. Žal je kadrov 
vlaka bolj malo, saj se večina odvrti v vagonu. 

Njene knjige so pogosto postavljene v visoko družbo 
in na eksotične ali prestižne lokacije, kjer se zgodi 
umor, ki ga nato protagonist(ka) metodično razreši. 
Bralec ves čas spremlja junakov proces in skuša 
slediti postopnemu zlaganju sestavljanke. Zgodbe 
se praviloma zaključijo, ko detektiv zbere vse osum- 
ljene v salonu in razkrije morilca, ki je do zadnjega 
trenutka prepričan, da je varen. 

V filmu Poirota srečamo v Jeruzalemu, kjer zaklju- 
čuje primer, nato se odpravi v Istanbul in barvito 
orientalsko klimo kmalu zamenja za salonski vagon 
prvega razreda, ki skozi jugoslovansko zimo drvi 
proti Londonu. Pri Vinkovcih se zgodi umor in vlak 
obtiči v snegu. Hercule se loti iskanja storilca z za- 
sliševanjem ducata potnikov v vagonu, a tudi nje- 
gove izpiljene metode so neuspešne pri razkrivanju 
morilca. Kmalu se izkaže, da ima prav vsak od njih 
kakšno skrivnost ali naključje, ki ga povezuje s trup- 
lom. Resnica pa se vse bolj izmika. 


Med snemanjem je Josh Gad nadlegoval Daisy 
Ridley s podrobnostmi glede nove Vojne zvezd in 
beležil njene ne-odzive na tviterju. Poiščite jih. 


To je tretja večja priredba tega kultnega romana v 
gibljive slike. Poleg nagrajenega filma iz sedemde- 
setih je v 2010 umor razrešil David Suchet, ki je bel- 
gijskega detektiva upodobil v več desetletij trajajoči 
seriji in istoimenski računalniški igri. V primerjavi s 
predhodniki je nov film še bolj izpiljen in napet, pre- 
stiž produkcije in potovanja s takšnim vlakom pa 
sili v ospredje skoraj vsakega kadra. K temu pripo- 
more zvezdniška zasedba, ki vključuje Johnnyja 
Deppa, Michelle Pfeiffer, Judi Dench in Daisy Rid- 
ley, tako da je vsak stranski lik dodelan in prepričljiv 
kot potencialni morilec. 

Puristi Agathe Christie bodo seveda imeli veliko pri- 
pomb. Najprej glede Poirotovih mustač, ki so masi- 
vne namesto prišfrknjenih. Še bolj pa glede vizual- 
nih in akcijskih ekscesov, ki se trudijo zgodbo za- 
pakirati za mlajšo generacijo. Tako se v knjigi vlak 
ustavi, ko zarije v globok sneg, tukaj pa v dramatič- 
nem posnetku nevihte udari strela v vrh gore in sp- 
roži plaz, ki zgrmi proti lokomotivi in jo na robu pre- 
pada deloma iztiri. Žal gresta akcija in izpiljena po- 
doba na rovaš prikaza detektivovih dedukcij oziro- 
ma razgibavanja sivih celic, kot to sam poimenuje. 
Tako gledalci le redko dobimo občutek, da razisku- 
jemo skupaj z njim, temveč zgolj sprejemamo ugo- 
tovitve, ki jih predstavi. Vseeno je Umor zanimiv film 
in končno razkritje bo gledalcem, ki ga še ne po- 
znajo, ravno tako presenetljivo, kot je bilo bralcem 
romana pred skoraj stoletjem. Bomo pa še videli, 
če bo napleteno zadostovalo za nadaljevanje, ki je 
na skorajda marvelovski način napovedano na kon- 
cu. Kalander 

Orient ekspres trenutno stoji na prvem tiru naših ki- 
nodvoran. 

PREPOVEDANE KNJIGE 


»Pričakovanje mi žubori v žilah kakor mehurčkasta voda. Kaj mi bo storil? Globoko vdih- 
nem, da bi se umirila, a ne morem zanikati, da sem vznemirjena, vzburjena, že vlažna. To je 


tako ... 


rada bi mislila narobe, vendar v resnici ni.« Pr'()Xa z rdečico na licih zapre knjigo 


in se sprašuje, če mora takoj k spovedi ali lahko s tem počaka vsaj do konca poglavja ... 


aje Jezus bog, so sklenili z glasova- 
D:«: in ker "Biblija ni prišla iz ne- 

bes po faksu", jo lahko vzamemo z 
rezervo, ne? Človek raje prebira stihe, v kate- 
rih je "božje dovoljenje, da fuka toliko žensk, 
kolikor ga je volja." Družbeno zavedni sle- 
hernik pri mesenih užitkih seveda upošteva 
naslednje vodilo: "Kdor telesno in duhovno 
ni zdrav in vreden, svojega trpljenja ne sme 
ovekovečiti v telesu svojega otroka." V na- 
sprotnem primeru se lahko pripeti, da "obra- 
čaš pogled od človeka do prašiča in spet od 
prašiča do človeka, in na koncu ne moreš 
več povedati, kdo je kdo." 
Kaj imajo skupnega Da Vincijeva šifra, Sveta 
kri in sveti gral, Satanski stihi, Moj boj ter 
Živalska farma, od koder so gornje vrstice? 
To, da gre za nevarne knjige. Bralec ponotra- 
nji njihovo vsebino in si splete, obogati ali 
spremeni življenjski nazor. S tem more pos- 
tati trn v peti avtoritetam oziroma se spreme- 
niti v nestrpneža, sektaša, nemara celo tero- 
rista. Znanje je po mnenju nekaterih zatorej 
modro obvladovati, ga odtegovati in deliti v 
skrbno odmerjenih količinah. V ta namen se 
še danes prepoveduje ali omejuje razpeče- 
vanje določenih časopisov, filmov in video- 
iger. Ter, jasno, knjig. Cenzura čuva ideološ- 
ke sisteme, laja na nasprotnike in jih pone- 
kod celo grabi za vrat. A kakšno nezasliša- 
nost moraš zapisati, da si v civilizirani in pre- 
cej moderni dobi prislužiš takšno obsodbo? 


Mraz Ovid'ja v Pontu tare 


Že antični Grki in Rimljani so preizkušali koncept svo- 
bode govora, ki deluje, dokler ljudje ne začnejo razla- 
gati tistega, česar vladar noče slišati. Tako je nastalo 
delovno mesto cenzorja, ki je med drugim skrbel za 
moralno držo plebejcev in patricijev. Če so preveč gre- 
šili, jim je lahko naložil opomin, višje davke ali javno 
grajo. Pomembno je bilo tudi, kaj so zavedni državljani 
brali - kar zagotovo ni smel biti Ovid, ki si je s šaljivim 
erotičnim priročnikom Umetnost ljubezni bajeslovno 


Publij Ovid Naso je okoli leta 2 izdal trilogijo Ars Ama- 
toria, v kateri je skozi lahkotno pisanje učil medspol- 
nih odnosov na duhovnem in telesnem nivoju. Ceprav 
slog ni nikoli prostaški, naj bi ga cesar Avgust zaradi 
dela izgnal, vendar je to bržda kasnejši mit, ne fakt. 

prislužil izgnanstvo vladarja Avgusta. Kitajski cesar Shi 
Huang je po drugi strani že v tretjem stoletju pred našim 
štetjem zelo enostavno poskrbel, da narod ne bi pre- 
globoko razmišljal in organiziral kakega protesta ob 
Konfucijevih spisih. Ti so končali na grmadi, začuda 
pa je po eno kopijo vsakega dela spravil v narodno 
knjižnico. Dobro je poznati svojega sovražnika! 

Ko je rimskemu svetu postalo jasno, da nauk Jezusa iz 
Nazareta ne bo le muha enodnevnica, je bilo treba iz 
zgodbe narediti pravo religijo in jo kanonizirati v Sve- 
tem pismu. Pričela se je cenzura dokumentov, ki so 
pričevali o življenju velikega odrešenika. Cerkveni do- 
stojanstveniki so določili, da je Jezus božji sin in do 
četrtega stoletja utemeljili Novo zavezo, pri tem pa se 
znebili vsega, kar bi temu pogledu škodovalo. Apokrif- 
ni evangeliji, torej tisti, ki so izpadli iz kanona, veljajo 
za čečkanja neposvečenih peres, ki izpričujejo nerele- 
vantne ali celo lažnive dogodke. Podobno so svetost 
Biblije zamajali tako imenovani Mrtvomorski zvitki. Gre 
za kopico dokumentov z Zahodnega brega, ki dopol- 
njujejo in spreminjajo naše poznavanje svetopisemskih 
zgodb. Zato se po njihovem odkritju leta 1949 vsi razis- 
kovalci niso strinjali, da bi bile najdbe dostopne obči 
javnosti. Danes si jih lahko brez težav ogledaš na sple- 
tu. S pregrešnimi zamislimi se poigrava tudi razisko- 
valno pisanje, ki sporoča, da je bila Marija Magdalena 
Kristusova žena. Pobegnila je v Francijo in s seboj pri- 
nesla 'sang real', torej ne svetega grala, marveč sveto 
kri - otroka. V sodobni knjižni uspešnici Sveta kri in 
sveti gral je še več teorij o človeškosti Božjega sina, 
najbolj zanimive podrobnosti pa si je sposodil Dan 
Brown za razvpito Da Vincijevo šifro. 

Sveti gral ni kelih z zadnje večerje, pač pa Kristuso- 
va kri. Njegove potomce zdaj skrbno varuje Sion- 
sko priorstvo. Tako teorijo splete leva knjiga, po ka- 
teri je Dan Brown v Da Vincijevi šifri tako spretno 
prepletel fikcijo in resničnost, da mu je pravzaprav 


težko ne verjeti. Zato je prišel v nemilost pri Sve- 
tem sedežu, ki je njegovo megauspešnico označil 
kot "vrečo laži". Kardinali so ljudem položili na srce, 
naj knjige ne berejo. Je pa res, da se je Sionsko pri- 


orstvo že pred desetletji izkazalo za načrten nateg. 


Zgodnja Cerkev je morala za preživetje poskrbeti za 
združevanje vernikov z enotno in logično štorijo, za- 
to je napela vse sile, da se je ubranila heretikov. Po- 
leg skrbi za pravo vero je bil mračni, nepismeni 
srednji vek obenem pravi peskovnik za utrjevanje 
cerkvene oblasti, ki se je vtikala v vse aspekte jav- 
nega in zasebnega življenja. Inkvizicija je vestno 
skrbela za likvidacijo neželene literature in posa- 
meznikov, ki so se pečali z njeno distribucijo, kar 
sta močno otežila izuma tiska in pošte. Največ sivih 
las je rimokatolicizmu v 16. stoletju povzročal pro- 
testantizem. A iznajdljivi ljudje, kot je naš Trubar, 
so krivoversko čtivo švercali celo v sodih za vino, 
če je bilo treba. 23. decembra 1600 so po naročilu 
škofa Hrena v Ljubljani pred Mestno hišo sežgali 
več vozov protestantske literature, ki je propagirala 
načela, povsem nezdružljiva z rimokatoliškimi. Re- 
cimo tega, naj se raja nauči brati in gre v šole, s či- 
mer bi se lahko iz ubogljive ovčje črede spremenila 
v uporniško bando. Za take so bile poleg ognja še 
druge priljubljene kazni, predvsem fizične, najhujša 
izmed vseh pa je bila ekskomunikacija, izobčenje. 
Če takrat nisi bil kristjan, nisi bil nič. Pripadala ti ni 
niti parcela na britofu. 


bo W. 


Za največjo najdbo originalnih apokrifnih oznanil, 


med ostalim tako imenovanega evangelija po To- 
mažu, sta odgovorna egiptovska kmeta, ki sta leta 
1945 pri kraju Nag Hammadi našla vrč s trinajstimi 
papirusi. Z enim sta si podkurila, preostali ducat pa 
sta odnesla v Kairo. Spisi, ki izvirajo iz prvega in 


drugega stoletja so na ogled v kairskem Koptskem 
muzeju. Njihova vsebina razlaga Jezusovo človeš- 
kost in niti z besedo ne omenja kakršnikoli čudežev. 

Ne skruni šefovega imena 


Cerkev je nadzor počasi razširila tja do univerz, kot 
je pariška Sorbona. Ker pa se je izobraževalo vse 
več ljudi, je cerkvena oblast leta 1559 prišla na bri- 
ljantno idejo, da je treba sestaviti seznam škodljive 
literature in avtorjev. Nastal je Index Librorum Pro- 
hibitorum, ki je doživljal dopolnitve vse do 1948., 
dokler ga v šestdesetih letih 20. stoletja končno ni- 
so nehali uporabljati. Na njem so se znašli Kepler, 
Kant, Newton, sumljivi prevodi Svetega pisma in 
drugi razsvetljeni teksti. V zadnji izdaji je seznam 
štel štiri tisoč naslovov, ki so polni moralno dvom- 
ljivih, pretirano seksualnih, političnih in ateističnih 
vsebin. Cerkev se je bala tudi drugih religij. V naših 
koncih je pometla s slovanskimi bogovi, španski in 
portugalski inkvizitorji pa so dežurali v pristaniščih 
in uničili vse, kar so pomorščaki prinesli iz Novega 
sveta. Španski inkvizitor škof Diego de Landa je 
skušal pokristjaniti Maje in ker so še kar uporabljali 
neke svoje zapiske, je dal papirje skuriti. Četudi je 
zgolj slutil, kako znajo Indijanci gledati v zvezde, so 
bili dokumenti vse preveč čarovniški za tisti čas. Ta- 
ko je ostalo le nekaj majskih kodeksov, od katerih 
je najpomembnejši dresdenski. Ti so zdaj osamlje- 
ne priče veličastne zgodovine dotičnega južnoame- 
riškega ljudstva. 


Španska inkvizicija je delala čistko tudi v Južni 
Ameriki. Med pokristjanjevanjem Majev so duhov- 
niki uničili njihove slikopise, saj so hoteli preprečiti, 
da bi se domorodci še kdaj vrnili k starim verova- 
njem. Kodeks, ki ga hranijo v Dresdnu, je najsta- 
rejši tak dokument. Pripoveduje o lokalni majevski 
zgodovini in vsebuje astronomske tabele. 


Toda ne krščanstvo ne posvetni vladarji na Stari ce- 
lini niso tako občutljivi na žalitve kot islam. Čeprav 
je krščanstvu precej bolj podoben, kot je videti na 
prvi pogled, ima poleg usmiljenja in obče veljavnih 
pozitivnih vrednot v Koranu zapisanih nekaj precej 
ekstremnih rešitev, sploh kar se tiče nespoštovanja 
vere. Zato prepovedanih vsebin pri njih ne manjka. 
Že ilustracije preroka Mohameda, ki se jih ne sme 
risati oziroma pogojno s tančico prek obraza, hitro 
povzročijo mednarodni incident ali teroristični na- 
pad, kot smo videli v primeru satiričnega časnika 
Charlie Hebdo. Islamski ikonoklazem niti na zahodu 
ne more biti stvar humorja. Najmanj zabaven pa se 
je iranskemu ajatolu Homeiniju zdel roman Satan- 
ski stihi indijskega avtorja Salmana Rushdieja. Ta 
je problematičen, ker uporablja satirično predelane 
motive iz Korana, s čimer si je avtor leta 1989 na 
glavo nakopal smrtno obsodbo. Pisatelj se atentatu 
uspešno izogiba, so pa medtem ubili japonskega 
prevajalca in zaminirali nekaj knjigarn, kjer so bo- 
gokletni roman prodajali. 

Alah je edini bog, ki je prek angela Gabriela preroku 
Mohamedu sporočil pomembne življenjske resni- 
ce. Kar piše v Koranu, je sveta stvar, česar nihče na 
tem svetu ne sme na noben način skruniti. Salman 
Rushdie je v Satanskih stihih precej svobodno pre- 
delal nekatere islamske motive. Džibril, Saladin, 
Mahund in Aješa so imena glavnih junakov, ki zelo 
spominjajo na tista iz Korana. Njihova ravnanja, 
čeravno fiktivna, pa niso zmeraj v ponos nosilcem 
originalnih imen, kar predstavlja veliko žalitev svete 
zgodbe. Zato si je avtor prislužil fatvo, ki se ji spret- 
no izogiba že od leta 1989. Nagrada za avtorjev 
umor je že od vsega začetka tri milijone ameriških 
zelencev, lani so jo povečali še za 600.000. 


V skladu z idejo živi in pusti živeti sta cenzura in sa- 
mocenzura vsekakor na mestu. Z njo avtorji in za- 
ložniki poskrbijo, da teksti ne vsebujejo elementov 
sovražnega govora ali žalijo drugih kultur, saj imajo 
nekatere na tem področju izjemno nizek prag tole- 
rance. Verskih čustev pa ne žalijo zgolj literarne 
umetnine. Dandanes takšne in drugačne omejitve 
pri distribuciji veljajo še za vse mogoče časopise, 
glasbo, filme in igre. V Savdski Arabiji ne smejo 
igrati mitološke sekljačine God of War že samo za- 
to, ker je v naslovu omenjen bog. Vsekakor je blas- 
femično, da se okoli preganjaš z bogovi grške mito- 
logije, ko vera zapoveduje enega samega, Alaha. 
Druga prepoved se tiče igralnih kart in igre Poke- 
mon. Le kaj je takega storil simpatični Pikachu? Na 
kartah je sporen simbol, ki spominja na Davidovo 
zvezdo, v arabskih drža- 
vah pa je simpatiziranje 
s sionizmom ali njegovo 
promoviranje najstrožje 
prepovedano. Take ig- 
rače kvarijo mladino, 
zato je zapovedana ka- 
zen za njihovo posest 
bičanje, odvzem obrt- 
nega dovoljenja trgovi- 
ni, ki bi to prodajala, ali 
izgon iz države. Pazi 
zatorej, kaj neseš s se- 
boj na dopust! 

Kdor ni z nami, je proti nam 


Ohranitev enotne in čiste vere ni edini razlog za cen- 
zuro informacij. Kralji in cesarji, ki so postopno pre- 
vzemali posvetno moč nad rajo, so si prav tako kot 
duhovniki začeli jemati pravico, da odločajo, kaj je 
dobro za podanike. Ti so bili zdaj dvojno obdavčeni 
in dvojno nadzorovani. Ker pa so se zaradi napisa- 
nega tresli stolčki, je bila cenzura vsega zmeraj huj- 
ša. Če je štiristo tisoč zvitkov v Aleksandrijski knjiž- 
nici zgorelo po nesreči, so britanski in drugi kralji 
pridno skrbeli, da so se kresovi z nevarno literaturo 
netili sproti. Milton je s svojimi deli razjezil kralja 
Karla II., ki je ukazal, da naj jih skurijo kar na dvo- 
rišču Univerze v Oxfordu, saj se mu je zdelo, da mu 
avtor z njimi spodbija avtoriteto. Na ta način so uni- 
čili potencialno nevarne ideje in javno osramotili nji- 
hove avtorje. Avstrijsko cesarstvo je recimo skrbno 
bdelo nad slovenskimi literati, posebej v obdobju 
romantike. Tedaj so Prešernovo Zdravljico močno 
skritizirali in revež jo je moral popraviti tolikokrat, 
da danes noben učbenik ne ve več, katera je prava. 


xi 1 
krive n VA diš nat osle. 

V letu 1846 je bila Prešernova Zdravljica pripravlje- 
na za tisk. Ker pa je vsebovala besede »Edinost, 
sreča, sprava k nam naj nazaj se vrnejo«, iz katerih 
sta vela slovenski nacionalni program ter želja po 
povezovanju z drugimi Slovani, cenzura objave ni 
dovolila. France je zato naredil križ čez celo pesem, 
saj brez revolucionarnega sporočila ni imela več 
nobenega pomena. Dve leti kasneje je vendarle šla 
v tisk, današnjo melodijo pa je dobila 1905. 


Ne glede na to, kakšno državno ureditev so si kje 
zamislili, je bila histerija vladajočih povsod enaka. 
Za vsako ceno je treba ostati na stolčku, pri čemer 
se sredstev ne izbira. Na tem področju je zagotovo 
prednjačila nacistična Nemčija. V prvi vrsti je s cen- 
zuro prečesavala lastno kulturo, da v arijske roke 
ne bi prišli judovski, humanistični ali komunistični 
teksti. Vse, kar je bilo v nasprotju z njihovo ideolo- 
gijo, je moralo končati v ognju, kar se je pričelo že 
v zgodnjih tridesetih letih. Med ostalim so gorela ce- 
lo dela Alberta Einsteina in Sigmunda Freuda - sa- 
mo zato, ker sta bila potomca izbranega ljudstva. 
Na okupiranih področjih, od Francije do Jugoslavi- 
je, pa so s sežiganjem literature uničevali lokalni je- 
zik in kulturo ter tako ruvali korenine posameznih 
narodov. Goebbles je bil prepričan, da bo iz tega pe- 
pela vstal feniks novega duha, ki ga je njegov veliki 
vodja Adolf popisal v delu Moj boj. V Avstriji je knji- 
ga Mein Kampf še danes prepovedana, v Nemčiji 
pa je do lani imela pravice do distribucije le dežela 
Bavarska. Pri nas je dosegljiva v večini knjižnic. 

Med drugo svetovno vojno so poleg nacistov bralne 
navade Slovencev s trdo roko preverjali še fašisti, 
ki takisto niso marali za kranjščino, po njej pa na- 
slednji na oblasti - komunisti. Po ruskem zgledu je 

Kboti Ditlex 


Orkm Deb, 


Otne Zbrednung 


Verjetno ni treba posebej razlagati, zakaj tole čtivo 
ni priljubljeno in ponekod niti dovoljeno. Jeznemu 
mladcu, ki kritično gleda na družbo ter išče radikal- 
ne rešitve za ekonomske in duhovne krize, zna biti 
Hitlerjev Moj boj zelo blizu. Avtor za vse hudo v 
državi okrivi 'defektne' ljudi in natančno določi, ka- 
ko se te sodrge znebiti. 


Jugoslavija omejila dostop do vsega, kar je bilo 
'produkt kapitalizma'. Na srečo so slovenske knjiž- 
nice v teh svobodi izražanja nenaklonjenih časih 
vseeno izponjevale svoje poslanstvo. Ne le izposo- 
je, pač pa tudi zbiranja gradiva. Versko, zahodno in 
povezano z okupatorjem je bilo gmajni prepoveda- 
no, kopije pa so knjižnice hranile v posebnih fondih, 
od koder si si jih lahko sposodil le s posebnim do- 
voljenjem in dobrim razlogom. Ker je ključe do oma- 
re imel direktor knjižnice, se je teh knjig oprijelo ime 
D-fond. Gradivo je bilo označeno s poševno rdečo 
črto prek signature, da se je že na daleč videlo, da 
to ni običajno čtivo. Za nezaželene so veljali recimo 
Jančar, Kocbek in Zupan, ki so znali komunistični 
režim ali partizane po- 

staviti v slabo 


Po drugi vojni je komunizem strip obravnaval kot 
'dekadentni produkt gnilega zahoda', ki ljudi odvra- 
ča od branja kvalitetnih knjig. Zato so Zvitorepčeve 
prigode, ki jih je Miki Muster risal v tedniku Poleto- 
ve podobe in povesti, aprila 1954 kratkomalo ukini- 


li. Po štirih mesecih so jih spet začeti objavljati, saj 
se je izkazalo, da je bil strip prva rubrika, ki 
so jo številni bralci pogledali v novi številki. 


Politika je kurba 


Demokratični zahod je imel dolgo časa priložnost 
špegati čez zid in opazovati, kako komunizem (ne) 
deluje. Na ta račun je nastalo nekaj literature, ki bolj 
ali manj prikrito prikazuje in smeši vzhodne poli- 
tične sisteme. Orwell se je v romanu Živalska farma 
lotil Stalina, njegovega kulta osebnosti in ozkogled- 
nosti njegovih privržencev. Sprva zanj ni mogel naj- 
ti založnika, saj so bili odnosi med Britanijo, Ameri- 

ko in Sovjetsko zvezo napeti, knjiga pa bi jih uteg- 
nila še poslabšati. Bralec sicer v njej lahko prepoz- 
na univerzalno pripoved o boju za oblast, ki se lah- 
ko godi na občinskem ali svetovnem nivoju. In mar- 
sikomu ni všeč, ko vidi, kakšni prasci smo ljudje. 
Vsled opozarjanja na restriktivni sistem z elementi 
"marša na Goli otok" sta v nemilosti pristala tudi ro- 
mana Kavelj 22 in Gospodar muh. Slednji dodatno 
zato, ker iz skupine uniformiranih, lepo vzgojenih 
šolarjev naredi podivjano, morilsko, položaja in 
moči željno drhal. Med domačimi avtorji smo pak 
elegantno 'pozabili' na sodelavce revije Perspekti- 
ve, predvsem Primoža Kozaka, ki z odličnimi dra- 
mami, kot je Dialogi, osvetljuje absurdnosti v takrat 
aktualnem političnem sistemu, katerega argument 
za vse je bila preprosto likvidacija. 


ALL. ANIMALS ARE EUVAL 


BYT SOME ANIMAL.S ARE 
MORE EOVALTHAN OTHERS 

»Vse živali so enakopravne. Nekatere pač bolj od 
drugih.« Vodja farme je seveda pujs, ki spretno iz- 
korišča položaj, da raji vbija v glavo, kako zelo ne 
morejo brez njega. Zal mu ne nasedejo le prazno- 


glave kokoši, pač pa tudi kakšen delaven konj. 
Čeprav živali na farmi nočejo biti podobne človeku, 
to nazadnje postanejo. Tako avtor spretno izpostavi 
večno vprašanje: kdo je tu v resnici žival. 


Velika sestra cenzura pa ni samo likvidirala knjig ali 
njihovih avtorjev, temveč je nemalokrat naročila 
ustrezno prilagojene prevode. Mayev Vinetu v izvir- 
niku na koncu štorije postane kristjan, kar so v po- 
vojni slovenski verziji, ki je obenem edini prevod, 
priredili. Podobno ideološko nevtralni so prenosi ne- 
katerih drugih del, ki jih poznamo iz otroštva in sp- 
loh ne vemo, da beremo okrnjene približke. Mati 
pred smrtjo Pepelko prosi, naj ostane pobožna in 
naj moli, slovenski prevod iz 1988 pa Boga ustvar- 
jalno zamenja z drevescem. Takisto moli Rdeča ka- 
pica, preden stopi v babičino hišo, o čemer nismo 
nikoli prečitali. Po drugi strani so katoliške založbe 
izdajale prevode, kamor so verske elemente doda- 
jale kar same. V Emilu in detektivih je tako iz vzkli- 
ka "Hoppla!" nastal "Moj Bog!" S takimi drobnimi 
korekturami cenzura služi ideologiji, ki je v danem 
trenutku na oblasti, kakor je to počela že stoletja. 

Preverjene metode cenzure še vedno ubirajo so- 
dobne komunistične države. Pod pretvezo ohranja- 
nja čistosti kulture in tradicije izvajajo strog nadzor 
nad literaturo in drugimi vsebinami. Kitajski avtor 

Kaj se dogaja v Severni Koreji? Je njihov vodja res 
hladen psihopat? Kako so tam ljudje sploh lahko 
srečni brez interneta? Film The Interview predsta- 
vlja mokre sanje zahoda — uvoziti svojo 'demokraci- 
jo' v najbolj zaprto državo na svetu. Komedija sprva 
sploh ne bi smela priti do gledalcev, saj je Sony kle- 
cnil pred grožnjami, a so hekerji menili drugače. 
Medtem ko je Pjongjang bentil nad sramotnim deja- 
njem in napovedoval vendeto, so torenti pregorevali. 


Yu Hua v raznolikem opusu prikazuje probleme do- 
mače družbe v 20. stoletju. V pripovedih je iskren in 
neposreden, zato zmeraj hodi po robu sprejemljive- 
ga. Film, ki so ga posneli po njegovem romanu Ži- 
veti, je bil prepovedan, kar je knjigo izstrelilo med 
zvezde. Posebej zanimiva z vidika cenzure je Sever- 
na Koreja. Daje videz neosvojljive trdnjave, ki ji ni 
mar za zahodne vrednote ali človekove pravice. Po 
indeksu svobode tiska se redno uvršča na zadnje 
mesto med državami. Tam je prepovedano imeti ra- 
dio, čeprav ga lahko pod mizo dobiš od kakega 
uradnika. Do interneta dostopajo le posvečeni dr- 
žavljani in redke univerze, sicer ima država kar svo- 
jega, ki je seveda močno reguliran. Toda ko je v tej 
deželi koncertirala skupina Laibach, so njeni člani 
povedali, da jim razen malenkosti v šovu ni bilo tre- 
ba cenzurirati veliko elementov. 

Poleg knjig je kakopak najbolj nevaren internet, saj 
omogoča instanten dostop do informacij in njihovo 
enostavno širjenje. Tega diktatorski voditelji držav 
seveda ne prenašajo. Kljub temu, da se Turčija trudi 
postati del Evropske unije, kjer veljajo visoki stan- 
dardi za svobodo govora in človekove pravice, tam 
izvajajo hudo cenzuro. Pod pretvezo, da gre za utr- 
jevanje domače politike, predsednik Erdogan vztraj- 

Leta 1992 je igralce širom sveta navdušila prastre- 
ljačina Wolfenstein. Ker v njej ne manjka nacističnih 
praporjev in svastik, so jo v Nemčiji prepovedali 
oziroma zahtevali, da iz nje umaknejo vso sporno 
ikonografijo. Nacizem je boleča tema, zato je cen- 
zura v tem kontekstu razumljiva. Ne iz sramu pred 
zgodovino, bolj iz spoštovanja do njenih žrtev. 

no sprejema zakone, ki omejujejo dostop do inter- 
neta. Turški direktorat za telekomunikacije ima po- 
oblastila, da cenzurira in kot kriminal obravnava 
vsako komuniciranje o 'škodljivih' temah. Dodatno 
nevarnost za politiko, ne le turško, predstavljajo tu- 
di igre. Kitajska je prepovedala Football Manager 
zato, ker sta v njej Tibet in Tajvan samostojni državi. 
Iran se je prestrašil lovcev na pokemončke, saj bi 
igralci z množičnim skakanjem po državi povzročili 
resne varnostne težave. Rusi pa naj bi prepovedali 
Call of Duty zaradi misije na letališču, imenovane 
'No Russian', vendar te navedbe ne držijo. Namesto 
tega so se spravili na Company of Heroes 2, kjer 
jim je šlo v nos napačno prikazovanje Rdeče arma- 
de. Saj, kako naj človek v miru vlada, če mora skr- 
beti za umsko čistost geekov po kleteh? 


4 k 


i DENA 
Kako je, ko imaš vsega tako polno rit, da ne veš, kaj 
bi sam s sabo? Rabiš nov hobi. Recimo udrihanje s 
sekiro po nič hudega slutečih someščanih. Z brutal- 
nostjo je pretresal Ameriški psiho že kot roman, film 
pa je poskrbel, da so si špricanje krvi laže predsta- 


mlade želodce, a vendarle nosi pomembno kritiko 
družbe. Uzreš jo, če si znaš obrisati vso to kri z oči. 


Moralne avtoritete 


Vesna Vuk Godina ves čas poudarja, da bi morali 
otroke naučiti, naj delajo, kar je prav, ne le tistega, 
kar je fajn. Kaj pa je prav? Kdo so tisti, ki odločajo 
o tem? V prvi vrsti moralni kompas uravnava religi- 
ja; iz nje izhajajo pravila, ki jih določa politični sis- 
tem. Na koncu so tu tista, ki jih postavljamo sami 
oziromi jih kot starši in učitelji posredujemo mladi- 
ni. Vsa ta pravila niso nujno vedno usklajena, zato 
se človek hitro znajde v precepu - kaj zdaj? Zato se 
moramo zavedati, da literatura, ki jo ustvarjamo, ne 
more funkcionirati enako v vseh kulturnih območjih. 
Kljub temu, da se pretvarjamo, da se svobode iz- 
ražanja in svobode branja ne sme omejevati, v prak- 
si ni čisto tako. 

Vse omenjene avtoritete se bolj ali manj strinjajo, da 
je določene teme in probleme v literaturi vendarle 
treba skriti pred bralcem. Prva na seznamu je spol- 
nost. Naj gre za povsem običajne, navihane prizore 
koitusa v Dekameronu ali za mehke sadomazo sce- 
ne v 50 odtenkih sive, taka literatura je na slabem 
glasu in se jo bere le pod odejo. Medtem ko se bo 
lokalni župnik le prekrižal, če bo videl kakšen tak 
odlomek, se zna v arabskem svetu zgoditi, da bo bra- 
lec kaznovan, kajti ženska spodobnost je resna stvar. 
Drugi problem predstavlja nasilje. Ameriški psiho iz 
1991 je prvoosebna pripoved serijskega morilca, ki 
ne skopari z grafičnimi prikazi. V Ameriki trde veza- 

ve tega romana Breta Eastona Ellisa niso izdali vse 
do 2012, medtem pa je avtor prejel mnogo groženj s 
smrtjo. V strahu, da bi slabo vplivala na mladino, jo 
po svetu večinoma uvrščajo v kategorijo 18--. Ome- 
jitev je tu povsem na mestu. 

Skrb za dobrobit mladine je v Sloveniji pred leti za- 
netila žolčno debato o primernosti dveh knjig za Can- 
karjevo tekmovanje. Predlagana naslova Oči in Na 
zeleno vejo sta na noge pognala skrbne starše ter 
celo nekatere učitelje. Prva ponuja kratke zgodbe, ki 
govorijo o odnosu med človekom in živaljo. Resnici 
na ljubo nobena ni prijetna za branje, saj so polne 
smrti in trpljenja. V romanu Na zeleno vejo pa so jih 
zmotile kletvice in ideja, da bi najstniki vedeli, kaj so 
to droge, alkohol in seks. Smisel besedil sicer ni v 
tem, a do tja žal niso prišli. Taisti kritiki so pozabili, 
da morda njegovi otroci gledajo akcijske filme, igra- 
jo Call of Duty in poslušajo starega, kako ob čiku in 
piru preklinja oba avtorja ter komisijo, ki otroke sili 
brati take grozne reči. Glas ljudstva je na koncu do- 
segel svoje in roman Na zeleno vejo je letel s sezna- 
ma obveznega branja. 


vz 
andrej predin «v 


Kako razjeziš slovensko cankarjansko mater? Otro- 
ku daš v branje knjigo, ki ima na naslovnici joške, 
ali tako, v kateri mulo sošolcu s kolom iztakne oko. 
Na zeleno vejo in Oči sta mladinski čtivi, ki sta si 
neupravičeno prislužili mnogo slabe reklame in 
umik s Cankarjevega tekmovanja. 


Trdimo, da smo odprta družba, vendar se zdi, da so 
knjige še zmeraj naš največji sovražnik. Najbolj cen- 
zurirane in prepovedane knjige so postale uspešni- 
ce. Morda so le nastale na napačnem kraju ob na- 
pačnem času, ko svet še ni bil pripravljen nanje. O 
cenzuri pa je treba reči naslednje: skozi zgodovino 
se je pokazalo, da je zvesto služila predvsem strahu 
pred izgubo moči. Ker so informacije v knjigah ne- 
varne in ljudem odpirajo oči. Potem je postala oro- 
dje trgovanja, saj so podatki biznis kot katerikoli 
drug. Kdor jih ima, lahko z njimi trguje in si tako pri- 
dobiva moč ter denar. Če z omejevanjem poskrbiš, 
da si edini imetnik informacij, si v prednosti. 

Kaj pa, če otrokom ne dovolimo gledati pornografi- 
je, brati krvavih kriminalk in v igrah zbijati pešcev? 
To ni cenzura, marveč odgovorna skrb, da ne pri- 
dejo v stik z vsebinami, ki jih ne razumejo in jih ne 
zmorejo predelati. Cenzura nasprotno nima v mi- 
slih dobrobiti nekoga drugega, temveč je namenje- 
na lastnim sebičnim interesom. V imenu morale, mi- 
ru in višjih ciljev bo literatura zmeraj pod žarome- 
tom cenzure. Scientia est potentia, znanje je moč, 
in za to se je menda vredno boriti. V spomin na vse 
prepovedane knjige je nastala spletna baza poda- 
tkov Beacon for Freedom of Expression, zanalašč 
pa lahko septembra v tednu prepovedanih knjig 
prebereš kak naslov s tega seznama. 


Walter Moers: 
DIVJI POTEP 
SKOZI NOC 


Ne avtor Moers med ljubitelji 
stripov in fantazijske literature ni 
neznanec, a ga velja zaradi njegove iz- 
jemne satire in parodije ter dejstva, da 
v svojih delih rad prestopi mejo poli- 
tične korektnosti, vnovič predstaviti. 
Zlasti mlajšemu bralcu, ki se morda z 
njim do zdaj še ni spoznal. Pri nas je v 
knjižnicah mogoče dobiti njegove na- 
slove iz serije o Zamoniji, kot sta Me- 
sto sanjajočih knjig in Vreščji mojster. 


Aluzije na literarna in druga umetno- 
stna dela so pri Moersu nekaj povsem 
običajnega, zato je Divji potep skozi 
noč za njegov opus povsem logičen li- 
terarno-likovni eksperiment, katerega 
prevod smo dobili že v letu 2014. Av- 
tor si je za začetek projekta izbral ena- 
indvajset risb francoskega umetnika 
Gustava Doreja in jih povezal v sa- 
mosvojo fantazijsko povest, v kateri je 
glavno vlogo dobil kar ilustrator sam, 
le da v podobi dvanajstletnega dečka. 
Pisatelj mu že kar uvodoma nameni 
bližnje srečanje s Smrtjo, ki mulcu za- 
da šestero nemogočih nalog, da bi si 
rešil življenje. Kar sledi, je mešanica 
pravljičnih kvestov, sodobnega hu- 
morja ter grenkih spoznanj o življenju 
in smrti. Fante se mora v eni noči so- 
čiti z zmaji, prelestnimi devicami, po- 
slednjimi meduzami ter s Pošastjo Re- 
snično Apokaliptično Strašne Eksi- 
stence, da bi izpolnil svoje poslanstvo, 
pri čemer mu vsaj nekoliko pomaga 
konj Sančo Pansa. 

Branje je divji vrtinec domišljije, umet- 
nosti, filozofije in fizike, ki bralca pose- 
sa kot črna luknja in ga dostavi v po- 
vsem neznan kotiček vesolja. Tam je 
naravno, da se vse, kar je človek na 
Zemlji ustvaril, preliva in meša v eno 
samo resnico. Še Čas sam v zgodbi 

postane leteči prasec, ki daje glavne- 
mu junaku in bralcu pomembno lekci- 
jo. V prihodnosti obstaja morebitna po- 
doba vsakega posameznika, a je samo 
od njega odvisno, če jo bo uresničil. 
Vse okoli nas pa je v službi tete s koso, 
ki se s pomočniki strašno trudi, da bi 
vsakega od nas dobila v svoje krem- 
plje. Mladi Dore se nauči, da je huje 
kot to, da umreš, priložnost, da "gledaš 
Smrt pri delu." Ker pa to življenju dvi- 
guje ceno, se zanj presneto bori. 

Kljub temu, da je povest tu in tam za- 
činjena s pelinom modrosti, gre za hu- 
morno napisano pripoved, ki ni tako 
oddaljena od Pratchetta. Bohoti se od 
bizarnih situacij, v katerih se ilustracije 
davno preminulega Doreja počutijo 
kot doma. Celota nekoliko spominja 
na Štoparski vodnik po galaksiji, a je 
odgovor na življenje, vesolje in sploh 
vse bolj konkreten kot '42'. PrFOXa 


Naomi Novik: 
IZRUVANA 


N:e v daljni deželi, so v dolini za 
obronki strašljivega Gozda stale 
mirne vasice, ki jih je nadzoroval ter 
varoval coprnik z imenom Zmaj. Vsa- 
kih deset let je skrivnostni mračnež iz- 
bral mlado sedemnajstletnico, često 
najlepšo in najpametnejšo, in jo odpe- 
ljal v stolp. A tokrat je Zmaj navidez 
zabluzil. Namesto brhke svetlolaske je 
s seboj odvlekel Agneško, ne preveč 
lepo, štorasto in sploh nikakor (vsaj ne 
pozitivno) izstopajočo deklino. Ko je 
prišla v stolp, je vila roke nad hudodel- 
stvi, ki jih ima Zmaj storiti z njenim go- 
lim telesom. A se je zmotila in za na- 
meček kmalu spoznala, da ima tudi 
ona coprniški dar. Njeno življenje se je 
obrnilo na glavo ... 

Nikarte si zavoljo povzetka vsebine 
predstavljati, da gre za otroško pravlji- 
co, najstniško romanco ali levoročen 
pofl. Naomi Novik, ameriška avtorica 


poljskih korenin, ki je pisateljsko žilico 
kalila v nizu kar devetih knjig iz serije 
Temeraire, je z Izruvano (Uprooted) 
presegla klišeje. Ustvarila je mično co- 
prniško poved, podloženo z obilo polj- 
ske folklore. Sprva umirjen mladinski 
roman se v drugem delu strga z verige, 
da magija kar frči po zraku in kri teče 
v potokih. Kakor odrašča zgodba, od- 
rašča tudi glavna junakinja, ki (pre)- 
hitro zaobvlada čare. Vloga nadmoč- 
nega sovražnika je dodeljena zloveš- 
čemu Gozdu, kamor ni dobro vstopiti, 
saj se ljudje iz njega ne vračajo oziro- 
ma to storijo omračenih umov, krvo- 
željni in pokvarjeni v dno duše. Ker je 
domača Polnija v vojni z sosednjo Ro- 
sijo, vodilni sploh ne zaznajo nevarno- 
sti, ki jim preti iz osrčja lastne dežele. 
Novik izurjeno vihti pero, spretno ko- 
piči napetost in odpira odrasle teme. 
Sprva jih preveva feminističen podton, 
a ne toliko, da bi bilo moteče. Očitali 
bi ji morda lahko prehitri razvoj do- 
godkov v drugem delu knjige, kar pa 
ni motilo žirantov, ki so Izruvano okiti- 
li z nagradama nebula in locus. Upra- 
vičeno, in še slovenski prevod je kra- 
sen. Mosguito 


Jason Sehreier: 
BLOOD, SWEAT, 
AND PIXELS 


tej kulturi izobilja imajo špile mno- 

gi za nekaj, kar se pač pojavi v šta- 
cuni ali na torrentu. Nekaj preproste- 
ga, odvrgljivega, kar je na enak način 
moralo tudi nastati. E, pa ni. Daleč od 
tega, da bi v nič dajal filme, glasbo in 
literarna dela, toda kovanje videoiger 
je bržda najbolj zapleten in stresen so- 
doben kreativni proces. To pa zato, 
ker je treba ponavadi vse ustvariti iz 
ničle, od podobe in zvočne plati do tis- 
te najbolj zmikljive kategorije, igralno- 
sti. Ogromno je dejavnikov, kjer se 
lahko kaj sfiži. Ker imam v tovrstno 
ozadje kar nekaj vpogleda, se včasih 
čudim, kako sploh katerikoli špil izide. 
Še bolj pa se ob veliki količini izgoto- 
vljenih srednje- do visokoproračuns- 
kih iger po glavi praskam po branju te- 
le knjižice, ki faktološko in človeško 
popisuje proces nastanka številnih pri- 
ljubljenih iger. 
Avtor je novinar popularne spletne 
strani Kotaku, ki je skozi leta spoznal 
številne razvijalce. Iz poslovno-prija- 
teljskih debat z njimi je spletel pravi 
triler o tem, kakšne vse težave tarejo 
skoraj vedno navdušenske in dobro- 
namerne avtorje. Na indiejanski strani 
izvemo žalostne podrobnosti zgodbe o 
tem, kako je samotni programer, risar, 
glasbenik in sploh deček za vse Eric 
Barone spočel projekt Stardew Valley, 


ki mu je požrl pol ducata let in skoraj 
vse prihranke, med izdelavo pa je živel 
na račun dečve. Še manj stabilnosti je 
imelo pet mušketirjev, ki je pustilo 
službe za to, da bi udejanjili projekt čis- 
te ljubezni do Nintendove zapuščine, 
pikslasto skakačino Shovel Knight. 
Verjetno bi kdo raje bral o Minecraftu 
in PUBGju, ampak to že sodi med veli- 
ke naslove, ki so solidno zastopani. 
Jason nas popelje v kaotično in mno- 
gokrat grdo ozadje prvokategornic, 
kot je Diablo Ill, ki ga je Blizzard zagnal 
v pokvečenem stanju, nakar ga je eki- 
pa ob podpori založnika požrtvovalno 
uredila in dopolnila. Uncharted 4 je 
sredi razvoja utrpel emigracijo glavne 
scenaristke in nasploh persone Amy 
Hennig, nakar so morali vrzel zapolniti 
drugi in skozi okno vreči kakšno leto 
dela. Knjiga obelodani, čemu je Witc- 
her 3 tako poseben, beleži filigransko 
natančnost njegovih poljskih avtorjev 
in osvetli preteklost grupe CD Projekt 
Red ter povezave s slovansko mitolo- 
gijo in zgodovino prostora, kamor do 
neke mere sodi tudi Slovenija. In nika- 
kor ne gre pozabiti na zagreto brskanje 
po zatohli kamri sramotno ukinjenega 
projekta Star Wars 1313, nekakšnega 
vojnozvezdnega Uncharteda, ki je v 
dosti dokončanem stanju umrl zato, 
ker je mobilniško usmerjeni Disney 
kupil LucasFilm. 


MPHANT, TURBULENT 
BEHIND HOW 
GAMES ARE 

Kravatarska banda, ki jo zanima samo 
denar, je primerno in upravičeno de- 
monizirana. Toda bralec od Krvi, švica 
in pikslov ne pridobi le sovraštva do 
brezčutnih računovodij, temveč mno- 
go razumevanja zakompliciranega in 
težaškega ustvarjalnega procesa. Ta- 
ko se odpre nov pogled na kose soft- 
vera, ki jih marsikdo pretoči s Partisa, 
nezavedajoč se, kaj vse je šlo v njiho- 
vo stvarjenje. Obenem pa je dokumen- 
taristična povest nadvse priporočeno 
branje za nadebudne ustvarjalce vi- 
deoiger, ki se z rožnatimi očali na nosu 
ne zavedajo, v kaj se najverjetneje spuš- 
čajo. Sneti 

Od mobiplačevanja do PG-čišče 


o je bravec odprl Jokerja 112, ga je pričakal vroč 

mladenič zgoraj brez, ki je na dveh straneh ogla- 
ševal Calvin Kleinov antismradolin. Da se tak izde- 
lek, namenjen mladim moškim, pojavi v našem ma- 
gazinu, je samoumevno. Nasploh je bilo reklam pet- 
najst let tega nenormalno mnogo. Poleg poldrugega 
ducata prodajaln iger in hardvera so bile tu še knji- 
garne, kozmetika in celo farmacevt Bayer. Danes je 
situacija čisto drugačna. Vsi raje smetijo po kaslcih, 
nam onesnažujejo gledišče s plakati in ogabno težijo 
po spletu, kot da bi namenili kak fičnik kakovostne- 
mu, družbi koristnemu občilu. 'Print' nas ne zanima, 
po vrsti velijo vsi, naj gre za ignorantska Telekom in 
Al, ki sta nam gladko odbila večmesečne priprošnje 
za pomoč v teh težkih vremenih, ali za distributerja 
filmov Justice League in Vojna zvezd, o katerih mi 
spišemo več kot vi ostali mediji skupaj. Promocijske 
tisočake pa pokasirajo vsi drugi. Za kozlat. Oziroma 
za poscat se na njih. Dobesedno. 
Jokerjeva tekmovanja so bila pomemben element 
starih vremen. Pred petnajstimi leti smo organizirali 
spopad v Unreal Tournamentu 2003 in dirkež v NFS: 
Hot Pursuitu. Dotičnega dogodka se najbolj spomni- 
mo po tem, da smo v Kolosej pripeljali enega od av- 
tov iz igre, ki ga je zmagovalec dobil za čez vikend. Je 
bil to diablo? Mclaren F1? Viper? Ne, šlo je za Oplove- 


Kdo se spomni Cate Archer, bondovske agentke iz 
prvoosebnostrelskega niza No One Lives Forever? 


V dvojki (89) se je frača vnovič spopadala z global- 
nimi teroristi, malo s puškami, malo s tehnološkimi 


igračkami in malo tiholazno. Hladnovojno dogaja- 
nje pa je bilo začinjeno s hipijevskim humorjem. 


Gamecubov Super Mario Sunshine se običajno ne 
uvršča na lestvice najboljših Mariev, toda mi še 
zmerom stojimo za visoko oceno 92. Brkač je mo- 
ral očistiti tropski otok s pomočjo hrbtne vodne 
črpalke. Edinstvena naprava pa mu je pomagala tu- 
di pri premikanju, in še dobro, saj je bil Sunshine 
usmerjen precej vertikalno. Super je bil ta Mario! 

ga speedsterja, znatno bednejši, a še vedno povsem 
zabavni zadnjegnani gokart. Špil sam pa z oceno 70 
ni bil tako zelo zapomnljiv, zato ga spodaj nismo po- 
sebej izpostavili. Enako je veljalo za dva tolkienska 
naslova, kajti takrat je prihajal na spored drugi del Go- 
spodarja. EAjeva mlatilnica The Two Towers s films- 
ko licenco je dobila 57, res zanič pa se je odrezala 
Sierra predelava. Brezdušno mikastenje pajkov in or- 
kov je dobilo 4,1. Kar je še vedno tri točke več od Bi- 
kini Karate Babes! 

Tistikratni Joker je kot je bilo tedaj v navadi prinesel 
mnogo železnine. Ventilatorji, dlančniki, miške, tip- 
kovnice, spletne kamere optične enote ... To je ljud- 
stvo zanimalo oziroma so bili časi še naklonjeni pisa- 
nju ter branju testov v mesečniku. Nadalje smo pred- 
stavili različne predvajalnike zapisa divx, kar je bila 
jako privlačna tema. Novost je bilo tudi plačevanje z 
mobilnikom, ki pa je, zanimivo, odtlej napredovalo 
komaj kaj. Še vedno prislanjamo fon k parkomatu ali 
terminalu, da se s cvilečimi zvoki spectrumovega loa- 
danja sporazumeta. NFC-fočkanje ostaja v povojih, 
kajti Applova in Googlova storitev pri nas ne obratuje- 
ta. Ob listanju novembrske revije 2002 v uč padeta še 
dva artikla, eden docela zastarel in drugi še danes ko- 
risten. Prvi je poročal o igranju prek spleta in popisal 
pomagalne servise. Takrat špili še niso furali namen- 


Obstoj samostojne danske skupine lO Interactive 
se vrti le okoli serije Hitman. Ta simulacija pokli- 
cnega morilca se je izkazala šele z dvojko (86), ki je 
skozi dvajseterico nalog po celem svetu demon- 
strirala raznolike načine doseganja ciljev. Lahko 
smo se preoblekli, šunjali, kavbojsko streljali ... 


nm 

Na drugem koncu je bilaz 1,1 dolgo časa najslabše 
ocenjena igra, na slab način legendarna pretepači- 
na Bikini Karate Babes. Cifra je odražala zanikrn bo- 
rilni sistem, bedno posnete dečve, ki se niso mogle 
pohvaliti z nobenim vzburljivim atributom, in žalji- 
vost do vseh punc, ki se ukvarjajo s fajtom. Pa če- 
tudi zmagujejo z metanjem strjenega belega toka. 

skih strežnikov, zato je bilo v iskanju naključnih partij 
dobro poseči po povezovalnih programih tipa Game- 
Spy Arcade, MS Zone ali Kali. Nekateri so celo omo- 
gočali multišpilanje s piratskimi kopijami! Aktualno 
tematiko pa nosi prispevek o računalniški higieni. Ne 
sistemski, marveč tisti zaznavni: prah v ventilatorjih, 
drobtine v tipkovnici, sramke pod miško ... Kako čis- 
tega pa imaš ti? 

Sta wi Ro |. KONA: 


Že leta vsako jesen prideta nov Pro Evo ter FIFA, in 
tedaj ni bilo nič drugače. Bila sta to PES 2 in FIFA 
Football 2003, in kakopak sta oba dobila 90, ker 
smo imeli tedi na sebi še rožnata očala in je bilo 
vse dbest. Rekli smo, da je EA čisto prevetril sistem 
igranja in z zavijanjem v realizem podrezal PES, ki 
pa je bil umetniški. Hm, je zdaj kaj drugače? 


h 


se -. 

v) .e 
VUNARIURRAEDA 
- 


Ki 
(OX Liza 


—- 


4. 2, 4, 5. 6, 7, 8. 3, 4) 


Ca 


oletna vročina je brez milosti udarila vanj, ko 

je izstopil iz klimatiziranega taksija. Hitro je 

odvlekel mali kovček v bižnji hotel in se v re- 
cepciji izgovoril, da se bo v sobo namestil kasneje, 
ker se mu mudi na sestanek. Ko je stopil na ulico, 
ga je že drugič v desetih minutah presenetila nezno- 
sna vročina. A ni se dal motiti, temveč je odločno 
krenil po rahlem klancu navzdol. Tokrat je šlo za- 
res! To je čutil v kosteh! Kar koža se mu je naježila 
ob misli, da bo po toliko letih končno prišel na cilj! 
Po nekaj metrih je na tleh zagledal pokrov kanaliza- 
cije, na katerem se je bohotil logotip z zmajem. To 
je to! Najraje bi kar stekel. Z leve je prineslo dobro 
znani vonj po hamburgerjih in krompirčku, da se 
mu je slina nabrala v ustih ter so noge kar same ne- 
koliko zastale. Ampak ne, ni časa! Raje je iz žepa 
povlekel zmečkani papir in ga s potnimi rokami ne- 
spretno razgrnil kar med hojo, da se je rob nekoliko 
natrgal. Čez nekaj hipov je prišel na okrogel trg, s 
katerega so vodile številne uličice. Onkraj je v be- 
tonski strugi tekla reka, čez katero so vzporedno vo- 
dili trije lični mostovi. Vendar časa za občudovanje 
arhitekture ni imel! Črta na zemljevidu je jasno ka- 
zala, naj jo mahne v levo. 
Potne srage so mu tekle po hrbtu, ko je hitel po tla- 
kovcih. S pogledom je željno ošvkrnil stojnico sla- 
doledarja ter skoraj zavidal sproščenim ljudem, ki 
so ob mizah posedali pod krošnjami dreves. Kasne- 
je se vrne in se jim pridruži! Dospel je do novega 
mostu, ki ga je stražil kip pretečega torza brez rok 
in glave. Poleg njega še eden, ki je spominjal na hu- 
dičevca. Kljub vročini ga je mrzlo spreletelo. Ozrl se 
je na karto in zdelo se mu je, da bi lahko že tukaj 
prečil reko in si skrajšal pot. Ampak ne, ne bo za- 
močil! Mora slediti načrtu, ki vodi do naslednjega 
mostu! Ta ga je čakal že čez nekaj korakov in potr- 
dilo se mu je, da je na pravi poti. Kot stražarja sta 
zmaja stala vsak na svoji strani ceste in iz razširjenih 
gobcev v mimoidoče stegovala dolga jezika. Bakre- 
na pločevina je z leti pozelenela, da sta bila videti 
skorajda živa. Za trenutek je postal in ju občudoval. 
Ne za dolgo, zdaj je bil že čisto blizu! 
Na drugi strani je zavil desno in presenečeno trčil v 
neverjetno gnečo. Zemljevid je nakazoval, da bi mo- 
ral biti že skoraj na cilju. To ne more držati! Obšla 
ga je zla slutnja. Pričakoval je bil, da se bo znašel v 
stranski uličici, ki bo smrdela po urinu, in našel vhod 
v napol podrti stvabi, skriti pred radovedneži. Zdaj 
pa tole! Tržnica! Že se ga je lotevalo razočaranje, a 
ne bo obupal, dokler ne pride do konca! Prerinil se 
je med ljudmi - in takrat jo je zagledal. 
Upanje se je mešalo z razočaranjem, ko je prebral 
napis: Trgovina z zmaji. Izvesek nad vhodom je bil 
pomanjšana kopija zmajev z mostu. Obstal je, zajel 
sapo in vstopil. Hlad klimatske naprave ga je objel 
kot žled in premočena srajca se mu je v nekaj tre- 
nutkih neprijetno prilepila na hrbet. V majhnem pro- 
storu je bilo na stotine zmajev. Veliki, majhni, plišas- 
ti, leseni, plastični, kovinski ... Izza pulta pa se mu 
je prijazno smehljala trgovka srednjih let. 
"Kako vam lahko pomagam?" ga je nagovorila v le- 
pi angleščini. 
Neumno se je ozrl naokrog, mečkajoč listek med 
prsti. 
"Rad bi kupil zmaja," je nerodno poskusil. 
"Seveda, kar povejte, katerega želite," se mu je opu- 
gumljajoče nasmehnila in pokazala na police. 
"Khm. Iščem pravega zmaja, živega!" 
V tistem trenutku se je zavedel, kako neumen se 
mora zdeti prodajalki. A ta se ni pustila zmesti in se 
vnovič prijazno nasmehnila. 

"Se bojim, da takih nimamo. Še najbližji živim so ti- 
sti tam čez v Lutkovnem gledališču." 

Prešerno se je nasmejala lastni šali. Osramočeno je 
povesil pogled rokam, kjer je še vedno mečkal li- 
stek. Seveda! Vnovič ga je prešinilo upanje! Potisnil 
je listek čez pult in upajoče pogledal. Ženska ga je 
previdno pobrala in si ga radovedno ogledala. Izpod 
čela je poškilila vanj. 

"Samo trenutek." 

Izginila je skozi vrata v ozadje in se kmalu vrnila. Z 
zarotniškim nasmehom se je sprehodila do vhodnih 
vrat, jih zaklenila in mu pomignila naj ji sledi. Glo- 
boko razočaranje, ki je še malo prej preplavljalo nje- 
gove misli se je spremenilo v novo razburjenje. In 
vendar mu bo uspelo! 

Pohitel je za prodajalko, ki ga je peljala po kratkem 
hodniku in potem po stopnicah navzdol. Prišla sta 
do še enih vrat in za njimi so nove stopnice vodile 
globoko v tla. Hlastno ji je sledil. Vodila ga je po 
hodnikih levo in desno in zdelo se mu je, da hodita 
celo večnost. Ko sta prišla do velikih železnih vrat, 
se je obrnila k njemu. 

"Pripravljen?" 

Pokimal je, kakor otrok, ki obljublja, da bo priden, 
kadar mu ponudijo sladkarijo. 

"Predlagam, da zajameš sapo," mu je rekla in od- 
klenila. 

Ko jih je odprla, mu je bilo jasno, zakaj. Vanju je bu- 
tnil neverjeten smrad! Zaudarjalo je po mrhovini, da 
je komaj zadržal bruhanje. Šla sta po kratkem hod- 
niku in prišla v večji prostor. In tam je bil! Za kovin- 
skimi rešetkami je čemel debel trup na kratkih no- 
gah. Iztekal se je v masiven vrat, na katerem je če- 
pela ogromna glava nalik kameleonovi. Oči so bile 
zaprte in očitno je luskavec spal. Krilci vrh trupa ni- 
sta vzbujali upanja, da bitje lahko leti, a vendar sta 
bili nekoliko podobni tistim, ki si jih je predstavljal 
iz knjig in filmov. Od daleč je bil kuščar siv, od blizu 
pa je postalo jasno, da je bele barve, le da precej 
umazane. Ni sicer bilo to, kar je pričakoval, ampak 
bil je zmaj! Pravi, živi zmaj! Od nekdaj je vedel, da 
obstajajo! In ta bo njegov! 

Šele takrat je zagledal moškega, ki je na drugi stra- 
ni sobane dvigal roko v pozdrav. 

"Predstavljam vam Belka!" 

Ime je bilo očitno še iz časov, ko je bil zmaj bel, am- 
pak to ni bilo pomembno! Možakar se je približal in 
mu stisnil roko. Brez ovinkarjenja si je ocenjujoče 
ogledal prišleka. 

"Imate denar?" 

Pogoltnil je slino. Pojma ni imel, koliko bi naj tako 
bitje stalo. 

"Eeeem, nekaj ga imam, mislim, khm, koliko pa 
sploh stane?". 

Prodajalca sta se spogledala. 

"Odvisno," ga je izpod čela ošvrknila ženska. "Ima- 
te gotovino?" 

S tresočo roko je segel v žep na srajci. 

"Nekaj je imam, seveda, ampak glavnino imam na 
banki, saj vam je prav ..." 

Tup! 

Obstal je sredi stavka, ko ga je ovila tema. 

Moški je pobesil kij, ko se je zajetno telo sesedlo 
pred njim. 

"Saj ga menda nisi premočno?!" je s povišanim gla- 
som vprašala ženska. 

"Seveda ne, za kakšnega amaterja me pa imaš?" je 
odvrnil. 

"Dobro. Saj veš, da Belko hoče sveže meso." 
Možakar se je grdo posmejal iz grla, zahrkal in ne- 
marno pljunil po tleh. 

"Bo že žrl tudi mrhovino, če drugega ne bo. Nekam 
redko nama Tone pošilja kupce zadnje čase. Saj mu 
menda ne pošiljava denarja zato, da se gre turista, 
temveč zato, da Belemu najde hrano! Kar sporoči 
mu, naj se bolj potrudi!" 

Ženska ga je nejeverno pogledala. 

"Še več kot dober je, da v teh časih najde naivneže, 
ki nasedejo besedam in nakracanemu zemljevidu." 
Možakar ni nič odvrnil in je raje začel vleči nezave- 
stno telo čez sobano. Z roko je segel skozi rešetko 
in lopnil debelega kuščarja po boku. 

"Ajde mrcina, zbudi se, čas je za obed!" 

Zmajevo oko se je odprlo in zeleno zastrmelo v ma- 
stno gmoto, ki je čemela pred rešetko. Možak se je 
obrnil k ženski. 

"Pojdi zdaj, tega nočeš gledati. Včasih se zbudijo, 
takrat ni lepo ne gledati ne poslušati ..." 

Ni ji bilo treba dvakrat reči. 

"Prav, grem nazaj v trgovino. Popoldne imam se- 
stanek z ostalimi prodajalci na tržnici. Prepričati jih 
moram, da organiziramo proteste. Že spet se šušlja, 
da hoče župan pod tržnico graditi garaže ..." 


Mosguito 


TEBI PA ŠKRNICELJ, folN 
FEKALIJ. 


TELJ 


RADUJTA SE ZDAJ! 
RADUITA SE MOJE 
DAREZLJIVOSTI. 


TAKO. MeJE DELO TUKAJ 
| JE OPRAVLJENO. ZELO 


OALALANEAALAE 
LITJA TI TAL 


OH,NE! MISLIM, DA SEM 
PRAVKAR DOBIL GNOJNE 
C|sTE 6 c£LeM TELESU! 


OH, NE! MISLIM, DA STA. 


MI PRAVKAR opPADLI 
P OBe No6l] 

KAKŠNE BARVE 
SO OČI VAŠEGA 

